
Anniina Autero, HT, toimii julkisen talousjohtamisen yliopisto-opettajana 
Tampereen yliopiston johtamiskorkeakoulussa. Auteron asiantuntemusaluei- 
ta ovat julkinen talous, tuloksellisuus julkisessa toiminnassa, julkinen paatok- 


senteko seka organisaatioiden toiminta. 


Lili-Anne Kihn, KTT, on yrityksen laskentatoimen professori Tampereen 
yliopiston johtamiskorkeakoulussa, yksi Tilintarkastuksen ja arvioinnin mais- 
teriohjelman vastuuprofessoreista sekä talousjohtamisen ja laskentatoimen 
tutkimusryhmän johtaja. Hänen tieteellisen toimintansa painopiste on erilai- 


sissa laskentatoimen ja ohjauksen kysymyksissä. 


Vesa Koivunen, KTM, on Valtiontalouden tarkastusvirastossa johtava tulok- 
sellisuustarkastaja. Hän on ollut pitkään mukana valtionyhtiöihin ja valtion 
omistajaohjaukseen kohdistuvissa tarkastuksissa. Hän on myös perehtynyt 
muiden pohjoismaisten tarkastusvirastojen valtionyhtiö- ja omistajaohjaustar- 
kastustyöhön. Viime vuosina hän on lisäksi tarkastanut valtion edistämistoi- 


mia yksityisten yritysten toimintaympäristön parantamiseksi. 


Anna-Liisa Koskelainen, KTM, toimii kehittämispäällikkönä sekä talouden 
kouluttaja- ja asiantuntijatehtävissä Suomen Yrittäjäopistossa. Hän valmistui 
Tampereen yliopiston johtamiskorkeakoulusta tilintarkastuksen ja arvioinnin 
maisteriohjelmasta syksyllä 2016 pääaineenaan yrityksen laskentatoimi. Pro 
gradu -tutkielmansa hän teki toiminnan jatkuvuuden huomioinnista tilintar- 


kastajan raportoinnissa pk-yrityksissä. 


Kustaa Käki on maisterivaiheen-opiskelija sosiaalityön oppiaineessa Helsin- 
gin yliopistossa. Artikkelin kirjoitusprosessiin tutkimusavustajana osallistu- 
nut Käki on työskennellyt vastaanottokeskuksessa ohjaajana ja sosiaalityönte- 


kijänä vuosina 2009-2011 sekä 2015—2016. 


Ulriika Leponiemi, HM, toimii Tampereen yliopiston johtamiskorkea- 
koulussa julkisen talousjohtamisen yliopisto-opettajana. Aikaisemmin han on 
hoitanut kunta- ja aluejohtamisen yliopisto-opettajan tehtävää sekä opettanut 
tutkimusmenetelmiä. Opetustehtävien lisäksi hän on tehnyt johtamiskorkea- 
koulussa tutkimustyötä asiantuntemusalueenaan erityisesti kuntien kehit- 
täminen, yksityisen ja julkisen sektorin yhteistyön muodot, omistajuuden ja 


operoinnin innovaatiot. 


Pasi Leppänen, KTM, JHT, KHT, toimii Ernst & Young Oy:ssä julkisen 
sektorin palveluiden johtajana ja valmistelee väitöskirjaa Tampereen yliopis- 
tossa. Hänen tutkimuskohteitaan ovat kuntien laskentainformaatio ja sen hy- 
väksikäyttö, kirjanpito ja tilinpäätöksen tulkinta sekä tilintarkastuksen laatu. 
Leppänen on toiminut pitkään kaupungeissa, kunnissa ja kuntayhtymissä sekä 
niiden konserniyhteisöissä tilintarkastajana. Hän on myös kirjanpitolauta- 
kunnan kuntajaoston jäsen sekä tilintarkastuslautakunnan pysyvä asiantun- 
tija. 

Salme Näsi, KTT, on toiminut laskentatoimen opetus- ja tutkimustehtävissä 
eri yliopistoissa neljänkymmenen vuoden ajan. Syksystä 2014 alkaen hän on 
Tampereen yliopiston emeritaprofessori jatkaen edelleen tutkimusyhteistyötä 
sekä oman yliopiston että useiden ulkomaisten yliopistojen tutkijoiden kanssa. 
Hänen erikoisalaansa ovat laskenta-ajattelun ja laskentatoimen tutkimuksen 


kehitys sekä julkisen sektorin budjetointi ja laskentatoimi. 


Hannu Ojala on koulutukseltaan kauppatieteiden tohtori ja kasvatustietei- 
den maisteri. Hän työskentelee Tampereen yliopiston johtamiskorkeakoulus- 
sa laskentatoimen ma. professorina ja professor of practice (international 
accounting) -tehtävässä Aalto-yliopiston kauppakorkeakoulussa. Ojalan tut- 
kimuksellisia mielenkiinnon aiheita ovat erityisesti tilintarkastus ja kansain- 
välinen laskentatoimi. Hän toimii mm. Raportointilautakunnan jäsenenä ja 
kirjanpidon asiantuntijana Sosiaali- ja terveysministeriön vakuutusmatemaat- 


tisessa tutkintolautakunnassa. 


Lasse Oulasvirta, HT, KTM, on julkisyhteisöjen laskentatoimen professori 


Tampereen yliopiston johtamiskorkeakoulussa. Hän on toiminut vuodesta 


1997 lahtien ensin apulaisprofessorina ja sitten professorina Tampereen yli- 
opistossa, jossa hän myös väitteli vuonna 1996. Oulasvirran tutkimuksen pai- 
nopiste on ollut julkissektorin (valtion ja kuntien) taloussuunnittelussa, rahoi- 


tuksessa, laskentatoimessa ja tarkastuksessa. 


Tomi Rajala, HM, on valmistunut Tampereen yliopiston hallintotieteiden 
maisteriohjelmasta pääaineenaan kunnallistalous. Hän toimii Tampereen 
yliopiston johtamiskorkeakoulun julkisen talousjohtamisen yliopisto-opetta- 
jana tehden samalla väitöskirjatyötään. Väitöskirjatyön aiheena on julkisten 
palveluiden vaikuttavuuden mittaaminen. Väitöskirjatyön ohella Rajala on 
mukana myös tuloksellinen julkisjohtaminen hankkeessa, jossa tutkitaan tu- 
loksellisuusdialogia. Rajala on työskennellyt aiemmin muun muassa Tilasto- 


keskuksessa valtion tuottavuustilaston parissa. 


Janne Ruohonen, KTT, toimii yritysoikeuden oa. professorina Itä-Suomen 
yliopistossa ja yritysjuridiikan yliopistonlehtorina Tampereen yliopiston joh- 
tamiskorkeakoulussa. Hänen tutkimuskohteitaan ovat osakeyhtiö- ja tilintar- 
kastusoikeus. Ruohonen on Tampereen kauppakamarin laki- ja verovaliokun- 


nan jäsen. 


Jani Saastamoinen, KTT, työskentelee yliopistonlehtorina Itä-Suomen yli- 
opiston kauppatieteiden laitoksella. Hänen tutkimuksiaan on julkaistu muun 
muassa seuraavissa lehdissä: Environment and Planning C, International 


Small Business Journal, Managerial Auditing Journal ja Lakimies. 


Viljami Tenhunen, HM, on toiminut siirtohinnoittelutehtävissä tilintarkas- 
tus-, laki- ja veropalveluita tarjoavan PwC Suomen palveluksessa vuodesta 
2013 lähtien, ja tätä ennen henkilö- sekä yritysverotustehtävissä verohallin- 
nossa. Syksystä 2016 alkaen Tenhunen on määräaikaisella ulkomaankomen- 
nuksella PwC Sveitsin palveluksessa. Kirjoittaja on Tampereen yliopiston joh- 
tamiskorkeakoulun alumni ja käsitellyt artikkelin aihetta aiemmin myös pro 


gradu -tutkielmassaan. 


Asko Uoti, HT, YTM, toimii julkisoikeuden (kunnallisoikeus) yliopistonleh- 


torina Tampereen yliopiston johtamiskorkeakoulussa. Uotin asiantuntemus- 

ja tutkimusalueita ovat kunnallisen itsehallinnon ja päätöksenteon oikeudel- 
liset kysymykset, julkisen vallan käyttö, julkisrahoitteiset palvelut, julkiset 
hankinnat, tulos- ja sopimusohjaus sekä hallinto- ja palvelusopimukset. 


Jani Wacker, HT, on julkisoikeuden yliopistonlehtori Tampereen yliopiston 
johtamiskorkeakoulussa. Hänen tutkimuksensa kohdistuu erityisesti julkisen 


talouden oikeudelliseen sääntelyyn Suomessa ja Euroopan unionissa. 


Veikko Vahtera, OTT, VIM on Tampereen yliopiston johtamiskorkea- 
koulun yritysjuridiikan professori. Hänen tieteellinen tutkimuksensa keskit- 
tyy yritysjuridiikan osa-alueista erityisesti yhtiöoikeuteen ja arvopaperimark- 
kinoiden sääntelyyn. Hän osallistuu lisäksi aktiivisesti lausunnonantajana 
lainvalmisteluhankkeisiin, yhteisö- ja tilintarkastuslainsäädännön uudistami- 


seen. 

Näkökulmia tilintarkastukseen jaarviointiin 
- aiheen valinta ja merkitys 


Lili-Anne Kiln, Ulriika Leponiemi, Lasse Oulasvirta, 
Janne Ruohonen ja Jani Wacker 


Tämän artikkelin tavoitteena on taustoittaa käsillä olevaa kokoo- 
mateosta ja sen merkitystä tilintarkastuksen ja arvioinnin tieteel- 
lisen tutkimuksen kannalta. Alan tutkimusta lähestytään sekä 
vähän yleisemmin että tähän kokoomateokseen sisällytettyjen 
artikkelien pohjalta. Tutkimus toteutetaan poikkitieteellisenä kir- 
jallisuuskatsauksena, jossa otetaan huomioon valittuja kauppa-, 
oikeus- ja hallintotieteellisiä näkökulmia. Kirjallisuuskatsauksen 
tuloksena muodostetaan kokonaiskuva teoksen motiiveista sekä 
tutkituista tilintarkastukseen ja arviointiin liittyvistä kysymyksistä. 


Johdanto 


Tämä kokoomateos tuottaa uutta tieteellisesti tutkittua tietoa tilintarkas- 
tuksesta ja arvioinnista. Tilintarkastuksen keskeinen perustehtävä on pyrkiä 
varmistamaan tilivelvollisten tahojen antaman tilinpäätösinformaation oi- 
keellisuutta ja riittävyyttä (Hayes, Dasse, Schilder & Wallage 2005, 15). Ti- 
lintarkastukseen liittyvä tieteellinen tutkimus on alkanut herättää laajempaa 
kiinnostusta viime vuosikymmenten kuluessa. Ulkomailla alan tieteellinen 
tutkimus alkoi vauhdittua ja yleistyä 1970-luvulta alkaen ja Suomessa erityi- 
sesti 2000-luvulta lähtien, vaikkakin lukuisia laskentatoimen pro graduja (ks. 
Pirinen 1998), muutamia väitöskirjoja (ks. Kihn & Näsi 2011) ja yksittäisiä tie- 
teellisiä artikkeleita (Sundgren 1998) oli meillä julkaistu jo aiemminkin. 
Vaikka tilintarkastukseen keskittyvä tutkimus kehittyi monia muita las- 
kentatoimen osa-alueita huomattavasti myöhemmin, siihen liittyvää tutki- 
musta on nykyisin runsaasti saatavilla. Tutkimuksia on julkaistu muun muas- 


sa monografioina sekä kokoomateoksissa ja kotimaisissa ja kansainvälisissä 

tieteellisissä lehdissä julkaistuina artikkeleina." Tilintarkastuksen tieteellinen 
tutkimus muodostaa yhden keskeisen (ulkoisen) laskentatoimen tutkimuksen 
osa-alueen, ja se on herättänyt myös oikeusdogmaattista kiinnostusta (ks. Kos- 
kinen 1999; Aspholm 2002). 

Vuosikymmenten kuluessa julkaistut tutkimukset ovat kattaneet erilaisia 
teemoja. Kestosuosikkien joukossa ovat olleet myös tässä teoksessa käsiteltävät 
aiheet eli tilintarkastajan rooliin ja vastuuseen, tilintarkastuksen laatuun sekä 
tilintarkastuskertomukseen tavalla tai toisella liittyvät teemat (ks. Pirinen 
1998; Laitinen & Järvinen 2007; Kihn & Näsi 2011). Kuten seuraavissa ar- 
tikkeleissakin, uusien tutkimusten avulla teemoihin on saatu tuotettua uusia 
käsitteellisiä, teoreettisia ja/tai empiirisiä näkökulmia. 

Tämän artikkelin tavoitteena on taustoittaa käsillä olevaa kokoomateos- 
ta ja sen merkitystä sekä tilintarkastuksen että arvioinnin tieteellisen tut- 
kimuksen kannalta. Yleensä tilintarkastusalan tutkimus kytkeytyy yhteen 
tieteenalaan, yleisimmin liiketaloustiede laskentatoimeen, ja arvioinnin alan 
tutkimus vastaavasti hallintotieteelliseen julkisjohtamiseen. Tämä artikkeli 
toteutetaan poikkitieteellisenä kirjallisuuskatsauksena uuden tyyppistenkin 
näkökulmien mahdollistamiseksi siten, että seuraavassa kiinnitämme huo- 
miota laskentatoimen ja julkisjohtamisen näkökulmien ohella myös oikeustie- 
teellisiin näkökulmiin aiempien teostemme perinteen mukaisesti (Heiskanen, 
Kihn & Näsi 2009; Vakkuri, Oulasvirta, Wacker & Kivimäki 2011; Oulasvir- 
ta, Kihn, Mänttäri & Wacker 2013; Kihn, Leponiemi, Oulasvirta, Vahtera & 
Wacker 2015). 

Seuraavassa luvussa taustoitetaan ja analysoidaan tähän kokoomateokseen 
valittuja tilintarkastusta käsitteleviä artikkeleita. Sen jälkeen syvennytään 
arvioinnin tutkimukseen sekä yleisemmin että tähän kokoomateokseen va- 
littujen artikkelien valossa. Lopuksi muodostetaan kokonaiskuva tutkituista 


tilintarkastukseen ja arviointiin liittyvistä kysymyksistä. 


' Esimerkkeinä mainittakoon seuraavat tieteelliset aikakauskirjat: Accounting, 
Auditing and Accountability Journal; Auditing: A Journal of Practice & Theory, Journal 
of Accounting, Auditing and Finance; International Journal of Accounting, Auditing and 
Performance Evaluation; sekä International Journal of Auditing. 

Valitut tilintarkastuksen tutkimukset 


Kokoomateoksen artikkeleista seitsemän liittyy tilintarkastukseen. Niistä 
kolme ensimmäistä käsittelee tilintarkastuksen rooliin, tilintarkastajan vas- 
tuuseen ja siirtohinnoitteluun liittyviä kysymyksiä oikeusdogmaattisesti. 
Nämä tutkimukset jatkavat siten muun muassa Koskisen (1999) ja Aspholmin 
(2002) väitöskirjojen viitoittamaa tilintarkastustutkimuksen oikeusdogmaat- 
tista tutkimussuuntausta. Artikkelien keskeisenä motiivina olivat tilintarkas- 
tuksen muuttuvat kansalliset ja kansainväliset standardit ja säännökset, mikä 
oli yksi Tampereen yliopiston Tampere-talolla keväällä 2015 järjestetyn tilin- 
tarkastuksen ja arvioinnin symposiumin pääteemoista. 

Taustalla oli havainto siitä, että tilintarkastusala on ollut huomattavien 
säädösmuutosten kohteena viimeisen 10 vuoden ajan. Suomessa nämä muu- 
tokset ovat osittain juontaneet Euroopan unionin sääntelystä, ja osittain kyse 
on ollut puhtaasti kansallisista tilintarkastusjärjestelmän muutoksista sekä 
tilintarkastajan tehtäväkenttään vaikuttavista osakeyhtiölainsäädännön muu- 
toksista. Yhtä kaikki tilintarkastajan rooli on vuosien saatossa muuttunut ai- 
kaisempaa vaativammaksi. Parhaiten tätä muutosta kuvaavat maallikkotilin- 
tarkastusjärjestelmästä luopuminen sekä työn vaativuuden lisääntyminen ja 
työn monipuolistuminen. Aiemmin tilintarkastaja miellettiin erityisesti osak- 
keenomistajien etujen valvojaksi, mutta nyky-yhteiskunnassa tilintarkastajan 
roolina on yhä enemmän toimia myös velkojien, sijoittajien ja yhteiskunnan 
etujen valvojana. Tilintarkastajan pitää monimutkaistuvassa yhteiskunnassa 
esimerkiksi kansainvälisten standardien velvoittamana arvioida ammatillisen 
harkintansa nojalla verraten laajasti yrityksen toiminnan jatkuvuutta ja siihen 
liittyviä epävarmuustekijöitä (ks. Ojala, Leppänen & Koskelainen 2017, 137- 
162). Muutoksessa on kiinnitettävä huomiota myös tilintarkastajan vahin- 
gonkorvauskysymyksiin (ks. tilintarkastajan vastuusta Savela 2015, 151-199). 
Tätä teosta kirjoitettaessa osakeyhtiölainsäädännön muutoksia selvitetään 
(Oikeusministeriö 2016), ja toisessa työryhmässä pohditaan, tulisiko hallin- 
non tarkastuksesta luopua ja tilintarkastuksen raja-arvoja nostaa nykyisestä 
(Työ- ja elinkeinoministeriö 2016). 

Ensimmäisessä oikeusdogmaattisessa artikkelissa Janne Ruohonen (2017, 


27—46) valaisee tarkemmin tilintarkastusalan sääntelyn keskeisimpiä jo to- 

teutuneita ja mahdollisesti jatkossa tulevia muutoksia. Artikkelin erityisena 
tavoitteena on arvioida tilintarkastuksen sääntelymuutosten vaikutuksia eri- 
tyisesti osakeyhtiön tilintarkastajan rooliin tilintarkastuskohteen toiminnan 
lainmukaisuuden tarkastajana. Tutkimuksensa tuloksena Ruohonen esittää 
rakentavaa kritiikkiä tilintarkastusalan kansainvälisestä sääntelykehityksestä. 
Suomalaisen tilintarkastuksen erityispiirteet tulisi ottaa sääntelyä uudistet- 
taessa huomioon. Ruohonen ei pidä tarkoituksenmukaisena kehityssuuntaa, 
jossa tilintarkastus tulevaisuudessa koskisi vain merkittäviä yhteisöjä. Tilin- 
tarkastajan näkökulmasta tilintarkastus- ja osakeyhtiölainsäädännön uudis- 
tuksissa tulisikin kiinnittää huomiota erityisesti säännösten riittävään selkey- 
teen. 

Toisessa artikkelissa Veikko Vahtera (2017, 47—60) käsittelee tilintarkasta- 
jan ja yhteisön johdon vahingonkorvausvastuuta. Alan aiemmissa tutkimuk- 
sissa on yleensä keskitytty joko tilintarkastajan tai johdon vahingonkorvaus- 
vastuuseen. Vahteran tutkimus yhdistää molemmat näkökulmat tutkimalla 
tilintarkastajan ja yhteisön johdon vahingonkorvausvastuun keskinäistä suh- 
detta uusimman lainsäädännön pohjalta. Lähtökohtana on olettamus siitä, 
että tilintarkastaja on vahingonaiheuttajana lähes poikkeuksetta toissijainen. 
Tilintarkastajan aiheuttama vahinko liittyy tällöin siihen, että hän ei ole rea- 
goinut jonkin toisen tahon tekemään moitittavaan tekoon. Useasti ensisijai- 
nen vahingonaiheuttaja on yhteisön johto, joka on laiminlyönyt oman valvon- 
tavelvollisuutensa tai syyllistynyt itse taloudellisiin väärinkäytöksiin. Saatujen 
tulosten perusteella Vahtera päätyy esittämään tiettyjä muutoksia yhteisölain- 
säädäntöön. Vahteran tutkimus täydentää aihealueen aiempia oikeusdogmaat- 
tisia (Aspholm 2002) ja laskentatoimeen liittyviä (Kihn & Nurmela 2009) tut- 
kimuksia. 

Viljami Tenhunen (2017, 61-79) käsittelee vero-oikeudellisessa artikkelis- 
saan siirtohinnoittelua ja sen suhdetta oikeusvarmuuden ja ennakoitavuuden 
periaatteisiin. Nämä verotusta koskevat kysymykset ovat tärkeitä myös tilin- 
tarkastuksen näkökulmasta. Siirtohinnoittelulla tarkoitetaan etuyhteydessä 
olevien osapuolten välisten transaktioiden hinnoittelua. Tyypillisesti siirto- 
hinnoitteluun liittyvät kysymykset koskevat valtioiden rajat ylittäviä transak- 


tioita, jolloin vero-oikeudellinen näkökulma asiassa korostuu. (Ks. Penttilä 

2015, 120-121; Isomaa-Myllymäki 2016, 3-5.) Tenhusen artikkelissa nostetaan 
esille siirtohinnoittelun ja sitä koskevan sääntelyn tulkinnanvaraisuus, mikä 
voi olla ongelmallista oikeusvarmuuden ja ennakoitavuuden näkökulmasta. 
Tästä lähtökohdasta käsin artikkelissa systematisoidaan oikeusvarmuuden 
käsitettä ja tuodaan esille onnistuneen siirtohinnoitteluprosessin askelmerkit 
eli keskeiset siirtohinnoittelun hallinnassa huomioitavat asiat. 

Seuraavat kolme artikkelia liittyvät tilintarkastuksen laatuun ja siinä ilme- 
neviin puutteisiin. Lili-Anne Kihnin (2017, 81-100) artikkelin tavoitteena on 
luoda yleiskatsaus uusimpaan tilintarkastuksen laatua käsittelevään tieteelli- 
seen tutkimukseen. Laatua yleisemminkin ja tilintarkastuksen laatua erityi- 
sesti lähestytään sekä aiheesta muodostettujen teoreettisten viitekehysten että 
asiaa havainnollistavien yksittäisten esimerkkitutkimusten avulla. Lopuksi 
niitä suhteutetaan keskenään, jolloin analysoituja tutkimuksia arvioidaan 
esiteltyjen teoreettisten viitekehysten valossa. Tutkimuksen keskeisimmät tu- 
lokset liittyvät Garvinin (1988) laatukäsitteen näkökulmien täydentämiseen 
kahdella uudella laatunäkökulmalla, tilintarkastuksen laatukäsitteen moni- 
säikeisyyden avaamiseen, sekä jo tutkittujen ja tutkimusta edelleen vaativien 
aiheiden ja tutkimusasetelmien kartoittamiseen. 

Salme Näsin (2017, 101-112) artikkeli liittyy tilintarkastuksen laaduk- 
kuudessa mahdollisesti ilmeneviin puutteisiin. Artikkelissa keskitytään kan- 
sainvälisissä tutkimuksissa esille tulleeseen luovaan laskentatoimeen (creative 
accounting) liittyvään tarkoitukselliseen harhaanjohtamiseen ja epäeettisyy- 
teen (Park 1958; Näsi 2016) tilintarkastajien ongelmana. Näsin artikkelin ta- 
voitteena on tuoda luovan laskentatoimen käsite suomalaiseen laskentatoimen 
keskusteluun ja avata ko. käsitettä käsiteanalyysin keinoin. Artikkelissa va- 
laistaan myös laskentaihmisten ammattitaidon merkitystä luovan laskennan 
mahdollistamisessa, luovan laskentatoimen esiintymistä yrityksissä ja julkisel- 
la sektorilla, sekä tilintarkastajan roolia erilaisten porsaanreikien etsimisessä ja 
hyödyntämisessä. Tulostensa pohjalta Näsi päätyy tekemään tiettyjä suosituk- 
sia laskenta-ammattilaisten (ml. tilintarkastajien) koulutukseen liittyen. 

Pasi Leppäsen, Hannu Ojalan, Lasse Oulasvirran ja Jani Saastamoisen 
(2017, 113-136) kosmeettisen tuloksen ohjauksen artikkeli liittyy edellä mai- 
nituista teemoista sekä tilintarkastuksen laadukkuuteen (ks. Kihn 2017) että 


NÄKÖKULMIA TILINTARKASTUKSEEN JA ARVIOINTIIN IS 


luovaan laskentatoimeen (ks. Nasi 2017). Artikkelin tavoitteena on tarkastella 
kosmeettiseen tuloksen ohjauksen ja tilintarkastuksen laadun välistä yhteyttä. 
Aihepiirin aiemmat tutkimukset ovat keskittyneet yrityksiin. Leppäsen ym. 
tutkimuksen uutena näkökulmana on tutkia asiaa suomalaisella kuntasek- 
torilla. Tutkimus edustaa tilintarkastusalan valtavirtatutkimuksen mukaista 
kvantitatiivista tutkimusta (Kihn & Näsi 2011). Tutkimuksessa muodoste- 
taan hypoteeseja ja testataan niitä tilastollisten menetelmien avulla. Osan 
hypoteeseista havaitaan saavan tilastollisesti merkittävää tukea. 

Viimeinen tilintarkastusalan artikkeli liittyy tilintarkastuskertomuksiin 
ja erityisesti niiden mukauttamiseen sekä tilintarkastajan päätöksentekoon. 
Hannu Ojalan, Pasi Leppäsen ja Anna-Liisa Koskelaisen (2017, 137-162) ar- 
tikkelin tavoitteena on tulkita tilintarkastajan ammatilliseen harkintaan 
liittyvää päätöksentekoa pienten ja keskisuurten asiakasyritysten toiminnan 
jatkuvuuden arvioinnissa. Tutkimuksessa täydennetään Carsonin, Fagherin, 
Geigerin, Lennoxin, Raghunandan ja Willekensin (2013) muodostamaa viite- 
kehystä. Jatkuvuuden arviointiin liittyvästä ammatillisesta harkinnasta muo- 
dostetaan uusi viisiportainen jäsennys. Tutkimushaastatteluissa esiin nousseet 
tilintarkastajien näkökulmat sijoitetaan edellä mainittuun ryhmittelyyn. Li- 
säksi havaitaan, että tutkimuksen empiiriset havainnot tukevat Carsonin ym. 
(2013) esittämää toiminnan jatkuvuuden raportointiin perustuvaa ryhmitte- 


lyä. 


Arvioinnin tutkimuksesta 


Arviointi on määriteltävissä inhimillisen toiminnan arvottamiseksi valituilla 
kriteereillä. Arviointitutkimus noudattaa tieteellisen tutkimuksen sääntöjä 
pyrkien systemaattiseen tiedonkeruuseen ja arvioiviin johtopäätöksiin mah- 
dollisemman luotettavan evidenssin nojalla. Tuloksellisuuden arviointi koh- 
distuu erityisesti julkisella sektorilla julkisten toimijoiden tilivelvollisuuteen 
ja toimintojen ja resurssien käytön taloudellisuuteen, tuottavuuteen, vaikut- 
tavuuteen ja oikeudenmukaisuuteen. Tuloksellisuustarkastus eroaa tilinpää- 


tös- ja laillisuustarkastuksesta laajemman näkökulman, pidemmän tarkastus- 

horisontin seka tarkastuksen tulosten perusteena olevan tiedonhankinnan ja 
mittaamisen ongelmallisuuden takia. 

Arvioinnin kansainvälinen tutkimus yleistyi maailmalla 1960- ja 1970-lu- 
vuilla (Rossi et al. 2004). Arviointitutkimuksessa on kehitetty sekä erilaisia 
arvioinnin lähestymistapoja että metodologisia valintoja (Alkin 2004). Suo- 
messa arviointitutkimus yleistyi myöhemmin, 1980- ja 1990-luvuilla. Suo- 
men Arviointiyhdistys (SAY-FES ry) perustettiin vuonna 1999 edistämään 


arviointia ja arviointitutkimusta. 


Valitut arvioinnin alaan liittyvät tutkimukset 


Tämän kokoomateoksen artikkeleista neljä liittyy arvioinnin alaan ja erityi- 
sesti tuloksellisuuden ja toiminnan tarkoituksenmukaisuuden arviointiin ja 
tarkastukseen. Niistä kolme ensimmäistä käsittelee tuloksellisuuden ja vaikut- 
tavuuden tarkastamista, mikä kuuluu institutionaalisesti erityisesti Valtionta- 
louden tarkastusvirastolle sekä kuntasektorilla tarkastuslautakunnille. Neljäs 
artikkeli keskittyy tuloksellisuuden arvioinnin monitulkintaisuuteen. 

Lasse Oulasvirran (2017, 165-182) artikkelissa tarkastellaan julkisyhteisö- 
jen tilinpäätösesittämiseen kohdistuvaa standardointia ja sitä, millaiseen vii- 
tekehikkoon sen pitäisi perustua. EU:n komissio ajaa parhaillaan jäsenmail- 
leen julkisyhteisöjen tilinpäätösten standardointia. Komission lähtökohtana 
on standardien perustaminen liikekirjanpidon kertymäperiaatteelle (accrual 
accounting)”. Toteutuessaan suunnitelma merkitsee suuria muutoksia monis- 
sa jäsenmaissa. Artikkelissa pohditaan julkisyhteisöille sopivan kirjanpidon 
yleisten periaatteiden sisältöä, johon standardit tulisi perustaa. Huomio kiin- 
nitetään tilinpäätösinformaation käyttäjiin ja heidän tarpeisiin, tilinpäätös- 
informaation laatutekijöihin, tilinpäätöslaskelmien luonteeseen ja keskei- 
siin arvostamisperiaatteisiin. Tässä yhteydessä arvioidaan the International 
Federation of Accountants:in (IFAC:n) julkissektorille julkissektorille tar- 
koittamien (International Public Sector Accounting Standards, eli IPSAS-) 
tilinpäätösstandardien viitekehikon soveltuvuutta Euroopan mahdollisia 
* Tässä accrual (basis of) accounting on suomennettu termillä liikekirjanpidon kerty- 


mäperiaate mutta huomaathan että esim. IFRS-standardien yhteydessä siitä käytetään 
suomennosta suoriteperusteinen kirjanpito. 

omia (European Public Sector Accounting Standards eli EPSAS-) standardeja 
ajatellen. Artikkelissa on esitelty myös Ruotsin vastaavia kirjanpidon viiteke- 
hikoita. Johtopäätöksenä esitellään ne keskeiset periaatteet, joille julkisyhtei- 
söille sopivat EPSAS-standardit tulisi perustaa. 

Vesa Koivusen artikkelissa (2017, 183—195) tarkastellaan valtion omistaja- 
ohjauksen ja valtionyhtiöiden tarkastusta. Valtion yhtiöomistusten ja siihen 
kohdistuvan omistajaohjauksen valvonta on osa eduskunnan alaista ulkoista 
valvontaa, joka Suomessa kuuluu eduskunnan tarkastusvaliokunnalle sekä 
valtiontalouden tarkastusvirastolle (Kankaanpää, Oulasvirta & Wacker 2010, 
14-15). Koivusen artikkelissa tätä valvontaa käsitellään erityisesti valtionta- 
louden tarkastusviraston harjoittaman tarkastuksen näkökulmasta. Tarkas- 
tusviraston harjoittama omistajaohjaustarkastus on luonteeltaan arvioivaa 
tuloksellisuustarkastusta. Arvioitaessa omistajaohjauksen lainmukaisuutta 
voidaan tarkastuksen nähdä sisältävän myös laillisuustarkastuksen piirteitä. 
Kirjoituksessa avataan omistajaohjaustarkastuksen tavoitteita ja ominaispiir- 
teitä sekä tarkastukseen liittyviä toimivaltuuksia. Tämän lisäksi artikkelissa 
havainnollistetaan omistajaohjaustarkastuksen aluetta esittelemällä valtionta- 
louden tarkastusviraston 2010-luvulla suorittamia tarkastusprojekteja. 

Tomi Rajalan artikkelissa (2017, 197-230) pysytään edelleen tuloksellisuu- 
den ja erityisesti sen tärkeän osa-alueen eli vaikuttavuustarkastuksen aihees- 
sa. Artikkelissa eritellään vaikuttavuustarkastuksen käsitettä ja sitä, miten se 
eroaa laillisuustarkastuksesta ja tilintarkastuksesta. Analyysi perustuu kirjal- 
lisuuskatsaukseen ja meta-analyysiin, minkä avulla kootaan yhteen vaikutta- 
vuustarkastuksen ongelmat ja haasteet. Samassa yhteydessä tuodaan myös hy- 
vin esille tilivelvollisuuden toteutumisen vaikeus vaikuttavuustarkastuksessa 
verrattuna esimerkiksi lakisääteiseen tilintarkastukseen. Artikkelin lopussa 
hahmotellaan jatkotutkimustarpeita, jotka edelleen täydentävät ymmärrystä 
julkisen sektorin vaikuttavuustarkastuksesta ja siten luovat mahdollisuuksia 
sen kehittämiseen. 

Anniina Auteron, Asko Uotin ja Kustaa Kaen (2017, 231-267) artikke- 
lissa tutkitaan vastaanottokeskusten perustamiseen ja toimintaan liittyvän 
tuloksellisuuden monitulkintaisuutta palveluntuottajien näkökulmasta. Tee- 


maltaan ajankohtainen artikkeli edustaa tuloksellisuuden arviointia, jossa 

tutkitaan tuloksellisuuden kriteerien toteutumista vastaanottokeskusten toi- 
minnassa. Artikkelin teoreettisena lähtökohtana pidetään monitulkintaisuu- 
den käsitettä, joka liitetään pakolaisten vastaanottokeskusten perustamiseen 
ja niiden palvelujen ostamiseen yksityisiltä palvelujen tarjoajilta. Tutkimuk- 
sen toteutuksessa on hyödynnetty Tampereen yliopiston kevään 2016 hallin- 
totieteiden tutkinto-ohjelman valintakoe-vastauksia, joissa hakijat analysoi- 
vat aineistomateriaalin avulla vastaanottokeskusten palvelujen järjestämiseen 
liittyvien valintojen ja tuloksellisuuden ristiriitoja. Julkisten ja yksityisten yllä- 
pitämien vastaanottokeskusten erojen syiksi nähtiin eri toimijoiden tavoittei- 
den erot, jotka saattavat johtaa eroihin myös palvelujen laadussa ja toiminnan 
avoimuudessa sekä kyvyssä mukautua ja reagoida muuttuneisiin tilanteisiin. 
Ansaintatalouden piirissä toimivien organisaatioiden lähtökohtien koettiin 
aiheuttaneen eritasoista palveluntuotantoa toimeksiantotalouden piirissä toi- 
miviin organisaatioihin nähden, pahimmillaan vaarantaen perus- ja ihmisoi- 


keusvelvoitteiden mukaiset turvapaikanhakijoiden vastaanottopalvelut. 


Lopuksi 


Tässä artikkelissa on taustoitettu käsillä olevaa kokoomateosta ja sen merki- 
tystä tilintarkastuksen ja arvioinnin tieteellisen tutkimuksen kannalta. Ta- 
voitteeseen pääsemiseksi määrittelimme tilintarkastuksen ja arvioinnin kä- 
sitteet ja kartoitimme lyhyesti kyseisten alojen tutkimusten kehittymistä sekä 
keskeiseksi muodostuneita tutkimusteemoja. Sitten ryhmittelimme tähän 
kokoomateokseen valitut artikkelit. Tilintarkastuksen artikkelit jaoimme 
ensinnäkin tilintarkastuksen rooliin, tilintarkastajan vastuuseen ja siirtohin- 
noitteluun liittyviin oikeusdogmaattisiin tutkimuksiin, sekä toiseksi tilintar- 
kastuksen laadukkuuteen ja tilintarkastuskertomuksiin liittyviin yrityksen 
laskentatoimen tutkimuksiin. Kaikki arvioinnin artikkelit olivat hallinto- 
tieteellisiä. Ne liittyivät tuloksellisuuden ja vaikuttavuuden tarkastamiseen 
sekä tuloksellisuuden arvioinnin monitulkintaisuuteen. Lopuksi esittelimme 
artikkelit lyhyesti yhden kerrallaan. Pyrkimyksenä oli sijoittaa kokoomateok- 
seen sisältyvät artikkelit vähän laajempaan kontekstiin ja tuoda esille niiden 


uutuusarvoa myös siitä käsin. 

Teoksen artikkelien pohjalta ilmenee hyvin, miten tärkeässä roolissa tar- 
kastajat ovat taloudellisen informaation oikeellisuuden varmistajina. Artikke- 
lien pohjalta on myös havaittavissa, miten suurten kansainvälisten ja kansallis- 
ten lainsäädännöllisten muutosten kohteena tilintarkastuksen ja arvioinnin 
ala on viimeisen kymmenen vuoden aikana ollut (Ruohonen 2017; Vahtera 
2017, Tenhunen 2017; Oulasvirta 2017). Vaikka muutokset ovat johtaneet en- 
tistä monipuolisempaan tehtäväkenttään ja vaativampiin tarkastustehtäviin, 
on selvää, ettei tarkastuksen laajuudesta (Ruohonen 2017); laadukkuudesta 
(Kihn 2017; Leppänen ym. 2017) tai eettisyydestä (Näsi 2017) tulisi tinkiä. 
Tarkastajien vahingonkorvausvastuu luonnollisestikin osaltaan tukee tarkas- 
tusten laadukkuutta ja eettisyyttä. Samalla tulisi kuitenkin huolehtia tilintar- 
kastajien oikeusasemasta siten, että tilintarkastajia koskeva kanneaika yhden- 
mukaistettaisiin muiden vahingonkorvausvelvollisten kanneaikojen kanssa 
varsinkin kun tilintarkastaja on vahingonaiheuttajana lähes poikkeuksetta 
ollut toissijainen (Vahtera 2017). Nähdäksemme olisi myös toivottavaa, että 
lakisääteinen tilintarkastus olisi tulevaisuudessakin keskeinen osa laajaa suo- 
malaista yhteisökenttää, sillä tilintarkastajalla on tärkeä tehtävä osana luotet- 
tavan yritystoiminnan rakentamista. 

Vaikka kirjoittajat tarkastelevat tilintarkastusta ja arviointia kukin oman 
tieteenalansa näkökulmasta seuraavissa luvuissa, eli joko kauppa-, oikeus- tai 
hallintotieteen näkökulmasta, monitieteisen teoksemme pohjalta on mah- 
dollista nähdä huomattavaa potentiaalia myös tilintarkastuksen ja arvioin- 
nin poikkitieteelliselle tutkimukselle. Erilaiset tieteelliset sekä kansalliset ja 
kansainväliset näkökulmat kattaville tutkimuksille tulee epäilemättä olemaan 
tarvetta myös tulevaisuudessa. Tilintarkastusala tulee todennäköisesti jatkos- 
sakin olemaan monien Euroopan unionin tasoisten ja kansallisten säädös- 


muutosten kohteena, ja se tulee osaltaan tarjoamaan uusia tutkimuskohteita. 

Osakeyhtiön tilintarkastajan kannalta keskeiset osakeyhtiö- 
ja tilintarkastuslainsäädäntöön kaavaillut muutokset 


Janne Ruohonen 


Tilintarkastusala on ollut huomattavien muutosten kohteena 
viimeisten 10 vuoden aikana. Artikkelin tavoitteena on ensinnä- 
kin arvioida tilintarkastuksen sääntelymuutosten vaikutuksia 
osakeyhtiön tilintarkastajan rooliin tilintarkastuskohteen toi- 
minnan lainmukaisuuden tarkastajana. Osana tätä analyysia 
artikkelissa tarkastellaan tilintarkastusalan sääntelyn keskei- 
simpiä muutoksia oikeusdogmaattisesta näkökulmasta. Toiseksi 
tarkastellaan myös mahdollisten tulevien muutosten vaikutusta 
tilintarkastajan toimintaan de lege ferenda -näkökulmasta. 
Artikkelin johtopäätösten mukaan ei ole tarkoituksenmukaista 
kehittää tilintarkastusta sellaiseen suuntaan, jossa lakisääteinen 
tilintarkastus koskisi ainoastaan merkittäviä yhteisöjä. Vaikka 
kansainväliset tilintarkastusalan standardit määrittelevät merkit- 
tävää osaa tilintarkastajan työstä, ei suomalaisen lakisääteisen 
tilintarkastuksen erityispiirteitä ole syytä unohtaa. Esimerkiksi 
tilintarkastuksen arvostuksen näkökulmasta johdon toiminnan 
lainmukaisuuden arvioinnilla on oma paikkansa osana tilintar- 
kastusta myös tulevaisuudessa. Hallinnon tarkastus tosin kai- 
paa sisällöllistä selkeyttämistä. Tilintarkastajan näkökulmasta 
osakeyhtiö- ja tilintarkastuslain säännösten riittävän selkeyden 
varmistaminen on tärkeää, sillä jatkuvat säännösmuutokset näyt- 
tävät tulleen eräänlaiseksi trendiksi nykyisessä yhteiskunnassa. 


Taustaa 


Tilintarkastusala on ollut viimeisten 10 vuoden aikana useiden säädösmuu- 
tosten kohteena. Uusimmat säännösmuutokset tilintarkastuslainsäädäntöön 
on tehty kesällä 2016. Tärkein tilintarkastajan toimintaa ohjaava säädös on 
tilintarkastuslaki (18.9.2015/1141, TTL). Suurin osa tilintarkastuskohteista on 
osakeyhtiöitä, sillä osakeyhtiö on Suomen suosituin yhtiömuoto. Osakeyhtiön 
tilintarkastuksessa osakeyhtiölain (21.7.2006/624, OYL) säännöksillä on tilin- 

tarkastajan toiminnan kannalta keskeinen merkitys. Osakeyhtiössä on TTL 
2:2 §:n mukaan suoritettava tilikaudelta lakisääteinen tilintarkastus, ellei yh- 
tiötä ole pienen kokonsa vuoksi vapautettu tilintarkastusvelvollisuudesta. 

Tilintarkastus on toteutettujen muutosten johdosta ammattimaistunut, ja 
tilintarkastajiin kohdistettu vaatimustaso on epäilemättä kasvanut. Lisäksi ti- 
lintarkastajan rooli on muuttunut omistajan etujen valvojasta kohti laajempaa 
intressipiiriä, kuten velkojia ja sijoittajia. 

Tilintarkastajan toimintaan ja velvollisuuksiin vaikuttavia muutoksia 
on luvassa myös tulevaisuudessa: sekä tilintarkastuslainsäädäntöön että osa- 
keyhtiölainsäädäntöön on jo ehdotettu eräitä muutoksia, jotka vaikuttavat 
tilintarkastajan toimintaan. Työ- ja elinkeinoministeriö on huhtikuussa 2016 
asettanut työryhmän selvittämään tilintarkastuslain yrityksille aiheuttamaa 
hallinnollista taakkaa! Lisäksi oikeusministeriö on julkaissut toukokuussa 
2016 Osakeyhtiölain muutostarve -arviomuistion (OM 20/2016)’, jonka esi- 
tykset tulisivat toteutuessaan vaikuttamaan tilintarkastajan tehtäväkenttään. 

Tässä artikkelissa on ensinnäkin tarkoituksena tarkastella, minkälaisia ti- 
lintarkastajan roolin kannalta keskeisiä muutoksia tilintarkastus- ja osakeyh- 
tiölakiin on viime aikoina tehty. Toiseksi perehdytään tilintarkastus- ja osa- 
keyhtiölakiin kaavailtuihin muutoksiin ja esitettyjen muutosten vaikutuksiin 
osakeyhtiön tilintarkastajan toimintaan ja velvollisuuksiin sekä rooliin tilin- 


tarkastuskohteen lainmukaisuuden tarkastajana. 


Tilintarkastajan roolin muuttumisesta 


Tilintarkastajan roolin muuttuminen johtuu niin tilintarkastuksen sisällön 
kuin tilintarkastusjärjestelmän muutoksista, ja tilintarkastajaan kiistatta koh- 
distetaan nykyään aiempaa enemmän vaatimuksia eri tahoilta. Siinä missä 
tilintarkastajan voitiin aiemmin katsoa olleen ennen muuta osakkeenomista- 
jien (ja yhtiön) etujen valvoja, nykyään tilintarkastajalle on asetettu painetta 


valvoa myös velkojien, sijoittajien ja jopa yhteiskunnan näkökulmia. Tilin- 


1 Työryhmän asettamispäätös TEM/669/00.04.01/2016. 


2 Ks. oikeusministeriön osakeyhtiölain muutostarvetta koskeva hankesivu, josta on 


saatavilla myös arviomuistio kokonaisuudessaan: www.om.fi/fi/index/valmisteilla/laki- 
hankkeet/yhtiooikeus/osakeyhtiolainmuutostarve.html (Sivustolla vierailtu 25.9.2016). 

tarkastaja halutaan de lege ferenda -näkökulmasta nähdä eräänlaisena yleisen 
edun vartijana”. Keskeinen tilintarkastajia koskeva yksittäinen muutos liittyi 
maallikkotilintarkastusjärjestelmän poistumiseen siirtymäajan jälkeen vuon- 
na 2012", Sinänsä perustellun uudistuksen myötä tilintarkastajana on voinut 
toimia ainoastaan tilintarkastustutkinnon suorittanut ammattilainen — tämä 
ei ainakaan ole vähentänyt eri tahojen tilintarkastusta kohtaan asettamia odo- 
tuksia, sillä kokonaisuutena arvioiden tilintarkastajien taso nousi. Toisaalta 
maallikkotilintarkastuksen poistumisen vastapainona pienimmät tilintarkas- 
tusvelvolliset vapautettiin tilintarkastusvelvollisuudesta (VTTL 2:4 $, nyk. 
TTL 2:2 $). 

Tilintarkastuslainsäädäntö on myös aivan hiljattain ollut uudistusten 
kohteena. Eräs keskeinen uudistus on liittynyt yksityisen ja julkisen sektorin 
tilintarkastajajärjestelmän yhtenäistämiseen, ja uusien tilintarkastajatutkinto- 
jen käyttöönottoon vuonna 2015. TTL:ssa tilintarkastajalla tarkoitetaan HT-, 
KHT- tai JHT-tilintarkastajaksi hyväksyttyä luonnollista henkilöä tai tilin- 
tarkastusyhteisöksi hyväksyttyä yhteisöä. Uudistuksen myötä muun muassa 
entistä suuremmalle joukolle tilintarkastajia tulee siirtymäkokeen suorittami- 
sen myötä mahdollisuus tarkastaa yksityisoikeudellisia yhteisöjä ja säätiöitä 

Vuonna 2014 annetussa hallituksen esityksessä esitettiin, että tilintarkas- 
tajalle säädettäisiin kaksiosainen i/moitusvelvollisuus havaitsemistaan väärin- 
käytöksistä: ensinnäkin, velvoite ilmoittaa tilintarkastuksen aikana ilmen- 
neistä säännösten tai määräysten vastaisuuksista tarkastuskohteena olevalle 
yhteisölle tai säätiölle, ja toisaalta velvollisuus tehdä ilmoitus toimivaltaiselle 


viranomaiselle, jos tilintarkastuskohde ei tilitarkastajan ilmoituksen johdosta 


3 Tästä tilintarkastajan roolin murroksesta ks. Blummé 2008, 27—31. 


4 Yhtenä tärkeänä perusteena maallikkotilintarkastuksen poistamiselle esitettiin se, 


että ero ammattitilintarkastajien ja maallikkotilintarkastajien välillä on kasvanut toimin- 
taympäristön muututtua yhä vaativammaksi. Hallituksen esitys Eduskunnalle tilintar- 
kastuslaiksi ja siihen liittyväksi lainsäädännöksi 194/2006 (HE 194/2006), 17. Maallik- 
kotilintarkastus poistui tilikaudesta 2012 alkaen. 


5 Ks.lisäätaustoista: Hallituksen esitys eduskunnalle tilintarkastuslaiksi ja laiksi julkis- 


hallinnon ja -talouden tilintarkastuksesta sekä eräiksi niihin liittyviksi laeiksi 254/2014 
(HE 254/2014), 38. 

ryhdy asianmukaisiin toimiin.* Hallituksen esitys ei johtanut lainsäädäntötoi- 
menpiteisiin — talousvaliokunta ei katsonut tarkoituksenmukaiseksi, että sää- 
detään kansallisia, tilintarkastusasetuksesta poikkeavia normeja vain hieman 
ennen kuin asetuksen soveltaminen jäsenvaltioissa oli alkamassa kesäkuussa 
2016.” 

Ilmoitusvelvollisuutta koskeva säännösesitys liittyi sinänsä kannatettavaan 
pyrkimykseen torjua harmaata taloutta ja talousrikollisuutta. Hallituksen esi- 
tyksessä tilintarkastajalle oltiin kuitenkin asettamassa sellaisia velvollisuuksia, 
jotka lähtökohtaisesti kuuluvat viranomaisten — ei tilintarkastajien — valvot- 
taviksi. Esityksessä tilintarkastajan yhteiskunnallisen va/vojan roolia siis vah- 
vistettiin selvästi, mikä ei olisi toivottava kehityskulku tilintarkastajan roolin 
näkökulmasta. Tilintarkastuskohteen johdon ja tilintarkastajan välisen /uot- 
tamuksen näkökulmasta ilmoitusvelvollisuus olisi ollut ongelmallinen, sillä 
tilintarkastaja olisi ollut entistä voimakkaammin viranomaisvalvojan roolissa 
tilintarkastusta suorittaessaan. Lisäksi tilintarkastajien olisi ollut välttämä- 
töntä perehtyä aiempaa laajemmin rikosoikeudellisiin kysymyksiin, jotta he 
olisivat pystyneet arvioimaan aiempaa tarkemmin toiminnan lainmukaisuut- 
ta. Jo tällä hetkellä tilintarkastajat kokevat yhtiön johdon toiminnan lainmu- 
kaisuuden arvioinnin (hallinnon tarkastuksen) epäselvänä kokonaisuutena.* 
Rikosoikeudellista osaamista painottavan valvojaroolin lisääminen olisi ollut 
omiaan entisestään lisäämään epätietoisuutta velvollisuuksien sisällöstä. 

On kuitenkin huomattava, että EU:n tilintarkastusasetuksen 7 artiklan 
mukaan yleisen edun kannalta merkittävien yhteisöjen eli ns. PIE-yhteisöjen? 
tilintarkastajille on tullut velvollisuus ilmoittaa viranomaisille havaitsemis- 
taan väärinkäytöksistä tilintarkastuskohteessa (TTL 4:8.2 $ (12.8.2016/622)) 
— tätä velvollisuutta ei siis kuitenkaan ulotettu koskemaan kaikkia tilintarkas- 


é Hallituksen esitys eduskunnalle laiksi tilintarkastuslain muuttamisesta 212/2014 


(HE 212/2014), 3-4. 


7 Talousvaliokunnan mietintö 34/2014 hallituksen esityksestä eduskunnalle tilintar- 


kastuslaiksi ja laiksi julkishallinnon ja -talouden tilintarkastuksesta sekä eräiksi niihin 
liittyviksi laeiksi (TaVM 34/2014). 


$ Jotkut tilintarkastajat ovat esittäneet hallinnon tarkastuksesta luopumista. Ks. esim. 


Blummé 2008, 30-31. 


? PIE = Public Interest Entity. 

tuskohteita. PIE-yhteisöjen osalta vaatimus on perusteltu, sillä merkittävien 
yhteisöjen KHT-tilintarkastajilla on paremmat edellytykset arvioida määräys- 
ten vastaista toimintaa kuin tilintarkastajilla keskimäärin. 

Lisäksi vuonna 2016 muutettiin lakisääteisen tilintarkastuksen kohdetta, 


kun toimintakertomus poistettiin TTL 3.1.1 $:n tilintarkastuksen kohteesta. 


Osakeyhtiölakiin kaavaillut muutokset 


Osakeyhtiölain muutostarve -arviomuistio 


Suurin osa tilintarkastuskohteista on osakeyhtiöitä, sillä osakeyhtiö on ylivoi- 
maisesti suosituin yhtiömuoto: Suomessa osakeyhtiöitä oli kesäkuussa 2016 
noin 265 o00.'? Osakeyhtiön tilintarkastuksessa osakeyhtiölain säännöksillä 
on tilintarkastajan kannalta keskeinen merkitys. OYL:n säännöksillä on luon- 
nollisesti tilintarkastajan työn kannalta merkitystä erityisesti osakeyhtiön 
pääomarakenteen, varojenjaon ja päätöksenteon osalta. Oikeusministeriö jul- 
kaisi toukokuussa Osakeyhtiölain muutostarve -arviomuistion (OM 20/2016). 

Nykyinen osakeyhtiölaki on ollut voimassa 10 vuoden ajan. Tänä aikana 
OYLi:iin on tehty verraten vähän muutoksia — lähinnä EU:n yhtiöoikeuden 
harmonisoinnista johtuvia muutoksia ja vähemmistöosakkeiden lunastami- 
seen liittyviä muutoksia OYL 18. lukuun."! Syksyllä 2015 oikeusministeriö 
järjesti avoimen verkkokeskustelun osakeyhtiölain muutostarpeista, minkä 
jälkeen ministeriö laati asiaa muutostarpeista muistion. Arviomuistiossa esi- 
tetään muun muassa yksityisen ja julkisen osakeyhtiön vähimmäisosakepää- 
oman keventämistä, johdon lojaliteettivelvollisuudesta säätämistä, osakkeiden 
luovutusrajoitusten vapauttamista, maksukykytestin selkeyttämistä, tasetes- 
tistä luopumisen vaikutusten selvittämistä ja kaikille osakkeenomistajille oi- 
keutta tutustua yhtiön kirjanpitoon ja asiakirjoihin pienyhtiöissä sekä omien 


osakkeiden rahoituskiellon vapauttamista. 


10 PRH:n kaupparekisteritilasto — tilanne 30.6.2016 ks. www.prh.fi/fi/kaupparekisteri/ 


yritystenlkm/lkm.html (sivustolla vierailtu 15.9.2016). 


"Ks. yksityiskohtaisemmin muutoksista Vahtera 2016, 149-151. 

On sinänsä tarkoituksenmukaista määräajoin arvioida muutosten tarvetta 
lainsäädännössä, vaikka merkittäville muutoksille ei olisikaan tarvetta.'? On 
syytä arvioida ehdotettujen muutosten vaikutuksia myös tilintarkastajan vel- 
vollisuuksien näkökulmasta. Osakeyhtiölain uudistamisessa tulisi kiinnittää 
huomiota siihen, että OYLiiin liittyy aina jonkinasteista tulkintaepavarmuut- 
ta, jota ei ole mahdollista poistaa määrittelemällä käsitteitä ”tyhjentävästi”. 
Joissain tilanteissa vakiintuneen säännöksen sisällön muuttaminen saattaa 
esimerkiksi tilintarkastajan työn näkökulmasta aiheuttaa enemmän tulkin- 


taongelmia kuin se, että säännös pidetään sisällöllisesti ennallaan. 


Vähimmäisosakepääomavaatimuksen alentaminen tai poistaminen 


Arviomuistiossa esitetään, että OYL 1:3 $:ssä säädetyn yksityisen osakeyhtiön 
2 500 euron vähimmäisosakepääoma poistetaan tai alennetaan yhteen euroon, 
ja julkisen osakeyhtiön vähimmäispääoma alennetaan 80 000 eurosta 25 000 
euroon.” Lisäksi ehdotetaan, että yksityisten osakeyhtiöiden OYL 20:23 $:ssä 
säädetty osakepääoman menettämiseen perustuva 7/moitusvelvollisuus poiste- 
taan tai sitä lievennetään. 

Viimeistään uuden OYL:n myötä osakeyhtiön pääoman pysyvyyden merki- 
tys on vähentynyt selvästi.“ Osakeyhtiön keskeisenä toiminnan lähtökohtana 
ei enää voida pitää sitä, että yhtiöllä on riittävästi varallisuutta, jotta se pys- 
tyisi niiden avulla täyttämään sitoumuksensa. Usein yksityisen osakeyhtiön 
vähimmäisosakepääoma kuluu jo yhtiön toiminnan käynnistämisvaiheessa.”” 
Tilintarkastajille tämä ilmiö lienee tuttu osakeyhtiöiden alkuvaiheen laki- 
sääteisten tilintarkastusten yhteydestä. Vähimmäisosakepääoman säilyttä- 
mistä 2 500 eurossa voisi puoltaa se, että osakeyhtiön perustajalla tulisi olla 
edes 2 500 euroa yritystoiminnan aloittamiseen. Toisaalta vähimmäisosake- 


pääomavaatimus saattaa arviomuistiossa esitetyllä tavalla muodostaa tietyillä 


2 . . « 
2 Airaksinen 2013, passim; Vahtera 2016, 157. 


13 OM 20/2016, 25-26. 


4 Suomessakin vähimmäisosakepääoma otettiin käyttöön vasta vuonna 1980, ks. osa- 


keyhtiölaki (734/1978, VOYL) 1:1. Vähimmäisosakepääoman historiallisesta kehitykses- 
tä Suomessa ks. Mähönen & Villa 2006, 35—36. 


5 Kylikallio, Iirola & Kyläkallio 2015, 54-55. Vähimmäisosakepääoman kehityksestä 


Euroopassa ks. Daehnert 2009, passim. 

aloilla esteen osakeyhtiön perustamiselle, mitä ei voi pitää tarkoituksenmukai- 
sena. Tämäkin peruste itse asiassa puoltaa vähimmäisosakepääoman laskemis- 
ta tai siitä luopumista. 

Vähimmäisosakepääoman keskeinen merkitys on perinteisessä tarkaste- 
lussa ollut juuri sen ve/kojiensuojafunktiossa.'* Jotta vähimmäisosakepääomal- 
la voisi olla velkojiensuojan kannalta merkitystä, sen tulisi olla selvästi nykyis- 
takin korkeampi — Ruotsissa on päädytty pitämään Suomeen verrattuna noin 
kaksinkertainen vähimmäisosakepääoma (50 000 kruunua)” vaikka sekään 
tuskin on riittävän korkea turvatakseen yhtiön velkojia. Vähimmäisosakepää- 
oman tosiasiallinen merkitys velkojiensuojan kannalta on siis lähes olematon. 
On jopa esitetty, että Suomessa ei tosiasiassa tällä hetkellä edes ole pääoman 
pysyvyyteen perustuvaa järjestelmää, sillä vähimmäisosakepääoma on niin 
alhainen, ja sijoituksia on mahdollista vähimmäisosakepääoman ylittäviltä 
osin tehdä sijoitetun vapaan oman pääoman rahastoon”?. Sellaisen sääntelyn 
ylläpitäminen, joka ainoastaan näennäisesti tarjoaa velkojille suojaa, ei ole tar- 
koituksenmukaista. Sama koskee arviomuistiossa esiin nostettua menettelyä, 
jossa yhtiö olisi toimintansa aikana velvollinen rahastoimaan varoja 2 500 eu- 
ron rajaan saakka. Jo arviomuistiossakin esitetyllä tavalla siitä seuraisi hallin- 
nollisia lisärasitteita sekä kirjanpidolle että osakeyhtiölle. Lisäksi menettelystä 
aiheutuisi ylimääräistä hallinnollista työtä myös tilintarkastajalle. 

Suurin osa arviomuistion lausunnonantajista kannatti vähimmäispääoman 
laskemista yhteen euroon tai siitä luopumista.” Osakepääoman merkityksen 
väheneminen, OYL:n toimivat varojenjakorajoitukset (kuten maksukykytes- 
ti) ja osakeyhtiön pääomarakenteen selkeyttäminen puoltavat vähimmäisosa- 
kepääomasta luopumista tai ainakin sen laskemista yhteen euroon. Julkisen 
osakeyhtiön osakepääomavaatimuksen alentamisella 25 000 euroon, joka on 


16 Drockilan mukaan osakepääoma tehtävä oli täyttää velkojaa turvaava ns. garantiate- 


htävä, ja lisäksi osakepääoma oli yhtiön luoton perusta. Ks. historiallisesta tarkastelusta 
Drockila 1961, 1-5. 
7 Aktiebolagslag 2005:551 (ABL) 1:5. 


18 Airaksinen, Pulkkinen & Rasinaho 2010, 21, alav. 23. 


P Kuitenkin esim. Verohallinnon ja sisäministeriön poliisiosasto katsoivat vähimmäis- 


osakepääoman poistoon/laskemiseen liittyvän ongelmia — pääoman merkityksen vähen- 
täminen mm. antaa väärän viestin yhteiskunnassa. Ks. OM-lausuntopalautteet 2016. 

myös EU-direktiivissä asetettu minimivaatimus, tuskin on mitään käytännön 
merkitystä, sillä julkisia osakeyhtiöitä on Suomessa kovin vähän. 
Tilintarkastajan kannalta on tässä yhteydessä syytä käsitellä myös esitystä 
liittyen OYL 20:23 $:ssä säädettyyn oman pääoman negatiivisuuden ilmoitus- 
velvollisuuden poistamiseen. Tästä ilmoitusvelvollisuudesta ei ole tarkoituk- 
senmukaista luopua, vaikka vähimmäisosakepääoma alennettaisiin yhteen eu- 
roon tai siitä luovuttaisiin kokonaan. Säännöksessä tulisi tosin viitata omaan 
pääomaan eikä osakepääomaan”. Oman pääoman negatiivisuuden julkista- 
misella on kuitenkin edelleen merkitystä esimerkiksi velkojien ja osakkeen- 
omistajien näkökulmasta. Osakeyhtiön johdon tehtävänä on huolehtia siitä, 
että ilmoitus tehdään asianmukaisesti. Tilintarkastajan tehtävänä on tältä 
osin tulevaisuudessakin valvoa, että johto on täyttänyt velvollisuutensa. Ti- 
lintarkastajalla on rooli myös rekisteri-ilmoituksen poistamisessa, sillä OYL 
20:23 §:n mukaan osakepääoman menettämistä koskeva rekisterimerkintä 
voidaan poistaa yhtiön tekemän rekisteri-ilmoituksen perusteella, jos yhtiön 
oma pääoma on rekisteri-ilmoitukseen liitetystä taseesta ja muusta selvityk- 
sestä ilmenevällä tavalla yli puolet osakepääomasta. Jos yhtiössä on lain tai 
yhtiöjärjestyksen mukaan velvollisuus valita tilintarkastaja, taseen ja muun 
selvityksen on oltava tilintarkastettuja. Tällainen vaatimus taseen ja muun sel- 


vityksen tilintarkastuksesta tulee OYL:ssa tulevaisuudessakin säilyttää. 


Johdon lojaliteettivelvollisuus 


Arviomuistiossa esitetään, että OYL:sta ilmenisi nimenomaisesti johdon /oja- 
liteettiperiaate.” Tilintarkastajan näkökulmasta esityksellä on oikeustilaa si- 
nänsä selkeyttävä vaikutus, vaikka sinänsä on selvää, että osakeyhtiön johdon 
lojaliteettivelvollisuus on jo nykyään olemassa — OYL:n esitöissä ja oikeuskir- 
jallisuudessa johdon lojaliteettivelvollisuuden on siis nähty jo sisältyvän ny- 
kyiseen OYL 1:8 $:ään, jonka mukaan yhtiön johdon on huolellisesti toimien 
edistettävä yhtiön etua.” Lojaliteettivelvollisuuteen suhtauduttiin muistiosta 


Ks; OM-lausuntopalautteet 2016, näin mm. Jukka Mähönen ja Veikko Vahtera. 


2 OM 20/2016, 26-27. 


2 HE 109/2005, s. 40; Airaksinen ym. 2010, 49; Kyläkallio ym. 2015, 62; Immonen & 


Nuolimaa 2012, 9; Mähönen & Villa 2006, 115. 

annetuissa lausunnoissa vaihtelevasti — yhtäältä katsottiin, että lojaliteettipe- 
riaatteen ottamisesta OYL:iin ole sinänsä mitään haittaa, ja toisaalta todet- 
tiin, että mitään tarvetta lojaliteettiperiaatteesta säätämiseen OYL:ssa ei ole. 

Lojaliteettivelvollisuus käsitetään lojaliteetiksi suhteessa yhtiöön ja yhtiön 
osakkeenomistajiin. Tilintarkastajan keskeinen tehtävä on myös osakeyhtiön 
hallinnon tarkastus. Hallinnon tarkastus nivoutuu kiinteästi tilintarkasta- 
jan velvollisuuteen TTL 3:5.2 $:n edellyttämällä tavalla huomauttaa tilintar- 
kastuskertomuksessa, mikäli johto on toiminut esimerkiksi osakeyhtiölain 
vastaisesti. Tilintarkastajan näkökulmasta johdon lojaliteettivelvollisuuden 
kirjaamisella OYL 1:8 S:ään sinänsä on selkeyttävä vaikutus, vaikka lojaliteet- 
tivelvollisuuden lisääminen lakiin ei nykyistä oikeustilaa muutakaan. OYL:n 
tulee olla myös tilintarkastajien näkökulmasta mahdollisimman informatiivi- 
nen. Käsitykseni mukaan säännös olisi tilintarkastajankin kannalta selkeäm- 
pi, jos OYL 1:8 $:n sisältö olisi seuraava: Johdolla on lojaliteettivelvollisuus ja 
johdon on huolellisesti toimien edistettävä yhtiön etua. 


Varojenjakoon esitetyistä muutoksista 


Arviomuistiossa ehdotetaan useita muutoksia osakeyhtiön varojenjakoon. 
Muistiossa esitetään, että varojenjaon erityinen konsernitilinpäätösvaatimus 
poistetaan yksityisiltä osakeyhtiöiltä. Lisäksi esitetään, että varojenjaon määri- 
telmässä mainittaisiin selvyyden vuoksi nimenomaisesti myös lahjoittaminen, 
ja että myös väliosingonjako nimenomaisesti säädettäisiin sallittavaksi. Muis- 
tion mukaan myös OYL 13:2 §:n maksukykytestiä on selvennettävä ja arvioin- 
nin merkitystä varojenjaon edellytyksenä korostettava.?* Lisäksi ehdotetaan, 
että tasetestin tarpeellisuus varojenjaon edellytyksenä arvioitaisiin. Kaikki 
muistion esitykset ovat epäilemättä tilintarkastajan näkökulmasta kannatet- 
tavia ja sääntelyä selkeyttäviä muutoksia. Vaikka esimerkiksi on sinänsä selvää, 
että voimassa olevan OYL:n mukaan väliosingonjako on sallittu, nimenomai- 
nen säännös selkeyttää oikeustilaa. Seuraavassa tarkastellaan lähemmin tär- 


keimpiä uudistusehdotuksia eli maksukyky- ja tasetestin selventämistä. 


23 Ks OM-lausuntopalautteet 2016. 

OM 20/2016, 30—33, 37. 


NÄKÖKULMIA TILINTARKASTUKSEEN JA ARVIOINTIIN 35 


OYL 13:2 §:n mukaan osakeyhtiön varoja ei saa jakaa, jos jaosta päätettäes- 
sä tiedetään tai pitäisi tietää yhtiön olevan maksukyvytön tai jaon aiheuttavan 
maksukyvyttömyyden. Testin sisältöä ei voi pitää selkeänä, eikä sen sisältöä 
pystytty osakeyhtiölain lainvalmisteluaineistossakaan” kovin kattavasti avaa- 
maan. Nykyisen OYL:n maksukykysäännöksen voi katsoa ohjaavan yhtiöiden 
toimintaa ja suojaavan velkojia.** Maksukykytestin sisältöä on oikeuskirjalli- 
suudessa kuitenkin pidetty epaselvana.”” 

Käytännön tulkintatilanteissa maksukykytestin yleisluontoisuus on ai- 
heuttanut ongelmia erityisesti silloin, kun yhtiön taloudellinen tilanne on 
verraten heikko, ja siitä huolimatta yhtiöstä on haluttu jakaa varoja osak- 
keenomistajille. Toisaalta, oikeuskäytännössä tulkintaongelmia ei ole aina- 
kaan vielä esiintynyt. Muistiosta annetuissa lausunnoissa maksukykytestistä 
esitettiin erilaisia näkemyksiä. Yhtäältä todettiin, että maksukykytesti ei ole 
käytännössä aiheuttanut ongelmia, ja että maksukykytesti ei tämän vuoksi 
kaipaa sisällöllistä täsmennystä — joidenkin näkemysten mukaan säännöksen 
selkeyttämispyrkimykset saattavat johtaa entistä epäselvempään maksukyky- 
testiin. Toisaalta taas maksukykytestiä pidettiin epäselvänä ja sen sisällöllistä 
täsmentämistä pidettiin tärkeänä.” 

Oikeuskirjallisuudessa” on varsin kattavasti käsitelty maksukykytestin 
sisältöä, ja sen kehittämistarpeesta vallitsee erilaisia näkemyksiä. OYL:n uu- 
distamisen keskeiseksi tavoitteeksi oli asetettu OYL:n selkeyttäminen”, jot- 
ta pienetkin osakeyhtiöt voisivat käytännössä hyödyntää säädöstä paremmin 
kuin aikaisemmin. OYL 13:2 $:n mukaisen maksukykytestin osalta tavoittees- 
sa ei onnistuttu, sillä maksukykytestin sisällön määrittäminen on asiantunti- 
joillekin sangen haasteellinen tehtävä. Kuten lakisääteinen tilintarkastus, voi- 


ton jakaminen osakeyhtiöstä tapahtuu tyypillisesti vähintään kerran vuodessa 


* Hallituksen esitys uudeksi osakeyhtiölaiksi 109/2005 (HE 109/2005). 
Airaksinen 2013, 455. 


Ks. esim. Airaksinen 2013, 455; Ruohonen 2012, 12-13; Airaksinen, Pulkkinen & 
Rasinaho 2007, 21; Villa 2010, 355. 


28 Ks. OM-lausuntopalautteet 2016. 


”? Ks. Ruohonen 2012; Mähönen & Villa 2012, 407-422; Kaarenoja & Suontausta 


2007, 239-256. 


30 HE 109/2005, 17. 

— voitonjaon sääntely on siis keskeinen osa osakeyhtiölainsäädäntöä ja myös 
osa tilintarkastajan suorittamaa lakisääteistä tilintarkastusta. 

Tilintarkastajan kannalta nykyistä selkeämmällä maksukykytestillä on 
merkitystä, sillä myös tilintarkastaja joutuu arvioimaan varojenjaon lainmu- 
kaisuutta. Vaikka tilintarkastajalla ei enää ole nimenomaista velvollisuutta lau- 
sua yhtiön johdon vastuuvapaudesta, tilintarkastajan on huomautettava TTL 
3:5.3 §:n edellyttämällä tavalla esimerkiksi yhtiön johdon syyllistymisestä te- 
koon, josta saattaa seurata yhtiölle vahingonkorvausvelvollisuus ja huomautet- 
tava, mikäli johto on rikkonut lakia. Maksukykytestin vastainen varojenjako 
on OYL:n vastaista laitonta varojenjakoa. Jo hallituksen esityksessä (VTTL) 
on yksiselitteisesti todettu, että OYL 13:2 $:n mukaisen maksukykyvaatimuk- 
sen vastaisesta varojenjaosta tulee huomauttaa tilintarkastuskertomuksessa?!. 
Oikeusministeriön vuonna 2009 laatimassa maksukykymuistiossa on lisäksi 
esitetty, että maksukyvyn arvioinnin pohjana olevat seikat olisi dokumentoi- 
tava; muistion mukaan maksukyvyn arviointi sopisi hyvin osaksi tilintarkas- 
tajan tekemää hallinnon tarkastusta. 

Maksukykytesti ci ole yksiselitteinen eikä sitä voi edes lähestyä yhtä kaava- 
maisesti kuin tasetestiä. Maksukykytestiä voitaisiin selventää tekemällä mak- 
sukykysäännöksestä nykyistä informatiivisempi. Esimerkiksi Ruotsissa ns. 
forsiktighetsregel eli varovaisuussäännös sisältää Suomen maksukykytestiä tyh- 
jentävämmin sen, mitä asioita tulee arvioida. Erityisesti maksukykysäännök- 
sestä tulisi nähdäkseni ilmetä, että tulevaisuusnäkökulma on otettava maksu- 
kyvyn arvioinnissa huomioon. Maksukykyä ei voida arvioida tilinpäätökseen 
puhtaasti pohjautuvilla tunnusluvuilla, vaan maksukykyarvioinnin tulee pi- 
tää sisällään tulevaisuuteen suuntaavia elementtejä. Esimerkiksi todennäköi- 
set sopimussakko- ja vahingonkorvausseuraamukset on otettava varojenjaossa 
huomioon, mikäli yhtiön johto on niistä tietoinen tai pitäisi olla niistä tietoi- 


nen. OYL:n säännösten tulisi olla selkeitä ja informatiivisia, joten esimerkiksi 


HE 194/2006, 40. Näin myös Horsmanheimo & Steiner 2008, 342-343. Maksuky- 


kyvaatimuksen vastaisesta voitonjaosta ei riitä maininta ei-julkisessa tilintarkastuspöytä- 
kirjassa. 


% Oikeusministeriön lausuntoja ja selvityksiä 2009:13. Oikeusministeriön lainvalmis- 


teluosaston muistio. Konsernitilinpäätöksen laatimisvelvollisuus sekä maksukyky- ja ta- 
setesti osakeyhtiön varojenjaossa 11.5.2009, 74—75. 

mikroyritysten käytännön toiminnan näkökulmasta maksukykysäännöksen 
selventäminen on siis paikallaan. 

Maksukykytestiä ei voi tehdä yksittäisellä tunnusluvulla tai jollakin yhdel- 
lä maksukyvyn määrittävällä mallilla, vaan maksukyvyn arviointi on tapaus- 
kohtaista. Osakeyhtiöllä ei ole normaalisti velvollisuutta laatia kattavia talou- 
dellisia analyyseja maksukyvystään. Epävarmassa taloudellisessa tilanteessa 
yhtiön johdolla saattaa kuitenkin olla jopa velvollisuus laatia tulevaisuuteen 
suuntautuvia laskelmia, kuten kassavirtalaskelmia. Monesti yhtiö perustaa 
maksukykyarvionsa yhtiön tilinpäätöstietojen, tulevaisuuteen suuntaavien 
tunnuslukujen ja toiminnan ennakoitavien epävarmuustekijöiden yhteisana- 
lyysiin. Vaikka maksukykytestille ei löydykään yhtä yleispätevää mallia tai 
mittaria, se ei kuitenkaan tarkoita sitä, että epäselvää maksukykytestiä ei pitäi- 
si pyrkiä osakeyhtiölaissa selventämään. 

Selkeämpi maksukykytesti olisi nähdäkseni myös tilintarkastajan toimin- 
nan ja vastuuarvioinnin näkökulmasta tarpeellinen. Tilintarkastajan on käy- 
tännössä puututtava selkeästi maksukykytestin vastaiseen varojenjakoon. Jos 
tilintarkastusevidenssistä esimerkiksi ilmenee tilinpäätöshetken jälkeen esille 
tullut huomattava vahingonkorvausvaatimus osakeyhtiötä kohtaan, ja yhtiön 
hallitus on siitä huolimatta esittänyt yhtiökokoukselle jaettavaksi selkeästi yh- 
tiön maksukyvyn ylittävää osinkoa, tilintarkastajan tulee huomauttaa asias- 
ta. Mikäli yhtiön johdolle asetettaisiin selkeä velvollisuus perustellen lausua 
osakeyhtiön maksukyvystä esimerkiksi voitonjakoesityksessä”, tilintarkastaja 
voisi nojautua muun tilintarkastusevidenssin lisäksi johdon perusteluihin ar- 
vioidessaan varojenjaon lainmukaisuutta. Vastuuta osakeyhtiön maksukyvys- 
tä ja sen säilymisestä ei ole luontevaa sälyttää puhtaasti tilintarkastajalle, sillä 
maksukyvyn tarkka arviointi on tilintarkastajalle lähes mahdoton tehtävä. 
Ensisijainen maksukykyarviointivastuu on siis yhtiön johdolla, ei tilintarkas- 


tajalla. 


3 Mm. Kyläkalliot ja Iirola ovat todenneet, että todistelunäkökulmasta yhtiön maksu- 


kykyarviointi tulisi perusteluineen kirjata hallituksen kokouksen pöytäkirjaan. Kyläkal- 
lio, Iirola & Kyläkallio 2015, 344. 

Tasetesti herattaa erilaisia näkemyksiä.” Tasetestillä on epäilemättä vah- 
vuutensa kaavamaisena varojenjaon mittarina pienyhtiöissä. Esimerkiksi Suo- 
men Tilintarkastajat ry kiinnitti huomiota siihen, että tasetestin mahdollisen 
poistamisen selvittelyssä on kiinnitettävä huomiota velkojainsuojakysymyk- 
siin.” Julkisissa osakeyhtiöissä tasetestistä ei voida EU:n pääomadirektiivin 
vaatimuksista johtuen edes luopua.?* Yksityisten osakeyhtiöiden osalta tase- 
testistä luopumista voitaisiin ottaa vakavaan harkintaan. Mikäli näin päädyt- 
täisiin tekemään, maksukykytestiä pitäisi pystyä nykyisestä selkeyttämään. 
Nykyistä selkeämpi maksukykytesti olisi myös tilintarkastajan kannalta tar- 


koituksenmukainen. 


Eräitä muita kaavailtuja osakeyhtiölakimuutoksia 


Muistiossa ehdotetaan osakkeenomistajan tiedonsaantioikeuden parantamis- 
ta pienyhtiöissä siten, että uuden perustettavan yksityisen osakeyhtiön kaikilla 
osakkailla olisi oikeus tutustua yhtiön kirjanpitoon ja asiakirjoihin, ellei yh- 
tiöjärjestyksessä toisin määrätä. Muistiosta annetuissa lausunnoissa tiedon- 
saantioikeuden laajentamiseen suhtauduttiin varsin kaksijakoisesti. Suurim- 
maksi osaksi sitä vastustettiin erityisesti salassapitoon liittyvien ongelmien 
vuoksi. Toisaalta sitä kannatettiin — ainakin harvainomisteisten osakeyhti- 
öiden osalta vähemmistön tiedonsaantioikeuden laajentaminen voisi eräiden 
lausunnonantajien mukaan tulla kyseeseen. ** Esitys on varsin ongelmallinen, 


sillä salassapidon järjestäminen tehokkaasti ei ole yksinkertaisesti järjestettä- 


34 HE 109/2005, 29. Myös vähimmäisosakepääoman laskeminen 8000 eurosta 2500 eu- 


roon kuvastaa tasevarallisuuden merkitystä korostavan ajattelutavan vähenemistä. Tosin 
vasta talousvaliokunta esitti vähimmäisosakepääoman määrää pienennettäväksi 2500 eu- 
roon (HE:ssä esitettiin 8000 euroa). Vrt. TaVM 7/2006, Valiokunnan kannanotot, Pien- 
yhtiöt. 

5 Suomen Tilintarkastajat ry:n lausunto/OM 20/2016. www.norminpurku.fi/ 
hankkeet/osakeyhtiolain-muutostarve-omo21002016 (sivustolla vierailtu 25.9.2016). 


36 EY:n toinen yhtiöoikeudellinen direktiivi (77/91/ETY), 15 art. (c). 


9 OM 20/2016: osakkeenomistajien tiedonsaantioikeus, s. 29-30; mahdollisuus yhtiön 


omaisuuden panttauskieltoon yhtiöjärjestyksessä, s. 28; varojenjaon erityisestä konserni- 
tilinpäätösvelvollisuudesta luopuminen, s. 37. Lisäksi muistiossa esitetään omien osakkei- 
den hankinnan erityisen rahoituskiellon rajaamista koskemaan vain julkisia osakeyhtiöi- 
tä. OM 20/2016, 31. 


38 Ks. OM-lausuntopalautteet 2016. 

vissä. Erityisesti kilpailutilanteessa tiedonsaantioikeus on hyvin ongelmalli- 
nen. 

Aihepiiri linkittyy tilintarkastukseen. Vähemmistöosakkeenomistajalla- 
han” on jo nyt OYL 7:5 $:n (18.9.2015/1147) nojalla mahdollista vaatia osa- 
keyhtiössä valittavaksi tilintarkastaja, vaikka yhtiö ei tilintarkastajaa TTL:n 
tai yhtiöjärjestyksensä nojalla olisi velvollinen valitsemaan. Osakeyhtiölain 
muutostarpeiden jatkovalmistelussa on syytä selvittää, olisiko vähemmistön 
tiedonsaantiongelmaan pienyhtiöissä löydettävissä jokin kustannuksiltaan ja 
sisällöltään kevyt mekanismi — esimerkiksi kehittämällä nykyistä erityistä tar- 
kastusta koskevaa sääntelyä." 

Muistiossa myös esitetään, että yhtiöjärjestyksessä tulee voida määrätä yh- 
tion omaisuuden panttauskiellosta, jonka mukaan osakeyhtiö ei voi pantata 
omaisuuttaan tai osaa siitä. Määräys merkittäisiin myös kaupparekisteriin, jol- 
loin siitä tulisi julkinen, ja rajoituksen voisi poistaa vain velkojiensuojamenet- 
telyä noudattaen. Käsittääkseni tällaisen määräyksen voi jo nykylain aikana 
ottaa yhtiöjärjestykseen. Muistion pohjalta annetuissa lausunnoissa joka ta- 
pauksessa pääsääntöisesti kannatettiin panttauskiellon ottamista lakiin tai ai- 
nakin asian tarkempaa selvittämistä. Tilintarkastajan tulee tuntea osakeyh- 
tiön yhtiöjärjestys ja huomauttaa tilintarkastuskertomuksessa, mikäli yhtiön 
johto on pantannut osakeyhtiön omaisuutta yhtiöjärjestyksensä vastaisesti. 
Tilintarkastajan velvollisuuksien näkökulmasta nimenomaisella osakeyhtiö- 


laissa säädetyllä panttauskiellolla olisi selkeyttävä vaikutus. 


Tilintarkastuslainsäädäntöön kaavailtuja muutoksia 


Työ- ja elinkeinoministeriö on huhtikuussa 2016 asettanut työryhmän sel- 


vittämään tilintarkastuslain yrityksille aiheuttamaa hallinnollista taakkaa.” 


3 Tilintarkastajan valitsemista voivat vaatia osakkeenomistajat, joilla on vähintään yksi 


kymmenesosa kaikista osakkeista tai yksi kolmasosa yhtiökokouksessa edustetuista osak- 
keista. 


EN Erityisen tarkastuksen merkityksen on nostanut lausunnossaan esiin Veikko Vahte- 


ra. Ks. OM-lausuntopalautteet 2016. 


1 Ks. OM-lausuntopalautteet 2016. 

Työryhmän asettamispäätös TEM/669/00.04.01/2016. 

Työryhmän tavoitteena on perehtyä erityisesti 1) hallinnon tarkastuksen ase- 
maan osana tilintarkastusta, 2) tilintarkastusvelvollisuuden rajoihin, ja 3) toi- 
mintakertomuksen tilintarkastamisesta luopumisen vaikutuksiin. 

Tilintarkastuslainsäädännön mahdollisissa muutoksissa on otettava huo- 
mioon tilintarkastuksen merkitys osakeyhtiön toiminnalle. Ha/linnon tar- 
kastus on keskeinen osa suomalaista tilintarkastusta. Hallinnon tarkastus on 
tilintarkastuksen kohteena Euroopan unionissa Suomessa ja Ruotsissa. Voi- 
daan siis todeta, että hallinnon tarkastus on kansallista lisäsääntelyä. Vaikka 
sääntelyn keventäminen on hallitusohjelmassakin määriteltynä lähtökohtana, 
ei hallinnon tarkastuksesta tulisi luopua kevyin perustein. Johdon toiminnan 
lainmukaisuuden arviointi on nimittäin yksi tilintarkastajan keskeisistä tehtä- 
vistä, ja tehtävä on luonteva juuri tilintarkastajalle. Suomen tilintarkastajat ry 
on katsonut, että hallinnon tarkastusta tulee sisällöllisesti selkeyttää. 

Erityisesti silloin, kun osakeyhtiön omistus ja johto ovat eriytyneet, johdon 
toiminnan arvioinnilla on erityistä merkitystä osakkeenomistajien näkökul- 
masta. Tilintarkastajan on huomautettava tilintarkastuskertomuksessa, jos 
hän hallinnon tarkastuksen yhteydessä havaitsee yhtiön hallituksen, hallinto- 
neuvoston tai vastaavan toimielimen jäsenen, puheenjohtajan tai varapuheen- 
johtajan, toimitusjohtajan tai muun vastuuvelvollisen syyllistyneen tekoon tai 
laiminlyöntiin, josta saattaa seurata vahingonkorvausvelvollisuus yhtiötä koh- 
taan; tai rikkonut esimerkiksi yhtiötä koskevaa lakia tai yhtiöjärjestystä. Tällä 
tilintarkastajan velvollisuudella on myös sijoittajia ja velkojia suojaava funktio, 
ja sillä on roolinsa myös yrityksen johdon toiminnan luotettavuuden ja lain- 
mukaisuuden varmistajana. 

Hallinnon tarkastusta on pidetty sisällöllisesti tilintarkastajan kohteista 
epäselvimpänä. Mikäli hallinnon tarkastus päädyttäisiinkin poistamaan tilin- 
tarkastuksen kohteesta, se ei kuitenkaan tarkoita sitä, että tilintarkastajalla ei 
olisi enää ollenkaan velvollisuutta arvioida johdon toiminnan lainmukaisuut- 
ta. Tämä velvollisuus on tilintarkastajalle asetettu TTL:n 3:5.4 $:ssa, jonka 


mukaan tilintarkastajan on huomautettava tilintarkastuskertomuksessa, jos 


43 Tilintarkastajat ehdottavat, että hallinnon tarkastus poistetaan tilintarkastuksen 
kohteesta, mutta huomautusvelvollisuus johdon toiminnasta säilytetään. Suomen tilin- 
tarkastajat ry:n lausunto 20.9.2016. www.suomentilintarkastajat.fi/yhdistys/ajankohtais- 


ta (sivustolla vierailtu 4.10.2016). 

johto tai muu vastuuvelvollinen on syyllistynyt tekoon tai laiminlyöntiin, jos- 
ta saattaa seurata vahingonkorvausvelvollisuus osakeyhtiötä kohtaan, tai rik- 
konut osakeyhtiötä koskevaa lakia tai yhtiöjärjestystä. 

Esimerkiksi vuonna 2016 toimintakertomus poistettiin tilintarkastuksen 
kohteesta. Toimintakertomuksessa kirjanpitovelvollinen kuvaa muun muas- 
sa toiminnan kehittymistä ja merkittävimpiä riskejä ja epävarmuustekijöitä. 
Vaikka toimintakertomus ei ole enää varsinaisena tilintarkastuksen kohteena, 
tilintarkastajan on kuitenkin TTL 3:5.2:n (622/2016) mukaan lausuttava ti- 
lintarkastuskertomuksessa tulevaisuudessakin siitä, onko toimintakertomus 
laadittu sen laatimiseen sovellettavien säännösten mukaisesti ja ovatko toi- 
mintakertomuksen ja tilinpäätöksen tiedot yhdenmukaisia (consistent).'* 

Koska tilintarkastajana ei voi enää toimia maallikko, tilintarkastajalle ti- 
lintarkastusalan ammattilaisena voidaan nähdäkseni luontevasti asettaa myös 
osakeyhtiön hallinnon tarkastuksen osalta velvollisuus tuntea osakeyhtiön 
toimintaan liittyvää lainsäädäntöä, kuten osakeyhtiö- ja verolainsäädäntöä. 
Hallinnon tarkastuksen sääntelyvaihtoehdoista päätettäessä onkin huolehdit- 
tava siitä, että hallinnon tarkastuksen roolia ei liiaksi uudistuksen yhteydessä 
vähennetä. 

TEM:n työryhmässä on tarkoituksena myös selvittää mahdollista tilin- 
tarkastusvelvollisuuden raja-arvojen korottamista. Nykyään voidaan TTL 2:2 
S:n mukaan jättää tilintarkastaja valitsematta osakeyhtiössä, jossa sekä päätty- 
neellä että sitä välittömästi edeltäneellä tilikaudella on täyttynyt enintään yksi 
seuraavista: 1) taseen loppusumma ylittää 100 000 euroa; 2) liikevaihto tai sitä 
vastaava tuotto ylittää 200 000 euroa tai 3) palveluksessa on keskimäärin yli 
kolme henkilöä. Nähdäkseni tilintarkastuksella on tärkeä rooli myös pienissä 
osakeyhtiöissä. On sinänsä totta, että yhtiöjärjestysmääräyksellä tilintarkastus 
tulee suorittaa myös niissä yhtiöissä, joissa yhtiö TTL 2:2:n mukaisesti olisi 
kokonsa puolesta vapautettu tilintarkastusvelvollisuudesta. Tilintarkastuk- 
sella on kuitenkin merkitystä laajemman intressipiirin näkökulmasta — kyse 
ei siis ole ainoastaan johdon ja osakkeenomistajan välisen suhteen kontrol- 
loinnista. Esimerkiksi velkojien ja sijoittajien näkökulmista tilintarkastuksen 


suorittaminen on perusteltua myös verraten pienissä yhtiöissä. En pidä raja-ar- 


4 Hallituksen esitys tilintarkastuslain muuttamiseksi 70/2016 (HE 70/2016), 13. 


vojen nostoa kannatettavana myöskään sen vuoksi, että tilintarkastuksella on 
jossain määrin yhteiskunnallistakin merkitystä, erityisesti veronäkökulmasta. 
Nähdäkseni tilintarkastusvelvollisuuden raja-arvot ovat jo nykyisessä TTL:ssa 
asetettu riittävän korkealle, eikä olekaan tarkoituksenmukaista poistaa tilin- 
tarkastuksen piiristä enää enempää osakeyhtiöitä, vaikka tilintarkastusdirek- 
tiivi sen sallii. Mikäli raja-arvoja kuitenkin päädyttäisiin korottamaan, niitä 


olisi syytä korottaa hyvin maltillisesti. 


Lopuksi 


Kansainväliset tilintarkastusstandardit tekevät tilintarkastajan toimintaken- 
tästä verraten monimutkaisen. Suomen tilintarkastusinstituution kansallisel- 
le roolillekin tulisi antaa painoarvoa uudistuksia tehtäessä. Euroopan unionin 
ja kansainvälisten tilintarkastusalan standardien myötä tulee jatkuvasti lisää 
sääntelyä liittyen esimerkiksi tilintarkastajien valvontaan ja tilintarkastuksen 
sisältöön. Yhtäältä on tärkeää yhtenäistää suomalaista tilintarkastusjärjestel- 
mää kansainvälisten vaatimusten kanssa ja pyrkiä tätä kautta vähentämään 
kansallista lisäsääntelyä. Toisaalta Suomeen on esimerkiksi hallinnon tarkas- 
tuksen myötä syntynyt jonkin verran kansainvälisestä valtavirrasta poikkeava 
lakisääteinen tilintarkastus. On huomattava, että siinä missä kansainvälisessä 
kontekstissa ollaan kiinnostuneita erityisesti merkittävien tilintarkastuskoh- 
teiden tarkastuksesta, Suomessa tilintarkastus on perinteisesti koskenut laajaa 
joukkoa yhteisöjä ja säätiöitä. Tähän ajatukseen laaja-alaisesta lakisääteisestä 
tilintarkastuksesta sopii varsin huonosti tilintarkastusalan kansainvälinen 
sääntelykehitys, joka painottaa merkittävien yhteisöjen tilintarkastusta. 
Eräällä tavalla suomalaisen tilintarkastuksen omaleimaisuus on jo vähen- 
tynyt tilintarkastuksen raja-arvojen käyttöönoton myötä — tällöin osa pienim- 
mistä yhteisöistä vapautettiin tilintarkastusvelvollisuudesta. Nähdäkseni olisi 
tarkoituksenmukaista kansallisen lisäsääntelyn vähentämispyrkimysten ohel- 
la ottaa huomioon suomalaisen tilintarkastuksen erityispiirteet. Käsittääkseni 
ei ole yrityselämän luotettavuudenkaan kannalta tarkoituksenmukaista, että 
Suomessa siirryttäisiin tilanteeseen, jossa tilintarkastus koskisi vain merkit- 


täviä yhteisöjä. Hallinnon tarkastuksesta — laajassa mielessä — luopuminen ja 

raja-arvojen nostaminen ensinnäkin vähentävät tilintarkastettavien kohteiden 
määrää, ja nähdäkseni toisaalta heikentävät suoritetun tilintarkastuksen ar- 
vostusta, koska johdon toiminnan arviointi jää verraten vähäiseen rooliin. 
Tilintarkastusala on artikkelissa kuvatulla tavalla ollut jatkuvien muutos- 
ten kohteena. Jatkuvat tilintarkastustoimintaa koskevat säännösmuutokset 
näyttävät jopa tulleen eräänlaiseksi trendiksi nyky-yhteiskunnassa — sekä Suo- 
men että EU:n tasolla. Pelkästään tilintarkastuslakia on muutettu viimeisen 
kymmenen vuoden aikana useasti. Tämän lisäksi yhteisöjä ja säätiötä koske- 
viin säädöksiin on saman aikajänteen sisällä tehty huomattavia muutoksia, 
joista tilintarkastajan on syytä olla tietoinen. Osakeyhtiön tilintarkastajan 
näkökulmasta tilintarkastus- ja osakeyhtiölainsäädännön muutoksilla on 
erityinen vaikutus tilintarkastajan toimintaan. Esimerkiksi osakeyhtiön va- 
rojenjakoon liittyvät muutokset ovat keskeisiä tilintarkastajan näkökulmasta, 
sillä tilintarkastajan on huomautettava selkeästi osakeyhtiölain vastaisesta va- 
rojenjaosta. Kun lakiuudistuksia tarkastellaan tilintarkastajan näkökulmasta, 
keskeiseen asemaan nousee muutoksen kohteena olevien osakeyhtiölain ja ti- 


lintarkastuslain säännösten riittävä selkeys. 

Tilintarkastajan Hats east each jasen suhde 
yhteisön johdon va ingonkorvausvastuuseen 


Veikko Vahtera 


Tilintarkastaja voi joutua vahingonkorvausvastuuseen, mikäli 

hän on rikkonut lainsäädännössä hänelle asetettuja velvollisuuk- 
sia. Tilintarkastaja on vahingonaiheuttajana lähes poikkeuksetta 
toissijainen eli hänen aiheuttamansa vahinko liittyy siihen, että 
hän ei ole reagoinut jonkin toisen tahon tekemään moitittavaan 
tekoon. Useasti ensisijainen vahingonaiheuttaja on yhteisön johto, 
joka on laiminlyönyt oman valvontavelvollisuutensa tai syyllis- 
tynyt itse taloudellisiin väärinkäytöksiin. Vahinkoa kärsinyt taho 
eli yleensä tarkastettava yhteisö, voi vapaasti päättää keneltä 
vahinkoa aiheuttaneelta taholta se vahingonkorvausta vaatii. 
Tilintarkastaja saattaa olla maksukyvyltään houkutteleva taho va- 
hingonkorvausvaatimuksen kohteeksi. Kirjoituksessa tarkastellaan 
erityisesti tilintarkastajan ja yhteisön johdon vahingonkorvausvas- 
tuun keskinäistä suhdetta. Huomion kohteena ovat myös yhtei- 
sölainsäädännössä asetetut kanteen nostamisen enimmäisajat. 
Tilintarkastajaa koskeva kanteen nostamisen enimmäismääräaika 
voi päättyä saman vahingon osalta yhtiön johdon kanneaikaa 
myöhemmin. Tämä on ongelmallista. Johtopäätöksenä yhteisö- 
lainsäädännössä olevia tilintarkastajaa koskevia kanneaikoja 
tulisikin muuttaa edellä kuvatun epäkohdan poistamiseksi. 


Johdanto 


Tilintarkastaja saattaa toisinaan joutua vahingonkorvausvastuuseen, mikäli 
hän on rikkonut lainsäädännössä hänelle asetettuja velvollisuuksia. Tilintar- 
kastaja on vahingonaiheuttajana lähes poikkeuksetta toissijainen eli hänen 
aiheuttamansa vahinko liittyy siihen, että hän ei ole kiinnittänyt huomiota 
tai reagoinut, jonkin toisen tahon tekemään moitittavaan tekoon. Useasti en- 
sisijainen vahingonaiheuttaja on yhteisön johto, joka on laiminlyönyt oman 


valvontavelvollisuutensa tai syyllistynyt itse taloudellisiin väärinkäytöksiin. 

Vahinkoa kärsinyt taho, kuten tyypillisesti tarkastettava yhteisö, voi vapaasti 
päättää keneltä vahinkoa aiheuttaneelta taholta se vahingonkorvausta vaatii. 
Jos vaatimus kohdistetaan vain tilintarkastajaan ja hänet todetaan korvaus- 
velvolliseksi, on tilintarkastajalla yleensä oikeus saada maksamansa korvaus 
regressinä ensisijaiselta vahingonaiheuttajana olevalta johdolta. 

Tässä kirjoituksessa käsitellään tilintarkastajan vahingonkorvausvastuuta 
ja sen suhdetta yhteisön johdon vahingonkorvausvastuuseen. Ensimmäisenä 
tarkastellaan tilintarkastajan vahingonkorvausvastuun lähtökohtia, minkä 
jälkeen arvioidaan tilintarkastajan ja yhteisön johdon vahingonkorvausvas- 
tuun keskinäistä suhdetta. Lopuksi arvioidaan vahingonkorvauskanteen nos- 
tamista koskevia määräaikoja sekä osoitetaan niihin liittyvä lainsäädännön 
muutostarve. Yhteisöllä tarkoitetaan tässä kirjoituksessa osakeyhtiötä, asun- 


to-osakeyhtiötä ja osuuskuntaa. 


Tilintarkastajan vahingonkorvausvastuun lähtökohdat 


Yhteisöjä koskevassa lainsäädännössä ei ole nimenomaisia säännöksiä tilintar- 
kastajan vahingonkorvausvastuusta vaan yhteisölaeissa olevissa viittaussään- 
nöksissä on todettu, että tilintarkastajan vahingonkorvausvastuusta säädetään 
tilintarkastuslaissa. TTL 10:9:n ensimmäisen virkkeen mukaan tilintarkastaja 
on velvollinen korvaamaan vahingon, jonka hän on aiheuttanut tahallisesti tai 
huolimattomuudesta yhteisölle tilintarkastusta tai sellaista toimea suorittaes- 
saan, joka muualla laissa tai asetuksessa säädetään tilintarkastajan tehtäväksi 
tai jonka perusteella tilintarkastaja antaa kirjallisen lausunnon viranomaisen 
tai tuomioistuimen käyttöön. TTL 10:9:n toisen virkkeen perusteella sama 
koskee vahinkoa, joka tilintarkastuslakia, yhteisöä koskevaa lakia, yhtiöjär- 
jestystä tai sääntöjä rikkomalla on aiheutettu yhteisön osakkeenomistajalle, 
jäsenelle taikka muulle henkilölle. Yhteisölainsäädäntö voi sallia tai kieltää 
tilintarkastajan vastuun rajoittamisen yhtiöjärjestyksen tai sääntöjen mää- 
räyksellä. Tilintarkastajan vahingonkorvausvastuun pakottavuus ei olekaan 
yhteisölaeissa identtistä. Osakeyhtiölaissa ja osuuskuntalaissa mahdolliste- 
taan tilintarkastajan vahingonkorvausvastuun rajoittaminen yhteisölle ai- 


heutetun vahingon osalta yhtiöjärjestyksen tai sääntöjen määräyksellä, mutta 

asunto-osakeyhtiön yhtiöjärjestyksessä tämä ei ole sallittua. Tilintarkastajan 
vahingonkorvausvastuun rajoittaminen osakeyhtiöissä tai osuuskunnissa on 
erittäin harvinaista, koska siihen ei ole vastaavaa tarvetta kuin yhteisön joh- 
don osalta.? 

Vahingonkorvausvastuun syntyminen edellyttää edellä kuvatun tilintar- 
kastajan vastuun perusteen ja tuottamuksen lisäksi vahingonkorvausvastuun 
yleisten edellytysten täyttymistä. Vastuu olemassaolo edellyttääkin korvaus- 
kelpoista vahinkoa? sekä syy-yhteyttä tilintarkastajan moitittavan teon ja va- 
hingon välillä. Lisäksi syntyneen vahingon tulee olla sellainen, että sitä voi 
pitää tilintarkastajan näkökulmasta ennakoitavana. 

Jotta henkilö voisi joutua vahingonkorvausvastuuseen TTL 10:9:n perus- 
teella, on henkilön tullut aiheuttaa vahinko tilintarkastajan toimessa. Tämän 
kriteerin perusteella vastuun syntyminen edellyttää, että henkilö on valittu ti- 
lintarkastajan tehtävään, vahinko aiheutuu teosta tai laiminlyönnistä, joka on 
tapahtunut tilintarkastajan hoitaessa tilintarkastustehtäväänsä sekä vahingon 
aiheuttavan teon tai laiminlyönnin tulee olla tyypillinen tilintarkastukselle 
eli osa tilintarkastusta.* TTL 10:9:n perusteella tilintarkastajan korvattavaksi 
kuuluu ainoastaan sellainen vahinko, jonka hän on aiheuttanut suorittaessaan 
TTL 1:1.1:n mukaista tehtävää. Tästä seuraa se, että vastuu voi syntyä tilintar- 
kastajan suorittaessa yhteisön tilintarkastuksen tai muun toimen, joka muussa 
laissa tai asetuksessa säädetään tilintarkastajan tehtäväksi tai jonka perusteella 
tilintarkastaja antaa kirjallisen lausunnon viranomaisen tai tuomioistuimen 


käyttöön. 


1 AOYL 24:10 ei salli tilintarkastajan vastuun rajoittamista samalla tavalla kuin osa- 


keyhtiölain 22:9:n ja OKL 25:9 mukaan on mahdollista. Ks. OYL sallimasta mahdolli- 
suudesta vastuun rajoittamiseen Horsmanheimo, Kaisanlahti & Steiner 2007, 380-384. 


Yhteisön johdon osalta vahingonkorvausvastuun rajoittamisella saatetaan haluta hou- 
kutella päteviä henkilöitä yhtiön johtoon. Ks. Savela 2015, 467. 


3 Tilintarkastuslain vastuusäännös pitää sisällään myös puhtaat varallisuusvahingot 


toisin kuin vahingonkorvauslain tuottamusvastuussa, jossa puhtaat varallisuusvahingot 
korvataan vain painavista syistä. Käytännössä tilintarkastajan toiminnasta aiheutuvat va- 
hingot ovatkin juuri taloudellisia vahinkoja. Ks. Horsmanheimo, Kaisanlahti & Steiner 


2007, 333—334- 


4 Kaisanlahti & Timonen 2006, 57. 

Tilintarkastajan vahingonkorvausvastuu suhteessa tarkastettavaan koh- 
teeseen on TTL 10:9.1:n perusteella yhteisöjen johdon vastuuta vastaavaa eli 
vahingonkorvausvastuuta tilintarkastajan tehtävässä tuottamuksellisesti ai- 
heutetusta vahingosta. Tämä vastuu suhteessa yhteisöön pitää sisällään kaksi 
eri elementtiä: yhtäältä vahingonkorvausvastuun tilintarkastajan huolellisuus- 
velvollisuuden rikkomisesta sekä toisaalta vastuun lainsäädännön ja sääntöjen 
tai yhtiöjärjestyksen rikkomisesta. Erityisesti jälkimmäisen vastuuperusteen 
osalta on huomattava se, että vastuu lainsäädännöstä tarkoittaa tilintarkas- 
tajan vastuun osalta sitä, että tilintarkastajan on noudatettava tarkastettavaa 
yhteisöä koskevien säännösten ja sääntöjen tai yhtiöjärjestyksen määräysten li- 
säksi myös tilintarkastuslain säännöksiä ja sen perusteella noudatettavia muita 
normistoja, kuten hyvää tilintarkastustapaa. 

Käytännössä huolellisuusvelvollisuus seuraa tilintarkastajalle jo lainsää- 
dännön noudattamisvelvollisuudesta, koska hyvän tilintarkastustapa sisältää 
velvollisuuden toimia huolellisesti.* Näin ollen vastuun ensimmäinen ele- 
mentti eli huolellisuusvelvollisuus on sisäänrakennettuna myös vastuun toi- 
seen elementtiin eli velvollisuuteen toimia lain ja sääntöjen tai yhtiöjärjestyk- 
sen mukaisesti. 

Tilintarkastaja on vastuussa myös vahingosta, jonka tilintarkastaja tilin- 
tarkastuslakia, yhteisöä koskevaa lakia tai yhteisön sääntöjä tai yhtiöjärjestystä 
rikkomalla on aiheuttanut yhteisön jäsenelle, osakkeenomistajalle tai muulle 
henkilölle. Jotta tilintarkastaja olisi korvausvastuussa jäsenelle tai osakkeen- 
omistajalle taikka kolmannelle henkilölle, se edellyttää tilintarkastuslain, yh- 
teisölain, sääntöjen tai yhtiöjärjestyksen rikkomista. Periaatteessa pelkkä tilin- 
tarkastajan huolellisuusvelvollisuuden rikkominen ei synnytä vastuuta kuin 
suhteessa itse yhteisöön, kuten asia on yhteisön johdon vahingonkorvausvas- 
tuun osalta. Verrattuna yhteisön johtoon tilintarkastajan vahingonkorvaus- 
vastuu kattaa kuitenkin myös tilintarkastuslain ja sen perusteella noudatet- 
tavien normistojen rikkomisen. Tosiasiassa tilintarkastajan vastuu suhteessa 
yhtäältä yhtiöön sekä toisaalta osakkeenomistajaan tai kolmanteen tahoon on 


varsin samankaltaista. Koska hyvä tilintarkastustapa sisältää yleisen huolelli- 


5 Ks. OYL 22:1; AOYL 2411; OKL 25:1. 


é Ks. Horsmanheimo, Kaisanlahti & Steiner 2007, 341-342. 

suusvelvollisuuden, vastaa tilintarkastaja tosiasiassa myös huolellisuusvelvolli- 
suutensa rikkomalla aiheuttamistaan vahingoista jäsenelle tai osakkeenomis- 
tajalle ja kolmannelle taholle.? Samoin huolellisuutta edellytetään TTL 4:1:ssa 
tarkoitetuissa tilintarkastajan ammattieettisissä periaatteissa. 
Tilintarkastajan vastuu syntyy yleensä sen seurauksena, että itse tilintar- 
kastusta ei ole suoritettu hyvän tilintarkastustavan tai muutoin tilintarkasta- 
jan velvollisuuksien mukaisesti. Toisena vahingonkorvausvastuun synnyttävä- 
nä tyyppitapauksena on se, että tilintarkastaja ei ole sinänsä asianmukaisesti 
suoritetun tilintarkastuksen jälkeen raportoinut osuuskunnan- tai yhtiöko- 
koukselle tarkastushavainnoistaan asianmukaisesti. Jälkimmäisen osalta lai- 
minlyönti liittyy tilintarkastuskertomukseen, tilintarkastuspöytäkirjaan tai 
siihen, ettei tilintarkastuksesta ole muutoin raportoitu yhteisön johdolle ja 
osuuskunnan- tai yhtiökokoukselle riittävän asianmukaisesti? Periaatteessa 
myös salassapitovelvollisuuden rikkomisesta tai yliraportoinnista voi seurata 
tilintarkastajan vahingonkorvausvastuu."* Tilintarkastajan vahingonkorvaus- 
vastuun tarkasteleminen voi tulla kysymykseen sekä säännöllistä vuosittaista 
tilintarkastusta tehtäessä että silloin, kun tilintarkastaja antaa erillisen lau- 


sunnon asiasta, josta hänen edellytetään lain tai yhtiöjärjestyksen perusteella 
lausuvan."! 
7 Ks. esimerkiksi af Schulten 2004, 654. af Schulten toteaakin, että tilintarkastajan va- 
hinkoa aiheuttaneet laiminlyönnit ovat periaatteessa aina myös hyvän tilintarkastustavan 
vastaisia, jos toimet ovat ylipäätänsä hyvän tilintarkastustavan vastaisia. Toisinaan kir- 
jallisuudessa onkin tarpeettomasti tuotu esiin se, että tilintarkastaja ei voisi joutua vas- 
tuuseen pelkällä huolellisuusvelvollisuuden rikkomisella osakkeenomistaja tai kolmatta 


tahoa kohtaan. Ks. esimerkiksi Nuolimaa 2001, 214; Vahtera 2012, 102. 


8 Kyläkallio, Iirola & Kyläkallio 2003, 524. 


? af Schulten 2004, 650. 


w Ks. yliraportoinnin osalta Mäntysaari 1996, 192. 


' Ks. KKO 1991:25. Osakeyhtiön tilintarkastaja oli antanut todistuksen kauppare- 


kisteriä varten varmistautumatta asianmukaisesti siitä, että osakepääoma oli maksettu. 
Menettelyllään tilintarkastaja oli, kun yhtiö oli merkitty kaupparekisteriin, vaikka osa- 
kepääomaa ei ollut maksettu, osaltaan aiheuttanut yhtiölle osakepääoman määrää vastaa- 
van vahingon. Vastaavasti ratkaisussa 2001:36 osakeyhtiön osakepääomaa oli korotettu 
uusmerkinnällä. Osa apporttina luovutetusta omaisuudesta oli panttina osakkeenmerkit- 
sijän veloista ja myytiin sittemmin niiden suorittamiseksi. Hallituksen jäsenet ja tilintar- 
kastajat, jotka olivat osakepääoman korotusta ja sen maksua rekisteröitäessä vakuuttaneet 
ja todistaneet korotuksen tulleen kokonaisuudessaan maksetuksi, velvoitettiin korvaa- 
maan yhtiölle apporttiomaisuuden arvottomuudesta johtunut vahinko. 

Korvausvastuun edellytyksenä olevasta syy-yhteyden kriteeristä seuraa se, 
että tilintarkastaja ei voi joutua yleensä vastuuseen sellaisista vahingoista, jot- 
ka ovat syntyneet jo ennen kuin tarkastustehtävän suorittaminen olisi tullut 
aloittaa. Jos sen sijaan tilintarkastajan laiminlyönti myös itsessään on syynä 
siihen, että vahinko pääsee syntymään, vastaa tilintarkastaja tällöin koko 
vahingosta.” Esimerkiksi tilintarkastajan laiminlyönti lausua tilintarkastus- 
kertomuksessa OYL 20:23:n, OKL 23:23:n tai AOYL 22:23:n tarkoittamasta 
oman pääoman menetyksestä sekä sitä koskevasta rekisteri-ilmoitusvelvol- 
lisuudesta saattaa olla omiaan synnyttämään vahinkoa yhtiön velkojalle tai 
maksuaikaa antavalle tavarantoimittajalle, joka on luottanut oman pääoman 
olemassaoloon rekisterimerkintöjen ja tilintarkastuskertomusten perusteella 


uutta luottoa tai lisäluottoa myöntäessään. 


Tilintarkastajan ja yhteisön johdon 
vahingonkorvausvastuun keskinäinen suhde 


Tilintarkastaja toissijaisena vahingonaiheuttajana 


Tilintarkastajan aiheuttamat vahingot ovat lähtökohdiltaan toissijaisia. Ti- 
lintarkastaja aiheuttaa vahinkoa lähinnä siten, ettei hän tarkastustoiminnas- 
saan kiinnitä huomiota tai reagoi toisen tahon tekemään moitittavaan tekoon. 
Myös tilintarkastajan vahingonkorvausvastuu on lähes poikkeuksetta seura- 
usta jonkin toisen tahon, tyypillisesti yhteisön johdon, ensisijaisesti aiheutta- 
masta vahingosta.' 

Yhteisölaeissa toimitusjohtaja ja isännöitsijä vastaavat siitä, että yhteisön 
kirjanpito on lainmukainen ja varainhoito luotettavalla tavalla järjestetty. Li- 
säksi hallitus vastaa siitä, että yhteisön kirjanpidon ja varainhoidon valvonta 
on asianmukaisesti järjestetty. Kun tilintarkastajan keskeinen tehtävä on myös 
valvoa yhteisön johdon toimintaa, ei tilintarkastajat voi juuri koskaan olla yk- 
sinään vastuussa vahingoista, jotka syntyvät johdon vastuulle kuuluvan kirjan- 


pidon asianmukaisuuden tai varojenkäytön järjestämisen laiminlyönneistä. 


2 af Schulten 2004, 652. 


3 Poikkeuksena tilintarkastajan vahinkoa aiheuttavan toiminnan toissijaisuudesta voi- 


daan pitää esimerkiksi salassapitovelvollisuuden rikkomista. 

Tämä heijastuu tilintarkastajan vastuuseen siten, että vaikka tilintarkas- 
taja onkin vahinkoa aiheuttaessaan solidaarisessa vahingonkorvausvastuussa 
suhteessa vahingonkärsijään samalla tavalla kuin ensisijaisesti vahingon ai- 
heuttanut taho (yhteisön johto), on asiaa arvioitava toisin vahingonaiheutta- 
jina olevan johdon ja tilintarkastajan keskinäisessä suhteessa. Tilintarkastajan 
ja johdon vahingonkorvausvastuuta tarkasteltaessa onkin osattava erottaa yh- 
täältä vahingonaiheuttajien solidaarinen vastuu suhteessa vahingonkärsijään 
sekä toisaalta vastuun jakautuminen vahingonaiheuttajien keskinäisessä suh- 
teessa. 

Tilintarkastajan vahingonkorvausvastuu on yleensä vahingonaiheuttajien 
keskinäisessä suhteessa toissijaista suhteessa vahingon aiheuttaneeseen yh- 
teisön johtoon.“ Tilintarkastajan vahingonkorvausvastuun lähtökohtaisesta 
toissijaissuudesta huolimatta tilintarkastaja voi joutua yksin vastaamaan huo- 
limattomuudellaan aiheuttamistaan vahingoista, jos korvausta ei haeta yhtei- 
sön johdolta tai jos yhteisön johto on kykenemätön maksamaan korvausta. Se, 
että yhteisö, osakkeenomistaja, jäsen tai kolmas taho ei ole vaatinut vahingon- 
korvausta yhteisön johdolta, ei estä yhteisöä vaatimasta vahingonkorvausta 
tilintarkastajilta. Vahinkoa kärsinyt tarkastettava yhteisö, osakkeenomistaja, 
jäsen tai kolmas taho saakin vapaasti valita keneltä vahinkoa aiheuttaneista 
tahoista se korvausta vaatii eikä vahingonkärsijän tarvitse kiinnittää huomio- 
taan siihen, kuka on ensisijainen vahingonaiheuttaja tai miten vahingonkor- 
vausvastuu jakaantuisi vahingonaiheuttajien keskinäisessä suhteessa. 

Tilintarkastajan vahingonkorvausvastuuta koskevissa tapauksissa on 
säännönmukaisesti kyse siitä, että johdon toiminta on ollut moitittavaa eikä 
tilintarkastajan ole kiinnittänyt tähän huomiota. Jos tilintarkastajat eivät esi- 
merkiksi täytä velvollisuuttaan johdon toiminnan tarkastuksen osalta hyvän 
tilintarkastustavan mukaisesti, on näissä tapauksissa tilintarkastajan vastuuta 
pidettävä edellä selostetulla tavalla toissijaisena suhteessa johdon vastuuseen 


näiden keskinäisessä suhteessa, kun johto on ensisijainen vahingonaiheutta- 


4 Mähönen & Villa 2010, 475; Hiden 2002, 139. Ks. vastuun jakautumisesta Horsman- 


heimo, Kaisanlahti & Steiner 2007, 351-354. 

ja.” Lisäksi tilintarkastajan valvontavelvollisuus ilmenee siten, että tilintarkas- 
tajan on varmistuttava riittävässä laajuudessa kirjanpidon oikeellisuudesta.'* 

Joissain tapauksissa voi poikkeuksellisesti olla kuitenkin niin, että tilintar- 
kastaja on vahingonkorvausvastuussa laiminlyönnistä, mutta yhteisön hallitus 
ei, jos vahinko on aiheutunut esimerkiksi toimitusjohtajan tai isännöitsijän 
taloudellisten väärinkäytösten seurauksena.” Tätä voidaan perustella sillä, 
että tilintarkastajilla on kirjanpitoalan ammattilaisina hallituksen jäseniä pa- 
rempi kyky löytää kirjanpidon virheellisyyksiä.'* Hallitus voi yleensä esimer- 
kiksi luottaa toimitusjohtajalta saamansa materiaalin oikeellisuuteen, vaikka 
myöhemmin osoittautuisikin, että se on virheellistä. Sen sijaan huolellisen 
tilintarkastajan tulisi hyvän tilintarkastustavan mukaisen tilintarkastuksen 
yhteydessä havaita tällaiset virheet. Näin ollen voi tilintarkastaja olla vahin- 
gonaiheuttajana suhteessa tarkastettavaan yhteisöön, vaikka yhteisön hallitus 
ei sitä olisi. 


5 Vahtera 2016, 10-12; Ruohonen 2016. 


16 KKO 1997:188. Asunto-osakeyhtiön perustajaurakoitsijan laatiman taloussuunnitel- 


man mukaan yhtiölle ei kuulunut vastuita kunnallistekniikan osalta. Osakkeenostajille 
yhtiön hallinnon luovuttamisen yhteydessä esitetyn tilintarkastajan tarkastaman taseen 
ja tase-erittelyn mukaan vesi- ja viemäriliittymämaksu oli maksettu, vaikka tosiasiassa 
siitä oli suoritettu vain ensimmäinen erä. Tositteena maksusta oli niin sanottu muistio- 
tosite, jossa ei ollut liitteenä maksukuittia tai sen jäljennöstä. Asunto-osakeyhtiö, joka 
jätevesimaksusta annetun lain nojalla oli kiinteistönomistajana vastuussa maksusta, oli 
perustajaurakoitsijan maksukyvyttömyyden vuoksi joutunut suorittamaan sen. Kun 
asunto-osakeyhtiön kirjanpitoon otettu perustajaurakoitsijan laatima muistiotosite ei 
ollut riittävä todentamaan maksua, tilintarkastaja oli menetellyt huolimattomasti jättäes- 
sään vaatimatta tarkempaa selvitystä maksusta. Tilintarkastaja velvoitettiin korvaamaan 
maksun laiminlyönnistä aiheutunut vahinko. 


7 Ratkaisussa KKO 1981-11-48 kysymys oli yhtiön toimitusjohtajan tekemistä väärin- 


käytöksistä. Hallituksen ja hallintoneuvoston jäsenet vapautettiin vahingonkorvausvas- 
tuusta, koska heidän ei katsottu toimineen siten huolimattomasti, että he olisivat myötä- 
vaikuttaneet yhtiölle aiheutuneiden vahinkojen syntymiseen. Sen sijaan tilintarkastajat 
tuomittiin vahingonkorvausvastuuseen. 


8 Savela 2015, 362. 

Tilintarkastajan mahdollisuus vaatia korvausta yhteisön johdolta regressi- 
nä 


Silloin, kun tilintarkastaja on toissijainen vahingonaiheuttaja, on vahingon- 
korvausvelvolliseksi joutuneella tilintarkastajalla oikeus saada maksamansa 
korvaus ensisijaiselta vahingonaiheuttajalta eli tyypillisesti yhteisön johdolta 
regressinä. Johto on yleensä velvollinen maksamaan tilintarkastajalle sen mää- 
rän, jonka tilintarkastaja on joutunut maksamaan vahingonkorvausta. 

Oma kysymyksensä liittyy tilintarkastajan vahingonkorvausvastuun ja 
yhteisön johdon vastuuvapauden suhteeseen. Toisinaan tilintarkastajalta 
saatetaan vaatia vahingonkorvausta sen jälkeen, kun yhteisön johdolle on 
myönnetty vastuuvapaus. Jos vastuuvapauspäätös on yhteisöä sitova, ei vas- 
tuuvapauden myöntänyt yhteisö voi vaatia johdolta enää vahingonkorvausta. 
Vastuuvapauspäätös sitoo yhteisöä silloin, kun vastuuvapauden myöntämises- 
tä päättäneelle kokoukselle on annettu oikeat ja riittävät tiedot korvausvelvol- 
lisuuden perustana olevasta päätöksestä ja toimenpiteestä. Jos tällaisia tieto- 
ja ei ole kokoukselle annettu, voi yhteisö vaatia vahingonkorvausta yhteisön 
johdolta näille myönnetystä vastuuvapauspäätöksestä huolimatta. Yhteisön 
johdolle myönnetty vastuuvapaus ei vaikuta mitenkään tilintarkastajan vas- 
tuuseen.? Vahingonkorvausvastuuseen joutuneet tilintarkastajat voivat vaatia 
tarkastettavalle yhteisölle maksamaansa vahingonkorvausta regressinä yhtei- 
sön johdolta myös silloin, kun hallitukselle, toimitusjohtajalle tai isännöitsi- 
jälle on myönnetty sitovasti vastuuvapaus osuuskunnan- tai yhtiökokouksessa 
antamalla kokoukselle oikeat ja riittävät tiedot korvausvelvollisuuden perus- 
tana olevasta päätöksestä ja toimenpiteestä. Tämä on välttämätöntä, jotta va- 
hingonkorvausvastuussa suhteessa vahingonkärsijään olevat tilintarkastajat 
voivat saada maksamansa korvauksen mahdollisesti kokonaan regressinä joh- 
dolta, jos johto on vahingonaiheuttajien keskinäisessä suhteessa ensisijainen 
vahingonaiheuttaja. Johto voi joutua siis vastuuvapauspäätöksestä huolimatta 
vahingonkorvausvastuuseen, jos vastuu toteutetaan tilintarkastajan vahin- 


gonkorvausvastuun ja edelleen tilintarkastajan regressioikeuden kautta. 


9 Savela 2015, 153. 

Tilintarkastajan ja yhteisön johdon vahingonkorvausvastuun vanhentuminen 


Vahingonkorvauksen vaatimisen osalta on keskeistä aika, jonka sisällä vahin- 
gonkorvauskanne voidaan nostaa vahingonaiheuttajaa kohtaan. Tällöin tulee 
ottaa huomioon vahinkoa kärsineen oikeussuoja, jolloin kanneajan on olta- 
va riittävän pitkä, jotta vahingonaiheuttaja saadaan vastuuseen syntyneestä 
vahingosta. Toisaalta aika ei saa olla niin pitkä, että se heikentää toimijoiden 
oikeusvarmuutta ja saattaa jopa kannustaa potentiaalista kanteen nostajaa vii- 
vyttämään vahingonkorvauksen vaatimista.”° Nämä yleiset vanhentumislain- 
säädäntöä koskevat periaatteet näkyvät myös yhteisöoikeudellisessa vahingon- 
korvauksessa ja sen kanneaikoja koskevissa säännöksissä. 

Kanneoikeuden vanhentumista koskevat säännökset soveltuvat sekä yhtei- 
sön nostamiin kanteisiin että niihin kanteisiin, joissa jäsen, osakkeenomistaja 
taikka kolmas taho on nostanut kanteen vahingonaiheuttajaa vastaan tilin- 
tarkastuslain, yhteisölain, yhteisön sääntöjen tai yhtiöjärjestyksen rikkomisen 
perusteella. Yhteisölakien kanneaikoja koskevat säännökset vanhentumisesta 
eivät kuitenkaan koske sellaista vahinkoa, joka on aiheutettu rangaistavalla 
teolla. Yhteisölakien osalta kanneajat on säännelty suhteellisen yhdenmu- 
kaisesti yhteisön johdon ja tilintarkastajien osalta.?? Vahingonkorvauskanne 
on OYL 22:8, OKL 25:8:n ja AOYL 24:10:n perusteella nostettava: 

1) hallituksen jäsentä, toimitusjohtajaa tai isännöitsijää vastaan viiden 

vuoden kuluessa sen tilikauden päättymisestä, jona kanteen perustee- 
na oleva päätös tehtiin tai kanteen perusteena olevaan toimenpiteeseen 


ryhdyttiin; 


Sillanpää & Vahtera 2011, 283. 
2 Ks. OYL 22:8; OKL 25:8; AOYL 24:10. 


2 Ainoan poikkeuksen muodostaa AOYL 24:10.1, jonka perusteella kanne on nostet- 


tava kolmen vuoden kuluessa siitä, kun vahingonkärsijä on saanut tietää tai hänen olisi 
pitänyt tietää vahingosta ja siitä vastuussa olevasta. Tämä saattaa lyhentää kanteen nosta- 
miseen käytettävissä olevaa aikaa yhteisölaeissa muuten yhdenmukaisesta viiden vuoden 
määräajasta. Mikäli AOYL 24:10.1:ssä säädetty kolmen vuoden määräaika päättyy myö- 
hemmin kuin AOYL 24:10.2:n viiden vuoden määräaika, sovellettavaksi tulee aikaisempi 
vanhenemisaika. 

2) tilintarkastajaa vastaan viiden vuoden kuluessa siitä, kun kanteen pe- 
rusteena oleva tilintarkastuskertomus, toiminnantarkastuskertomus, 


lausunto tai todistus esitettiin. 


Vanhentumislaista poiketen yhteisölaeissa tarkoitettu kanneoikeuden vanhe- 
nemisen viiden vuoden määräaika on ehdoton eikä vahingonkärsijä voi kat- 
kaista ajan kulumista. 

Kuten havaitaan, kanteen nostamisen määräaikojen alkamisen osalta yh- 
teisölakien sääntely ei ole eri tahojen osalta identtistä. Hallituksen, toimitus- 
johtajan ja isännöitsijän osalta määräajat alkavat kulua sen tilikauden päätty- 
misestä, jona kanteen perusteena oleva päätös tehtiin tai kanteen perusteena 
olevaan toimenpiteeseen ryhdyttiin. Mikäli vastuun perusteena on johdon 
laiminlyönti, kyseeseen tulee se tilikausi, jolloin laiminlyönti tapahtui. Mää- 
räaikojen alkamisajankohta perustuu tehtyihin tekoihin tai laiminlyönteihin 
eikä siihen, milloin vahinko on tapahtunut tai milloin vahinko havaitaan. 
Vahingon aiheuttaneen toimenpiteen, päätöksen tai laiminlyönnin tekohetki 
on yleensä se ajankohta, jolloin vahingonaiheuttava teko on tullut lopulliseksi. 
Laiminlyönnin osalta tämä tarkoittaa, että vanhentuminen alkaa kulua siitä 
ajankohdasta, kun laiminlyönnillä ei ole enää merkitystä vahingon synty- 
miselle tai sen määrälle.” Laiminlyönnin osalta vanhenemisen alkuhetkenä 
voidaan pitää myös ajankohtaa, jolloin teko olisi viimeistään tullut tehdä.” 
Lisäksi on erikseen huomattava, että johdon vastuun osalta vahinkoa aiheut- 
tanut teko voi olla myös yhteisölain, sääntöjen tai yhtiöjärjestyksen vastaisen 
päätöksen täytäntöönpanohetki, jos se on tapahtunut myöhemmin kuin itse 
päätös on tehty. Viiden vuoden määräaika voikin alkaa kulua vasta päätöksen 
täytäntöönpanohetken tilikaudesta. 

Tilintarkastajan osalta määräajan kulumisen alkuhetki on se ajankohta, 
jolloin kertomus, lausunto tai todistus esitettiin. Epäselvää on, tarkoitetaan- 
ko määräajan alkamishetkellä lausunnon toimittamishetkeä yhteisölle vai 


sitä hetkeä, kun tilintarkastuskertomus esitetään osuuskunnan- tai yhtiöko- 


Ks. Kyläkallio, Iirola & Kyläkallio 2015a, 626-627. 


24 


Airaksinen, Pulkkinen & Rasinaho 2010, 798. 

kouksessa. Lausunnon toimittamishetkeä voitaisiin pitää tilintarkastajan 
ja toiminnantarkastajan kannalta perustellumpana, koska yhtiökokouksen 
pitoajankohta ja lausunnon esittäminen siellä on käytännössä varsin pitkälti 
heidän vaikutusmahdollisuuksiensa ulottumattomissa. Tilintarkastajan lau- 
suntojen ja todistusten osalta esittämisellä on katsottu tarkoitettavan niiden 
laatimista.” 

Yhtäältä yhteisön johdon eli hallituksen jäsenten, toimitusjohtajan ja 
isännöitsijän sekä toisaalta tilintarkastajan osalta voidaan pitää ongelmana 
sitä, että vanhenemisaikojen alkamisajankohdat eivät ole identtisiä. Yhteisön 
johdon osalta vastuu vanhenee viiden vuoden kuluessa siitä, kun moitittavaa 
tekoa koskeva tilikausi on päättynyt. Tilintarkastajan vastuu vanhenee puoles- 
taan viiden vuoden kuluessa kertomuksen tai lausunnon antamisesta. Kun ti- 
lintarkastaja tyypillisesti antaa tilintarkastuskertomuksensa muutaman kuu- 
kauden kuluttua tilikauden päättymisestä, seuraa vanhentumissäännöksistä 
se, että saman vahingon osalta johdon vastuu vanhenee ennen tilintarkastajan 
vastuun vanhenemista. Kun monesti tilintarkastajan vahingonkorvausvastuu 
on ainakin vahingonaiheuttajien keskinäisessä suhteessa toissijaista yhtiön 
hallituksen, toimitusjohtajan ja isännöitsijän vahingonkorvausvastuuseen 
nähden, mahdollistaa kanneoikeuden toisistaan poikkeava ajankohta peri- 
aatteessa opportunismin, jos vahingonkorvauskanne tilintarkastajaa vastaan 
nostetaan sen jälkeen, kun johdon vahingonkorvausvastuu on vanhentunut, 
mutta ennen kuin tarkastajien vastuu on vanhentunut. Tällöin tilintarkastaja 
ei voisi vaatia korvausta regressinä yhteisön johdolta, koska johdon vahingon- 
korvausvastuu on vanhentunut.” Tilintarkastaja voinee tällöin kuitenkin te- 
hokkaasti vedota vanhentumislain 19 S:ään, ja parhaassa tapauksessa vapautua 


vahingonkorvausvastuusta. Vanhentumislain 19.2 $:n mukaan, jos velalliset 
5 Savela 2015, 286 puoltaa hetkeä, jolloin lausunto on toimitettu yhtiölle, kun taas Ai- 
raksinen, Pulkkinen & Rasinaho 2010, 798 puoltavat määräajan alkamishetkenä yhtiöko- 


kousta, jossa tilintarkastuskertomus esitettiin. 


26 Airaksinen, Pulkkinen & Rasinaho 2010, 798. 


7 Mahdolliseen vahingonkorvausvastuuseen varautuva tilintarkastaja voi toki nostaa 


ennen johdon vastuun vanhentumista varmuuden vuoksi kanteen yhteisön johtoa vastaan 
ennakollisesti. Tällöin tilintarkastaja turvaisi regressioikeutensa sen varalta, että tilintar- 
kastaja itse joutuisi vahingonkorvausvastuuseen teosta, jossa yhteisön johto on kuitenkin 
ensisijainen vahingonaiheuttaja. 

vastaavat yhteisvastuullisesti samasta velasta ja velka vanhentuu jonkun velal- 
lisen osalta, kukin jäljelle jäävistä velallisista vastaa vain oman osuutensa suo- 
rittamisesta. Osuudet lasketaan siitä määrästä, jonka maksamiseen velalliset 
ovat alun perin sitoutuneet tai jonka maksamiseen heidät on määrätty. Vaikka 
tilintarkastaja voikin vapautua vanhentumislain 19 $:n perusteella vastuusta, 
ei tällaisen asetelman syntyminen erilaisten kanneaikojen seurauksena ole 
kuitenkaan toivottavaa. 

Edellä kuvatun tilanteen estämiseksi tilintarkastajan vastuun vanhenemi- 
nen tulisi sitoa yhteisön johtoa vastaavalla tavalla sitoa sen tilikauden päätty- 


miseen, jolloin tilintarkastuskertomus, lausunto tai todistus esitettiin. 


Lopuksi 


Tilintarkastajan vahingonkorvausvastuu liittyy pääsääntöisesti jonkin toisen 
tahon moitittavaan toimintaan, tilintarkastaja onkin yleensä toissijainen va- 
hingonaiheuttaja. Tästä seuraa se, että korvausvelvolliseksi joutunut tilintar- 
kastaja on oikeutettu saamaan maksamansa vahingonkorvauksen regressinä 
ensisijaiselta vahingonaiheuttajalta. Tilintarkastajan vahingonkorvausvas- 
tuun vanhenemista koskeva kanneaika tulisi muuttaa yhdenmukaiseksi yh- 
teisön johdon eli hallituksen, toimitusjohtajan ja isännöitsijän kanneaikojen 
kanssa. Kun yhteisön johto on yleensä tilintarkastajien ja johdon keskinäisessä 
suhteessa ensisijainen vahingonaiheuttaja, on epäjohdonmukaista, että tilin- 
tarkastajan kanneaika on johtoa pidempi, vaikka tilintarkastaja voineekin 


vedota vanhentumislain 19 S:ään vahingonkorvausvastuusta vapautumiseksi. 

Oikeusvarmuus, ennakoitavuus ja siirtohinnoittelu 


Viljami Tenhunen 


Artikkelin tarkoituksena on antaa kuva oikeusvarmuuden ja en- 
nakoitavuuden periaatteista siirtohinnoittelun kontekstissa, sekä 
esitellä lyhyesti soveltamistoiminnan haasteita ja hyväksi todet- 
tuja käytäntöjä. Analyysi perustuu oikeusvarmuuden ja ennakoi- 
tavuuden oikeusperiaatteiden punnintaan suhteessa niiden omiin 
ja toisaalta niitä ympäröiviin tavoitteisiin lähinnä oikeusteorian 
ja oikeusdogmatiikan keinoin. Keskeisimmät tulokset ja johtopää- 
tökset selittävät osaltaan miksi oikeusvarmuus ja ennakoitavuus 
ovat korostetusti esillä siirtohinnoittelun soveltamistoiminnassa. 
Tähän vaikuttavat ennen kaikkea suhteellisen kapea kansallinen 
siirtohinnoittelusääntelymme, mikä lisää tulkinnanvaraisuutta 

ja siirtää harkintavaltaa kohti lainsoveltajaa, mutta myös alati 
kasvava kansainvälinen lähdeaineisto sekä jo lähtökohtaisesti 
vaikeasti kvantifioitava markkinaehtoperiaate. Kokonaisval- 
taisin tapa oikeusvarmuuden ja ennakoitavuuden lisäämiseen 

on lopulta konsernin oma siirtohinnoittelun hallinta, koostuen 
siirtohinnoittelun analysoinnista, jatkuvasta monitoroinnista 

ja asianmukaisesta raportointivaatimuksiin vastaamisesta. 


Johdanto 


Tämän artikkelin tarkoituksena on antaa lukijalleen kuva oikeusvarmuuden 
ja ennakoitavuuden periaatteista siirtohinnoittelun kontekstissa, sekä esi- 
tellä lyhyesti soveltamistoiminnan haasteita ja hyväksi todettuja käytäntöjä. 
Kyseessä on vero-oikeudellinen artikkeli, jonka aluksi käyn läpi aihepiirin 
ymmärtämiseksi tärkeimmät käsitteet sekä hyvin lyhyesti siirtohinnoittelun 
keskeisimmät oikeuslähteet. Loppuosaa kohden pyrin avaamaan sitä miksi oi- 
keusvarmuus ja ennakoitavuus ovat siirtohinnoittelun kohdalla korostunees- 
ti esillä ja millä tavoin oikeusvarmuuden ja ennakoitavuuden lisäämiseen voi 


tähdätä jo käytännön soveltamistoiminnassa. Artikkelissa esiin tuodut johto- 

päätökset ovat omiani ja artikkelin lopussa esitelty lähdemateriaali saatavilla 
julkisista lähteistä. 

Miksi siirtohinnoittelun, oikeusvarmuuden ja ennakoitavuuden kolmi- 
naisuus on tilintarkastuksen ja arvioinnin ammattilaiselle kenties tärkeämpi 
kuin koskaan ennen? Ensinnäkin oikeusvarmuutta ja ennakoitavuutta horjut- 
tava siirtohinnoittelun tulkinnanvaraisuus on todettu jo OECD:n siirtohin- 
noitteluohjeissakin, joten lähtökohta yhteensovittamiselle on haastava! 

Toiseksi, tulojen ja menojen kohdistaminen oikeaan valtioon on noussut 
viime aikoina julkisen keskustelun eturintamaan ja siirtohinnoittelun rooli 
monikansallisten yritysten sisällä tehtävien liiketoimien arkipäiväisenä re- 
gulaatioympäristönä on liittänyt sen vahvasti mukaan tähän keskusteluun. 
Siirtohinnoittelun sääntely on valtioille ainut tapa päästä käsiksi konsernien 
sisällä liikkuviin rahavirtoihin ja viime aikoina onkin nähty lukuisia hankkei- 
ta sekä OECD:n että esimerkiksi Euroopan komission ajamina, joiden keskei- 
senä elementtinä on ollut siirtohinnoittelun sääntelyn kehittäminen. Kyseiset 
hankkeet ovat johtaneet muutoksiin myös kansallisessa lainsäädännössämme 
keskittyen tällä erää uusiin siirtohinnoittelun dokumentointisääntöihin sekä 
automaattiseen tietojen vaihtoon eri valtioiden veroviranomaisten välillä?. 

Yrityksille siirtohinnoittelun sääntelyn kehitys on tarkoittanut mittavaa 
määrää uutta ohjeistusta, jota vasten niiden on peilattava toimintaperiaat- 
teitaan. Ennakoitavuus ja oikeusvarmuus muuttuvassa toimintaympäristös- 
sä, kasvavan lähdeaineiston sekä jo lähtökohtaisesti vaikeasti kvantifioitavan 
markkinaehtoperiaatteen ympäröimänä ovat haastava yhdistelmä, joka ai- 


heuttaa painetta niin kansalliselle sääntelylle kuin soveltamistoiminnallekin. 


Keskeiset käsitteet 


Koska artikkeli käsittelee vero-oikeudellisia kysymyksiä siirtohinnoittelun 
kontekstissa, on tutkimuksen sujuvan seuraamisen mahdollistamiseksi syytä 
esitellä lyhyesti muutamia siirtohinnoitteluun läheisesti liittyviä käsitteitä. 


Seuraavilla käsitteiden määrittelyillä ei pyritä artikkelin kannalta merkityk- 


' OECD Transfer pricing guidelines for multinational enterprises 2010, 133. 


2 


Ks. lisää HE 142/2016 vp ja HE 203/2016 vp. 

sellisiin linjanvetoihin, vaan niiden tehtävänä on ainoastaan avata lukijalle nyt 
käsiteltävää toimintakenttää. 

Siirtohinnoittelu. Siirtohinnoittelun käsite tiivistettynä tarkoittaa etu- 
yhteydessä olevien yritysten välisten liiketoimien, eli transaktioiden hinnoit- 
telua verotuksen näkökulmasta?. Liiketoimia voivat tällöin olla esimerkiksi 
tavaramerkin käyttöoikeuden luovutus korvausta vastaan, konserninsisäisen 
hallintopalvelun myynti tai vaikkapa valmisteen myynti tehtaalta toisessa val- 
tiossa sijaitsevalle jälleenmyyjälle. Näkökulma on verotuksellinen sen vuoksi, 
ettei etuyhteysyrityksillä välttämättä olisi intressiä myydä palvelua tai tuotetta 
markkinaehtoperiaatteen mukaisella hinnalla, mutta osapuolten sijaintival- 
tioilla sen sijaan on fiskaalisessa mielessä intressiä vaatia markkinaehtoisen 
korvauksen jakoa näiden osapuolten välille. Tämän vuoksi siirtohinnoittelu 
on nimenomaan verotuksellisessa mielessä oikean hinnan määrittämistä. 

Etuyhteysasema. Euyhteysaseman määrittely vaihtelee jonkin verran val- 
tioiden välillä. Liiketoimen osapuolet ovat verotusmenettelylain* 31 §:n mu- 
kaan etuyhteydessä toisiinsa, jos liiketoimen osapuolella on toisessa osapuoles- 
sa määräysvalta tai kolmannella osapuolella on yksin tai yhdessä lähipiirinsä 
kanssa määräysvalta liiketoimen molemmissa osapuolissa. Pykälän mukaan 
osapuolella on määräysvalta toisessa osapuolessa silloin, kun: 

1. se välittömästi tai välillisesti omistaa yli puolet toisen osapuolen pää- 

omasta; 

2. sillä välittömästi tai välillisesti on yli puolet toisen osapuolen kaikkien 
osakkeiden tai osuuksien tuottamasta äänimäärästä; 

3. sillä välittömästi tai välillisesti on oikeus nimittää yli puolet jäsenistä 
toisen yhteisön hallitukseen tai siihen verrattavaan toimielimeen tai 
toimielimeen, jolla on tämä oikeus; tai 

4. sitäjohdetaan yhteisesti toisen osapuolen kanssa tai se muutoin voi tosi- 


asiallisesti käyttää määräysvaltaa toisessa osapuolessa. 


Markkinaehtoperiaate. OECD:n malliverosopimuksen 9 artiklaan sisältyvän 


periaatteen mukaan etuyhteystilanteissa olevien yritysten tulee liiketoimis- 


3 Ks.esim. Karjalainen & Raunio 2007, 14; Jaakkola et al. 2012, 21. 


4 Laki verotusmenettelystä 1558/1995, VML. 

saan noudattaa ehtoja, joita vastaavassa tilanteessa olevat riippumattomatto- 
mat yritykset olisivat soveltaneet.” Markkinaehtoperiaatteen ydin on siis liike- 
toimien vertailukelpoisuudessa riippumattomien ja etuyhteysasemassa olevien 
yritysten välillä, jolla varmistetaan verotettavan tulon kertyminen siihen val- 


tioon, johon se ilman yritysten keskinäisiä intressejä olisi kertynyt. 


Keskeisimmät oikeuslähteet 


Kansainvälisellä tasolla siirtohinnoittelun pelisäännöille luo pohjan OECD:n 
malliverosopimusten mukaan laaditut valtioiden väliset verosopimukset, joi- 
den tulkinnassa hyödynnetään OECD:n tuottamia tulkintalähteitä, kuten 
malliverosopimuksen kommentaaria ja OECD:n siirtohinnoitteluohjeen 
tulkintoja markkinaehtoperiaatteesta®. Verosopimuksissa luodaan oikeuksia 
myös valtioiden suorittamille siirtohinnoitteluoikaisuille, verovelvollisen vaa- 
timalle vastaoikaisuille sekä verosopimuksen tulkintaristiriitojen ratkaisemi- 
seen tähtäävälle keskinäiselle sopimusmenettelylle. 

OECD:n julkaisema siirtohinnoitteluohje on itsessään muodostunut kan- 
sainväliseksi standardiksi, joka on toiminut perustana myös lukuisten valtioi- 
den siirtohinnoittelua koskevalle lainsäädännölle ja sen tulkinnalle”. Alkupe- 
räisestä siirtohinnoitteluohjeesta on julkaistu päivitetty versio vuonna 2010, 
jonka lisäksi vuonna 2013 alkanut OECD:n Base Erosion and Profit Shifting 
-projekti (”BEPS-projekti”) on tuottanut mittavan määrän uutta ohjeistusta 
15 avainkysymyksensä ympärille, osan raporteista päivittäessä vuoden 2010 
siirtohinnoitteluohjetta*. 

Eurooppalaisesta perspektiivistä katsottuna OECD:n lisäksi myös Eu- 
roopan Unioni, etenkin Euroopan komission ja tätä tukemaan perustetun 
European Transfer Pricing Forumin kautta, on aktiivinen toimija siirtohin- 


noittelun alalla. OECD:n BEPS-projektin myötä myös Euroopan Unionin 


5 Kansainvälisen verotuksen käsikirja 2013, 190. 


€ OECD Model Tax Convention on Income and on Capital condensed version July 


2010 ja OECD Transfer Pricing Guidelines for Multinational Enterprises and Tax Admi- 
nistrations, 18 August 2010. 


7 HE 107/2006 vp, 3, Karjalainen & Raunio 2007, 38; Jaakkola et al. 2012, 46. 


g http://www.oecd.org/tax/beps/beps-actions.htm. 

aktiivisuus on jälleen lisääntynyt, mistä viimeisimpänä osoituksena on maa- 
kohtaista raportointia koskeva EU-direktiivi 2016/881/EU. 

Nykyinen kansallinen siirtohinnoittelusääntelymme rakentuu verotusme- 
nettelylain kolmen pykälän, eli 14 a—e §:n sekä 31 §:n ja 32 $:n ympärille. VML 
14 a $ sisältää määräykset siirtohinnoitteludokumentaation laatimisvelvolli- 
suudesta ja laatimisvelvollisten piiristä ja vastaavasti VML 14 d $ verotuksen 
maakohtaisen raportin laatimisesta. VML 14 $:n momentit b, c ja e sisältävät 
säännökset kyseisten dokumenttien sisällöstä sekä esittämisestä. VML 31 $ 
koskee siirtohinnoitteluoikaisua ja sisältää myös etuyhteysyrityksen määri- 
telmän. Verotusmenettelylain yleinen veronkorotuksia sääntelevä pykälä on 
32 $, jonka 4 momentiksi on lisätty siirtohinnoittelua koskevan selvityksen 
laiminlyöntiperuste sekä 5 momentiksi verotuksen maakohtaista raportointia 
koskeva kohta. 

Kansalliset siirtohinnoittelupykälämme ovat kokeneet osittaisen uudis- 
tuksen vain hetki sitten, kun eduskunta hyväksyi vuoden 2016 lopussa niitä 
koskevan hallituksen esityksen HE 142/2016. Lakimuutosten taustalla ovat jo 
edellä esiin tuodut BEPS-raportit ja näiden osalta päivittynyt OECD:n siirto- 
hinnoitteluohje sekä EU-direktiivi 2016/881/EU. Muutokset koskivat pykälää 
14 b $, minkä lisäksi lakiin lisättiin uudet momentit 14 dja 14 e $ sekä 32 S:ään 
uusi 5 momentti (siirtäen momentit 5 ja 6 momenteiksi 6 ja 7). Maakohtainen 
raportointi astui voimaan tilikaudelta 2016 lähtien ja muutettuja dokumen- 
tointisäännöksiä sovelletaan ensimmäisen kerran vuonna 2017 alkaviin vero- 
vuosiin. 

Siirtohinnoittelun keskeisimmät oikeuslähteet ovat siis laaja-alainen otos 
kansainvälisiä verosopimuksia, kansallista lainsäädäntöä sekä kansainvälisten 
toimijoiden, kuten OECD:n ja Euroopan unionin, julkaisemia ohjeita ja ra- 
portteja. Soveltamistoiminnan kannalta kenttä on hyvin mielenkiintoinen, 


vaatien samalla yrityksiltä laaja-alaista selonottovelvollisuutta. 


? Momenttien 4 ja 5 lisääminen ei kuitenkaan tarkoita muiden VML 32 §:n moment- 


tien rajautumista pois siirtohinnoittelun osalta. 

Oikeusvarmuus ja ennakoitavuus siirtohinnoittelussa 


Oikeusvarmuus ja ennakoitavuus linkittyvat yleisesti ottaen vero-oikeuteen ja 
edelleen siirtohinnoitteluun ennen kaikkea perustuslain (Suomen perustus- 
laki 731/1999, PL) oikeusvaltioperiaatteen (PL 2 $) sekä yksilön oikeuksista 
ja velvollisuuksista päättämisen (PL 80 $) kautta. Oikeusvarmuuden periaat- 
teen keskeisenä sisältönä voidaankin pitää juuri oikeusjärjestyksen ja siihen 
perustuvan päätöksenteon ennakoitavuuden vaatimusta. Tämä tarkoittaa että 
lainsäädännön ja sitä noudattavan soveltamistoiminnan on kummankin olta- 
va riittävän täsmällisiä, jotta oikeussubjektit voivat selkeästi ymmärtää näistä 
seuraavat oikeutensa ja velvollisuutensa." 

Täsmällisen lainsäädännön ja siihen linkittyvän ennakoitavuuden lisäk- 
si oikeusvarmuuden periaatteeseen on katsottu kuuluvan myös saavutettujen 
oikeuksien suoja, taannehtivien oikeusvaikutusten kielto sekä ymmärrettävän 
kielen vaatimus". Vertailun vuoksi valtiovarainministeriön yritysverotuksen 


kehittämistyöryhmän muistiossa periaatteita kuvataan seuraavasti: 


”Oikeusvarmuudella tarkoitetaan sitä, että veroratkaisu on lainmu- 
kainen ja että verovelvollinen on voinut ennustaa ratkaisun sisällön. 
Veropäätösten ennustettavuus on olennainen osa oikeusvarmuutta. 
Oikeusvarmuuden toteutumiseen vaikuttaa merkittävästi lainsää- 
däntötekniikka. Yksityiskohtaisten säännösten katsotaan yleensä 
parantavan verotuksen ennustettavuutta, kun taas yleisluontoisten 
periaatteiden varaan luodut säännökset aiheuttavat tulkintaongel- 


mia ja vähentävät siten ennustettavuutta.”'? 


Oikeuden syvätasoon kuuluvan oikeusvarmuuden periaatteen tarkemman 
y P 
jaottelun osalta tukeudun oikeusvarmuudesta väitelleen Helsingin yliopiston 


professori Juha Raition nk. aarniolaiseen näkemykseen, jossa oikeusvarmuus 


jakaantuu muodolliseen, faktuaaliseen ja aineelliseen osaan”?, 


'0 Lainkirjoittajan opas 2013, 180; Laakso et al. 2006, 344; sekä esim. PeVL 51/2010 vp, 


2; PeVL 20/2008 vp, 2. 


1 Raitio 2001, 314; Lainkirjoittajan opas 2013, 180. 


2 . . ie PS .. .. . . 
22 Valtiovarainministeriön työryhmämuistio 4/2006, 17. 


Raitio 2001, 314; Raitio 2012, 403. Ks. myös esim. Raitio 2012, 404-406. 

Muodollinen oikeusvarmuus 


Raition formuloinnin mukaisesti muodollinen oikeusvarmuus koostuu eri- 
toten oikeusturvaodotuksen toteutumisesta ja mielivallan sekä takautuvan 
ja ennakoimattoman lainkäytön estämisestä. Samalla muodollisen oikeus- 
varmuuden toteutuminen edellyttäisi, että soveltajalla olisi käytössään selkeä 
säädöshierarkia ja säännösten pitäisi pystyä ohjaamaan päätöksiä oikeuden- 
mukaiseen ja tapahtuneita tosiasioita vastaavaan suuntaan. Esimerkiksi perus- 
tuslakivaliokunta on yleisellä tasolla huomauttanut, että verolakeihin sisältyy 
oikeus luottaa verovelvollisuuden kannalta olennaisia oikeuksia ja velvolli- 
suuksia sääntelevän lainsäädännön pysyvyyteen. Valiokunnan mukaan talou- 
dellisilla toimijoilla on lisäksi oikeus odottaa verolainsäädännöltä sellaista en- 
nakoitavuutta, että he pystyvät etukäteen kohtuullisessa määrin arvioimaan 
verolainsäädännön merkityksen toimintaansa suunnitellessaan.“ 

Aiemman kansallisen siirtohinnoittelun sääntelyä koskevan uudistuksen 
kohdalla tuotiin esille, että kyseessä oli pääosin jo voimassa olleiden siirtohin- 
noitteluperiaatteiden tuominen säännöksiin! ja dokumentaatiosääntöjä lu- 
kuun ottamatta uusilla lainkohdilla ei mitä ilmeisimminkään ollut tarkoituk- 
sena tehdä radikaaleja ohjaavia muutoksia vallinneeseen verotuskäytäntöön. 
Menettelyn ennakoitavuuden toteutumista toivottiinkin jo valtiovarainvalio- 
kunnan käsittelyssä, kun muistioon kirjattiin valiokunnan pitävän ”ensiar- 
voisen tärkeänä sitä, että lain soveltamisessa löydetään yhtenäiset ja helposti 
ennakoitavat menettelytavat.”!'* Käytännön soveltamistoiminnan lähdettyä 
liikkeelle ennakoitavuudesta esitettiin kuitenkin niin negatiivisia komment- 
teja, että verohallinto päätti aikanaan puolustautua asiassa lehdistötiedotteen 
avulla”. 

Myös säännösten taannehtivuus on siirtohinnoittelun kohdalla läsnä, 


kun Korkeimman hallinto-oikeuden omaksuman ratkaisulinjan mukaisesti 
4 PeVL 1/2009 vp., 2; Lainkirjoittajan opas 2013, 406. Perustuslakivaliokunnan käy- 
tännöstä ks. esim. PeVL 39/2006 vp, 2. 


5 Ks.esim. HE 107/2006 vp, 3 ja 11. 


16 VaVM 22/2006 VP, 7. 


7 Ks. Verohallinnon lehdistötiedote 20.01.2014 ja esim. Haapaniemi 2013, 33—34; Lin- 


nakangas, Helminen & Juusela 2014; Helsingin Sanomat 16.01.2014; Helsingin Sanomat 
8.3.2014; Talouselämä 6.3.2014. 

OECD:n siirtohinnoitteluohjeiden taannehtiva soveltaminen on hyväksyt- 
tävää, mikäli taannehtivat kohdat eivät sisällä perustavanlaatuisia uusia tul- 
kintasuosituksia suhteessa jo aiemmin voimassa olleeseen"*. Oikeusvarmuu- 
den ja ennakoitavuuden kannalta on ongelmallista, kuinka ja missä määrin 
verovelvollinen pystyy varmistumaan uusien ohjeen kohtien taannehtivasta 
vaikutuksesta. Vastaaviin tilanteisiin tullaan törmäämään luultavasti myös tu- 
levaisuudessa, sillä verohallinto linjasi etteivät siirtohinnoitteluohjeiden vuon- 
na 2015 muutetut kohdat sisällä perustavanlaatuisia uusia tulkintasuosituksia 
suhteessa jo aiemmin voimassa olleeseen ensimmäiseen lukuun”. 

Selkeyteen ja ennakoitavuuteen liittyen haasteellisiksi ovat muodostuneet 
esimerkiksi verotusmenettelylain 14 a §:n pienen ja keskisuuren yrityksen ra- 
ja-arvot sekä riippumattomuutta kuvaavat omistus- ja sidosyhteysmääritelmät, 
jotka vaikuttavat siihen, onko yhtiö velvollinen laatimaan siirtohinnoitteludo- 
kumentaation”’. Pykälässä ei esimerkiksi lue, että mikäli raja-arvoista työnte- 
kijöiden määrä, tai sekä liikevaihto että taseen loppusumma, ylittävät raja-ar- 
vot kahtena tilikautena peräkkäin, on vasta jälkimmäiseltä tilikaudelta (ei siis 
jo ensimmäiseltä) laadittava dokumentaatio. Pykälästä ei myöskään ilmene, 
ettei pelkän liikevaihtorajan tai taseen loppusumman ylittäminen kahtena(- 
kaan) peräkkäisenä tilikautena vaikuta dokumentointivelvollisuuteen. Nämä 
asiat löytyvät vasta pykälässä viitatusta komission suosituksesta 2003/361/EY. 
Vaikka pykälässä asetetut raja-arvot ovatkin täsmällisiä ja tarkkarajaisia, eikä 
säännöksen perusteella viranomaiselle jää käytännössä juurikaan harkintaval- 
taa, on säännös kokonaisuutena ottaen vaikeaselkoinen. Tähän kiinnittivät 
aikanaan huomiota myös jo valtiovarainvaliokunnassa kuullut asiantuntijat”. 

Soveltamistoiminnan kannalta merkittävä käsitteellinen lainsäädännön 
puute on erillisyhtiöperiaatteen poisjättäminen verotusmenettelylain säännök- 
sistä, vaikka kyseinen periaate useimmista Suomen solmimista verosopimuk- 


sista löytyykin. Nykyisessä tilanteessa tehokkaana oikeussääntönä voimassa 


Esim. vuosikirjapäätös KHO:2013:36. 
Verohallinnon kannanotto dnro A 177/200/2015. 
Jaakkola et al. 2012, 32—34. 

2 VaVM 22/2006 VP. 3. 


olevan erillisyhtiöperiaatteen oikeudellinen perusta lepää ainoastaan veroso- 


pimuksissa sekä Korkeimman hallinto-oikeuden ratkaisussa KHO:2010:73. 


Faktuaalinen oikeusvarmuus 


Faktuaalisen oikeusvarmuuden pohdinnan taustalla on erityisesti oikeusrea- 
listisia metodeja ja perustavanlaatuisena kysymyksenä ovatko oikeusnormit 
päteviä ja tehokkaita. Yksi tapa lähestyä tätä on Aulis Aarnion muotoilema, 
Jerzy Wréblewskin klassista oikeuden voimassaolon kolmijakoa hyödyntävä 
esitystapa, jossa oikeussäännön pätevyys riippuu sen systeemisidonnaisesta 
voimassaolosta ja tehokkuus taas sen tosiasiallisesta voimassaolosta”. Aarnion 
mukaan oikeusnormi on tehokas yhteiskunnassa silloin ja vain silloin, kun 
kansalaiset säännönmukaisesti noudattavat sitä käyttäytymisessään. Aarnio 
täsmentää vielä ajatustaan todeten säännönmukaisuuden merkitsevän, että jos 
joku joutuu suorittamaan käyttäytymistään koskevan valinnan, on todennä- 
köistä, että hän valitsee normin mukaisen käyttäytymistavan.? 

Tosiasiallisen vaikutuksen määrittämisessä johtoa voidaan edelleen hakea 
esimerkiksi Jani Wackerin väitöskirjasta”, jonka mukaan tosiasiallisen vel- 
voittavuuden tunne yleisesti ottaen perustuu: 

a. moraalisluonteiseen käsitykseen siitä, että oikeusäännöksiä on nouda- 

tettava tai 

b. haluun välttää oikeussäännöksen rikkomisesta seuraavia haittaseuraa- 

muksia tai 


c. molempiin edellä mainittuihin motiiveihin.” 


Tosiasiallisiksi oikeussäännösten vaikutuksiksi Wacker nimeää ne oikeussään- 
telyn seuraukset, jotka aiheuttavat jonkin muutoksen ihmisten käyttäytymi- 
sessä tai toiminnassa.?* Wackerin teesejä OECD:n siirtohinnoitteluohjeeseen 
sovellettaessa ja ohjeen merkittävyyttä peilaten niiden voidaan sanoa tuotta- 


van tosiasiallisen sitovuuden kokemuksen, vaikka ne eivät esimerkiksi Suomen 


Aarnio 1982, 42—43. 
Aarnio 1982, 50. 
Ks. esim. Wacker 2009, 30. 
Wacker 2009, 7-8. 
Wacker 2009, 9-10. 

oikeuslähdeopin mukaan varsinaisia oikeusnormeja olekaan. Näin eritoten 
siksi, koska verovelvollinen tietää veroviranomaisten noudattavan tarkasti 
näitä ohjeita ja jonka vuoksi verovelvollisen oma noudattamatta jättäminen 
johtaisi luultavasti virheellisen siirtohinnoittelun vuoksi sanktioon. Edelleen 
ohjeiden voidaan katsoa viranomaisia ohjaavan vaikutuksensa vuoksi olevan 
luonteeltaan myös tehokkaita. Tätä kantaa tukee esimerkiksi se, että vero- 
hallinnon soveltamiskäytännön lisäksi myös tuomioistuimet ovat todenneet 
ohjeet merkittäväksi tulkintalähteeksi, jonka vuoksi ohjeilla voidaan katsoa 
olevan myös rajatusti välillistä oikeudellista sitovuutta. 

Oikeusvarmuuden kannalta tämä saattaa tietyissä tilanteessa olla ongel- 
mallista, kun tosiasiallinen sitovuuden kokeminen ei kuitenkaan riitä nosta- 
maan ei-oikeudellisia ohjausvälineitä voimassaoleviksi, tuomaria velvoittaviksi 
oikeusnormeiksi. Lisäksi siirtohinnoitteluohjeiden tehokkuuskaan ei ole au- 
kotonta, joka sekin tekee sovelletusta käytännöstä epäjohdonmukaisemman 
ja vaikeammin ennakoitavan. Esimerkiksi korkeimman hallinto-oikeuden 
ratkaisun KHO:2014:119 mukaan liiketoimen uudelleenluonnehdinta (vasta- 
ten nykyisten OECD:n siirtohinnoitteluohjeiden tarkoittamaa ”liiketoimen 
sivuuttamista”) ei ole Suomessa toimenpiteenä mahdollinen markkinaehto- 
periaatetta koskevaan VML 31 S:ään perustuen, vaikka OECD:n siirtohin- 
noitteluohjeet sivuuttamisen mahdollistavatkin?. Sinänsä molemmin puolin 
hyväksyttyjen ohjeiden mukaan toimiminen ei vielä takaa molemmin puolin 


hyväksyttävää lopputulosta. 


Aineellinen oikeusvarmuus 


Sekä aineellinen oikeusvarmuus että siihen liittyvä hyväksyttävyyden arvi- 
ointi sisältävät arvolatautuneen ja subjektiivisen arvioinnin mahdollistavan 
elementin, jonka kriteereitä ei oikeudellisessa ratkaisutoiminnassa voida rajata 
kovinkaan tarkasti. Aarnion mukaan oikeudellinen ratkaisu on viimekädes- 


sä aina tasapainoilua lain kirjaimen ja muiden asiaan vaikuttavien perusteiden 


*7 Ks. lisää esim. Isomaa-Myllymäki 2016, 475-487. 


8 Raitio 2012, 407-408. 

välillä — kysymys on lain soveltamisesta tavalla, joka on yleisesti hyvaksytta- 
vissä.” 

OECD:n siirtohinnoitteluohjeistus ei sisällä säännöksiä, pykäliä tai mo- 
mentteja, vaan aukikirjoitettuja kuvauksia erilaisista toimintatavoista ja nii- 
hin liittyvistä edellytyksistä erilaisissa tilanteissa. Tämän vuoksi OECD:n 
siirtohinnoitteluohje eroaa jonkin verran perinteisemmästä vero-oikeudelli- 
sesta lähdemateriaalista ja on jo lähtökohdiltaan herkempi tulkinnoille. Ylei- 
sellä tasolla ohje eittämättä lisää siirtohinnoittelun kohtelun ennakoitavuut- 
ta eri valtioiden välillä, mutta ratkaiseva merkitys muodostuu lopulta tämän 
laajan aineiston tulkinnasta. Valtioiden kilpaillessa verotuloista rationaalinen 
päätösten perustelu nousee keskeisimmäksi tekijäksi ratkaisujen hyväksyttä- 
vyyttä analysoitaessa. 

Hyväksyttävyyden ja perustelujen osalta yhdeksi nostoksi soveltamistoi- 
minnasta voidaan mainita verohallinnon antamat prosenttiperusteiset veron- 
korotukset, jotka on annettu varsinaisten siirtohinnoitteluoikaisujen lisäksi. 
Korkein hallinto-oikeus on tapauksessaan KHO:2014:33* todennut, halli- 
tuksen esitykseen viitaten, että mikäli verovelvollinen pystyy osoittamaan pyr- 
kineensä markkinaehtoiseen hinnoitteluun vilpittömästi ja kohtuullisin pon- 
nistuksin, ei VML 32 $ 3 momentin mukaista prosenttiperusteista sanktiota 
voida määrätä, vaikka siirtohinnoitteluoikaisu toimitettaisiinkin. Käytännön 
soveltamistoiminnasta on kuitenkin huomautettu, että verohallinnolla on ol- 
lut tapana määrätä siirtohinnoitteluoikaisutapauksissa veronkorotusta noin 
viisi prosenttia lisätystä tulosta?!, vaikka prosenttiperusteinen veronkorotus 
lain mukaan edellyttäisi tieten tai törkeästä huolimattomuudesta annettua 
olennaisesti väärää veroilmoitusta tai muun ilmoittamisvelvollisuuden täyt- 
tämiseksi annettavaa ilmoitusta. Verotuskäytännössään verohallinto ei kui- 
tenkaan ole arvioinut yrityksen menettelyä tai varsinkaan sen moitittavuutta, 
vaan määrännyt prosenttiperusteisen veronkorotuksen, mikäli verotettavaan 


tuloon tehty oikaisu on ollut euromääräisesti suuri. 


Aarnio 1982, 19-20. 

30 Ks, myös KHO:2013:36. 

Tax Express 8/2014; Jaakkola et al. 2012, 38. 
Tax Express 8/2014. 

Päätösten hyvaksyttavyyteen liittyvä mielenkiintoinen tilastotieto on, 
että vuosina 2010—2016 verohallinnon siirtohinnoittelupäätöksistä tehtyihin 
valituksiin on saatu yhteensä 21 tuomioistuinten ratkaisua. Näistä oikeusas- 
teissa säilyi kokonaan verohallinnon päätöksen mukaisina 53 prosenttia, 33 
prosenttia pysyi osittain ja 14 prosenttia kumoutui kokonaan. Jako ilmentää 
verrattain hyvin siirtohinnoittelun luonnetta tulkinta-alttiina kohteena, jossa 
hyväksyttävä lain soveltaminen ja rationaalinen päätösten perustelu ovat kes- 


keisessä asemassa. 


Oikeusvarmuuden ja ennakoitavuuden varmistaminen viranomaisprosessilla 


Lähtökohtaisesti oikeusvarmuutta voidaan hakea joko ennakolta erilaisilla en- 
nakkoratkaisuilla tai niitä muistuttavilla toimilla, tai jälkikäteen kansallisen 
valitustien tai kansainvälisen kaksinkertaisen verotuksen poistamiseen täh- 
täävien neuvottelujen kautta. 

Kansallisella tasolla siirtohinnoittelukysymysten ennakollinen käsittely 
verohallinnon kanssa voi tapahtua joko epämuodollisesti tai muodollisesti. 
Verohallinto itse tarjoaa mahdollisuutta aloittaa ennakollinen (epämuodolli- 
nen) keskustelu verohallinnon kannan selvittämiseksi. Yrityksen itsensä lisäksi 
aloite näihin keskusteluihin voi tosin tulla myös verohallinnon puolelta, esi- 
merkiksi säännönmukaisen verotuksen tietojen perusteella tehdyn riskiarvi- 
oinnin tai mediaseurannan kautta.” Ennakkoratkaisu sen sijaan on VML 85 
S:n mukainen verohallinnon sitova kannanotto verotusasiaan, jota haetaan 
vapaamuotoisella, mutta kirjallisella hakemuksella. Tämä päätös on maksul- 
linen. 

Oikeusvarmuuden ja ennakoitavuuden osalta on huomattava, että ennak- 
koratkaisu sitoo vain kotimaista veroviranomaista, mikä on vain kolikon toi- 
nen puoli rajat ylittävien liiketoimien ollessa kyseessä. Ennakollisella keskuste- 
lulla sen sijaan ei ole lainkaan oikeudellista sitovuutta, joskin periaatteellisella 


tasolla esimerkiksi luottamuksen suoja on korostetusti läsnä. 


5 Verohallinnon tiedote 15.8.2016. 
34 Verohallinnon tiedote 15.8.2016. 


Kansallisen tason lisäksi yrityksillä on myös mahdollisuus tehdä hakemus 
siirtohinnoittelun ennakkohintasopimuksen tekemisestä (Advance Pricing 
Agreement, APA), vaikka nykyinen Suomen verolainsäädäntö ei tätä pykälien 
muodossa vielä tunnistakaan. Kansallisen sääntelyn puuttuessa hakemusvai- 
heessa nojaudutaan osapuolten valtioiden väliseen verosopimukseen. Sopi- 
musta haetaan neuvottelemalla joko kahden tai useamman valtion edustajien 
kanssa ja saavutettu ratkaisu sitoo osapuolia määräajan. APA-neuvottelujen 
kesto on osapuolista riippuen yleensä puolesta vuodesta yli vuoteen, ilman pro- 
sessin aloittamiseen vaadittavaa taustatyötä ja hakemuksen valmistelua. 

Mikäli siirtohinnoittelun osalta on jo ajauduttu erimielisyyksiin, on valit- 
tavana kaksi väylää; kotimainen valitus- ja oikeusprosessi, jossa tavoitteena on 
tehdyn oikaisun peruminen, sekä MAP/Arbitraatio-prosessi, jossa tavoitteena 
on kansainvälisen kahdenkertaisen verotuksen poistaminen. 

Kotimainen valitus- ja oikeusprosessi rakentuu pääasiassa Oikaisulauta- 
kunta-Hallinto-oikeus-Korkein hallinto-oikeus-polun varaan. Korkeimman 
hallinto-oikeuden antamalla valitusluvalla tapaukselle voidaan hakea myös 
niin kutsuttua ennakkopäätösluonnetta, jolloin oikaisulautakunnan päätök- 
sestä voidaan valittaa suoraan Korkeimpaan hallinto-oikeuteen. On tärkeää 
huomata, että kotimainen valitusprosessi saattaa eri valitusasteineen kestää 
useita vuosia. 

Mutual Agreement Procedure (MAP) -prosessissa siirtohinnoitteluoikai- 
sun osapuolina olevien valtioiden viranomaiset neuvottelevat tehdyn oikaisun 
vaikutuksesta ja mahdollisesta toisen valtion vastaoikaisusta kyseessä olevien 
etuyhteysyritysten verotettavaan tuloon. MAP-prosessin aloittaminen edel- 
lyttää valtioiden välille voimassa olevaa verosopimusta, joka sisältää OECD:n 
malliverosopimuksen artiklaa 25 vastaavan kohdan prosessin perustaksi. Eu- 
roopan unionin jäsenvaltioiden välillä neuvottelut on mahdollista aloittaa 
myös arbitraatiosopimuksen perusteella. » 

Arbitraatioprosessi on Euroopan unionin arbitraatiosäädösten alainen 
MAP-prosessi, jossa osapuolet sitoutuvat ratkaisun löytämiseen kahden vuo- 
den määräajassa. Mikäli tässä epäonnistutaan, alkaa arbitraatiosopimuksen 


mukainen neuvottelu, jonka hoitaa jäsenmaiden viranomaisten sijasta heidän 


3 Kansainvälisen verotuksen käsikirja 2013, 202; Jaakkola et al. 2012, 29. 

asettamansa neuvoa-antava toimikunta. Toimikunnalla on kuusi kuukautta 
aikaa antaa lausunto siita, onko markkinaehtoisuudesta poikettu ja kuinka 


paljon. Toimikunnan päätös on jäsenvaltioiden veroviranomaisia sitova.°° 


Siirtohinnoittelun onnistunut hallinta 


Arkipäiväisin ja kokonaisvaltaisin tapa oikeusvarmuuden ja ennakoitavuuden 
lisäämiseen on lopulta konsernin oma siirtohinnoittelun hallinta, koostuen 
siirtohinnoittelun analysoinnista, jatkuvasta monitoroinnista ja asianmukai- 
sesta raportointivaatimuksiin vastaamisesta. 

Siirtohinnoittelun toteuttamiseksi konsernilla tulee olla (etukäteen mää- 
ritetty) siirtohinnoittelumalli, jonka tulee vastata konsernin operatiivista 
toimintamallia. Suurimmat siirtohinnoittelua koskevat riskit aiheutuvat ti- 
lanteissa, joissa siirtohinnoittelumallia ei ole mietitty, toiminta on muuttunut 
mallin valitsemisen jälkeen, tai valittua mallia ei ole noudatettu. Liiketoimin- 
nan tulos tai -tappio ja näitä muokkaavat riskit eivät saa kerääntyä yhtiöön, 
joka ei tosiasiallisesti kerrytä näitä tuloja tai kanna vastuuta / päätä näistä ris- 
keistä. Tämä on tärkeää huomioida myös puhtaasti kotimaisessakin toimin- 
nassa. 

Koska siirtohinnoittelun markkinaehtoisuuden todentaminen perustuu 
aina kunkin tapauksen tosiseikkoihin ja olosuhteisiin, nousevat siirtohin- 
noittelun dokumentointi ja muu asiassa annettava selvitys aivan keskeiseen 
asemaan. Siirtohinnoittelumallin onnistuneen valinnan lisäksi keskeinen siir- 
tohinnoittelun hallintaan liittyvä tekijä onkin sen dokumentoiminen, joka 
toimii käytännössä pohjana myös siirtohinnoittelutarkastuksen alkaessa. 

Siirtohinnoitteludokumentoinnin tarkoituksena on osoittaa toisistaan 
riippuvaisten yritysten välisten liiketoimien markkinaehtoisuus ja antaa vero- 
velvolliselle suojaa veroviranomaisten jälkikäteen tekemiä siirtohinnoittelu- 
oikaisuja vastaan ja näin vähentää liiketoimiin kohdistuvaa kaksinkertaisen 
verotuksen riskiä. Toisaalta dokumentoinnin tarkoituksena on lisätä verovi- 


ranomaisten mahdollisuuksia tutkia siirtohinnoittelun markkinaehtoisuut- 


36 90/436/EEC; Jaakkola et al. 2012, 58-59. 

ta. Suomessa dokumentaatio on lähtökohtaisesti laadittava verovuoden aika- 
na tehdyistä etuyhteysliiketoimista, joissa toinen osapuoli on ulkomaalainen, 
sekä ulkomaisen yrityksen ja sen Suomessa sijaitsevan kiinteän toimipaikan 
välisistä toimista. Siirtohinnoittelun dokumentointi ja raportointi rakentuvat 
tulevaisuudessa BEPS-projektin esittelemän kolmijakoisen mallin ympärille 
myös Suomessa, eduskunnan hyväksyttyä hallituksen esityksen HE 142/2016 
ja sen sisältämät muutokset VML:ään. Nämä kolme tasoa ovat: 
1. koko konsernia koskevat tiedot (”masterfile”), 
2. tietyssä maassa sijaitsevaa verovelvollista yhtiötä koskevat tiedot (?/oca/ 
file”), sekä 
3. maakohtaiset, taloudellisiin seikkoihin liittyvät tiedot niistä valtiois- 
ta ja oikeusalueista, joissa kansainvälisellä yrityksellä on toimintaa 


(”country-by-country report”). 


Dokumentoinnin pääasiallinen tarkoitus on etuyhteydessä tehdyn liiketoi- 
men markkinaehtoisen hinnoittelun todentaminen, joka edellyttää tämän 
liiketoimen ehtojen vertailua riippumattomien osapuolten välisten liiketoi- 
mien ehtoihin (vertailuarviointi). Vertailuarviointi taas edellyttää vertailu- 
tietoa, jonka etsimisellä ja keräämisellä on katsottu olevan vaikutusta myös 
mahdollisiin verokorotuksiin (ks. jo aiemmin mainittu vuosikirjapäätös 
KHO:2014:33).? Yleisimmät tavat vertailutiedon etsimiselle ovat sisäisen tai 
ulkoisen vertailukelpoisen hinnan identifiointi, vertailu käyttäen yhtiö- tai lii- 
ketoimikohtaisia taloudellisia tunnuslukuja sekä erilaiset valuaatiot. 
Ylätasolla liikuttaessa onnistuneeseen siirtohinnoittelun hallintaan voi- 
daan siis katsoa kuuluvan konsernin toimintaa vastaavan siirtohinnoittelu- 
mallin valinta, hinnoittelun markkinaehtoisuutta tukevan vertailutiedon et- 


siminen sekä siirtohinnoittelumallin ja vertailutiedon dokumentointi. 


9 HE 107/2006 Vp., 12-13. 


38 Verohallinnon muistio, Dnro 1471/37/2007, 19.10.2007. 


N Myös hallituksen esityksessä todetaan, että mikäli ”verovelvollinen osoittaa, että hän 


on pyrkinyt markkinaehtoiseen hinnoitteluun vilpittömästi ja kohtuullisin ponnistuk- 
sin, ei sanktiota määrätä, vaikka siirtohinnoitteluoikaisu toimitettaisiinkin.” Ks. HE 
106/2006 vp, 20. myös KHO viittasi ratkaisussaan kyseiseen hallituksen esityksen koh- 
taan. 


NÄKÖKULMIA TILINTARKASTUKSEEN JA ARVIOINTIIN 75 


Yhteenveto ja johtopäätökset 


Siirtohinnoittelua koskevan ja sääntelevän, eräänlaisen muuta verolainsää- 
däntöä täydentävän kansallisen normiston tavoitteena on varmistaa, että vi- 
ranomaisella on lainsäädäntöön turvaava toimivaltaperuste. Julkisen vallan 
käytön tulee perustua lakiin, kaikessa julkisessa toiminnassa on noudatettava 
tarkoin lakia. Kansallinen siirtohinnoittelusääntelymme on jokseenkin kapea, 
mikä ei sinänsä vielä vaaranna oikeusvarmuutta ja ennakoitavuutta, mutta ku- 
ten edellä on tuotu esille, lisää tulkinnanvaraisuutta ja siirtää harkintavaltaa 
kohti lainsoveltajaa. Tämän lisäksi muuttuva toimintaympäristö, kasvava läh- 
deaineisto sekä jo lähtökohtaisesti vaikeasti kvantifioitava markkinaehtoperi- 
aate luovat siirtohinnoittelulle haastavan yhdistelmän, jossa oikeusvarmuus ja 
ennakoitavuus ovat korostetusti esillä. 

Lähestyin aihetta Raition (2011) oikeusvarmuuden kolmijakoisen mää- 
ritelmän avulla, jossa muodolliseen oikeusvarmuuden alueella liikuttaessa 
esimerkiksi VML 14 a § saattaa epäselvyydessään johtaa verovelvollisen kan- 
nalta ennakoimattomaan dokumentointivelvollisuuteen. Myös OECD:n siir- 
tohinnoitteluohjeiden soveltamista koskeva Korkeimman hallinto-oikeuden 
omaksuma ratkaisulinja, jonka mukaan ohjeiden taannehtiva soveltaminen 
on hyväksyttävää, mikäli taannehtivat kohdat eivät sisällä perustavanlaatuisia 
uusia tulkintasuosituksia suhteessa jo aiemmin voimassa olleeseen, on oikeus- 
varmuuden ja ennakoitavuuden kannalta haastava. 

Faktuaaliseen oikeusvarmuuteen kuuluva siirtohinnoittelun oikeussääntö- 
jen pätevyyden ja tehokkuuden analysointi indikoi, että osapuolille käytän- 
nössä osoitettujen ohjeiden mukaisesti toimiminen ei kuitenkaan aina tuota 
toivottua lopputulosta. Tähän vaikutti ennen kaikkea OECD-ohjeistuksen 
luonne, joka laajuutensa ja suhteellisen avoimien määrittelyjen johdosta mah- 
dollistaa joissakin tapauksissa hyvinkin erilaiset tulkinnat. Tulkintahaastei- 
den lisäksi ohjeistus saattaa tietyissä tilanteissa olla ristiriidassa kansallisen, 
sitovan oikeudellisen lähdeaineiston kanssa. 

Aineelliseen oikeusvarmuuden perspektiivistä katsottuna oikeudellinen 
ratkaisu on viimekädessä aina tasapainoilua lain kirjaimen ja muiden asiaan 
vaikuttavien perusteiden välillä, jolloin aineellisessa oikeusvarmuudessa on 
ennen kaikkea kysymys lain soveltamisesta tavalla, joka on yleisesti hyvaksyt- 

tävissä. Keskustelu aggressiivista veronkorotuksista ja oikeusasteissa noin 50 
prosenttisesti pintansa pitäneistä verohallinnon päätöksistä viittaisivat suh- 
teellisen tiukkaan ja ehkä jopa hieman kokeilevaan soveltamislinjaan. 

Lopuksi kävin läpi tekijöitä, jotka vaikuttavat onnistuneeseen siirtohin- 

noittelun hallintaan ja oikeusvarmuuden ja ennakoitavuuden saavuttamiseen, 
mielellään jo ennen erilaisia valitusteitä. Tätä koskien alle on koostettu proses- 
sin askelmerkit; huoneentaulu onnistuneeseen siirtohinnoittelun hallintaan: 

1. Analysoi ja valitse konsernille sopiva siirtohinnoittelumalli ja varmis- 
ta, että valittu siirtohinnoittelumalli vastaa konsernin operatiivista 
toimintamallia. Muista tarkistaa mallin sopivuus aina mahdollisten 
liiketoiminnan muutosten jälkeen. Käytännöllinen tapa on laatia kon- 
sernille siirtohinnoittelupolitiikka, jota seurata. 

2. Selvitä, mitä taloudellista tietoa on mahdollista kerätä omista lähteistä 
tai hankkia ulkopuolelta konsernin sisäisen hinnoittelun markkinaeh- 
toisuuden osoittamiseksi (vertailutieto suoritetuille liiketoimille). 

3. Dokumentoi siirtohinnoittelumalli vertailutietoineen riittävällä tasolla 
ja päivitä siirtohintadokumentaatio ajoissa, kun kaikki osalliset vielä 
muistavat toiminnan ja taustat. 

4. Varmista vähintään tilikausittain, että sovellettu hinnoittelu vastaa 
valittua siirtohinnoittelumallia ja kerättyä vertailutietoa (liiketoimien 
hinnoittelu ja/tai yhtiöiden tulokset päätyvät perustellulle tasolle). 

5. Siirtohintatarkastuksen tullessa varmista, että verotarkastajien haastat- 
telemat henkilöt todella tuntevat liiketoiminnan ja siirtohinnoittelu- 
mallin, sekä ymmärtävät tarkastajien jokapäiväisestä liiketoiminnasta 


poikkeavan tarkastelunäkökulman. 


Huolellisella suunnittelulla ja toiminnalla tulkinnanvaraisuus vähentyy, en- 


nakoitavuus ja oikeusvarmuus lisääntyvät. 

Tilintarkastuksen laatu - ajankohtaiskatsaus 
tilintarkastuksen tieteelliseen tutkimukseen 


Lili-Anne Kihn 


Tämän artikkelin tavoitteena on luoda katsaus uusimpaan tilintar- 
kastuksen laatua käsittelevään tieteelliseen tutkimukseen. Laatua 
yleisemminkin ja tilintarkastuksen laatua erityisesti analysoidaan 
sekä aiheesta muodostettujen teoreettisten viitekehysten että 
valittujen ulkomailla julkaistujen artikkelien pohjalta. Lopuksi 
niitä suhteutetaan keskenään, jolloin analysoitua tutkimusta 
arvioidaan esiteltyjen teoreettisten viitekehysten valossa. Tutki- 
muksen keskeisimmät tulokset liittyvät Garvinin (1988) ryhmit- 
telemien laatukäsitteen näkökulmien täydentämiseen kahdella 
uudella näkökulmalla, tilintarkastuksen laatukäsitteen monisäi- 
keisyyden avaamiseen sekä jo tutkittujen ja tutkimusta edelleen 
vaativien aiheiden ja tutkimusasetelmien kartoittamiseen. 


Johdanto 


Tämä artikkeli pohjautuu vuoden 2015 Tilintarkastuksen ja arvioinnin sym- 
posiumissa pitämääni esitelmään. Artikkelin tavoitteena on luoda katsaus 
uusimpaan tilintarkastuksen laatua käsittelevään tieteelliseen tutkimukseen 
valittujen ulkomailla julkaistujen teoreettisten viitekehysten ja artikkelien 
pohjalta. Tämä aihe on valittu kiinnostuksen kohteeksi ensinnäkin siksi, 
että tilintarkastuksen laatu on saanut paljon huomiota monissa kansainvä- 
lisissä (ks. esim. Knechel & Shefchik 2014; Watkins, Hillison & Morecroft 
2004) ja kansallisissa tieteellisissä tutkimuksissa. Aiemmissa tutkimuksissa 
laadukkaan tilintarkastuksen on havaittu johtavan muun muassa edullisem- 
piin vieraan pääoman kustannuksiin (Karjalainen 2011), vähentävän velkojien 
herkkyyttä asettaa yritys selvitystilaan (Sundgren 2009) ja parantavan yrityk- 
sen taloudellisen raportoinnin laatua (Miettinen 2008). Toiseksi, kiinnostus 


tilintarkastuksen laatua ja varsinkin laadun valvontaa, varmistusta ja tarkas- 

tusta kohtaan on myös lakisääteistä (ks. esim. Kutila & Ihantola 2009; Vak- 
kuri 2011). Vaikka laadun käsitettä ei ole laissa määritelty, tilintarkastuslaki 
asettaa tilintarkastukselle omat vaatimuksensa. Alanderin ja Taskisen (2009, 
112) mukaan Suomessa tilintarkastajien työn laadun valvontaa alettiin kehit- 
tää järjestelmällisesti ensimmäisen tilintarkastuslain (936/1994) voimaantu- 
losta lähtien. Sittemmin asiasta on säädetty myös mm. tilintarkastusdirektii- 
vissä (2006/43/EY) sekä uudessa (459/2007) ja uusimmassa tilintarkastuslaissa 
(1141/2015). Kolmanneksi, laatu on yksi liiketoiminnan menestyksen avainte- 
kijöistä (Grönroos 2009).' 

Seuraavaksi siirrytään keskeisimpien käsitteiden — laadun ja tilintarkas- 
tuksen — määrittelyyn sekä keskeisten niitä koskevien viitekehysten esittelyyn. 
Sen jälkeen analysoin yksityiskohtaisesti valittujen aivan viime aikoina jul- 
kaistujen tilintarkastustutkimusten tuloksia. Viimeinen luku sisältää keskei- 
simmät tulokset ja johtopäätökset. 


Laadun teoreettinen viitekehys 


Laadun käsitettä lähestytään yleensä tuotteen, palvelun ja/tai toiminnan laa- 
dun kannalta. Sekä tuotteiden että palvelujen laadussa voidaan kiinnittää huo- 
miota tekniseen, toiminnalliseen ja taloudelliseen puoleen. Palvelun laadussa 
on lisäksi tärkeä ottaa huomioon myös fyysisen ympäristön laatu. Olennaista 
on aina myös se, vastaavatko subjektiivisesti odotettu ja koettu laatu toisiaan 
vai eivät. (Grönroos 2009.) Koska laadun käsite on hyvin monidimensioinen, 


sitä voidaan lähteä tarkastelemaan jostain valitusta näkökulmasta tai erilaisten 


1 Vaikka laadun ja kustannusten välinen suhde ei aiempien tutkimusten mukaan ole 


yksiselitteinen, parempi laatu saattaa auttaa voiton tekemisessä kahdellakin eri tavalla: 
ensinnäkin laskemalla liiketoiminnan kustannuksia ja toiseksi kerryttämällä tuottoja 
(Juran & De Feo 2010). Tutkimuksissa on havaittu, että kun tuotteet ja palvelut ovat 
virheettömiä, korvaavien tuotteiden, hävikin, takuukulujen, asiakastyytymättömyyden 
ja tarkastusten määrä laskee, mikä alentaa kustannuksia. Uudet tuotteet ja palvelut voi- 
daan lanseerata markkinoille nopeammin ja tuotot, kapasiteetti ja toimituskyky kasvavat. 
Asiakkaiden tarpeita vastaavat ominaisuudet voivat puolestaan kerryttää tuottoja. Kun 
tuotteet ja palvelut ovat parempia kuin kilpailijoiden tarjoamat ja täyttävät asiakkaiden 
tarpeet, niitä ostetaan ja yritys saa hankittua myyntituottoja ja turvattua paremman hin- 
tatason, mikä puolestaan edesauttaa kustannusten kattamista ja voiton tekemistä. (Juran 
& De Feo 2010.) 

keskenään kilpailevien ja toisiaan täydentävien dimensioiden avulla (Garvin 
1988, 61). Garvin (1988, 40-46) on ryhmitellyt seuraavat viisi laatukäsitteen 
näkökulmaa: valmistuslähtöinen, tuotelähtöinen, käyttäjälähtöinen, arvoläh- 
töinen ja transkendenttinen (ks. myös Oulasvirta 1992). Tässä tutkimuksessa 
niitä täydennetään edelleen sidosryhmälähtöisellä ja vastuullisella näkökul- 
malla (kuvio 1). 

Laadun käsite saa näkökulman mukaan erilaisia merkityksiä seuraavasti 
(kuvio 1): Valmistuslähtöisessä näkökulmassa korostuu määräystenmukaisuus 
(Garvin 1988, 41) ja tuotannon virheettömyys. Tuotelähtöisessä näkökul- 
massa painotetaan tuotteen luotettavuutta, kestävyyttä ja toimivuutta ”tee se 
kerralla kunnolla? -periaatteen mukaisesti. Käyttäjälähtöisessä näkökulmassa 
korostetaan asiakkaan subjektiivisesti kokemien tarpeiden täyttymistä sekä 


estetiikkaa ja havaittavissa olevaa laatua. Arvolähtöisessä näkökulmassa pai- 


1.Valmistuslähtöisyys 
- määräystenmukaisuus 
- virheettömyys 


7. Vastuullisuus 2. Tuotelähtöisyys 


- eettisesti kestävän - luotettavuus 
kehityksenmukaisuus - kestävyys 
- toimivuus 


6. Sidosryhmälähtöisyys 
- yhteensopivuus 
- turvallisuus 


3. Käyttäjälähtöisyys 
- tarpeenmukaisuus 

- esteettisyys 

- havaittavissa oleva laatu 


5. Transkendenttisuus 
- ylivoimaisuus 

- ajattomuus 

- pysyvyys 


4. Arvolähtöisyys 
- erinomaisuus, 

- kustannus-hyötysuhde 
"vastinetta eurolle” 


Kuvio 1. Laadun näkökulmia ja merkityksiä. 

nottuu erinomaisuus kustannus-hyötysuhteen ja vastinetta eurolle ajattelun 
puitteissa. Transkendenttisuus viittaa ylivoimaisuuteen eli tietynlaiseen syn- 
nynnäiseen erinomaisuuteen, ajattomuuteen ja pysyvyyteen, johon tyylin tai 
maun muutokset eivät vaikuta. (Garvin 1988, 40-60.) Nyt tässä esille ottama- 
ni sidosryhmälähtöinen näkökulma kiinnittää ISO 9000 standardien pohjalta 
huomiota tuotteiden ja palvelujen yhteensopivuuteen ja turvallisuuteen siten, 
että hyödytetään kuluttajia, yhteiskuntaa ja kansainvälistä kaupankäyntiä 
laajemminkin (ks. Kihn 2015, 289). Laadun vastuullinen näkökulma liittyy 
puolestaan eettisesti kestävään kehitykseen. Sen osa-alueina voidaan erotella 
taloudellinen vastuullisuus (kuten esim. kestävä pitkän ajan kannattavuus 
konsernissa ja sen arvoketjussa), sosiaalinen vastuullisuus (mm. henkilöstön 
hyvinvoinnissa sekä yhteiskunta- ja yhteisösuhteissa) ja ympäristöön liittyvä 
vastuullisuus (esim. resurssien hyödyntäminen kestävällä tavalla ja tämän vai- 
kutukset ilmastoon ja lähiympäristöön). 


Tilintarkastuksen laadun teoreettiset viitekehykset 


(Tilin-)tarkastus (audit) on tieteellisesti määriteltävissä ammattimaiseksi pal- 
veluksi, jonka toimittavat/tuottavat ammattilaiset taloudellisen ja regulatii- 
visen kysynnän perusteella (Knechel, Krishnan, Pevzner, Shefchik & Velury 
2013). Tilintarkastuksen laatuun liittyvää tieteellistä tutkimusta on julkaistu 
jo yli neljän vuosikymmenen ajan eli aina siitä lähtien, kun tilintarkastuksen 
tieteellinen tutkimus alkoi yleistyä Yhdysvalloissa. Euroopassa tilintarkas- 
tuksen tieteellinen tutkimus alkoi yleistyä 1990-luvulta lähtien ja Suomessa 
2000-luvulta alkaen, vaikka opinnäytteitä, kuten pro graduja ja väitöskirjoja, 
on meillä (Suomessa) toki tehty jo aiemminkin. Aikojen kuluessa tilintarkas- 
tuksen laadusta on tullut yksi keskeinen tilintarkastustutkimuksen haara (ks. 
esim. Knechel & Shefchik 2014; Tepalagul & Lin 2014; Watkins ym. 2004). 
Vuosikymmenten kuluessa tilintarkastuksen laatua on määritelty ja mitat- 
tu huomattavasti suppeammin kuin mitä edellä on kerrottu laadun käsittees- 
tä, mutta kuitenkin monin eri tavoin. Watkinsin, Hillsonin ja Morecroftin 
(2004) mukaan tilintarkastuksen laadulla on ammattikirjallisuudessa tarkoi- 


tettu lähinnä tilintarkastuksen yhdenmukaisuutta tilintarkastusstandardien 

kanssa. Tieteellisissä tutkimuksissa on sovellettu useita erilaisia määritelmiä, 
joista yleisimpiä ovat tiettävästi seuraavat (Watkins ym. 2004): 

1. miten todennäköiseksi markkinat arvioivat sen, että tilinpäätös sisäl- 
tää olennaisia virheitä ja että tilintarkastaja sekä löytää että raportoi ne 
(DeAngelo 1981), 

2. miten todennäköistä on, että tilintarkastaja ei julkaise ns. puhdasta ti- 
lintarkastuskertomusta virheitä sisältävästä tilinpäätöksestä (Lee 1999), 

3. miten tarkkaa tilintarkastajien raportoima tieto on (Titman & 
Trueman 1986) ja 

4. missä määrin tilintarkastus kykenee vähentämään laskentainformaa- 
tion häiriötä (noise) ja yksipuolisuutta/harhaisuutta (bias) ja paranta- 


maan sen hienousastetta/puhtautta (fineness). 


Seuraavassa esittelen tilintarkastuksen laatuun liittyvää tutkimusta kahden 


keskeisen teoreettisen viitekehyksen pohjalta. 


Teoreettinen viitekehys I 


Watkinsin ym. vuonna 2004 julkaisemassa kirjallisuuskatsauksessa kartoitet- 
tiin tilintarkastuksen laatua suhteessa taloudelliseen raportointiin. Watkinsin 
ym. mukaan tilintarkastuksen laatua käsittelevissä tutkimusasetelmissa ja tu- 
loksissa voidaan erottaa seuraavat neljä keskeistä osa-aluetta: 1) taustatekijät, 
2) laatu, 3) seuraukset ja 4) tilinpäätösinformaatio (ks. kuvio 2). 

Kaikkein yleisimmin tutkimuksissa on Watkinsin ym. (2004) mukaan 
tutkittu kuvion 2 keskellä olevaa tilintarkastuksen laatua ja joko sen kysyntä- 
tekijöitä (kuten asiakasriskiä ja agenttien välistä konfliktia) tai sen tarjontate- 
kijöitä (kuten tilintarkastajan riskinhallintastrategioita ja tarkastuspalkkioi- 
ta). Tutkimuksissa on tutkittu mm. sellaisia väittämiä, että laadukkaamman 
tilintarkastuksen kysyntä kasvaa, kun asiakkaisiin liittyy korkea riski tai kun 
agenttikustannus kasvaa. On myös tutkittu väittämää, jonka mukaan eri- 
tyisesti hyvämaineiset tilintarkastajat karttavat riskiä ja pyrkivät välttämään 
oikeusriitoja muun muassa seuraavien riskinhallintastrategioiden avulla: li- 
säämällä tilintarkastussuunnittelua, korottamalla tilintarkastuspalkkioita tai 


harkitsemalla tarkkaan asiakassuhteen hyväksymistä ja jatkamista. 

Tarkastuksen laadun taustatekijat 


Kysyntatekijat Tarjontatekijat 


e —Asiakasriski e —Riskinhallintastrategiat 
e — Agenttien välinen konflikti e —Tarkastuspalkkiot 


Tarkastuksen laatu 


Tilintarkastajan maine Tilintarkastajan valvonnan voimakkuus 
e — Koettu pätevyys e — Tilintarkastajan pätevyys 
e — Koettu riippumattomuus e — Tilintarkastajan riippumattomuus 


e — Agenttien välinen konflikti 


Tarkastuksen laadun seuraukset 


Informaation luotettavuus Informaation laatu 
Miten varmana käyttäjä pitää tietoa? Miten hyvin informaatio heijastaa 
todellisia taloudellisia olosuhteita? 


Tilinpäätökset 


Kuvio 2. Teoreettinen viitekehys | 
(Suomennos tutkimuksesta Watkins, Hillson & Morecroft 2004, 154.) 


Muissa tutkimusasetelmissa on Watkinsin ym. (2004) mukaan analy- 
soitu tilintarkastuksen laadun osatekijöiden — tilintarkastajan maineen (tai 
brandin) ja valvonnan voimakkuuden — välisiä suhteita tai tilintarkastuksen 
laadun ja sen seurausten (tiedon luotettavuuden ja laadun) välisiä suhteita. 
Tilintarkastajan mainetta on tällöin usein arvioitu tilintarkastajan koetun 
kompetenssin ja riippumattomuuden avulla. Tilintarkastajan harjoittaman 
valvonnan voimakkuutta on puolestaan arvioitu tilintarkastajan todellisen 
kompetenssin ja riippumattomuuden avulla. Tilintarkastajan maineen on 
oletettu vaikuttavan siihen, miten uskottavana sidosryhmät pitävät tilinpää- 
tösinformaatiota. Tilintarkastajan harjoittaman valvonnan voimakkuuden 


on puolestaan ajateltu vaikuttavan tilinpäätösinformaation laatuun eli siihen, 

miten hyvin informaatio heijastaa todellisia taloudellisia olosuhteita.? Näiden 
tutkimusten haasteena on ollut se, ettei tilintarkastuksen laatua ja tilintarkas- 
tajan harjoittaman valvonnan voimakkuutta ole voitu tutkia suoraan, vaan 


ainoastaan niihin liittyvien muuttujien (proxien) avulla. 


Teoreettinen viitekehys II 


Vuonna 2014 julkaistussa viitekehyksessä Knechel ja Shefchik ovat pyrkineet 
tarkastelemaan tilintarkastuksen laatua vielä laajemmin eli eri sidosryhmien 
näkökulmasta. Heidän argumenttinaan on se, että tilintarkastuksen laatu voi- 
daan käsittää eri sidosryhmien näkökulmasta eri tavoin. Esimerkiksi käyttäji- 
en mielestä tilintarkastus on laadukas silloin, kun tilinpäätöksiin ei ole jäänyt 
virheellistä tietoa. Tilintarkastusyhteisöjen näkökulmasta tilintarkastuksen 
laatu on hyvä silloin, kun se on suoritettu yrityksen tilintarkastusmetodolo- 
gian mukaisesti. Lainsäätäjien näkökulmasta on puolestaan tärkeää se, että 
tilintarkastus on suoritettu standardien mukaan. 

Knechelin ja Shefchikin vuonna 2014 esittelemässä viitekehyksessä kes- 
kitytään tarkastuksen laadun eri attribuutteihin ja indikaattoreihin. Viite- 
kehyksessä tiivistetään kansainvälisen tilintarkastustutkimuksen tulosten 
pohjalta sekä tilintarkastuksen hyvään/huonoon laatuun vaikuttavia tekijöitä 
(panoksia ja prosesseja) että sellaisia indikaattoreita (seurauksia ja tuloksia), 
joita on käytetty tilintarkastuksen laadun mittaamisessa (ks. kuvio 3). Tilin- 
tarkastajan riippumattomuus ja kompetenssi (tiedot ja asiantuntemus) on täs- 
säkin viitekehyksessä esitetty tarkastuksen laatuun vaikuttavina yksilötason 
tekijöinä. Olettamuksena on se, että kun tilintarkastustoimistossa arvioidaan, 
kenelle tarkastajalle jokin tietty asiakastoimeksianto annetaan, kiinnitetään 
huomiota juuri tarkastajan riippumattomuuteen, tietoihin ja asiantuntemuk- 


z Taustatekijät jakautuvat tarkastuksen laadun kysyntää ja tarjontaa lisääviin tekijöi- 


hin. Kysyntää lisäävinä tekijöinä tutkijat ottavat esille yrityksen ja investoijien välisen in- 
formaation epäsymmetrisyyden sekä tässä yhteydessä erityisesti asiakasriskeihin liittyvät 
strategiat ja agenttien välisen konfliktin. Tutkimuksissa yritysten on odotettu viestittävän 
tilinpäätösinformaation korkeasta laadusta valitsemalla tarkastajakseen sellaisia tilintar- 
kastajia ja tilintarkastusyhteisöjä, joilla on koetun kompetenssin ja koetun riippumatto- 
muuden johdosta hyvä maine tai brändi. Tämä nostaa tilintarkastuksen kustannusta eri- 
tyisesti korkean asiakasriskin yrityksillä, mikä voi rajoittaa niiden mahdollisuuksia valita 
tilintarkastaja hyvän maineen pohjalta. 

Edellytykset Seuraukset 


PANOKSET: 

Tilintarkastajan riippumattomuus TULOKSET: 

Tilintarkastajan tiedot 

Ammatillinen skeptisyys e — Tilinpäätöksen uudelleen 
Tarkastuksen julkistaminen — ; 
laatu . ron tilintarkastajaa 

PROSESSI: N e — Tarkastuskertomusten tarkkuus 

Tilintarkastusprosessi e Taloudellisen raportoinnin laatu 

Materiaalisuus e —Tilintarkastustoimistojen virallinen 

Riskin arviointi tarkastus 

Tilintarkastustoimiston laadun valvonta o —AICPA-vertaisarviointi 

- Asiakasportfolion johtaminen o PCAOB-tarkastukset 

- Tarkastuksen tukijärjestelmät 

- Tilintarkastuksen tarkastusprosessi 

- Laadun valvontaan sitoutuminen 

- Sisäinen laaduntarkastus 


Kuvio 3. Teoreettinen viitekehys II. 
(Suomennos tutkimuksesta Knechel & Shefchik 2014, 131.) 


seen. Näin pyritään varmistamaan se, että tilintarkastaja on halukas esittä- 
mään objektiivisia arvioita ja kykenee esittämään laadukkaita johtopäätöksiä. 
Kolmantena niin sanottuna prosessitekijänä Knechel ja Shefchik ottavat esille 
ammatillisen skeptisyyden eli sen, miten paljon tilintarkastaja käyttää harkin- 
taa ja tekee työtä esittämiensä johtopäätösten tueksi. 

Niin sanottuina prosessitekijöinä Knechel ja Shefchik ottavat esille tilin- 
tarkastusprosessin, materiaalisuuden, riskin arvioinnin sekä tilintarkastus- 
yhteisön tai toimiston laadun valvonnan. Tutkijoiden mukaan tilintarkastus- 
prosessi on periaatteessa systemaattinen, mutta koska asiakasriskit ynnä muut 
tekijät vaihtelevat asiakaskohtaisesti, tarkastajat joutuvat mukauttamaan 
tarkastusprosessia. Parantaakseen tilintarkastuksensa tehokkuutta tilintar- 
kastajien on havaittu lisäävän suunniteltujen tarkastustuntien määrää, muut- 
tavan suunniteltujen testien luonnetta ja ajoitusta (esimerkiksi lähemmäksi 
vuoden loppua) ja/tai lisäävän kokeneempien tarkastajien ja asiantuntijoiden 
lukumäärää. Tutkimustulosten mukaan tarkastuspalkkioiden ja budjettien ai- 
heuttamat paineet ovat puolestaan tilintarkastuksen tehokkuutta heikentäviä 


tekijöitä. 

Materiaalisuuden eli olennaisuuden arviointi edellyttää subjektiivista har- 
kintaa siitä, vaikuttaako väärän ilmoituksen suuruus informaation pohjalta 
tehtäviin päätöksiin. Materiaalisuuteen liittyvä harkinta vaikuttaa sekä tar- 
kastusprosessiin että tilintarkastajan tekemiin johtopäätöksiin. Muutamien 
kansainvälisten tutkimusten mukaan insentiivit ovat saattaneet vaikuttaa 
tarkastajien päätöksiin virheellisen ilmoituksen materiaalisuudesta. (Tilintar- 
kastajat saattavat todeta virheellisen ilmoituksen todennäköisemmin merki- 
tyksettömäksi kuin merkittäväksi silloin, kun asiakas ei sen johdosta saavut- 
taisi tuottotavoitettaan). (Knechel & Shefchik 2014.) 

Myös tilintarkastukseen liittyvän riskin arviointi on tärkeää tilintarkas- 
tusprosessin kannalta, kun arvioidaan tarvittavan tarkastusprosessin luonnet- 
ta, ajoitusta ja laajuutta. Toimialan tuntemuksen, erikoistumisen, liiketoimin- 
tariskien, petoksen mahdollisuuden huomioon ottamisen sekä analyyttisten 
prosessien käytön on havaittu olevan erittäin tärkeitä riskien arvioinnissa. 
Tutkimusten mukaan tilintarkastajat ovat tehokkaampia riskien arvioinnissa 
kuin niihin reagoimisessa esimerkiksi testausten aikana. (Knechel & Shefchik 
2014.) 

Myös laadunvarmistus vaikuttaa tarkastuksen laatuun. Tilintarkastusyh- 
teisöillä on monia laadunvalvontaa parantavia riskinhallinnan keinoja, joita 
voidaan soveltaa eri vaiheissa, kuten ennen asiakastoimeksiantoa, toimeksi- 
annon aikana ja toimeksiannon päätyttyä. Lyhyesti mainittuna tieteellisten 
tutkimusten mukaan näihin keinoihin lukeutuvat asiakasportfolion hallinta 
(eli valikoivuus asiakastoimeksiantojen hyväksymisessä ja jatkamisessa), tar- 
kastuksen tukijärjestelmien (kuten tarkistuslistojen ja ohjelmistojen) hyö- 
dyntäminen epävarmoissa tilanteissa, tehdyn tilintarkastustyön läpikäynti, 
toimeksiantokohtainen laadunvalvontatarkastus, ja sisäinen laaduntarkastus 
(Knechel & Shefchik 2014). 

Tilintarkastuksen laadun indikaattorien osalta Knechel ja Shefchik (2014) 
korostavat sitä, ettei tilintarkastuksen hyvä laatu ole tutkijoiden havaittavis- 
sa. Tutkijat ovat siten joko analysoineet hyvään tai huonoon laatuun liittyviä 
havaittavissa olevia tekijöitä, kuten esimerkiksi taloudellisen raportoinnin 
laatua, tarkastuskertomusten tarkkuutta ja/tai virallisten tarkastusten (kuten 
esimerkiksi American Institute of Certified Public Accountantsin [AICPA] 

tai Public Company Accounting Oversight Boardin [PCAOB]) tuloksia. 
Vaihtoehtoisesti tutkijat ovat analysoineet sita, mita laadukas tarkastus ei ole. 
Esimerkiksi voidaan selvittää, joudutaanko tilinpäätös julkistamaan uudel- 
leen tai onko tilintarkastajia vastaan nostettu oikeusjuttuja. Molemmissa ta- 


pauksissa joudutaan turvautumaan jälkikäteen mitattuihin indikaattoreihin. 


Uusimpia tutkimustuloksia 


Seuraavaksi havainnollistan tilintarkastuksen laadun tutkimusta valitsemieni 
viimeaikaisten kansainvälisten tutkimusten avulla. Artikkelit on valittu seu- 
raavien kriteerien pohjalta: 1) ne on julkaistu tasokkaissa tieteellisissä aika- 
kauskirjoissa ulkomailla, 2) ne on julkaistu viime vuosien kuluessa, ja 3) ne 
ovat erityyppisiä kattaen erilaisia tilintarkastustutkimuksen aihepiirejä ja lä- 


hestymistapoja. 


Julkaisu 1 


Tutkimuksista ensimmäinen liittyy yksilötasolla havaittavaan tilintarkastuk- 
sen laadun vaihteluun. Aiemmissa tutkimuksissa myös sellaisten seikkojen 
kuin tilintarkastajan taitojen ja persoonallisuuden on havaittu vaikuttavan 
tilintarkastuksen laadukkuuteen (Nelson & Tan 2005, 42). Gul, Wu ja Yang 
(2013) ovat tuoneet tähän aihepiiriin uuden näkökulman tutkimalla sitä, vai- 
kuttavatko yksittäiset tilintarkastajat tilintarkastuksen laatuun ja jos, niin 
miten. Tulokset on esitetty The Accounting Review -lehdessä julkaistussa ar- 
tikkelissa ”Do individual auditors affect audit guality? Evidence from archival 
data”. Aihetta tutkittiin 800 yksittäisestä tilintarkastajasta tietokantaan kerä- 
tyn aineiston pohjalta Kiinassa, jossa tilintarkastajien ammattikunta perus- 
tettiin 1980-luvun alkupuolella ja jossa se on sittemmin voimakkaasti kasva- 
nut. Tutkimuksessa tilintarkastuksen laadukkuutta pidettiin parempana, jos 
tilintarkastajalla oli alhaisempi kynnys antaa mukautettu tarkastuslausunto ja 
rajoittaa tuloksen järjestelyä. 

Raportoitujen tutkimustulosten pohjalta tilintarkastuksen laadussa on 
sekä taloudellisesti että tilastollisesti merkittävää yksittäisistä tarkastajista joh- 


tuvaa hajontaa sekä suurissa että pienissä tilintarkastusalan yrityksissä. Yksit- 

täisten tilintarkastajien aiheuttamaa hajontaa oli osittain mahdollista selittää 
tilintarkastajien ominaispiirteiden avulla. Näitä olivat koulutus, työkokemus 
suurista (Big N) tilintarkastusyhteisöistä, arvoasema ja poliittinen jäsenyys. 
Sellaiset tilintarkastajat, jotka olivat myös partnereita tai jotka olivat altistu- 
neet länsimaisille laskentajärjestelmille yliopistokoulutuksensa aikana tai jot- 
ka olivat työskennelleet suurissa länsimaisissa tilintarkastusyhteisöissä, olivat 
konservatiivisempia; kun taas ne tilintarkastajat, joilla oli maisterin tutkinto 
tai Kiinan kommunistisen puoleen jäsenyys, olivat aggressiivisempia. Näi- 
den tulosten pohjalta tutkijat olettivat, että tilintarkastajien yksilölliset omi- 
naispiirteet vaikuttavat heidän harkintaansa ja päätöksiinsä, ja tämä johtaa 
yksilötason eroihin tilintarkastuksessa. Tilintarkastajien aggressiivisuudella 
osoitettiin olevan positiivinen yhteys lain määräämiin/lainsäädännöllisiin 
sanktioihin (rangaistuksiin) sekä siihen, miten usein liian suureksi ilmoitet- 
tuja tuottoja tai omaa pääomaa joudutaan korjaamaan. Tilintarkastajien syn- 
tymävuodella ja sukupuolella ei havaittu olevan vaikutusta. Tutkitun mallin 
selitysvoima oli 33,82 prosenttia, mikä tarkoittaa, että se selitti tutkitusta 


ilmiöstä osan, mutta ei koko kokonaisuutta. 


Julkaisu 2 


Tilintarkastuksen laadun suhdetta tilintarkastajien tarjoamiin muihin pal- 
veluihin on aiemmin tutkittu lähinnä pörssiyrityksissä ja saadut tulokset 
ovat olleet ristiriitaisia. Svanströmin European Accounting Review'ssä vuonna 
2013 julkaistun tutkimuksen uusi näkökulma liittyy siihen, että hänen tut- 
kimuksessaan keskitytään listaamattomiin, lähinnä pieniin ja keskisuuriin 
(pk-) yrityksiin. Tutkimuksessa lähdetään liikkeelle siitä olettamuksesta, että 
koska pk-yritysten johdolla on yleensä vain vähän laskentatoimeen liittyvää 
osaamista, tilintarkastajalle muodostuu merkittävä rooli erilaisten laskenta- 
toimeen ja verotukseen liittyvien kysymysten neuvonnassa. Neuvontaroolin 
oletetaan olevan erilainen pk-yrityksissä kuin pörssiyrityksissä, ja tästä syystä 
myös tilintarkastajien antamalla neuvonnalla oletetaan olevan erilainen vai- 
kutus tilintarkastuksen laatuun pienissä yrityksissä. Tilintarkastajan tarkas- 
tusprosessin kuluessa antamien neuvojen oletetaan olevan tärkeämpiä pienissä 


listaamattomissa yrityksissä. Siten Svanströmin tutkimuksessa keskitytään 

tilintarkastuksen laadun ja neuvonta- tai tukipalvelujen valiseen suhteeseen 
seuraavilla eri alueilla: i) laskentatoimessa, ii) verotuksessa, iii) juridiikassa ja 
iv) investoinneissa. 

Kuten aiemmissakin vastaavissa tutkimuksissa, tilintarkastuksen laatua 
mitattiin sen perusteella, millaiseksi johto kokee sen. Tutkimuksessa hyö- 
dynnettiin 420 yksityisomistuksessa olevalta ruotsalaiselta pk-yritykseltä 
kerättyä aineistoa. Ruotsissa tilintarkastajat voivat tarjota useamman tyyp- 
pisiä neuvontapalveluja asiakkailleen (eli verotukseen, juridiikkaan, johdon 
konsultointiin, investointeihin ja talouteen liittyviä palveluja). Tutkimuksen 
keskeisimmät tulokset osoittavat, että tilintarkastuksen laatu on positiivisesti 
yhteydessä sekä tilintarkastajan yleensäkin tarjoamiin neuvontapalveluihin 
että erityisesti laskentatoimeen liittyviin palveluihin. Tutkimuksessa havait- 
tiin myös, että johdon kokemalla tilintarkastuksen laadulla oli positiivinen 
yhteys neuvontapalvelupalkkioiden suhteelliseen osuuteen kokonaispalkki- 
oiden määrästä. Tutkimuksen johtopäätöksenä esitettiin, etteivät tarkastaji- 
en samanaikaisesti tarjoamat tilintarkastus- ja neuvontapalvelut välttämättä 
heikennä tilintarkastajan riippumattomuutta, vaan pikemminkin ne edistävät 


tiedon leviämistä eri palvelualueilla. 


Julkaisu 3 


Myös tilintarkastuksen laadun ja palkkioiden välistä suhdetta on tutkittu. 
Ettredge, Fuerherm ja Li julkaisivat aiheesta artikkelin ”Fee pressure and 
audit quality” Accounting, Organizations and Society lehdessä vuonna 2014. 
Tutkijat selvittivät erityisesti tilintarkastuspalkkioihin liittyvien paineiden ja 
tilintarkastuksen laadukkuuden välistä suhdetta viimeisimmän suuren taan- 
tuman aikana, joka alkoi Yhdysvalloissa joulukuussa vuonna 2007 ja päättyi 
kesäkuussa vuonna 2009. Aihe oli aiheuttanut huolta erityisesti regulaatto- 
reissa, kuten PCAOB:ssä. 

Tilintarkastuksen laadukkuutta tutkittiin käänteisesti tarkastetusta ai- 
neistosta löytyneiden virheiden pohjalta. Tilintarkastuspalkkioihin liittyvää 
painetta mitattiin tutkittujen asiakkaiden niin sanottujen normaalipalkkioi- 
den ja todellisten palkkioiden erolla. Oletuksena oli, että taantuman aikana 


tilintarkastustoimistojen on vaikeampi korottaa palkkioitansa, vaikka asiak- 

kaiden koko ja kompleksisuus ja niiden taloudellisen riskin määrä kasvaisivat- 
kin. 

Tutkimus toteutettiin 3039:n sekä Audit Analytics- että Compustat-tieto- 
kannoissa esiintyvän yrityksen vuoden 2008 tietojen avulla. Tutkimuksen tu- 
loksena tilintarkastuspalkkioihin liittyvän paineen havaittiin olevan positiivi- 
sesti ja merkitsevästi yhteydessä laskentainformaatiosta löydettyjen virheiden 
määrään keskellä taantumaa vuonna 2008. Tulosten mukaan tilintarkastajat 
tekivät palkkioihinsa liittyviä myönnytyksiä vuonna 2008, ja palkkioihin 
kohdistuva paine oli yhteydessä tilintarkastuksen laadun heikentymiseen tuo- 


na vuonna. 


Julkaisu 4 


Tilintarkastuksen laadun ja päätöksenteon välistä yhteyttä on viime aikoi- 
na tutkittu muun muassa Ojalan, Niskasen, Collisin ja Pajusen Managerial 
Auditing Journal -lehdessä vuonna 2014 julkaistussa artikkelissa “Audit 
guality and decision-making in small companies”. Artikkelissa analysoitiin 
tilintarkastuksen taloudellisten vaikutusten ja laadun välistä suhdetta. Tilin- 
tarkastuksen taloudellisia vaikutuksia arvioitiin seitsemän tilintarkastuksen 
hyötykomponentin avulla, joita olivat sisäisen päätöksenteon hyödyt, tilintar- 
kastajan palveluista ja neuvoista saatu kokonaishyöty, käyttäjien taloudellisen 
tiedon varmuudesta saama hyöty, sisäisen valvonnan hyötyjen tarjoaminen, 
lainsäädännön tai raportoinnin muutoksiin liittyvän neuvonnan hyödyt, ve- 
roneuvonnan hyödyt ja laskentatekniikkaan liittyvän neuvonnan hyödyt. Ti- 
lintarkastuksen laatua arvioitiin sillä, oliko valittu niin sanottu Big4-yritys vai 
ei, mitä on tutkimuksissa käytetty yhtenä tilintarkastuksen laadun mittarina. 
Asiaa tutkittiin pienten yritysten omistaja-johtajien näkökulmasta. Tutkimus- 
aineisto kerättiin 642 pienen suomalaisen yrityksen (joiden liikevaihto oli alle 
10 miljoonaa euroa) omistaja-johtajilta postikyselyn avulla vuonna 2013. 
Ojalan ym. (2014) tutkimuksen keskeisimpänä tuloksena raportoitiin se, 
että Big4-tilintarkastusyrityksen valinta ei ollut tilastollisesti merkitsevällä 
tavalla yhteydessä testattuihin tilintarkastuksen hyötykomponentteihin. Sen 
sijaan tulokset osoittivat omistaja-johtajan ulkopuolisen kirjanpitäjän kom- 


petenssista ja luotettavuudesta muodostaman käsityksen olevan positiivisessa 

yhteydessä tilintarkastuksen koettuun hyödyllisyyteen. Toisin sanoen mitä 
kyvykkäämmäksi ja luotettavammaksi kirjanpitäjä arvioitiin, sitä hyödylli- 
semmäksi tilintarkastuskin koettiin. Tutkimuksen tuloksena havaittiin myös 
se, että ne yritykset, jotka eivät sisällytä sähköisiä laskutusprosesseja laskenta- 
järjestelmäänsä, todennäköisesti arvostavat tilintarkastuksen tarjoamia sisäi- 


sen valvonnan hyötyjä muita yrityksiä enemmän. 


Julkaisu 5 


Tilintarkastuksen laadun ja tuloksen järjestelyn välistä suhdetta on tutkit- 
tu jo pitkään. Luippold, Kida, Piercey ja Smith ovat tutkineet tätä aihepiiriä 
Accounting, Organizations and Society lehdessä vuonna 2015 julkaistussa ar- 
tikkelissa ”Managing audits to manage earnings: The impact of diversions on 
an auditor's detection of earnings management”. Tutkimus käsitteli sitä, hei- 
kentääkö tilintarkastajien huomion toisaalle suuntaaminen (eli harhauttami- 
nen) heidän kykyään paljastaa asiakasyrityksen tuloksenjärjestelypyrkimyksiä. 
Erityisesti tutkittiin tilintarkastajien huomion suuntaamista niin sanotusti 
puhtaaseen tilinpäätökseen tai muihin kuin tuloksenjärjestelyyn liittyviin 
virheisiin. 

Luippoldin ym. (2015) tutkimus toteutettiin kokeellisena Big4-tilintarkas- 
tusyhteisöjä edustavien tilintarkastajien keskuudessa. Kokeeseen osallistui 76 
tilintarkastajaa, joilla oli keskimäärin neljän vuoden työkokemus tilintarkas- 
tuksesta. Tilintarkastajien työkokemuksen määrän tai arvoaseman ei havaittu 
vaikuttavan tuloksiin. Tutkimuksen tuloksena havaittiin, että tilintarkastaji- 
en kyky paljastaa tuloksenjärjestelyyn liittyviä pyrkimyksiä oli huonoimmil- 
laan silloin, kun heidän huomionsa suunnattiin puhtaisiin tilinpäätöksiin, ja 
parhaimmillaan silloin, kun heidän huomionsa suunnattiin muihin virheisiin. 
Johtopäätöksenä todettiin, että yritysjohto voi tilintarkastuksen tehokkuut- 
ta vähentääkseen yrittää hyödyntää sellaista taktiikkaa kuin tilintarkastajan 


huomion suuntaamista toisaalle — virheettömille alueille. 

Julkaisu 6 


Tilintarkastuksen laadun ja rahoitusmarkkinoiden valinen suhde on yksi 
aiemmissa tutkimuksissa käsitellyistä aiheista. Lamoreaux, Michas ja Schultz 
ovat tuoneet tähän aihealueeseen uuden näkökulman keskittymällä Maail- 
manpankin toimintaan keväällä 2015 The Accounting Review -lehdessa jul- 
kaistussa artikkelissa ”Do Accounting and Audit Ouality Affect World Bank 
Lending”. Artikkelissa tutkittiin siten sitä, vaikuttaako laskentatoimen ja 
tilintarkastuksen laatu Maailmanpankin myöntämiin lainoihin. Erityisesti 
tutkimuksessa analysoitiin vuonna 1944 Bretton Woodsissa pidetyssä neu- 
vottelussa perustetun Maailmanpankin kansainvälisten kehitysapulainojen 
allokointia. Artikkeli keskittyi Maailmanpankin toimintaan, apua saaneisiin 
kehitysmaihin, taloudellisiin ja poliittisiin näkökohtiin sekä eri maiden las- 
kentatoimen ja tilintarkastuksen järjestelmien tasoeroihin. 

Maailmanpankin kehitysapulainoja on nykyisin pidetty tärkeänä kehitys- 
maiden infrastruktuurien, pääomamarkkinoiden ja hallitsemisfunktioiden 
vahvistamisessa ja nykyaikaistamisessa. Lainojen takaisinmaksun kautta Maa- 
ilmanpankki rahoittaa osin sekä omaa toimintaansa että kehitysmaille suun- 
nattua lainaustoimintaa. Kehitysapulainojen taloudellinen merkitys on huo- 
mattava sekä absoluuttisesti (niiden määrä oli yli 160 miljardia dollaria vuonna 
2010) että erityisesti hakijamaiden talouden kannalta. Tästä huolimatta siitä, 
ottaako Maailmanpankki lainapäätöksissään huomioon hakijamaiden las- 
kentatoimen ja tilintarkastuksen ympäristöjen vahvuudet vai ei, on ollut vain 
vähän aiempaa empiiristä tutkimusta. Toisaalta Lamoreaux ym. (2015) pitivät 
jälkimmäistä vaihtoehtoa epätodennäköisenä, koska avun vastaanottajia vaa- 
ditaan säännöllisesti toimittamaan Maailmanpankille tarkastettua tilinpää- 
tösinformaatiota ja koska Maailmanpankkia tukevat lahjoittajamaat eivät to- 
dennäköisesti jatka avun antamista, jos korruptoituneet poliitikot, byrokraatit 
ja diktaattorit ohjaavat apua toisaalle omaksi hyödykseen. Maailmanpankin 
on tukeuduttava raportointi- ja tilintarkastusjärjestelmien tuottamaan infor- 
maatioon siitä, miten tukea saaneet maat ovat käyttäneet kehitysapulainansa. 
Toisaalta tutkijat arvelivat, että laskentatoimen ja tilintarkastuksen laadun 
arviointi voi olla toisarvoista, jos lainoituspäätöksissä vaikuttavat Maailman- 


pankin ja sen suurimman osakkeenomistajan (Yhdysvaltojen) tärkeinä pitä- 

mät geopoliittiset tekijät. Tutkijat testasivat näitä oletuksia seuraavien hypo- 
teesien avulla: 

Hı: Maailmanpankin antamien lainojen määrä on positiivisesti yhteydes- 
sä maan laskentatoimen laatuun. 

H2: Maailmanpankin antamien lainojen määrä on positiivisesti yhteydes- 
sä siihen, miten ammattitaitoinen maan tilintarkastusammattikunta 
on. 

H3: Maailmanpankin antamien lainojen määrän ja laskentatoimen/tilin- 
tarkastuksen laadun välinen positiivinen suhde on heikompi niissä 
maissa, joiden geopoliittiset intressit ovat muita maita paremmin lin- 
jassa Yhdysvaltojen intressien kanssa. 

H4: Maailmanpankin antamien lainojen määrän ja laskentatoimen/tilin- 
tarkastuksen laadun välinen positiivinen suhde on vahvempi maissa, 
joissa on suhteellisesti enemmän korruptiota verrattuna maihin, joissa 


korruptiota on suhteellisesti vähemmän. 


Kehitetyt hypoteesit testattiin 258:n vuosien 1999-2008 kuluessa 42 eri maas- 
ta kerätyn maakohtaisen havainnon avulla. Tutkimuksen empiiristen tulosten 
mukaan Maailmanpankki lainaa enemmän niille maille, joissa laskentatoimi 
ja tilintarkastus ovat laadukkaampia. Toisin sanoen maan laskentatoimen ja 
tilintarkastuksen hyvä laatu lisää Maailmanpankin uskoa siihen, että myön- 
netty apu käytetään suunnitelmien mukaan. Myönnetyt kehitysapulainat 
olivat suuremmat niille maille, joissa raportoidut tuotot olivat korkealaatui- 
sempia, joissa oli vähemmän eroja laskentatoimen kansainvälisten standardien 
(International Accounting Standards, IAS) ja maan omien standardien välillä 
ja joissa International Financial Reporting standardeille (IFRS-standardeille) 
oli annettu mandaatti. Myönnetyt kehitysapulainat olivat suuremmat niille 
maille, joissa tilintarkastuksen ammattikunta oli kehittyneempi. Poliittisten 
intressien havaittiin vaikuttavan lainojen allokointiin siten, että laskentatoi- 
men ja tilintarkastuksen laatu ei vaikuttanut lainamääriin niissä maissa, joi- 
den intressit olivat linjassa Yhdysvaltojen geopoliittisten intressien kanssa. 
Laskentatoimen ja tilintarkastuksen laadulla havaittiin kuitenkin olevan mer- 


kitystä korruptoituneissa maissa. Tämän perusteella tutkijat päättelivät, että 

Maailmanpankki luottaa enemman niiden maiden laskentatoimeen ja tilin- 


tarkastukseen, jotka ovat vähemmän korruptoituneita. 


Tulokset ja johtopäätökset 


Tässä artikkelissa luotiin katsaus uusimpaan tilintarkastuksen laatua käsitte- 
levään tieteelliseen tutkimukseen. Laatua yleisemminkin ja tilintarkastuksen 
laatua erityisesti lähestyttiin sekä aiheesta muodostettujen teoreettisten viite- 
kehysten että asiaa havainnollistavien yksittäisten esimerkkitutkimusten avul- 
la. Kun niitä suhteutetaan keskenään, tässä tutkimuksessa saadaan seuraavat 
tulokset: 

Ensinnäkin, tässä artikkelissa oli mahdollista täydentää Garvinin (1988) 
ryhmittelemiä laatukäsitteen näkökulmia kahdella uudella näkökulmalla. 
Garvin (1988) oli aiemmin ryhmitellyt seuraavat viisi laatukäsitteen näkökul- 
maa: valmistuslähtöinen, tuotelähtöinen, käyttäjälähtöinen, arvolähtöinen ja 
transkendenttinen (ks. myös Oulasvirta 1992). Tässä tutkimuksessa niitä täy- 
dennettiin sidosryhmälähtöisellä näkökulmalla ja vastuullisella näkökulmal- 
la. Sidosryhmälähtöisessä näkökulmassa otetaan huomioon mm. kuluttajia, 
yhteiskuntaa ja kansainvälistä kaupankäyntiä hyödyttävät seikat. Vastuullinen 
näkökulma liittyy eettisesti kestävään kehitykseen. Sen osa-alueina eroteltiin 
taloudellinen vastuullisuus, sosiaalinen vastuullisuus ja ympäristöön liittyvä 
vastuullisuus. Oletuksena on, että laadukkaan tuotteen, palvelun tai toimin- 
nan tulee olla myös sidosryhmiä hyödyttävää ja vastuullista. 

Toiseksi, tässä artikkelissa avattiin tilintarkastuksen laatukäsitteen mon- 
isäikeisyyttä. Tilintarkastuksen laatua havaittiin määritellyn ja mitatun huo- 
mattavasti suppeammista näkökulmista kuin mitä edellä on kerrottu laadun 
käsitteestä, mutta kuitenkin hyvin monin eri tavoin. Analysoiduissa artikke- 
leissa tehdyt tilintarkastuksen laadun mittaukset ja arvioinnit olivat tällöin 
pitkälti Watkinsin ym. (2004) sekä Knechelin ja Shefchikin (2014) viiteke- 
hyksissä esitettyjen vaihtoehtojen mukaisia. Toisin sanoen, tilintarkastuksen 
laatua arvioitiin mm. mukautettujen tilintarkastuskertomusten antamisen ja 
tuloksen järjestelyn rajoittamisen kannalta, johdon kokemusten pohjalta, tar- 
kastetusta aineistosta löydettyjen virheiden kannalta, sekä siltä pohjalta, oliko 

tilintarkastajaksi valittu Big 4-yritys vai ei. Seka edella esiteltyjen viitekehys- 
ten (Watkins ym. 2004; Knechel & Shefchik 2014) etta artikkelien (Gul ym. 
2013; Svanström 2013; Ettredge ym. 2013; Ojala ym. 2014; Luippold ym. 2015; 
Lamoreaux ym. 2015) pohjalta on selvää, että tilintarkastuksen laadukkuutta 
voidaan tutkia — ja on jatkossakin syytä tutkia — useilla erilaisilla kriteereillä 
ja tutkimusasetelmilla, koska tilintarkastuksen laadusta ei ole olemassa yhtä 
yleisesti hyväksyttyä määritelmää. 

Kolmanneksi, tässä tutkimuksessa kartoitetaan jo tutkittuja ja tutkimus- 
ta edelleen vaativia aiheita ja tutkimusasetelmia. Viimeaikaisten artikkelien 
aihepiirien, näkökulmien ja kontekstien havaitaan vaihdelleen, mikä rikas- 
tuttaa käsitystä tilintarkastuksen laadukkuudesta. Artikkeleissa oli tutkittu 
mm. tilintarkastajien päätöksentekoa, neuvontapalveluja, palkkioita, huo- 
mion suuntaamista ja ammattimaisuutta sekä taloudellisia hyötyjä. Tukit- 
tuja näkökulmia olivat tilintarkastajien oman näkökulman ohella johdon ja 
omistaja-johtajien näkökulmat. Aiheita tutkittiin muun muassa kiinalaisten 
tarkastajien, ruotsalaisten pk-yritysten, pienten suomalaisten yritysten sekä 
kehittyvien maiden kontekstissa. Alan tutkimus on tällöin selvästikin ollut 
suuressa määrin taloustieteen menetelmiin nojaavaa valtavirtatutkimusta (ks. 
myös Kihn & Näsi 2011, 82). 

Esitetyn kirjallisuusanalyysin pohjalta näyttää ilmeiseltä, että tilintar- 
kastuksen laatu taustatekijöineen ja vaikutuksineen on ollut yksi keskeinen 
aihealue ulkomailla julkaistussa tieteellisessä tutkimuksessa ja tulee olemaan 
sitä jatkossakin. Vaikka useimmat edellä esitetyistä tutkimuksista on toteu- 
tettu ulkomailla, samoja tai samantapaisia kysymyksiä voitaisiin monessa 
tapauksessa hyvin tutkia myös suomalaisella aineistolla. Jatkotutkimuksissa 
voitaisiin tutkia myös tilintarkastuksen laatukäsitteen erilaisia näkökulmia 
ja niiden painottumista erilaisissa tarkastuksissa ja konteksteissa Garvinin 
(1988) ja tässä tarkennettujen laatunäkökulmien pohjalta. Erilaisia laatumitta- 
reita voitaisiin samanaikaisesti testata monimuuttujamenetelmien avulla (ks. 


esim. Leppänen, Ojala, Oulasvirta & Saastamoinen 2017). 

Luova laskentatoimi - tarkoituksellista harhaanjohtamista 


ja myös tilintarkastajien ongelma 


Salme Näsi 


Artikkelin tarkoituksena on avata meillä Suomessa suhteellisen 
vähän käytetyn luovan laskentatoimen käsitettä ja tuoda esille 
esimerkkejä luovan laskentatoimen keinoista ja motiiveista sekä 
yksityisen että julkisen sektorin tilinpäätöksissä. Sekä käsiteana- 
lyysi että käytännön esimerkit perustuvat aihepiiristä julkaistuun, 
enimmäkseen ulkomaiseen kirjallisuuteen. Artikkelin keskeisenä 
johtopäätöksenä voidaan todeta, että luovan laskentatoimen 
käsite ei ole yksiselitteinen: yhtäältä liikutaan lainsäädännön sal- 
limalla, sen mahdollistamien ”porsaanreikien” etsimisen alueella, 
toisaalta taas luova laskentatoimi nähdään tilinpäätösinformaa- 
tion käyttäjien tahallisena harhaanjohtamisena ja suorastaan 
petollisena toimintana. Tilintarkastuksen suhteen lähtökohtana 
ovat hyvä tilintarkastustapa ja siihen kuuluvat eettiset periaatteet. 


Johdanto 


Tämän artikkelin tarkoituksena on tuoda luovan laskentatoimen (creative 
accounting) käsite suomalaiseen laskentatoimen keskusteluun ja avata tuota 
käsitettä käsiteanalyysin keinoin. Koska luovaa laskentatointa esiintyy sekä yk- 
sityisellä että julkisella sektorilla, tuodaan artikkelissa esille myös esimerkkejä 
luovan laskentatoimen keinoista ja motiiveista molemmilla sektoreilla. Luo- 
vaan laskentatoimeen liittyy tarkoituksellista harhaanjohtamista ja epäeetti- 
syyttä, mistä syystä se ei ole aivan ongelmaton asia myöskään tilintarkastuksen 
ja tilintarkastajien näkökulmasta. 

Luovan laskentatoimen tutkimus edustaa tyypillisesti kriittistä tutki- 
mustraditiota; se ei pyri ainoastaan ymmärtämään laskentatoimessa tehtyjä 
ratkaisuja vaan saamaan aikaan myös muutosta, muutosta parempaan, eetti- 


sempiin laskentatoimen käytäntöihin. Osittain luovaa laskentatointa voidaan 

rajoittaa lainsäädännön avulla, mutta lainsäädäntö tuskin koskaan voi olla 
niin kattavaa ja tarkkaa, että kaikki porsaanreiät saadaan tukittua. Lasken- 


taihmisten korkea ammattietiikka on tässäkin asiassa ratkaiseva tekijä. 


Luovan laskentatoimen käsite 


Otsikossa on suomalaisessa laskentatoimen kirjallisuudessa ja keskustelussa 
melko vähän käytetty termi ja käsitelty asia: luova laskentatoimi”. Google 
Scholar tuottaa tällä hakusanalla lähes tyhjän tuloksen. Englanninkielisellä 
hakusanalla ‘creative accounting’ sen sijaan löytyy eritasoisia kirjoituksia todel- 
la runsaasti. Lisäksi tällä sanaparilla on useita englanninkielisiä synonyymejä 
tai ainakin lähes samassa merkityksessä käytettyjä käsitteitä. Näitä ovat mm. 
seuraavat: ‘earnings management’, income smoothing’, financial engineering’, 
‘cosmetic accounting’, window dressing’, ‘account manipulation’, managing re- 
ported financial information’ ja ‘off-balance sheet financing. (Ks. Diana & 
Madalina 2007; Balaciu, Bogdan & Vladu 2009.) 

"Creative accounting’ esiintyi englanninkielisessä laskentatoimen kirjalli- 
suudessa jo 1950-luvulla (ks. esim. Park 1958; Bows 1959); tuolloin kuitenkin 
laskentatoimen ammattilaisiin liitettynä positiivisena piirteenä. Ammattitai- 
toinen, dynaaminen ja luova laskentaihminen oli johdon tärkeä tuki. Kustan- 
nuksia ja rahan käyttöä analysoimalla luova laskentaihminen keksi keinoja, 
joilla yrityksen investoinneille saatiin paras mahdollinen tuotto ja tilinpää- 
tökseen mahdollisimman hyvä tulos (ks. esim. Park 1958, 444; Bows 1959, 
51; Carey 1956). Luovuus ja luova ovat yleiskielessä positiivisia sanoja, mutta 
laskentatoimeen yhdistettynä sanalla luova” on tänä päivänä negatiivinen si- 
vumerkitys. 

Luova laskentatoimi voidaan ymmärtää eräänlaiseksi yläkäsitteeksi, jonka 
alle mahtuu erilaisia tapoja muokata kirjanpitoa ja tilinpäätösinformaatiota 
informaation laatijan ja esittäjän haluamaan suuntaan. Kysymys on sellaisista 
toimista, joilla yrityksen johto — laskentaihmisten myötävaikutuksella — tie- 
toisesti muokkaa yrityksen tuloksesta ja taloudellisesta asemasta annettavaa 
kuvaa palvellakseen yrityksen intressejä ja lisätäkseen usein myös omaa henki- 


lökohtaista hyötyään. Kysymys on tilinpäätöksen laatijan omien pyrkimysten 

edistamisesta ja samalla informaation saajien usein tahallisesta harhauttami- 
sesta. 

Vaikka meillä ei tuota luovan laskentatoimen käsitettä ole juurikaan vil- 
jelty, siihen kuuluvia asioita on käsitelty suomenkielisissäkin teksteissä mm. 
seuraavin termein: kirjanpidon ja tuloksen manipulointi, tuloksen tasoittami- 
nen ja kosmeettinen laskentatoimi. Suomalaisten tekemässä englanninkielises- 
sä tutkimuksessa näyttää enimmäkseen käytetyn — amerikkalaista esimerkkiä 
seuraten — termiä earnings management (esim. Kasanen, Kinnunen & Niska- 
nen 1996; Sundgren 2007; Niskanen, Karjalainen, Niskanen & Karjalainen 
2011. Ks. kuitenkin myös Vinnari & Näsi 2008; Näsi & Leppänen 2015). Tu- 
loksen manipulointia ja tuloksen järjestelyä on tarkasteltu meillä useissa las- 
kentatoimen ja rahoituksen pro gradu -tutkielmissa mutta myös julkaistuissa 
artikkeleissa (ks. esim. Spohr 20044; 2004b; 2005). Tuloksen manipuloinnilla 
pyritään yltämään esimerkiksi analyytikoiden ennusteiden ja johdon omien 


kannustimien tasolle. 


Laskentaihmisten ammattitaito luovan laskentatoimen tukena 


Laskentatoimen tehtävänä on vähentää epävarmuutta tuottamalla informaa- 
tiota valvonnan ja päätöksenteon tueksi sekä tilivelvollisuuden toteuttami- 
seksi. Näissä tehtävissä laskentatoimen informaatio toimii erilaisia intressejä 
omaavien osapuolten — ihmisten ja ihmisryhmien — välisenä talouden kielenä. 
Useita tarkoituksia palvelevan laskentatoimen informaation on täytettävä tie- 
tyt laatukriteerit, joista tärkein — relevanttiuden ohella — on luotettavuus (ks. 
Vehmanen 2009). Laskentaihmisten osaamista ja ammattitaitoa tarvitaan — 
mutta kenen hyväksi ja millä ehdoin niitä käytetään? 

Laskentatoimen avulla toteutettava tilivelvollisuus käsittää (Ijiriin 1975; 
1983 viitaten) kolme osapuolta: tilivelvollinen yritys tai muu organisaatio 
(accountor); tiedonsaantiin oikeutettu päämies, yksilö tai ryhmä (accountee) 
ja laskentatoimen ammattilainen (accountant). Jälkimmäisiä edustavat paitsi 
talousjohtajat ja kirjanpitäjät, jotka toimivat tilivelvollisen työnantajansa lu- 
kuun, myös riippumattomat tilintarkastajat, joiden toiminnan tulisi palvella 


tilinpäätösinformaation saantiin oikeutettujen eri sidosryhmien tiedontarpei- 

ta. Bourmistrov (2001) jakaa laskentatoimen käytännöt (lähteeseen Monsen & 
Olsen 1996 viitaten) vaadittuihin, suositeltaviin ja havaittuihin käytäntöihin 
(reguired, recommended and observed practices) ja kuvaa länsimaisen lasken- 
tatoimen perinnettä neljän A:n (Accountee, Accountor, Accountant, Auditor) 
mallilla. Talousjohdon ja tilintarkastajien erillään pitämisellä halutaan koros- 
taa riippumattoman tilintarkastajan asemaa osapuolena, jonka tehtävänä on 
varmistaa, että talousjohdon tekemät ratkaisut ovat vaaditun käytännön eli 
voimassa olevan lainsäädännön mukaisia. 

Todellisuudessa havaitut laskentatoimen käytännöt voivat poiketa mah- 
dollisista suosituksista mutta myös lainsäädännön tarkoittamista ratkaisuista. 
Kirjallisuudessa laskentatoimen joustot on luokiteltu ja asetettu jatkumolle, 
jonka toisessa ääripäässä lainsäädännöllä on eliminoitu kaikki valinnat eikä 
joustoja ole. Toista ääripäätä edustavat lainsäädännön vastaiset eli petolliset 
tai rikolliset ratkaisut. Näiden ääripäiden väliin jää kaksi lainsäädännön puit- 
teissa tapahtuvaa vaihtoehtoa: tilinpäätösinformaation käyttäjien intressejä 
palvelevien oikeiden ja riittävien tietojen tuottaminen ja tilinpäätöksen /44- 
tijan omia intressejä palvelevien luovien ratkaisujen etsiminen lainsäädännön 
porsaanreikiä hyödyntäen. (Ks. Jones 2011.) Tämä luokitus lähtee siitä, että 
luova laskentatoimi tapahtuu lainsäädännön puitteissa eikä siten ole laitonta 
tai rikollista toimintaa. Luovan laskentatoimen keinoin laadittu tilinpäätös 
voi siis olla kirjanpito- ja yhteisölainsäädännön mukainen, muttei silti vastaa 
”täyttä totuutta? eikä anna informaation käyttäjille oikeaa ja riittävää kuvaa 
kohdeyksikön toiminnan tuloksesta ja taloudellisesta asemasta. Luovan las- 
kentatoimen käyttö edellyttää lainsäädännön ja sen porsaanreikien hallintaa, 
ja näissä juuri talousjohdolla ja muilla laskentatoimen ammattilaisilla on paras 
osaaminen. 

Joissakin kirjallisuuslähteissä luovan laskentatoimen ratkaisut nähdään 
valheellisiksi ja sen myötä luova laskentatoimi vähintäänkin epärehellisek- 
si ja epäeettiseksi toiminnaksi. Englanninkielisessä kirjallisuudessa luovaan 
laskentatoimeen liitetäänkin manipuloinnin ”manipulation” ohella sanat 
*fiddling” (huijaus), ”deception” (petos), ”misrepresentation” (hämäys), "con 
trick” (temppu) and "sleight of hands” (silmänkääntötemppu). Kaikki edel- 


lä sanotut sanat viittaavat petolliseen (deceitful) ja epäeettiseen toimintaan 

(Amat, Blake & Dowds 1999) ja tuovat myös laskentatoimen ammattilaisten 
toiminnan luovan laskentatoimen osalta uuteen valoon. Myös tilintarkastajien 
asema tässä katsannossa on ongelmallinen. Kysymys liittyy myös tilintarkas- 
tajien konsultointitehtäviin ja rooliin taloudenpitoon liittyvien ratkaisujen 
neuvonantajina. Tilintarkastusvelvolliset yhteisöt (accountors) ovat tilintar- 
kastajien asiakkaita ja palkkiolaskun maksajia. Tilintarkastajien ammattitai- 
toa — lainsäädännön mahdollistamien porsaanreikien tuntemusta — voidaan 
käyttää palvelemaan tilivelvollisen yhteisön ja sen toimivan johdon (hallitus, 
toimitusjohtaja, johtoryhmä) omaa etua ja päätyä tekemään sellaisia kirjanpi- 
dollisia ratkaisuja, jotka pikemminkin johtavat harhaan kuin esittävät oikeita 
ja riittäviä tietoja tilivelvollisen taloudellista tilasta ja tuloksesta. 

Archer (1996) on tutkinut luovan laskentatoimen ratkaisuja ja niiden pe- 
rusteluja valehtelun etiikan viitekehyksessä ja johtopäätöksenään todennut 
suurin piirtein siten, että kaikissa olosuhteissa rehellinen kommunikaatio olisi 
palvellut tavoiteltuja tarkoitusperiä vähintään yhtä hyvin kuin valehteluun pe- 
rustuvat luovat ratkaisut (mt. 55). Meillä Suomessa Aila Virtanen on tutkinut 
laskentatointa ja moraalia. Artikkelinsa (2002) lopuksi hän kirjoittaa mm. 
näin: 

”Laskentatoimessa lakien noudattaminen on moraalin lähtötaso. La- 
kien noudattamista ei voi kyseenalaistaa siinäkään tapauksessa, että 
lait eivät olisi tasavertaisia ja oikeudenmukaisia tai yrityksen kannal- 
ta hyviä. Lakien lisäksi on huomioitava sidosryhmät ja sidosryhmien 
odotukset. ... Laskentatoimi on käytännön työtä. Hyvä kirjanpitotapa 
ja hyvä tilintarkastustapa muuntuvat säännöksistä tavoiksi tekemisen 
kautta ja edellyttävät oman järjen ja moraalin käyttöä. Laskentatoi- 
men päätöstilanteissa on samanaikaisesti huomioitava lainsäädäntö, 
omistajien tuottovaatimukset, yhteiskunnan valvonta ja monia muita 
seikkoja. Näissä tilanteissa vaaditaan yksilötason järkeä ja moraalia, 
jota käyttäen täydennetään lainsäädännön puutteita ja heikkouksia 
sekä tasapainotetaan sidosryhmien ja yhteiskunnan vaatimuksia. 
(Virtanen 2002.) 
Laskentatoimella ja moraalilla on siis yhteys. Lainsäädännön noudattaminen 


on lähtötaso, jonka päälle järjen ja moraalin käytön kautta rakentuvat eri si- 

dosryhmien ja yhteiskunnan tarpeet huomioon ottavat ratkaisut. Tahan ajat- 


teluun eivät petolliset ja harhauttavat ratkaisut sovellu. 


Luovaa laskentatointa esiintyy sekä yrityksissä että julkisella sektorilla 


Tuloksen manipulointi yhdistetään usein pörssiyrityksiin, joissa tilinpäätö- 
sinformaatiolla ja osavuosituloksilla on vaikutus yhtiön osakkeiden kurssiin ja 
yhtiön arvoon. Näissä yrityksissä myös johdon palkitseminen perustuu yleen- 
sä taloudelliseen tulokseen ja yrityksen arvon kehitykseen. Edelleen johdon 
palkitseminen on usein sitä suuruusluokkaa, että se panee johdon tekemään 
lähes mitä vain sen toteutumiseksi. Yleensä kysymys on todellisuutta parem- 
man tuloksen ja manipuloitujen taseiden esittämisestä. Verotuksesta johtuva 
tuloksen manipulointi taas johtaa pyrkimykseen pienentää tulosta. Pysyvien 
vastaavien arvostus ja arvonkorotukset sekä käyttöomaisuuden myynti- ja ta- 
kaisinvuokraustoiminnot ovat perinteisiä luovan laskentatoimen manipuloin- 
tikeinoja. Myös käyttöomaisuuden poistosuunnitelmia voidaan pyrkiä muut- 
tamaan tavoitetuloksen saavuttamiseksi. Ulkopuolisten toimijoiden kanssa 
tai konsernin sisällä tehdyt liiketoimet ja niiden ajoitus sekä sopimukset ja 
rahoitusoperaatiot tarjoavat myös keinoja vaikuttaa eri laskentayksiköiden 
tuloksiin ja taseisiin. Kansainvälisten laskentatoimen standardien (IFRS) 
käyttöönotto mitä ilmeisemmin kaventaa varallisuuden arvostukseen perus- 
tuvia luovan laskentatoimen keinoja, mutta Griffithsiä (1986, 97) lainaten voi- 
taneen edelleenkin todeta, että ”Fixed assets are pliable, flexible and mobile. 
Everything then except fixed.” 

Amat ym. (1998) ovat luokitelleet luovan laskentatoimen menetelmät nel- 
jään luokkaan, joista toiset ovat hyväksyttävämpiä kuin toiset. Ensinnäkin 
lainsäädäntö voi käsittää vaihtoehtoisia ratkaisuja, joista tilinpäätöksen laatija 
voi valita yritykselle parhaan vaihtoehdon. Toisekseen tilinpäätökseen liittyy 
aina harkintaa (esimerkkinä käyttöomaisuuden pitoaikojen määrittäminen). 
Manipulointiin viittaa erityisesti se, jos esimerkiksi pitoaikoja ja poistoja kos- 
kevat päätökset eivät ole pysyviä eikä niitä noudateta johdonmukaisesti. Lisäk- 
si yritys voi manipuloida tilinpäätöstä vaikuttamalla liiketapahtumien ja niitä 


koskevien kirjausten ajankohtiin ja viime kädessä ryhtymällä keinotekoisiin 

tilinpäätöstä manipuloiviin liiketoimiin (esim. käyttöomaisuuden myyntiin ja 
takaisin vuokraukseen). 

Usein luovan laskentatoimen keskeisenä motiivina ovat eri sidosryhmien 
(johdon, osakkeenomistajien, työntekijöiden, verottajan jne.) väliset intressi- 
ristiriidat. Pörssiyritykset voivat harjoittaa tuloksen tasausta (imcome 
smoothing) mahdollisimman tasaisen kasvutrendin tai ennusteen mukaisen 
tuloksen osoittamiseksi. Tilinpäätöksen tulosta voidaan yrittää parantaa huo- 
mion siirtämiseksi pois jostakin epäedullisesta seikasta, kuten esimerkiksi yri- 
tyksen markkinaosuuden laskusta. Osakkeen hinnan nousuun tai säilyttämi- 
seen voidaan pyrkiä esimerkiksi lainojen määrään ja tulokseen vaikuttamalla. 
Tulokseen sidotut sopimukset, johdon palkkiojärjestelmät sekä verotus ovat 
myös yleisiä luovan laskentatoimen motiiveja. 

Luova laskentatoimi ei suinkaan rajoitu vain pörssiyrityksiin ja yrityssek- 
torille. Useissa maissa on viimeisten parinkymmenen vuoden aikana ryhdytty 
soveltamaan julkisen sektorin laskentatoimessa suoriteperusteista liikelasken- 
tamallia (accrual accounting model). Liikelaskentamallin käyttöönotolle ase- 
tettiin esimerkiksi meillä Suomessa suuria odotuksia. Oletettiin, että liikekir- 
janpidon ja tuloslaskelman ja taseen käsittävän tilinpäätösinformaation avulla 
saataisiin relevantimpaa ja luotettavampaa informaatiota mm. talouden tasa- 
painottamiseksi kuin aiemmin käytössä olleen kameraalisen kirjanpidon avul- 
la. Julkisella sektorilla lainsäädäntö sekä esimerkiksi EU:n asettamat talouden 
tasapainottamis- ja velkakriteerit ovat kuitenkin johtaneet siihen, että erilaisia 
luovan laskentatoimen keinoja on otettu käyttöön kriteerien toteutumiseksi 
(ks. esim. von Hagen & Wolff 2006; Benito, Montesino & Bastida 2008; Vin- 
nari & Näsi 2008; Näsi & Leppänen 2015). Voidaankin kysyä, johtavatko jul- 
kisen talouden tasapainovaatimukset todella talouden sopeuttamiseen vaiko 
vain luovan laskentatoimen keinojen käyttöön näennäisen tasapainon osoit- 
tamiseksi? Milesi-Ferrettin (2003) vastaus edellä olevaan kysymykseen on, että 
talouden vaateet voivat johtaa paitsi huonojen myös todella iljettävien luovan 
laskentatoimen ratkaisujen käyttöön. 

Hyvä esimerkki meillä Suomessa on kuntatalous, jonka tulee kuntalain 
(110 $) säädösten pohjalta olla tasapainossa neljän vuoden tarkasteluperspek- 


tiivillä. Kunnista löytyy lukematon määrä erilaisia luovia ratkaisuja talouden 

tasapainottamiseksi. Näitä ovat mm. kaupungin vesilaitoksen myynti kau- 
pungin energiayhtiölle käypään markkinahintaan ja täysin kaupungin myön- 
tämällä lainalla. Tällä vesilaitoskaupalla kyseinen kaupunki — sen peruskunta 
— sai tuloslaskelmaansa noin 113 miljoonan euron satunnaisen myyntivoiton. 
Kun kaupan toteutumisen aikaan 2000-luvulla kunnan talouden lakisääteistä 
tasapainoa tarkasteltiin peruskunnan tasolla, tällä ”kaupalla” kunnan talous 
voitiin tasapainottaa usean vuoden tarkasteluajanjaksolla. Konsernilasken- 
nassa sisäisen kaupan aiheuttamat liiketoimet eliminoidaan, joten tällä tasolla 
tarkastellen kaupalla ei ollut mitään todellista tulos- ja talouden tasapaino- 
vaikutusta. Kuntalaiset tosin saivat tämän kaupan seurauksena täysin velka- 
rahalla rahoitetun vesilaitoksen ja ryhtyivät vesimaksuissaan maksamaan lai- 
nalle asetettua melko korkeaa korkoa ja myöhemmin myös lainan lyhennyksiä. 
Edellä kuvatun kaltaisten konsernin sisäisten keinotekoisten talouden tasapai- 
nottamistoimien tukkimiseksi kunnan talouden tasapainoa on nyttemmin 
alettukin arvioimaan konsernitilinpäätöksen pohjalta. 

Infrastruktuuripalvelujen, kuten sähkön, veden, kaukolämmön jne. hin- 
noitteluun liittyy ”piilotettua verotusta”. Lainsäädäntö saattaa asettaa rajoja 
kunnallisten liikelaitosten alimman rivin tuloksen korkeudelle. Ongelma on 
ratkaistu sillä, että suurin osa tuloksesta on ”kätketty' tämän ns. bottom-line 
rivin yläpuolelle riville 'peruspääoman korko”, jonka laskentaperusteet (perus- 
pääoman määrä ja korkoprosentti) peruskunta on voinut määrittää omista 
intresseistään lähtien. Ongelmalliseksi ja harhaanjohtavaksi tämän erän tul- 
kinnan tekee se, että kunnan luottamushenkilöiden laskentatoimen asiantun- 
temus ei välttämättä riitä ymmärtämään tämän korkoerän todellista luonnet- 
ta. Kirjoittajan kotikunnassa vesiliikelaitoksen peruspääomalle (runsaat 70 
miljoonaa euroa) maksettu korko vuonna 2015 oli 10,5 miljoonaa euroa eli 
16,5 %. Tuo erä näkyy liikelaitoksen tuloslaskelmassa rivinä ”korvaus perus- 
pääomasta”, mikä onkin korkoa osuvampi nimike tuolle kunnan "sijoittaman” 
pääoman tuottovaatimukselle. Vesilaitoksen liikevaihdosta (n. 55 miljoonaa 
euroa) tuo korvaus vei 18,8 %. 

Yksityisen ja julkisen sektorin kumppanuus (Public Private Partnership) 
mm. moottoriteiden rakentamisessa yksityisellä rahoituksella vain siirtää 


julkisen sektorin menoja tuonnemmaksi tulevaisuuteen. Benito ym. (2008) 

mukaan on väärin kutsua näitä hankkeita ’yksityisiksi’, koska kysymys viime 
kädessä kuitenkin on julkisilla verorahoilla katettavista investointihankkeis- 
ta. Nämä yksityiset tilapäiset rahoitusratkaisut voidaan nekin nähdä luovan 
laskentatoimen keinovalikoimaan kuuluviksi. Kiinteän omaisuuden myynti 
ja saadun rahan käyttö kunnan juokseviin menoihin tasapainottaa kunnan 
taloutta pitkällä aikavälillä yhtä paljon kuin se, että minä myisin asuntoni ja 
käyttäisin rahat juokseviin elinkustannuksiini, tasapainottaisi minun kotita- 


louttani. 


Tilintarkastajan rooli 


Mikä sitten on tilintarkastajien rooli näiden porsaanreikien etsinnässä? Tilin- 
tarkastuslainsäädännössä konsultointi ja lakisääteinen tarkastus on erotettu 
toisistaan eri palvelujen tarjoajille. Erityisesti pk-yrityksissä päätöksenteki- 
jöiden tilintarkastuksesta kokema hyöty perustuu kuitenkin — ulkopuolisen 
luottamuksen ja sisäisen luottamuksen lisäämisen ohella — tilintarkastuksen 
myötä lisääntyneen tiedon ja tietämyksen eli tilintarkastajien mukanaan tuo- 
man asiantuntemuksen kautta (ks. esim. Ahjos 2010; Aakala 2006). 

Tilintarkastuksen tulee palvella sekä tilivelvollista (accountor) että tiedon 
saantiin oikeutettuja sidosryhmiä (accountee). Niin kauan kun toimitaan 
selvästi lakien ja säädösten mukaisesti, tilintarkastajakin on turvassa. Mutta 
sitten kun mennään kaltevalle alueelle, haetaan säädösten antamia porsaanrei- 
kiä, joilla tilivelvollinen ja sen edustajat saavuttavat jotakin omaa etua, voi ti- 
lintarkastajakin joutua pulaan tai ainakin hänen moraalinsa joutuu venymään 
hyväksyttävän rajan yli. Viime kädessähän tilintarkastajan päämiehiä ovat oi- 
kean ja riittävän tiedon saantiin oikeutetut yksilöt ja sidosryhmät, omistajat, 
investoijat, verottaja, veronmaksajat jne. Ei ole eettisesti hyväksyttävää, että 
tilintarkastaja hakee lainsäädännöstä porsaanreikiä ja antaa neuvoja esimer- 
kiksi aggressiiviseen verosuunnitteluun yhteiskunnan ja muiden sidosryhmien 
kustannuksella. 

Tilintarkastajan tulee suorittaa tilintarkastus hyvän tilintarkastustavan 
mukaisesti ja sen perusteella antaa lausunto tilinpäätöksestä ja toimintakerto- 


muksesta. Hyvä tilintarkastustapa edellyttää ammattieettisten periaatteiden 

noudattamista. Tilintarkastuslain ammattieettisiä periaatteita koskevan py- 
kälän (TTL 1141/2015 4:1 §) mukaan “tilintarkastajan on suoritettava laissa 
tarkoitetut tehtävät ammattitaitoisesti, rehellisesti, objektiivisesti ja huolel- 
lisesti yleinen etu huomioon ottaen”. Jos tilintarkastaja antaa tekemästään 
tarkastuksesta vakiomuotoisen lausunnon ja esittää, että tilinpäätös ja toi- 
mintakertomus antavat Suomessa voimassa olevien tilinpäätöksen ja toimin- 
takertomuksen laatimista koskevien säännösten ja määräysten mukaisesti oi- 
keat ja riittävät tiedot yhtiön toiminnan tuloksesta ja taloudellisesta asemasta 
tietäen, että tilinpäätös sisältää manipulointia — mahdollisesti vielä tilintar- 
kastajan omaan neuvonantoon perustuen — tilintarkastaja vääjäämättä rikkoo 
hyvää tilintarkastustapaa. 

Verorahoitteisella sektorilla tilinpäätöksen manipulointi erilaisin kirjan- 
pidollisin kikkakonstein ja päätöksentekijöiden harhaanjohtaminen — mah- 
dollisesti heidän laskentatoimen osaamattomuuttaan hyväksikäyttäen — on 
vieläkin tuomittavampaa epäeettistä toimintaa. Verovarojen käytön tulisi olla 
läpinäkyvää ja siitä annetun informaation yksiselitteisen ymmärrettävää. Jul- 
kisen sektorin laskentatoimeen ei pitäisi kuulua veronmaksajien ja heidän vaa- 


leilla valittujen luottamushenkilöidensä harhaanjohtaminen. 


Lopuksi 


Moni uskoo laskentatoimen tuottamiin numeroihin kuin ”pässi sarviinsa”. 
Aina 1950-luvulle saakka laskenta-ajattelu perustuikin vahvasti ”ehdotto- 
mien totuuksien” esittämiseen. Tämän jälkeen on kuitenkin ymmärretty, että 
nuo ”totuudet ovat tilannesidonnaisia” ja laskelmat ”laatijoidensa tuottamia 
konstruktioita”. Luova laskentatoimi perustuu lähtökohtaisesti oman edun ta- 
voitteluun ja tiedon käyttäjien harhaanjohtamiseen. Mikä sitten avuksi luovan 
laskentatoimen eliminoimiseksi? Laskenta-ammattilaisten (tulevien talous- 
johtajien ja tilintarkastajien) koulutukseen tulisi aina liittää myös vahva eetti- 
nen ja yhteiskunnallinen näkökulma — ei vain voimassa olevan lainsäädännön, 
laskentatoimen ja tilintarkastuksen standardien ja laskentatoimen tekniikoi- 
den pänttäys. 

Suomalaisten kuntien kosmeettisen tuloksenohj auksen 
ja tilintarkastuksen laadun välinen vlii 


Pasi Leppänen, Hannu Ojala, Lasse Oulasvirta ja Jani Saastamoinen 


Artikkeli tarkastelee kuntien kosmeettisen tuloksenohjauksen ja 
tilintarkastuksen laadun välistä yhteyttä. Tilintarkastuksen laadun 
osalta mielenkiinnon kohteena ovat tilintarkastajan ammatti- 
taito, työskentely Big4-yhtiössä, naissukupuoli ja työskentely 
kuntatalouteen erikoistuneessa tilintarkastusyhtiössä. Kuntien 
tilinpäätösraportteja analysoitiin vertaamalla toisena vasemmalta 
esiintyviä lukuja Benfordin jakaumaan kuvailevalla ja tilastolli- 
sella analyysilla. Vaikka ylijäämäisten tilinpäätösten ei havaittu 
poikkeavan tilastollisesti merkitsevästi Benfordin jakaumasta, 
logistinen regressioanalyysi viittaa siihen, että tilintarkastuksen 
laadun ja tuloksen ylöspäin pyöristämisen välillä on negatiivinen 
yhteys. Tutkimuksen tulos oli, että vastuullisen tilintarkastajan 
kuuluminen Big4-tilintarkastusyhteisöön ja naissukupuoli vähen- 
sivät kosmeettisen tuloksenohjauksen todennäköisyyttä. Hypo- 
teesin vastaista oli se, että tilintarkastajan korkea ammattitaito 
kasvatti eikä vähentänyt kosmeettista tuloksenohjausta. Artikkelin 
lopussa etsitään tälle empiiriselle havainnolle alustavia selityk- 
siä, mutta niiden varmistaminen edellyttää lisätutkimuksia. 


Johdanto 


Raportoinnin laatu on eräs tilintarkastuksen laadun mittareista (Knechel 
ym. 2013; Francis 2004). Tuloksenohjaus liittyy tilinpäätösnormistojen vaa- 
timukseen tuottaa korkealaatuista tilinpäätösinformaatiota, joka on päätök- 
sentekijän kannalta relevanttia päätöstilanteessa (Dechow ym. 2010). Yhtenä 
tuloksenohjauksen tutkimuksen alalajina kosmeettisen tuloksenohjauksen 
tutkimus keskittyy tarkastelemaan tuloksen pieniä ylöspäin pyöristyksiä, joi- 


den avulla tulosinformaation käyttäjä kokee tuloksen siirtyneen korkeampaan 


kokoluokkaan (Kinnunen & Koskela 2003). 

Kosmeettisen tuloksenohjauksen dokumentoi Carslaw (1988) käyttäen 
tutkimuksessaan otosta Uudesta-Seelannista. Hän havaitsi, että tilikauden 
tuloksen vasemmalta toisena lukuna oli normaalia useammin nolla ja normaa- 
lia harvemmin yhdeksän. Myöhemmin kosmeettisesta tuloksenohjauksesta 
on saatu lisää empiiristä evidenssiä (Thomas 1989; Niskanen & Keloharju 
2000; Van Caneghem 2002; Das & Zhang 2003; Kinnunen & Koskela 2003). 
Matemaattisesti tämän ilmiön taustalla on Benfordin laki, jota on lasken- 
tatoimen tutkimuksessa sovellettu esimerkiksi petosten ja väärennettyjen 
raportointitietojen havaitsemiseen (Nigrini 1996; Durtschi ym. 2004). 
Lähtökohtana on, että ihmisten tekemät valinnat eivät ole satunnaisia, minkä 
vuoksi tietoinen harhaanjohtaminen voidaan havaita poikkeamana Benfordin 
jakaumasta (Nigrini 1996). 

Tässä tutkimuksessa tarkastelun kohteena on kuntataloudessa tapahtuvan 
kosmeettisen tuloksenohjauksen yhteys tilintarkastuksen laatuun. Aiemman 
tutkimuskirjallisuuden mukaan tilintarkastuksen laatu vähentää tuloksenoh- 
jausta (esim. Niskanen ym. 2011; Defond, Jiambalvo & Subramanyam 1998; 
Ittonen ym. 2013; Francis 2011). Tässä tutkimuksessa tilintarkastuksen laatua 
pyritään selittämään neljän mittarin avulla, joita ovat vastuullisen tilintarkas- 
tajan ammattitaito, kuuluminen Big4-yhteisöön, naissukupuoli ja kuulumi- 
nen kuntien tarkastukseen erikoistuneeseen tilintarkastusyhteisöön. 

Tutkimuksessa käytetään otoksena vuosilta 2014 ja 2015 kaikkia Man- 
ner-Suomen kuntia, jotka raportoivat vähintään 10 euron suuruisen ylijää- 
män, ja joilta oli saatavissa tilintarkastukseen liittyvät tiedot. Tutkimuksen 
otokseksi muodostuu näin yhteensä 398 havaintoa. Tutkimusaineisto on saatu 
Tilastokeskuksesta ja kuntien tilinpäätöksistä. Tarkastelu suoritetaan käyt- 
täen jakaumien vertailua x -testin avulla ja luokkakohtaisten havaintojen ti- 
lastollisia testejä sekä logistista monimuuttujaregressiota. 

Tutkimus lisää aiempaa tietämystä kolmella eri tavalla. Ensimmäiseksi 
kosmeettisen tuloksenohjauksen esiintymistä kuntataloudessa ei ole aiem- 
min tarkasteltu. Toiseksi tilintarkastajan ammattitaidon yhteyttä tuloksen- 
ohjaukseen kuntataloudessa ei ole aiemmin tarkasteltu. Kolmanneksi aiempi 
kosmeettisen tuloksenohjauksen ja tilintarkastuksen yhteyttä tarkasteleva 


tutkimus on keskittynyt yhteen tilintarkastuksen laatumittariin kerrallaan, 

kun taas kasilla olevassa tutkimuksessa tarkastellaan useita tilintarkastuksen 
laatukomponentteja yhtäaikaisesti monimuuttujamenetelmän avulla. Tutki- 
muksen toisessa luvussa esitellään kosmeettisen tuloksenohjauksen käsite, ja 
tarkastelun kohteena olevat tilintarkastuksen laadun mittarit sekä johdetaan 
tutkimuksen neljä hypoteesia. Kolmannessa luvussa kuvataan tutkimusaineis- 
to ja tutkimusmenetelmät. Neljännessä luvussa raportoidaan tutkimustulok- 


set ja viidennessä luvussa esitetään johtopäätökset. 


Kosmeettinen tuloksenohjaus ja tilintarkastuksen laatu 


Kosmeettinen tuloksenohjaus 


Kosmeettisena tuloksenohjauksena voidaan pitää yritysten taipumusta tehdä 
pieniä pyöristyksiä ylöspäin raportoidussa tuloksessa, jotta se saadaan näyttä- 
mään epätavallisen suurelta (Kinnunen & Koskela 2003). Niinpä ohjaamat- 
toman tuloksen toisena vasemmalta sijaitsevan merkitsevän numeron ollessa 
yhdeksän, tulosta pyritään kasvattamaan, jotta ohjatussa tuloksessa ensim- 
mäisenä vasemmalta sijaitseva merkitsevää numeroa voidaan kasvattaa yhdel- 
lä (Kinnunen & Koskela 2003). Kosmeettisen tuloksenohjauksen hypoteesin 
kanssa yhteensopivassa empiirisessä aineistossa toisena merkitsevänä numero- 
na esiintyy epätavallisen paljon numeroa nolla ja epätavallisen vähän numeroa 
yhdeksän (Carslaw 1988; Kinnunen & Koskela 2003). Tappiollisen ohjaamat- 
toman tuloksen tapauksessa suunta on päinvastainen: toisena merkitsevänä 
numerona tulisi esiintyä numeroa yhdeksän odotuksia enemmän, jotta tulos 
näyttäisi vähemmän tappiolliselta (Kinnunen & Koskela 2003). Myös pienem- 
missä luvuissa kuten kolmannessa ja neljännessä numerossa vasemmalta on ha- 
vaittu epätavallisia pyöristyksiä (Skousen ym. 2004). 

Lukuisissa empiirisissä tutkimuksissa on raportoitu tuloksia, jotka ovat 
yhteensopivia kosmeettisen tuloksenohjauksen hypoteesin kanssa. Useissa 
tutkimuksissa on havaittu voitollisissa tuloksissa odotettua suurempia määriä 
pieniä numeroita ja vastaavasti odotettua pienempiä määriä suuria numeroita 
(Carslaw 1988; Thomas 1989; Niskanen & Keloharju 2000; Van Caneghem 
2002; Das & Zhang 2003; Kinnunen & Koskela 2003; Skousen ym. 2004; 
Anono & Guan 2008; Jorgensen ym. 2014; Lin & Wu 2014). Vastaavasti suu- 

ria numeroita raportoiduissa tappiollisissa tuloksissa on havaittu myös useis- 
sa tutkimuksissa (Thomas 1989; Kinnunen & Koskela 2003). Kosmeettisessa 
tuloksenohjauksessa on hyödynnetty harkinnanvaraisia eriä (Van Canegham 
2002; Das & Zhang 2003). Lisäksi on havaittu pyöristyksiä liikevaihdon ra- 
portoinnissa, mikä voi olla turvallisempi tapa ohjata tulosta kuin harkinnan- 


varaisten erien käyttö (He & Guan 2014). 


Selityksiä kosmeettiselle tuloksenohjaukselle 


Mahdollisia selityksiä kosmeettiselle tuloksenohjaukselle ovat kognitiiviset 
referenssipisteet tai tiettyjen avainlukujen hakeminen (Carslaw 1988). Ihmi- 
sen käyttömuistin rajoittuneisuus johtaa siihen, että vain merkityksellisimmät 
numerot voidaan muistaa hyvin (Brenner & Brenner 1982). Esimerkiksi mai- 
nonnassa tuote saatetaan hinnoitella 1,99 euron hintaiseksi, koska kuluttajat 
mieltävät sen huomattavasti alhaisemmaksi kuin 2,00 euroa. Analogisesti 
tulosraportoinnin käyttäjät voivat painottaa epätavallisen paljon ensimmäis- 
tä merkitsevää numeroa (Carslaw 1988). Tämän vuoksi kosmeettisessa tu- 
loksenohjauksessa pyritään pyöristämään tulosraportoinnin numeroita siten, 
että referenssipiste ylitetään. Esimerkiksi yritysjohto voi pyrkiä käyttämään 
kirjanpidollisia tekniikoita, joilla raportoitu tulos saadaan 2 miljoonaan eu- 
roon 1,9 miljoonan euron sijasta, koska jälkimmäinen tulos voidaan nähdä 
huomattavasti alhaisempana suhteessa muihin saman suuruusluokan eroihin 
raportoiduissa tuloksissa (Thomas 1989; Niskanen & Keloharju 2000; Guan 
ym. 2006). 

Avainlukujen hakemisella tarkoitetaan johdon tietoista pyrkimystä saada 
tulosraportoinnissa esitetyt luvut ylittämään tavoitellut kynnysarvot (Carslaw 
1988). Tähän on useita syitä, joiden perusteiden voidaan nähdä olevan agent- 
titeoriassa. Yritysjohdolla voi olla kannustin raportoida tiettyjä kynnysarvoja, 
jos johdon palkitseminen perustuu kynnysarvojen saavuttamiseen (Carslaw 
1988; Van Canagheim 2002). Toiseksi yrityksen tekemät sopimukset voivat 
perustua taloudellisen raportoinnin kynnysarvoihin, jolloin sopimusten rik- 
komista voidaan välttää sopivilla pyöristyksillä (Thomas 1989; Niskanen & 
Keloharju 2000). Van Canagheimin (2002) mukaan syitä voivat olla myös 


positiivisen tuloksen hakeminen tappion karttamisen seurauksena, viimeai- 

kaisen suoriutumisen ylläpito ylittämällä edellisvuonna raportoitu tulos ja 
analyytikkojen tulosennusteiden saavuttaminen. Empiirisissä tutkimuksissa 
on löydetty tukea analyytikkojen tulosennusteiden saavuttamiselle (Das & 
Zhang 2003) sekä tilintarkastukselle, johdon palkitsemisjärjestelmille ja yh- 
teiskunnan arvoille (Kinnunen & Koskela 2003). On myös havaittu, että yri- 
tyksen osakekurssi reagoi positiivisesti voimakkaammin pieniin kuin suuriin 
tulosodotusten ylityksiin (Kinney ym. 2002). 

Yritysjohdon valvonnalla ja kosmeettisella tuloksenohjauksella vaikuttaa 
olevan yhteys. Kinnunen ja Koskela (2003) raportoivat, että kosmeettisella 
tuloksenohjauksella ja tilintarkastuksen kustannuksilla on negatiivinen yh- 
teys. Guan ym. (2006) havaitsivat yhdysvaltalaisista pörssiyhtiöistä kerätystä 
aineistosta, että kosmeettista tuloksenohjausta tapahtuu raportoinnissa kai- 
killa kvartaaleilla, mutta merkittävästi vähemmän neljännellä kvartaalilla, 
jolloin tulosraportointi on tilintarkastuksen kohteena. Aono ja Guan (2008) 
raportoivat, että Sarbanes-Oxley-asetus, jonka tavoitteena on ollut parantaa 
taloudellisen raportoinnin tasoa, vähensi kosmeettista tuloksenjärjestelyä Yh- 
dysvalloissa merkittävästi. Lin ja Wu (2014) vertailivat taiwanilaisia ja yhdys- 
valtalaisia pörssiyhtiöitä ja havaitsivat, että kosmeettinen tuloksenohjaus on 
suurempaa Taiwanissa, minkä he katsovat johtuvan vähäisemmästä sijoittajan 
suojasta ja sääntelystä verrattuna Yhdysvaltoihin. He myös havaitsivat, että 
corporate governancen vahvistaminen lainsäädännön kautta on vähentänyt 


kosmeettista tuloksenjärjestelyä molemmissa maissa. 


Benfordin laki 


Benfordin laki kuvaa ilmiötä, jonka mukaan pienten numerojen frekvenssi on 
suurempi kuin suurten numeroiden frekvenssi. Toisin sanoen numerot nol- 
la tai yksi esiintyvät useammin kuin numerot kahdeksan tai yhdeksän, joten 
numeroiden frekvenssiä kuvaava jakauma on logaritminen (Hill 1995b). Vaik- 
ka Benfordin laki ei ole universaali, se on havaittu erilaisissa yhteyksissä, ku- 
ten osakkeiden hintatiedot, väestötiedot ja laskentatoimen aineistot (Nigrini 
1996). On osoitettu, että satunnaisotanta satunnaisista jakaumista, joiden ei 
itsessään tarvitse noudattaa Benfordin lakia, konvergoituu kohti Benfordin 


jakaumaa (Hill 19954). 

Benfordin lakia kuvaava yhtälö ensimmäisen merkitsevän numeron osalta 


on (Hill 19954): 
Pr(ensimmäinen merkittävä numero=d) = log,)(1+d N d=12...9. (1) 


Ensimmäistä merkitsevää numeroa seuraaville numeroille laki yleistyy si- 
ten, että jos D,,D,... ovat (log;o-kantaisia) merkitsevän numeron funktioita, 
niin kaikille positiivisille kokonaisluvuille k d; €{1,2.....9} ja d; e{0,1,...,9} (Hill 
19954): 


k -1 
Pr(D, =d,,.., D; =d,)=108;9 (da s (2) 


i=] 


Soveltavana esimerkkinä kaavasta (2) todennäköisyys numeron yksi esiinty- 
miselle ensimmäisenä merkitsevänä numerona on Pr(D, = 1) = logy(1 + 1") = 


0,301. Vastaavasti numerosarjan 314 todennäköisyys on 


| 
Pr(D, =3,D, =1,D, =4) = bn 1 = 0,0014. 


Numeroihin, jotka noudattavat Benfordin lakia, pätee kaksi sääntöä. Ensin- 
näkin peräkkäiset merkitsevät numerot eivät ole toisistaan riippumattomia 
(Hill 1995b). Toisin sanoen numerosarjoissa ehdollinen ja ehdoton todennä- 
köisyys toiselle merkitsevälle numerolle ei ole sama, ja lisäksi toisen merkitse- 
vän numeron ehdollinen todennäköisyys riippuu ensimmäisestä merkitseväs- 
tä numerosta. Toiseksi Benfordin jakauma lähestyy tasajakaumaa, kun i:nnes 
merkitsevä numero lähestyy ääretöntä (Hill 1995b). Taulukossa 1 esitetään 
Benfordin lain odotetut (ehdottomat) frekvenssit neljälle ensimmäiselle mer- 


kitsevälle numerolle. 


118 


Taulukko 1. Benfordin lain mukaiset odotetut frekvenssit 


neljälle ensimmäiselle merkitsevälle numerolle 
(Lähde: Nigrini 1996). 


Sijainti vasemmalta 


Numero dl 2; 3. 4. 
o 0,11968 0,10178 0,10018 
1 0,30103 0,11389 0,10138 0,10014 
2 0,17609 0,10882 0,10097 0,10010 
3 0,12494 0,10433 0,10057 0,10006 
4 0,96910 0,10031 0,10018 0,10002 
5 0,07918 0,09668 0,09979 0,09998 
6 0,06695 0,09337 0,09940 0,09994 
7 0,05799 0,09035 0,09902 0,09990 
8 0,05115 0,08757 0,09864 0,09986 
9 0,04576 0,08500 0,09827 0,09982 


Tilintarkastuksen ja kosmeettisen tuloksenohjauksen välinen yhteys 


Tilintarkastaja ammattitaito 


Aiemman kuntalain (365/1995) mukaan kunnan tilintarkastajan tuli olla 
julkishallinnon ja -talouden tilintarkastajalautakunnan hyväksymä henkilö 
(JHTT-tilintarkastaja) tai yhteisö (JHTT-yhteisö). Yhteisön oli määrättävä 
vastuunalaiseksi tilintarkastajaksi JHTT-tilintarkastaja. Vaikka laki ei edellyt- 
tänyt kunnan vastuunalaiselta tilintarkastajalta yksityisen sektorin HTM- tai 
KHT-tilintarkastajan auktorisointia, muun muassa osa suurista kaupungeista 
edellytti KHT-auktorisointia. Tilintarkastuksia kilpailutettaessa yksityisen 
sektorin auktorisointi on ollut myös kelpoisuusvaatimusten lisäksi yksi laatua 
määrittelevä tekijä. Laajempaa KHT-tutkintoa on pidetty HTM-tutkintoa 
parempana tilintarkastuksen laadun takaajana. 

Vastuunalaisen tilintarkastajan KHT-auktorisoinnin voidaan olettaa lisää- 
vän kunnan tilintarkastuksen laatua. Sundgrenin suomalaisten pk-yritysten 
tilintarkastusta koskevan tutkimuksen mukaan ei-auktorisoitu tilintarkasta- 
ja antaa vähemmän todennäköisesti mukautetun tilintarkastuskertomuksen 
kuin KHT-tai HTM-tilintarkastaja (Sundgren 1998, 457). JHTT-tilintar- 


kastajia ei voi kuitenkaan verrata ei-auktorisoituihin tilintarkastajiin, koska 


NÄKÖKULMIA TILINTARKASTUKSEEN JA ARVIOINTIIN 119 


JHTT-tilintarkastajilta edellytetään alan koulutusta, työkokemusta sekä tut- 
kinnon suorittamista, ja koska he toimivat tyypillisesti päätoimisesti tilintar- 
kastusalalla. Sundgrenin mukaan tuloksia selittävät pätevyyden lisäksi myös 
riippumattomuuteen liittyvät näkökohdat. Hän ei havainnut eroa KHT- ja 
HTM-tilintarkastajien välillä. (Sundgren 1998, 457.) Niskasen ym. (2011, 63) 
mukaan suomalaisissa yksityisissä yrityksissä tilintarkastuksen laatuun liitty- 
viä vaatimuksia kasvattaa johdon ja omistuksen eriytyminen. KHT-tilintar- 
kastajan ja Big4-ketjuun kuuluvan yhteisön tekemän tilintarkastuksen laadus- 
sa ei ollut tutkimuksen mukaan eroja. Tilintarkastajan auktorisointi (KHT 
tai HTM) vaikuttaa todelliseen tai koettuun tilintarkastuksen laatuun. (Nis- 


kanen ym. 2011, 63). Edellisen perusteella asetetaan ensimmäinen hypoteesi. 


H1: Vastuullisen tilintarkastajan ammattitaito vähentää ylijäämäi- 
sen kunnan kosmeettista tuloksenohjausta. 


Tilintarkastajan kuuluminen Big4-yhtiöön 


Globaalisti toimivat suuret tilintarkastusketjut eli ns. Big4-ketjut toimi- 
vat myös Suomen kuntien ja kuntayhtymien tilintarkastajina, ja erityisesti 
KPMG:llä on huomattava markkinaosuus. Suomessa tilintarkastusta koskeva 
lainsäädäntö sisältää säännökset julkishallinnon ja -talouden tilintarkastus- 
yhteisöstä eli JHTT-yhteisöstä, ja kuntalaki on edellyttänyt JHTT-yhteisön 
valintaa kunnan tilintarkastajaksi. Kaikkiin Big4-ketjuihin kuuluu erillinen 
JHTT-yhteisö (KPMG Julkishallinnon Palvelut Oy, PwC Julkistarkastus Oy, 
Deloitte JHTT-yhteisö Oy, ja Julkispalvelut EY Oy). Ketjuun kuuluva yhteisö 
noudattaa kuitenkin yhteistä laatujärjestelmää, ja henkilöstö voi toimia jous- 
tavasti sekä yksityisen sektorin että julkisen sektorin toimeksiannoissa. Kai- 
killa Big4-ketjuilla JHTT-yhteisöllä ei ole omaa henkilöstöä lainkaan. 
Tilintarkastusta koskevassa tutkimuksessa oletetaan, että Big4-ketjuihin 
kuuluvien tai suurten tilintarkastusyhteisöjen laatu on muita parempi. Tälle 
oletukselle on myös saatu vahvistusta empiiristen havaintojen pohjalta (esim. 
Eshleman & Guo 2014, 217; Lennox 1999, 226; Becker, Defond, Jiambalvo 
& Subramanyam 1998, 19). Van Tendeloon ja Vanstraelenin tulosten mukaan 
Big4-tilintarkastusketjun tarkastamissa yrityksissä tuloksenohjausta esiintyy 


vähemmän kuin muiden tarkastamissa yrityksissä. Big4-tilintarkastus vähensi 

tuloksenohjausta kuitenkin vain niissä tutkituissa valtiossa, joissa tilinpäätös 
toimii myös verotuksen pohjana (Van Tendeloo & Vanstraelen 2008, 458). 
Toisaalta Boone, Khurana ja Raman (2010) eivät havainneet merkittävää eroa 
Big4-ketjujen ja seuraavaan kokoluokkaan kuuluvien tilintarkastajien kesken. 
Toiseen kokoluokkaan (second-tier audit firms) kuului heidän tutkimukses- 
saan myös BDO, joka on Suomessa markkinajohtaja kuntien ja kuntayhty- 
mien tilintarkastuksessa (Boone ym. 2010, 350). Edellisen perusteella asete- 


taan toinen hypoteesi. 


H2: Vastuullisen tilintarkastajan kuuluminen Big4-tilintarkastusyh- 
teisöön vähentää ylijäämäisen kunnan kosmeettista tuloksenohjausta. 


Vastuullisen tilintarkastajan sukupuoli 


Aiempien tutkimusten mukaan tilintarkastajan sukupuolella on yhteys tulok- 
senohjaukseen myös kosmeettisen tuloksenohjauksen osalta. Tarkastellessaan 
suomalaisten ja ruotsalaisten pörssiyhtiöiden normaalista poikkeavia jakso- 
tuseriä Ittonen ym. (2013) havaitsivat raportoinnin laadun paremmaksi yri- 
tyksissä, joissa vastuullinen tilintarkastaja on nainen. Krishnanin ja Parsonin 
(2008) mukaan molempien sukupuolien esiintyminen yrityksen johtotehtävis- 
sä on yhteydessä korkeampaan raportoinnin laatuun. Goldin ym. (2009) mu- 
kaan naistilintarkastajat välttävät riskinottoa miestilintarkastajiin verrattuna. 
Barua ym. (2010) ja Peni ja Vähämaa (2010) käyttävät aineistonaan suuria Yh- 
dysvalloissa sijaitsevia yhtiöitä ja löytävät tukea oletukselle, että naispuoliset 
talousjohtajat ovat raportointikäytännöissään miehiä konservatiivisempia. 
Niskasen ym. (2012) tulokset viittaavat siihen, että miestilintarkastajat sallivat 
enemmän kosmeettista tuloksenohjausta. Edellä mainittujen aiempien tutki- 


musten perusteella asetetaan kolmas hypoteesi. 
H3: Vastuullisen tilintarkastajan naissukupuoli vähentää kosmeettis- 
ta tuloksenohjausta. 

Toimialaerikoistuminen 


Tilintarkastusyhtiön koko on pitkään liitetty tilintarkastuksen laatuun 
(Francis 2004). Kaksijakoisen luokittelun (Big4-yhtiöt ja muut tilintarkas- 

tusyhtiöt) lisäksi on havaittu eroja suurten tilintarkastusyhtiöiden sisällä, 
mikä liittyy toimialaerikoistumiseen (Francis 2011). Yhtiön kokoa ja toimi- 
alaerikoistumista tarkasteltaessa on havaittu, että yhtiön koko on ensisijainen 
tilintarkastuksen laadun ajuri ja toimialaerikoistuminen on toissijainen, sillä 
suurilla yhtiöillä on käytettävissään paljon tilintarkastuksen asiantuntemus- 
ta, mikä mahdollistaa korkean tilintarkastuksen laadun (Reichelt & Wang 
2010). Aiemmassa tutkimuksessa on havaittu, että tilintarkastuksen hinnoit- 
telu sisältää kansainvälisen toimialaerikoistumiskomponentin (Carson 2009). 
Suomen kuntien tilintarkastuksessa BDO Audiator Oy:llä on ollut pitkään 
suurin markkinaosuus. Tässä tutkimuksessa BDO Audiator Oy:n tilintarkas- 
tajilla katsotaan olevan toimialaerikoistuminen oman tilintarkastusyhteisön- 


sä kautta. 


H4: Vastuullisen tilintarkastajan toimialaerikoistuminen vähentää 
kosmeettista tuloksenohjausta. 


Tutkimusaineisto ja -menetelmä 


Tutkimusaineisto 


Koska tarkastelun kohteena on positiivisen tilikauden ylijäämän pyöristys 
ylöspäin, tutkimusaineiston pohjana olivat vuosina 2014 ja 2015 kaikki suo- 
malaiset kunnat, joilla oli ylijäämäinen tulos. Kuntien ylijäämät kerättiin Ti- 
lastokeskuksen verkkosivuilta ja tilintarkastajatiedot kuntien tilinpäätöksistä. 
Koska ylijäämäisen tuloksenohjaukseen perustuva testi tarkastelee toista nu- 
meroa vasemmalta, jouduttiin poistamaan kaksi havaintoa, joiden tilikauden 
ylijäämä oli alle 10 euroa. Aineistosta rajattiin pois Ahvenanmaan kunnat, 
joihin ei sovelleta kuntalain tilintarkastusta koskevia säännöksiä, ja näin ollen 
tilintarkastajilta ei edellytä samaa ammattitaitoa kuin Manner-Suomessa. 


Liitteen 1 mukaisesti otoskooksi muodostui yhteensä 386 havaintoa. 


Lain tilastollinen testaaminen ja empiiriset sovellukset 


Merkitsevien numeroiden jakauman empiiriseen tutkimukseen on sovellet- 


tavissa useita tilastollisia testejä, joissa lähtökohtana on tutkia, noudattaako 

havaittu empiirinen jakauma Benfordin jakaumaa. Tällaisia testejä ovat esi- 
merkiksi parametriset khiin neliötesti ja keskiarvotesti tai ei-parametrinen 
Kuiperin testi, joka perustuu Kolmogorov-Smirnovin testille (Gännel & 
Tödter 2009). Useissa käytännön sovelluksissa pyritään suorittamaan negatii- 
vinen testi empiirisen jakauman ”luonnollisuudelle” (Nigrini 1996). 
Tilastollisessa testaamisessa voidaan soveltaa z-testiä, jonka testisuure 


i:nnelle numeroluokalle on: 


jin 6) 
np,(l = P:i) I 


VA 


missä f; on i:nnen merkitsevän numeron havaittu suhteellinen frekvenssi, p; on 
i:nnen merkitsevän numeron odotettu suhteellinen frekvenssi ja 7 on havain- 
tojen lukumäärä. Vastaavasti koko jakaumalle voidaan soveltaa y’-testia, jonka 


testisuure ensimmäiselle merkitsevälle numerolle on: 


Nis a U 2 > (4) 


ja toiselle ja sitä suuremmille merkitseville numeroille: 


Xo vy Vine (5) 


missä N on aineiston havaintojen lukumäärä. 


Hypoteesien testaamiseen käytetään logistista monimuuttujaregressiota 


(6). 


Prob(Toinen vasemmalta, , =0) = — , missä (6) 


Z=a,+a Ammattitaito, , + a,Big4, , + a,Nainen,, 


+a,Loimialaerikoistu minen, , + a. LnAsukasmäärä, ,. 

Logistisessa regressioanalyysissa käytetään tilintarkastajan perusteella kluste- 


roituja keskivirheitä. 


Tilastollisten testien tulokset 


Empiirisen jakauman tarkastelu 


Taulukossa 2 esitetään merkitsevien lukujen jakaumat koko aineistolle sekä 
jaoteltuna kuntien tilintarkastuksen laatua kuvaavien muuttujien (ammatti- 
taito, Big4, naissukupuoli ja toimialaerikoistuminen). Vaikka taulukosta ha- 
vaitaan, että koko aineistossa nähdään prosentuaalisesti odotettua enemmän 
pieniä numeroita (nolla ja yksi) ja odotettua vähemmän numeroa yhdeksän, 
koko jakauma ei poikkea tilastollisesti merkitsevästi Benfordin jakaumasta. 
Yksittäisiä numeroita testattiin z-testillä. Tuloksista havaitaan, että johtuen 
pienehköstä otoskoosta yksittäisten numeroiden esiintymisfrekvenssi ei poik- 
kea tilastollisesti merkitsevästi Benfordin jakaumasta (numeroiden p-arvot 
ovat yli 0,05). 

Laatua kuvaavien muuttujien yhteyttä kosmeettiseen tuloksenohjaukseen 
tarkasteltaessa käytetään deskriptiivistä analyysia, koska yksittäisen nume- 
rokategorian havaintojen lukumäärä on useassa tapauksessa liian alhainen 
luotettavaan tilastolliseen analyysiin. Tuloksista voidaan havaita, että pieniä 
numeroita (taulukon 2 sarakkeet nolla ja yksi) on odotettua enemmän kaikissa 
laatukategorioissa. Esimerkiksi korkeimman ammattitaidon tilintarkastajan 
tarkastamissa tilinpäätöksissä numeroa nolla esiintyy lähes kaksinkertaisesti 
odotettuun määrään verrattuna. Sen sijaan suurten numeroiden tapauksessa 
aliedustus ei ole yhtä selkeä. Kuitenkin numeron yhdeksän tapauksessa Big4- 
ja KHT-tilintarkastajien hyväksymissä tilinpäätöksissä havaittu osuus poikke- 
aa huomattavasti teoreettisesta jakaumasta. 

Kuviossa 1 esitetään havainnot ryhmiteltynä viiteen kahden numeron 
luokkaan (nolla ja yksi, kaksi ja kolme, neljä ja viisi, kuusi ja seitsemän sekä 
kahdeksan ja yhdeksän) siten, että pylväät kuvaavat prosentuaalista poikkea- 


maa Benfordin jakauman mukaisesta odotusarvosta. Koko aineiston tasolla 

havaitaan, että pienten (nolla ja yksi) ja suurten (kahdeksan ja yhdeksän) nu- 


meroiden luokissa nähdään selkeä poikkeama teoreettisesti odotettuun suun- 


taan, kun taas väliin jäävissä luokissa yhteys on vähemmän selkeä. 


Taulukko 2. Kosmeettisen tuloksenohjauksen esiintyminen 


Toinen numero vasem- o 1 2 3 4 5 6 7 8 9 YHT. 
malta 

Ennustettu % 11,97 11,39 10,88 10,43 10,03 9,67 9,34 9,04 8,76 8,50 100,00 
Havainnot 2014-2015 

Havaittu frekvenssi 54 52 40 40 42 30 33 37 33 25 386 
Havaittu % 13.99 13.47 10.36 10.36 10.88 7.77 8.55 9.59 8.55 6.48 100.00 
Poikkeama %-yksikköä 2.02 2.08 -0.46 -0.07 0.85 -1.90 -0.79 0.55 -0.21 -2.02 0.00 
Z-arvo/Khiin neliö 0.46 0.47 0.09 0.01 0.18 0.35 0.16 0.12 0.04 0.36 6.84 
Tod.näk.(Z/Khiin neliö) 0.646 0.638 0.929 0.999 0.857 0.726 0.873 0.905 0.968 0.719 0.653 
Toimialaerik.(BDO) 

Havaittu frekvenssi 38 35 28 29 27 21 23 25 19 21 266 
Havaittu % 14.29 13.16 10.53 10.9 10.15 7.89 8.65 9.4 7.14 7.89 100.00 
Poikkeama %-yks. 2.32 177 -0.35 0.47 0.12 -1.78 -0.69 0.36 -1.62 -0.61 0.00 
Big4 

Havaittu frekvenssi 10 16 8 7 12 8 7 10 12 4 94 
Havaittu % 10.64 17.02 851 7.45 12.77 8.51 7.45 10.63 12.76 4.26 100.00 
Poikkeama %-yks. -1.33 5.63 -2.37 -2.98 2.74 -1.16 -1.89 1.59 4.00 -4.24 0.00 
Ammattitaito 

Havaittu frekv. 19 14 13 10 8 7 10 9 8 2 100 
Havaittu % 19.00 14.00 13.00 10.00 8.00 7.00 10.00 9.00 8.00 2.00 100.00 
Poikkeama %-yks. 7.03 2.61 2.12 -0.43 -2.03 -2.67 0.66 -0.04 -0.76 -6.50 0.00 
Sukupi(Nainen) 

Havaittu frekv. 16 24 13 14 12 12 12 15 13 10 141 
Havaittu % 11.35 17.02 9.22 9.93 851 851 28.51 10.64 9.22 7.09 100.00 
Poikkeama %-yks. -0.62 5.63 -1.66 -0.50 -1.52 -1.16 -0.83 1.60 0.46 -1.41 0.00 

m Toimialaerikoistuminen 
m Sukupupli(Nainen) 

m Big4 

m Ammattitaito 

m Kaikki 


Vasemmalta toinen numero 


Esiintymisfrekvenssin poikkeama (prosenttiyksiköissä) 


Kuvio 1. Suomalaisten ylijäämäisten kuntien 2014-2015 vasemmalta 
toisen tulosnumeron poikkeamat teoreettisesta (Benfordin) jakaumasta 


Tarkasteltaessa yksittäisiä laatumuuttujia esiin nousee suurempia eroja. Selkein 
ero voidaan havaita ammattitaidon ja muiden tilintarkastuksen laatua kuvaa- 
vien muuttujien välillä. Vaikka kaikissa laatua kuvaavissa muuttujissa voidaan 
havaita kosmeettisen tuloksenohjauksen hypoteesin kanssa yhteensopivaa 
käytöstä, KHT-tilintarkastajien tapauksessa pienten numeroiden luokassa on 
selkeästi enemmän ja suurten numeroiden luokassa selkeästi vähemmän ha- 
vaintoja kuin muiden laatua kuvaavien muuttujien luokissa. Muiden laatua 
kuvaavien muuttujien saamat arvot ovat yhteensopivia kosmeettisen tulosoh- 


jauksen hypoteesin kanssa, mutta painotus on selkeästi pienissä numeroissa. 


Kuvailevat tilastotiedot 


Taulukossa 3 raportoidaan kuvailevat tilastotiedot logistisessa regressioana- 
lyysissa käytetyille muuttujille sekä muuttujien keskinäiset korrelaatiot. 
Muuttujat (1)-(5) ovat dikotomisia muuttujia, jotka saavat joko arvon yksi tai 


nolla. Kunnan asukasluku on jatkuva muuttuja. Kuvailevista tilastotiedoista 

voidaan havaita, etta toinen numero vasemmalta on nolla 14 prosentissa ti- 
linpäätöksistä (taulukon 3 toinen sarake, ensimmäinen rivi). Tilintarkastajan 
ammattitaitoa mittaavista muuttujista voidaan havaita, että toimialaerikois- 
tunut tilintarkastaja tarkastaa kaksi kolmasosaa kuntatilinpäätöksistä (toinen 
sarake, viides rivi). Noin kolmannes tilintarkastajista oli naisia (toinen sarake, 
neljäs rivi). Noin neljäsosa tilintarkastajista omasi tämän tutkimuksen määri- 
telmän mukaisen korkean ammattitaidon (toinen sarake, toinen rivi), ja yhtä 
suuri osuus tilintarkastajista työskenteli Big4-tilintarkastusyhteisöissä (toinen 


sarake, kolmas rivi). 


Taulukko 3. Kuvailevia tilastotietoja ja korrelaatioanalyysin tulokset (n=386). 


Kuvailevat tilastotiedot 


Muuttuja Keskiarvo Keskipoikkeama 
Toinen vasemmalta Adi ,348 
Ammattitaito ,256 437 
Big4 ,241 ,428 
Sukupuoli (nainen) ,362 ,481 
Toimialaerikoistuminen ,687 ,464 
Asukasluku 17911,82 53978,69 


Korrelaatioanalyysi 


Muuttuja [1] [2] [3] [4] [5] 
Toinen vas. =o [1] 1,00 

Ammattitaito [2] ,083 1,00 

Big4 [3] -,056 ,520 1,00 

Sukupuoli [4] -,060 ,182 ,150 1,00 
Toimialaerik. [5] ,003 -,516 -,835 -,056 1,00 
Asukasluku [6] -,001 ,276 ,133 ,015 -,087 


Korrelaatiomatriisisista voidaan tehdä päätelmiä vastemuuttujan ja selittävien 
muuttujien välisistä keskinäisistä riippuvuuksista. Taulukosta voidaan havai- 
ta, että vastemuuttuja ja selittävät muuttujat eivät ole merkittävästi korreloitu- 
neita keskenään. Maltillinen positiivinen korrelaatio (0,083) on havaittavissa 
vastemuuttujan ja tilintarkastajan korkean ammattitaidon välillä, kun taas 


Big4- ja naispuoliset tilintarkastajat ovat lievästi negatiivisesti korreloituneet 

(-0.056) vastemuuttujan kanssa. Toimialaerikoistuminen ja kunnan koko ei- 
vät ole lainkaan korreloituneita vastemuuttujan kanssa (0,003 ja -0,001). Sen 
sijaan selittävien muuttujien välillä on huomattavia keskinäisiä riippuvuuk- 
sia. Ensinnäkin tilintarkastajan korkean ammattitaidon ja Big4:n välillä on 
vahva positiivinen korrelaatio (0,52). Toisin sanoen korkean ammattitaidon 
omaavat tilintarkastajat ovat usein töissä Big4-tilintarkastusyhteisöissä. Sen 
sijaan toimialaerikoistumisen ja tilintarkastajan korkean ammattitaidon vä- 
lillä on vahva negatiivinen riippuvuus (-0,516). Voidaan myös havaita jossakin 
määrin positiivista riippuvuutta naissukupuolen ja ammattitaidon (0,182) sekä 
kunnan koon ja ammattitaidon välillä (0,276). Merkittävän suuri, joskin luon- 
nollinen, negatiivinen riippuvuus on nähtävissä Big4:n ja toimialaerikoistu- 
misen välillä (-0.835), koska BDO ei kuulu Big4-yhtiöihin. Vahvat keskinäiset 
korrelaatiot riippuvien muuttujien välillä ovat ongelmallisia, koska ne voivat 
aiheuttaa multikollineaarisuutta, joka puolestaan kasvattaa regressioanalyysin 


parametriestimaattien keskivirheitä ja heikentää tilastollisten testien voimaa. 


Logistisen regressioanalyysin tulokset 


Logistisesta regressiosta saadut parametriestimaatit ja niistä lasketut margi- 
naalivaikutukset (dy/dx) esitetään taulukossa 4. Keskivirheet on klusteroitu 
yksittäisten tilintarkastajien perusteella, joita oli yhteensä 79". Tulosten tul- 
kinnassa sovelletaan marginaalivaikutuksia, koska ne ovat selkeämmin tul- 
kittavissa. Regressiomallissa 1 ovat mukana tilintarkastuksen laatua kuvaavat 
muuttujat, ja mallissa 2 kontrolloidaan kunnan koon vaikutus. 
Regressiomallien tarkastelussa havaitaan, että parametriestimaatit ovat 
laadullisesti hyvin lähellä toisiaan kummassakin regressiomallissa. Ero regres- 
siomallien 1 ja 2 välillä on, että kuntakoon lisääminen kontrollimuuttujaksi 
jälkimmäisessä mallissa tekee vakiotermin tilastollisesti merkitsemättömäksi. 
Molemmat mallit ovat tilastollisesti merkitseviä, joskin niiden kokonaisseli- 


tysaste jää varsin alhaiseksi. 
I Neljässä tapauksessa tilintarkastajaa ei voitu identifioida, minkä vuoksi nämä tapauk- 
set jätettiin pois raportoidusta analyysista. Nämä kunnat olivat Lestijärvi (2014, 2015), 
Laitila (2014) ja Loimaa (2014). Regressiomallit estimoitiin myös sillä oletuksella, että 
nämä tapaukset olisivat olleet saman tilintarkastajan tekemiä. Tulokset olivat samankal- 
taiset tässä artikkelissa raportoitujen tulosten kanssa. 

Taulukko 4. Tilintarkastuksen laadun yhteys kosmeettisen tuloksenohjaukseen 


Vastemuuttuja: Prob(Toinen_vasemmalta = 0) 


[1] 


Muuttuja Ennuste Kerroin p-arvo dy/dx p-arvo 
- RK ** 
Ammattitaito 1,124 0,003 0,159 0,012 
(0,384) (0,063) 
ja 2 ** N KE 
Biga 1,131 0,019 0,110 0,003 
(0,483) (0,037) 
ai * e. * 
Sukupuoli (nainen) 0,527 0,084 0,058 0,059 
(0,305) (0,031) 
Toimialaerik. N "0,123 0,748 "0,015 0,752 
(0,400) (0,04) 
Ln(Asukasluku) + 
P KKK 
Vakio 1,640 0,000 
(0,369) 
N 386 
Wald x? 15;01*** 0,005 
Log pseudol. -150,954 
Pseudo R? 0,034 
Vastemuuttuja: Prob(Toinen vasemmalta = 0) 
[2] 
Muuttuja Ennuste Kerroin p-arvo dy/dx p-arvo 
ja RK ** 
Ammattitaito 1,264 0,004 0,182 0,013 
(0,433) (0,073) 
Bi - -1,046** 0,031 -0,102*** 0,008 
A (0,486) (0,038) 
a * a * 
Sukupuoli (nainen) 0,532 0,080 0,058 0,054 
(0,304) (0,030) 
Toimialaerik. - -0,021 0,961 -0,002 0,962 
(0,435) (0,051) 
+ -0,142 0,302 -0,017 0,302 
Ln(Asukasluku) (0,138) (0,016) 
Vakio -0,524 0,629 
(1,083) 
N 386 
Wald x? 16,33*** 0,006 
Log pseudo. -150,424 
Pseudo R? 0,037 


Keskivirheet suluissa. dy/dx: marginaalivaikutus. Tilastollinen merkitsevyys: *** p-arvo < 0,01, ** 


p-arvo < 0,05, * p-arvo < 0,1. 

Tulokset voidaan tulkita regressiomallin 2 perusteella. Ensinnäkin havai- 
taan, että verrattuna perusjoukkoon tilintarkastajan ammattitaito kasvattaa 
todennäköisyyttä, että toinen numero vasemmalta on nolla 18,2 prosentilla 
(p = 0,013). Tämän vuoksi hypoteesi Hı hylätään. Sitä vastoin verrattuna pe- 
rusjoukkoon Big4-yhteisöjen tilintarkastaja vähentää nollan todennäköisyyt- 
tä kymmenellä prosentilla (10,2 prosentilla, p = 0,008), minkä seurauksena 
hypoteesia H2 ei voida hylätä. Lisäksi verrattuna perusjoukkoon naispuolinen 
tilintarkastaja vähentää nollan todennäköisyyttä noin kuudella prosentilla 
(5,8 %:lla, p = 0,054). Tämän perusteella hypoteesia H3 ei voida hylätä vii- 
den prosentin luottamustasolla. Tilintarkastajan toimialaerikoistumisella ja 
kunnan koolla ei ole yhteyttä nollan todennäköisyyteen tässä aineistossa (p = 
0,962 ja p = 0,302). 


Johtopäätökset 


Tilintarkastuksen laatua on tarkasteltu laajalti (esim. Miettinen 2008; Kuti- 
la & Ihantola 2009; Alander & Taskinen 2009; Sundgren 2009; Zerni 2009; 
Kihn & Näsi 2011; Kihn 2017), mutta parhaan tietämyksemme mukaan ai- 
kaisempaa tutkimustietoa kuntien kosmeettisesta tuloksenohjauksesta ei ole 
saatavilla. Tämän tutkimuksen tarkastelun kohteena oli kuntataloudessa ta- 
pahtuva kosmeettinen tuloksenohjaus ja sen yhteys tilintarkastuksen laatuun. 
Tutkimuksessa testattiin vuosien 2014—2015 ylijäämäisten kuntien (yhteensä 
386) raportoiman tuloksen ja vastuullisiin tilintarkastajiin liittyvien tausta- 
tietojen perusteella neljää hypoteesia. Ensimmäisen hypoteesin mukaan vas- 
tuullisen tilintarkastajan ammattitaito vähentää kuntien ylijäämissä esiinty- 
vää tuloksenohjausta. Toisen hypoteesin mukaan vastuullisen tilintarkastajan 
kuuluminen Big4-yhteisöön vähentää kuntien ylijäämissä esiintyvää tuloksen- 
ohjausta. Kolmannen hypoteesin mukaan vastuullisen tilintarkastajan naissu- 
kupuoli vähentää kuntien ylijäämissä esiintyvää tuloksenohjausta. Neljännen 
hypoteesin mukaan vastuullisen tilintarkastajan kuuluminen kuntien tarkas- 
tukseen erikoistuneeseen tilintarkastusyhteisöön vähentää kuntien ylijäämis- 
sä esiintyvää tuloksenohjausta. Tarkastelluista hypoteeseista tilastollista tukea 


saivat toinen ja kolmas: vastuullisen tilintarkastajan kuuluminen Big4-tilin- 

tarkastusyhteisöön ja naissukupuoli vähensivät kosmeettisen tuloksenoh- 
jauksen todennäköisyyttä. Koko perusjoukon tarkastelu osoitti, että Suomen 
kuntien tilintarkastus on vahvasti keskittynyttä. Kuntatalouteen erikoistunut 
BDO vastaa noin kahdesta kolmasosasta tilintarkastuksia, eikä tilintarkasta- 
jan kuntatalouteen erikoistumisen ja kosmeettisen tuloksenohjauksen väliltä 
löydetty tilastollisesti merkitsevää yhteyttä. 

Empiirisissä testeissä nousi esiin yllättävä ja ennusteiden vastainen tulos. 
Tilintarkastajan korkea ammattitaito kasvatti kosmeettista tuloksenohjausta. 
Yksi mahdollinen selitys tälle empiiriselle havainnolle voisi olla se, että eri- 
tyisen ammattitaitoinen tilintarkastaja kohdistaa tarkastuksen painotetusti 
olennaisiin asioihin eikä käytä resurssejaan epäolennaisiin ja kosmeettisiin 
seikkoihin tilinpäätöksissä. Lisäksi tiukasti kilpailluilla kunnallisilla tilintar- 
kastusmarkkinoilla tilintarkastusyhteisöt joutuvat usein myymään lakisää- 
teistä tilintarkastusta hinnoilla, mikä saattaa johtaa avustavien tilintarkas- 
tajien käyttöön kenttätyössä vastuullisen tilintarkastajan sijasta. Avustavat 
tilintarkastajat eivät välttämättä ole kykeneviä huomaamaan kosmeettisia 
tuloksenohjauspyrkimyksiä asiakaskunnissa. Tämä empiirinen havainto on 
mielenkiintoinen ja synnyttää herätteen tutkia seikkaa jatkossa lisää ehkä osin 
myös toisenlaisilla aineistoilla. 

Kuten kaikilla tutkimuksilla, tälläkin on rajoitteensa. Tutkimusaineisto 
rajoittuu vuosiin 2014 ja 2015. Pidemmän ajanjakson tarkastelu tulevaisuu- 
den tutkimuksissa lisäisi tulosten luotettavuutta. Osa nollahypoteeseistä on 
saattanut jäädä voimaan siitä johtuen, että aineiston koko on melko pieni. Jos 
kosmeettisen tuloksenohjauksen ohella kunta-aineistosta olisi saatavilla olen- 
naista virhettä mittaava tuloksenohjausindikaattori, se toisi mielekkään ver- 
tailukohdan kosmeettiselle tuloksenohjaukselle. Lisäksi alijäämien tarkastelu 


toisi arvokkaan lisänäkökulman. 


Lähteet 


Alander, I. & Taskinen, A. 2009. Tilintarkastajien ammattitaidon valvonta ja laadun- 
tarkastukset. Teoksessa Heiskanen, J., Kihn L-A. & Näsi, S. (toim.) Näkökulmia 
laskentatoimeen ja tilintarkastukseen. Tampere: Tampere University Press, 112— 
126. 


NÄKÖKULMIA TILINTARKASTUKSEEN JA ARVIOINTIIN 131 


Aono, J.Y. & Guan, L. 2008. The Impact of Sarbanes-Oxley Act on Cosmetic Earnings 
Management. Research in Accounting Regulation Vol. 20, 205-215. 

Barua, A., Davidson, L., Rama, D. & Thiruvadi, S. 2010. CFO gender and accruals quality. 
Accounting Horizons Vol. 24, 25-39. 

Becker, C., Defond, M., Jiambalvo, J. & Subramanyam, K.R. 1998. The Effect of Audit 
Quality on Earnings Management. Contemporary Accounting Research Vol. 15, 
No. 1, 1-24. 

Boone, J., Khurana, I. & Raman, K. K. 2010. Do the Big 4 and the second-tier firms 
provide audits of similar quality? Journal of Accounting and Public Policy Vol. 29, 
No. 4, 330-352. 

Brenner, G.A. & Brenner, R. 1982. Memory and Markets, or Why Are You Paying $2.99 
for a Widget? The Journal of Business Vol. 55, No. 1, 147-158. 

Carslaw, C.A.P.N. 1988. Anomalies in Income Numbers: Evidence of Goal Oriented 
Behavior. The Accounting Review Vol. 63, No. 2, 321-327. 

Carson, E. 2009. Industry specialization by global audit firm networks. The Accounting 
Review Vol. 84, No. 2, 355-382. 

Das, S. & Zhang, H. 2003. Rounding-up in reported EPS, behavioral thresholds, and 
earnings management. Journal of Accounting and Economics Vol. 35, 31-50. 

Dechow, P., Ge, W. & Schrand, C. 2010. Understanding earnings quality: A review of 
the proxies, their determinants and their consequences. Journal of Accounting and 
Economics Vol. 50, No. 2, 344-401. 

Durtschi, C., Hillison, W. & Pacini, C. 2004. The Effective Use of Benford’s Law to 
Assist in Detecting Fraud in Accounting Data. Journal of Forensic Accounting Vol. 
V (2004), 17-34. 

Eshleman, J. D. & Guo, P. 2014. Do Big 4 auditors provide higher audit quality after 
controlling for the endogenous choice of auditor? Auditing: A Journal of Practice 
& Theory Vol. 33, No. 4, 197-219. 

Francis, J. 2004. What do we know about audit quality? The British Accounting Review 
Vol. 34, No. 4, 345-368. 

Francis, J.R. 2011. A Framework for Understanding and Researching Audit Quality. 
Auditing: A Journal of Practice & Theory Vol. 30, No. 2, 125-152. 

Gold, A., Hunton, J.E. & Gomaa, M.I. 2009. The impact of client and auditor gender on 
auditors’ judgments. Accounting Horizons Vol. 23, No. 1, 1-18. 

Guan, L., Daoping, H. & Yang, D. 2006. Auditing, integral approach to quarterly 
reporting, and cosmetic earnings management. Managerial Auditing Journal Vol. 
21, Vol. 6, 569-581. 

Giinnel, S. & Tödter, K.-H. 2009. Does Benford’s Law hold in economic research and 
forecasting? Empirica Vol. 36, 237-292. 

He, D. & Guan, D. 2014. Rounding phenomenon in reported earnings and revenues: 
evidence from Japan. International Journal of Accounting and Information 
Management Vol. 22, No. 1, 68-79. 


132 


Hill, T.P. 1995a. A Statistical Derivation of the Significant Digit Law. Statistical Science 
Vol. 10, Vol. 4, 354-363. 

Hill, T.P. 1995b. The Significant Digit Phenomenon. American Mathematical Monthly 
Vol. 102, 332-327. 

Ittonen, K., Vähämaa, E. & Vähämaa, S. 2013. Female Auditors and Accruals Quality. 
Accounting Horizons Vol. 27, No. 2, 205-228. 

Jorgensen, B.N., Lee, Y.G. & Rock, S. 2014. The Shapes of Scaled Earnings Histograms 
Are Not Due to Scaling and Sample Selection: Evidence from Distributions of 
Reported Earnings per Share. Contemporary Accounting Research Vol. 31, No. 2, 
498-521. 

Kihn, L-A. 2017. Tilintarkastuksen laatu — ajankohtaiskatsaus tilintarkastuksen 
tieteelliseen tutkimukseen. Teoksessa Kihn, L-A., Leponiemi, U., Oulasvirta, 
L., Ruohonen, J. & Wacker, J. (toim.) Näkökulmia tarkastukseen ja arviointiin. 
Tampere: Tampere University Press. 81-100. 

Kihn, L-A. & Näsi, S. 2011. Tilintarkastusta käsittelevien väitöskirjojen tutkimus- 
strategiset valinnat — aihepiiri ja tutkimusote. Teoksessa Annukka Jokipii & 
Johanna Miettinen (toim.) Contributions to Accounting, Auditing and Internal 
Control. Contributions in Honor of Professor Teija Laitinen. Acta Wasaensia No. 
234, Business Administration 97 Accountingand Finance. Universitas Wasaensis, 
61—87. 

Krishnan, G.V. & Parsons, L. M. 2008. Getting to the bottom line: An exploration of 
gender and earnings quality. Journal of Business Ethics Vol. 78, No. 1/2, 65-76. 

Kinney, W., Burgstahler, D. & Martin, R. 2002. Earnings Surprise “Materiality” as 
Measured by Stock Returns. Journal of Accounting Research Vol. 40, No. 5, 1297- 
1329. 

Kinnunen, J. & Koskela, M. 2003. Who Is Miss World in Cosmetic Earnigns 
Management? A Cross-National Comparison of Small Upward Rounding of Net 
Income Numbers among Eighteen Countries. Journal of International Accounting 
Research Vol. 2, 39-68. 

Knechel, W. R., Krishnan, G. V., Pevzner, M., Shefchik, L. B. & Velury, U. K. 2013. Audit 
Quality: Insights from the Academic Literature. Auditing: A Journal Of Practice 
& Theory Vol. 32, 385-421. 

Kuntalaki 17.3.1995/365. 

Kutila, J. & Ihantola, E-M. 2009. HTM-tilintarkastajien kokemuksia laaduntarkas- 
tuksista vuosina 1998-2006. Teoksessa Heiskanen, J., Kihn L-A. & Näsi, S. 
(toim.) Näkökulmia laskentatoimeen ja tilintarkastukseen. Tampere: Tampere 
University Press, 127-145. 

Lennox, C. 1999. Are large auditors more accurate than small auditors? Accounting and 
business research Vol. 29, No. 3, 217-227. 

Lin, F. & Wu, S.-F. 2014. Comparison of cosmetic earnings management for the developed 
markets and emerging markets: Some empirical evidence from the United States 
and Taiwan. Economic Modelling Vol. 36, 466-473. 


NÄKÖKULMIA TILINTARKASTUKSEEN JA ARVIOINTIIN 133 


Miettinen, J. 2008. The Effect of Audit Quality on the Relationship between Audit Committee 
Effectiveness and Financial Reporting Quality. Acta Wasaensia No. 197. Business 
Administration 80. Accounting and Finance. Vaasan yliopisto, Vaasa. 

Nigrini, M. 1996. A Taxpayer Compliance Application of Benford’s Law. The Journal of 
American Taxation Association Vol. 18, No. 1, 72-91. 

Niskanen, J. & Keloharju, M. 2000. Earnings cosmetics in a tax-driven accounting 
environment: evidence from Finnish public firms. European Accounting Review 
Vol. 9, No. 3, 443-452. 

Niskanen, J., Karjalainen, J., Karjalainen, J. & Niskanen, M. 2012. Earnings cosmetics 
and auditor gender: evidence from Finnish private firms. International journal of 
Behavioural Accounting and Finance Vol. 3, No. 3/4, 188-201. 

Niskanen, M., Karjalainen, J. & Niskanen, J. 2011. Demand for audit quality in small 
private firms: evidence on ownership effects. International Journal of Auditing 
Vol. 15, No. 4, 43-65. 

Peni, E. & Vahamaa, S. 2010. Female executives and earnings management. Managerial 
Finance Vol. 36, No. 7, 629-645. 

Reichelt, J. K. & Wang, D. 2010. National and office-specific measures of auditor industry 
expertise and effects on audit quality. Journal of Accounting Research Vol. 48, No. 
3, 647-686. 

Skousen, C.J., Guan, L. & Wetzel, T.S. 2004. Anomalies and Unusual Patterns in 
Reported Earnings: Japanese Managers Round Earnings. Journal of International 
Financial Management and Accounting Vol. 15, No. 3, 212-234. 

Sundgren, S. 2009. Perceived audit quality, modified audit opinions and the likelihood of 
liquidating, bankruptcy among financially weak firms. International Journal of 
Auditing Vol. 13, No. 3, 203-221. 

Thomas, J.K. 1989. Unusual Patterns in Reported Earnings. The Accounting Review Vol. 
64, No. 4, 773-787. 

Van Caneghem, T. 2002. Earnings Management Induced by Cognitive Reference Points. 
British Accounting Review Vol. 34, 167-178. 

Zerni, M. 2009. Essays on Audit Quality. Acta Unviersitatis Ouluensis G Oeconomica 39. 
Oulun yliopisto, Oulu. 


Liite 1. Analyysissä mukana olleet kunnat 


Vuosi 2015 (189 kuntaa, joilla on vähintään 10 euron ylijäämäinen tilikauden tulos ja 
joilta oli saatavilla tilintarkastajatiedot): 


Alajärvi, Alavieska, Asikkala, Enonkoski, Espoo, Eurajoki, Evijärvi, Forssa, Haapa- 
järvi, Hailuoto, Hamina, Hankasalmi, Hartola, Hattula, Hausjärvi, Helsinki, Hir- 
vensalmi, Honkajoki, Huittinen, Humppila, Hyrynsalmi, Hämeenlinna, Ii, Iisalmi, 
Titti, Ikaalinen, Ilomantsi, Inari, Inkoo, Isojoki, Isokyrö, Joensuu, Jokioinen, Jout- 
sa, Juuka, Juupajoki, Juva, Jämsä, Kalajoki, Kangasala, Kangasniemi, Kankaanpää, 
Kannonkoski, Kannus, Karijoki, Karkkila, Karstula, Karvia, Kauhava, Kauniainen, 
Keitele, Kempele, Kerava, Kinnula, Kitee, Kittilä, Kivijärvi, Kokemäki, Kolari, Kon- 
nevesi, Kontiolahti, Koski, Kristiinankaupunki, Kuhmo, Kuhmoinen, Kustavi, Kuu- 
samo, Kyyjärvi, Kärsämäki, Laitila, Lappajärvi, Lappeenranta, Lapinjärvi, Lapua, 
Laukaa, Lemi, Leppävirta, Lieksa, Lieto, Liminka, Liperi, Loimaa, Loppi, Loviisa, 
Luhanka, Maalahti, Marttila, Masku, Merikarvia, Miehikkälä, Multia, Muonio, 
Myrskylä, Mäntsälä, Mänttä-Vilppula, Mäntyharju, Naantali, Nastola, Nivala, Nou- 
siainen, Nurmes, Orimattila, Oripää, Orivesi, Oulainen, Oulu, Outokumpu, Padas- 
joki, Paltamo, Parainen, Parikkala, Parkano, Pedersören kunta, Perho, Pertunmaa, 
Petäjävesi, Pieksämäki, Pietarsaari, Pihtipudas, Pirkkala, Polvijärvi, Pomarkku, Por- 
nainen, Pudasjärvi, Punkalaidun, Puolanka, Puumala, Pyhäjoki, Pyhäntä, Pyhäranta, 
Pälkäne, Raahe, Rantasalmi, Ranua, Rautjärvi, Reisjärvi, Riihimäki, Ristijärvi, Ro- 
vaniemi, Ruovesi, Rääkkylä, Salla, Salo, Sastamala, Savonlinna, Savukoski, Sievi, Sii- 
kainen, Siikajoki, Siikalatva, Siilinjärvi, Sipoo, Sodankylä, Soini, Somero, Sonkajärvi, 
Sulkava, Suomussalmi, Suonenjoki, Sysmä, Taivalkoski, Taivassalo, Tammela, Tervo- 
la, Tohmajärvi, Toholampi, Toivakka, Turku, Tuusniemi, Tyrnävä, Urjala, Utajärvi, 
Utsjoki, Uurainen, Uusikaupunki, Vaala, Vantaa, Varkaus, Vesanto, Veteli, Vieremä, 
Viitasaari, Vimpeli, Virolahti, Virrat, Vöyri, Ylitornio, Ylivieska, Ypäjä, Äänekoski. 

Vuosi 2014 (197 kuntaa, joilla on vähintään 10 euron ylijäämäinen tilikauden tulos ja 
joilta oli saatavilla tilintarkastajatiedot): 


Alajärvi, Alavieska, Alavus, Asikkala, Askola, Enonkoski, Enontekiö, Espoo, Eu- 
rajoki, Evijärvi, Forssa, Halsua, Hamina, Harjavalta, Hartola, Hattula, Hausjärvi, 
Helsinki, Vantaa, Hirvensalmi, Honkajoki, Humppila, Hyrynsalmi, Hämeenky- 
rö, Hämeenlinna, Ii, Iisalmi, Iitti, Ilomantsi, Inari, Inkoo, Isojoki, Isokyrö, Imatra, 
Janakkala, Joensuu, Jokioinen, Joroinen, Joutsa, Juuka, Juupajoki, Juva, Jämsä, Jär- 
venpää, Kajaani, Kalajoki, Kangasniemi, Kankaanpää, Kannonkoski, Kannus, Ka- 
rijoki, Karkkila, Karstula, Karvia, Kauhava, Kaustinen, Keitele, Keminmaa, Kerava, 
Keuruu, Kinnula, Kitee, Kittilä, Kivijärvi, Kokkola, Kolari, Konnevesi, Korsnäs, 
Koski, Kotka, Kouvola, Kristiinankaupunki, Kruunupyy, Kuhmo, Kuhmoinen, 
Kuopio, Kuortane, Kustavi, Kuusamo, Outokumpu, Kyyjärvi, Kärkölä, Kärsämäki, 
Köyliö, Lahti, Lappajärvi, Lappeenranta, Lapua, Laukaa, Leppävirta, Lieksa, Limin- 
ka, Liperi, Loppi, Loviisa, Luhanka, Luumäki, Parainen, Maalahti, Merijärvi, Me- 
rikarvia, Miehikkälä, Mikkeli, Multia, Muonio, Muurame, Mäntsälä, Mäntyharju, 
Mänttä-Vilppula, Naantali, Nivala, Nousiainen, Nurmes, Orimattila, Oulainen, 
Oulu, Padasjoki, Paltamo, Parikkala, Perho, Pertunmaa, Petäjävesi, Pielavesi, Pietar- 
saari, Pedersören kunta, Pihtipudas, Polvijärvi, Pomarkku, Pori, Pudasjärvi, Pukki- 
la, Puumala, Pyhäjoki, Pyhäjärvi, Pyhäntä, Pälkäne, Raahe, Raisio, Ranua, Rauma, 
Rautavaara, Reisjärvi, Riihimäki, Ristijärvi, Ruokolahti, Ruovesi, Sauvo, Savitaipale, 
Savonlinna, Savukoski, Sievi, Siikajoki, Siilinjärvi, Sodankylä, Soini, Somero, Son- 
kajärvi, Sotkamo, Sulkava, Suomussalmi, Suonenjoki, Vaala, Siikalat, Taivalkoski, 
Taivassalo, Tammela, Tarvasjoki, Tervo, Tervola, Tohmajärvi, Toholampi, Toivakka, 
Turku, Pello, Tuusula, Tyrnävä, Urjala, Utajärvi, Utsjoki, Uurainen, Valkeakoski, 
Varkaus, Vehmaa, Veteli, Vieremä, Vihti, Viitasaari, Virolahti, Virrat, Vöyri, Ylitor- 
nio, Ylivieska, Ylöjärvi, Ähtäri, Äänekoski 

Pienten ja keskisuurten yritysten toiminnan jatkuvuus 
ja tilintarkastuskertomuksen mukauttaminen - 
tilintarkastaj ien ammatillinen harkinta ja raportointi 


Hannu Ojala, Pasi Leppänen ja Anna-Liisa Koskelainen 


Tämän tutkimuksen tavoitteena on tulkita tilintarkastajan amma- 
tilliseen harkintaan liittyvää päätöksentekoa pienten ja keskisuur- 
ten yritysten (pk-yritysten) toiminnan jatkuvuuden arvioinnissa. 
Tutkimuksessa pyritään tilintarkastajien haastattelujen avulla 
induktiivisesti avaamaan tähän liittyvää ”mustaa laatikkoa”. Tut- 
kimuksessa täydennetään Carsonin, Fargherin, Geigerin, Lennoxin, 
Raghunandan ja Willekensin (2013) rakentamaa viitekehystä, josta 
tutkimuksessa tarkastellaan toiminnan jatkuvuuteen liittyvää 
arviointia ja sen raportointia. Jatkuvuuden arviointiin liittyen 
laaditaan aiempaan kirjallisuuteen ja tilintarkastajien haastat- 
teluihin perustuva viisiportainen, uusi jäsennys ammatillisesta 
harkinnasta: (1) toimintakertomukseen vaikuttavat johdon arviot, 
(2) tuloslaskelmaan liittyvät näkökulmat, (3) taseeseen liittyvät 
näkökulmat, (4) liitetiedoissa esitettäviin taseen ulkopuolisiin 
riskeihin liittyvät näkökulmat sekä (5) eskaloituva epävarmuus. 
Tutkimuksessa esiin nousseet tilintarkastajien näkökulmat sijoi- 
tetaan edellä mainittuun ryhmittelyyn. Haastatteluista saatiin 
tukea muille paitsi taseeseen liittyville näkökulmille. Tutkimuk- 
sen empiiriset havainnot tukevat Carsonin ym. (2013) esittämää 
toiminnan jatkuvuuden raportointiin perustuvaa ryhmittelyä. 


Johdanto 


Suomessa tilintarkastajan antama lausunto toiminnan jatkuvuuden epävar- 
muudesta on yksi kolmesta yleisimmästä syystä tilintarkastuskertomuksen 
mukauttamiseen pienissä ja keskisuurissa eli pk-yrityksissä (Niemi & Sund- 
gren 2012). Toiminnan jatkuvuuden periaatteen soveltamisessa on pohjimmil- 
taan kysymys tilintarkastuksen laadusta. Se ilmenee esimerkiksi siitä, havait- 


seeko tilintarkastaja toiminnan jatkuvuuden uhasta kertovat epävarmuudet ja 

raportoiko hän niistä. Ulkopuolisille tällainen tilintarkastuksen laatu on tyy- 
pillisesti havaittavissa vain välillisesti tilintarkastajien raporttien perusteella 
(Francis 2011). Tilintarkastuksen laadussa on ensisijaisesti kyse tilintarkasta- 
jan pätevyydestä ja riippumattomuudesta. Aiemman kirjallisuuden perusteel- 
la tunnetaan tilintarkastajien raportointikäytäntöä. Esimerkiksi tiedetään, 
että tilintarkastuskertomukseen toiminnan jatkuvuudesta aiheutuneen mu- 
kautuksen on saanut maksukyvyttömistä yrityksistä vuositasolla noin puolet 
(Laitinen & Laitinen 2014, 71) ja että pk-yritysten kanssa pitkään jatkuneet 
asiakassuhteet vaikuttavat tilintarkastajan toiminnan jatkuvuuden raportoin- 
tiin (Sundgren & Svanström 2014). Tämän tutkimuksen tavoitteena on tulki- 
ta tilintarkastajan ammatilliseen harkintaan liittyvää päätöksentekoa pk-asia- 
kasyritysten toiminnan jatkuvuuden arvioinnissa. Erona aiempiin toiminnan 
jatkuvuuden oletuksen arviointiin ja raportointiin liittyviin tutkimuksiin on, 
että tämä tutkimus keskittyy tilintarkastajan ammatilliseen harkintaan, joka 
edeltää tilintarkastusraportin laadintaa. 

Carson, Fargher, Geiger, Lennox, Raghunand ja Willekens (2013) ehdot- 
tavat toiminnan jatkuvuuteen liittyvän epävarmuuden raportointia koskevas- 
sa kirjallisuuskatsauksessaan, että tulevaisuuden tutkimukset keskittyisivät 
avaamaan laadullisin menetelmin ”mustaa laatikkoa”, joka liittyy tilintarkas- 
tajien ammatilliseen harkintaan koskien tilintarkastaja-asiakas vuorovaiku- 
tusta, tilintarkastusasiakkaan piirteiden huomioimista ja päätöksentekoa toi- 
minnan jatkuvuuteen liittyvän mukautetun tilintarkastusraportin laadintaa 
koskien. Tässä tutkimuksessa pyritään jatkamaan Carsonin ym. (2013) teore- 
tisointia keskittymällä erityisesti tilintarkastajien ammatilliseen harkintaan, 
joka koskee toiminnan jatkuvuuden oletuksen arviointia. Tämä tapahtuu 
täydentämällä Carsonin ym. (2013) rakentamaa viitekehystä viisiportaisella jä- 
sennyksellä: (1) toimintakertomukseen vaikuttavat johdon arviot, (2) tuloslas- 
kelmaan liittyvät näkökulmat, (3) taseeseen liittyvät näkökulmat, (4) liitetie- 
doissa esitettäviin taseen ulkopuolisiin riskeihin liittyvät näkökulmat sekä (5) 
eskaloituva epävarmuus. 

Agenttiteorian (Jensen & Meckling 1976) mukaan riippumattomalla ti- 
lintarkastuksella on tärkeä rooli epäsymmetrisen informaation aiheuttamien 


ongelmien vaikutusten vähentämisessä. Tilinpäätösraportointi eroaa merkit- 


138 


tävällä tavalla arvopaperipörssiin listautuneiden yhtiöiden ja ei-listautuneiden 
yhtiöiden välillä (Ball & Shivakumar 2005). Ei-listautuneiden yhtiöiden sisäi- 
seen valvontaan liittyvät kontrollijärjestelmät ovat vähemmän muodollisia 
ja tilintarkastus saattaa korvata heikommin kehittyneitä sisäisiä kontrolleja 
(Simunic & Stein 1987; Abdel-Khalik 1993; Carey ym. 2000). Aiempi toimin- 
nan jatkuvuuden oletukseen liittyvä kirjallisuus kohdistuu pääsääntöisesti 
suurten pörssilistattujen yritysten tilintarkastuksiin. Koska niihin liittyvät 
tulokset eivät ole suoraan yleistettävissä pk-yritysten tilintarkastuksiin (Langli 
& Svanström 2014, 148), tässä tutkimuksessa pyritään avaamaan tilintarkas- 
tuksen laatuun liittyvää tilintarkastusprosessia pk-yritysten tilintarkastajien 


haastattelujen avulla. 


Normitausta 


Tilintarkastuslain 4:3 $:n mukaan tilintarkastuksessa on noudatettava hy- 
vää tilintarkastustapaa. Keskeisen osan hyvää tilintarkastustapaa muodosta- 
vat kansainväliset tilintarkastusstandardit, jotka ovat IFAC:n hyväksymiä. 
Tilintarkastuslain 3:3 $:n mukaan tilintarkastustehtävissä on noudatettava 
tilinpäätösten ja konsolidoitujen tilinpäätösten lakisääteisestä tilintarkas- 
tuksesta annettuja, Euroopan unionissa sovellettaviksi hyväksyttyjä tilintar- 
kastusstandardeja (kansainväliset tilintarkastusstandardit eli ISA-standardit). 
Kansainvälisiä tilintarkastusstandardeja voidaan soveltaa tarkoituksenmukai- 
sessa laajuudessa lain mukaan myös pienyrityksen tilintarkastuksessa. 
Kansainvälisessä tilintarkastusstandardissa ISA 570 Toiminnan jatkuvuus 
(International Auditing Practices Committee 1999) käsitellään tilintarkas- 
tajan velvollisuuksia, jotka liittyvät siihen, miten toimiva johto on käyttänyt 
oletusta toiminnan jatkuvuudesta tilinpäätöksen laadinnassa. Toiminnan 
jatkuvuutta koskevan oletuksen mukaan yhteisön katsotaan jatkavan liiketoi- 
mintaansa ennakoitavissa olevan tulevaisuuden ajan. Tilinpäätös laaditaan tä- 
hän jatkuvuuden oletukseen pohjautuen. Tilintarkastaja on velvollinen hank- 
kimaan tarpeellisen määrän tarkoitukseen soveltuvaa tilintarkastusevidenssiä 
siitä, että toimivan johdon on ollut asianmukaista käyttää oletusta toiminnan 


jatkuvuudesta pohjana tilinpäätöksen laatimiselle. 

Standardin soveltamisohjeiden mukaan tapahtumat tai olosuhteet, jotka 
saattavat antaa aihetta epäillä oletusta toiminnan jatkuvuudesta, voivat liit- 
tyä esimerkiksi talouteen, toimintaan tai muihin seikkoihin. Esimerkkejä 
talouteen liittyvistä tapahtumista tai olosuhteista ovat huonot taloudelliset 
avaintunnusluvut, huomattavat liiketoiminnan tappiot ja kyvyttömyys hank- 
kia rahoitusta välttämättömiin investointeihin. Toimivan johdon aikomukset 
lopettaa yhteisö tai sen toiminta, toimivaan johtoon kuuluvien avainhenki- 
löiden menettäminen ilman, että tilalle on saatu uusia henkilöitä sekä kes- 
keisen asiakkaan menettäminen voivat olla toimintaan liittyviä toiminnan 
jatkuvuutta vaarantavia tekijöitä. Muihin seikkoihin kuuluvat muun muassa 
ratkaisematta olevat oikeusprosessit sekä säädösten ja määräysten muutokset 
silloin, kun ne vaikuttavat yhteisöön epäedullisesti. (International Auditing 
Practices Committee 1999.) 

Erityisesti pienille yhteisöille relevantteihin olosuhteisiin kuuluu stan- 
dardin mukaan esimerkiksi riski, että pankit ja muut luotonantajat lakkaa- 
vat ylläpitämästä yhteisön rahoitusta. Tämä sama koskee pääasiallisen tava- 
rantoimittajan, tärkeän asiakkaan tai keskeisen työntekijän taikka lisenssiin, 
franchising-jarjestelyyn tai muuhun juridiseen sopimukseen perustuvan toi- 
mintaoikeuden mahdollista menettämistä. (International Auditing Practices 
Committee 1999.) 

Toiminnan jatkuvuutta koskeva standardi sisältää ohjeet tilintarkastajan 
raportoinnista. Jos tilinpäätöksessä esitetään riittävästi tietoja toiminnan 
jatkuvuuteen liittyvästä epävarmuudesta, tilintarkastajan tulee esittää vakio- 
muotoinen lausunto ja sisällyttää tilintarkastuskertomukseen tiettyä seikkaa 
painottava lisätietokappale. Jos tilinpäätöksessä ei esitetä riittävästi tietoja, 
tilintarkastajan tulee antaa joko varauman sisältävä lausunto tai kielteinen 


lausunto ISA 705:n mukaisesti. (International Auditing Practices Committee 


1999.) 
Aiempi tutkimus 
Carson ym. (2013) ovat laatineet kirjallisuuskatsauksen tilintarkastajien toi- 


minnan jatkuvuuteen liittyvästä raportoinnista. Synteesinä viimeisten neljän 

vuosikymmenen tutkimuksesta he jakavat tutkimusalueen Kuviossa 1 neljään 
alueeseen: (1) tilintarkastajien arvio koskien toiminnan jatkuvuuden periaat- 
teen soveltamista tilinpäätöksessä, (2) tekijät, jotka vaikuttavat tilintarkastajan 
raportointiin toiminnan jatkuvuuden oletuksesta: tilintarkastaja, tilintarkas- 
tusasiakas, tilintarkastaja-asiakas-suhde, ympäristö (3) toiminnan jatkuvuu- 
den periaatteen vuoksi mukautettujen tilintarkastusraporttien täsmällisyys ja 
(4) toiminnan jatkuvuutta koskevien raporttien seurausvaikutukset. 

Käsillä oleva tutkimus keskittyy viitekehyksen kahteen kohtaan: tilintar- 
kastajien ammatilliseen harkintaan koskien toiminnan jatkuvuuden periaa- 
tetta ja toiminnan jatkuvuutta koskevan mukautetun tilintarkastusraportin 


osa-alueisiin eli kuvion 1 kahteen ylimpään kohtaan. 


Tilintarkastajan arvio, joka koskee johdon 
kannanottoa toiminnan jatkuvuudesta 


Tekijät, jotka vaikuttavat tilintarkastajan 
raportointitoimintaan jatkuvuuden oletuksesta: 
tilintarkastaja 

tilintarkastusasiakas 
tilintarkastaja-tilintarkastusasiakas-suhde 
ympäristö 


Toiminnan jatkuvuutta 


< koskevien raporttien 
täsmällisyys 


Toiminnan jatkuvuutta koskevien raporttien 


seurausvaikutukset 


Kuvio 1. Toiminnan jatkuvuuden oletukseen liittyvän 


tilintarkastajan raportoinnin teoreettinen viitekehys 
(Carson, Fargher, Geiger, Lennox, Raghunandan & Willekens 2013) 

Tilintarkastajan ammatillinen harkinta 


Carson ym. (2013) ovat niukkasanaisia tilintarkastajien ammatilliseen harkin- 
taan liittyen. Tämän he perustelevat sillä, että aiemman tutkimuksen perus- 
teella tilintarkastajilla ei yleensä ole ollut ongelmia tunnistaa taloudellisissa 
vaikeuksissa olevia yrityksiä (Kida 1980; Mutchler 1984) ja valtaosa toiminnan 
jatkuvuuteen perustuvaa mukautuspäätöstä tarkastelevista tutkimuksista on 
keskittynyt taloudellisissa vaikeuksissa oleviin yhtiöihin, joissa mukauttamis- 
päätös on ollut todennäköinen. 

Keskeinen tilintarkastajan ammatilliseen harkintaan liittyvä piirre on am- 
matillinen skeptisyys. Ammatillinen skeptisyys pitää sisällään vaatimuksen, 
että tilintarkastajien ei tulisi ottaa luottamusta lähtökohdaksi tilintarkastusta 
suorittaessaan, vaikka esimerkiksi taloudellinen paine tai luonnolliset luotta- 
muksen rakentumiseen liittyvät syyt antaisivat siihen aihetta (Loebbecke ym. 
1989), sillä näin toimiessaan tilintarkastaja hillitsee tilintarkastusasiakkaan 
oman edun tavoittelua (Shaub & Lawrence 1996). Beasley ym. (2001) pitävät 
ammatillisen skeptisyyden puutetta eräänä tärkeimpänä tilintarkastustoi- 
minnan ongelmana. Ammatillisen skeptisyyden harjoittamisen haasteena on 
pidetty sen määrittelyyn liittyvää horjuvuutta (Glover & Prawitt 2014). Se 
määritellään monin tavoin ja määritelmät poikkeavat toisistaan jossain mää- 
rin. Esimerkiksi Hurtt (2010) tulkitsee ammatillisen skeptisyyden monidi- 
mensionaaliseksi piirteeksi, joka voi olla joko pysyvä persoonallisuuden piirre 
tai liittyä johonkin tilapäiseen asiaintilaan. Shaub (1996) sen sijaan liittää am- 
matillisen skeptisyyden tilintarkastajan epäilykseen ja kyseenalaistavaan asen- 
teeseen tämän kerätessä aineistoa johdon arvioiden puolesta tai niitä vastaan. 
Tämän Shaub tulkitsee luottamuksen vastakohdaksi. Nelson (2009) nostaa 
esiin kaksi näkökulmaa ammatilliseen skeptisyyteen liittyen: oletettu epäilys 
(engl. presumptive doubt) ja neutraalius (engl. neutrality). Keskeinen ero näi- 
den kahden näkemyksen välillä on, että neuraalisuuden päähuomio on tilin- 
päätökseen liittyvässä olennaisessa virheessä tai väärinkäytöksessä, kun taas 
oletetussa epäilyksessä päähuomio on aineiston ja tuen löytämisessä koskien 
väitteitä, joita on esitetty tilinpäätöksessä (Quadackers ym. 2014). Tällä het- 
kellä tilintarkastuskäytännössä ei ole yksimielisyyttä siitä, kumpi näkökulma 
on soveltuvampi tilintarkastusta suoritettaessa (Quadackers ym. 2014). 

Toiminnan jatkuvuutta koskevan mukautetun tilintarkastusraportin osa- 
alueet 


Carson ym. (2013) esittavat toiminnan jatkuvuuden raportointiin liittyvan 
seikkaperäisen kirjallisuuskatsauksen, minkä vuoksi tässä tutkimuksessa ra- 
joitutaan ennen kaikkea tuomaan esiin aiempia tutkimustuloksia, jotka voisi- 
vat olla yleistettävissä pk-tilintarkastusasiakkaiden tilintarkastuksiin. 

Tilintarkastajaan liittyvät tekijät. Tilintarkastusyhteisön koko vaikuttaa 
tilintarkastajien todennäköisyyteen laatia muokattu tilintarkastuskertomus. 
Syynä tähän pidetään Big4-yhtiöiden tarvetta suojella itseään vakiomuo- 
toiseen tilintarkastuskertomukseen liittyviltä taloudellisilta riskeiltä. Tästä 
syystä Big4-yhtiöissä työskentelevät tilintarkastajat mukauttavat pienemmissä 
tilintarkastusyhteisöissä työskenteleviä tilintarkastajia helpommin toiminnan 
jatkuvuuteen liittyvistä syistä (Ireland 2003; Ajona, Dallo & Alegria 2008). 
Tilintarkastajat toimivat skeptisesti ja raportoivat konservatiivisesti, jos he ei- 
vät pysty objektiivisesti todentamaan johdon tuottoennusteiden paikkansapi- 
tävyyttä (Feng & Li 2014). 

Tyypillisimmät tilintarkastusasiakkaan piirteet, jotka liittyvät tilantee- 
seen, jossa tilintarkastusraportti on mukautettu toiminnan jatkuvuuden 
vuoksi, ovat heikko kannattavuus, korkea vipuvaikutus, heikko likviditeetti 
ja tilintarkastusasiakkaan syyllistyminen velan takaisinmaksuvelvoitteiden 
laiminlyömiseen (Geiger 2014, 302). Tilintarkastusasiakkaiden omat tule- 
vaisuuden ennusteet poikkeavat toisistaan sen mukaan, millainen niiden ta- 
loudellinen tila on. Heikossa tilassa olevilla yrityksillä on taipumus arvioida 
ennusteet liian optimistisina (Feng & Li 2014) ja sisäisen valvonnan olennai- 
nen heikkous lisää toiminnan jatkuvuuden liittyvien mukautusten määrää 
(Goh ym. 2013). Tilintarkastajan tulee arvioida toimivan johdon tuottaman 
tulevaisuutta koskevan taloudellisen informaation luotettavuus (Feng & Li 
2014). Tilintarkastuskertomukset voivat olla rahoituksen saatavuuden kan- 
nalta tärkeämpiä pk-yrityksille kuin pörssiin listautuneille yrityksille (Niemi 
& Sundgren 2012). Siksi pk-yritykset tilintarkastusasiakkaina voivat olla eri- 
tyisen kiinnostuneita siitä, onko tilintarkastusraportti vakiomuotoinen vai 


mukautettu. 

Tilintarkastajan ja tilintarkastusasiakkaan väliseen suhteeseen liittyvät teki- 
jät. Lausunnon antamista pörssiin listautumattomissa yrityksissä saattaa vai- 
keuttaa muun muassa pitkäaikainen asiakassuhde ja siitä saattaa seurata myös 
asiakkaan menetys (Langli & Svanström 2014, 151). Lisäksi pitkäaikainen 
asiakassuhde voi heikentää tilintarkastajan objektiivisuutta, jolloin tilintar- 
kastajan on vaikeaa säilyttää skeptisyyttään (Francis 2011). 

Tilintarkastusympäristöön liittyvät tekijät. Sen lisäksi, mitä aiemmin luvus- 
sa ”Normitausta” tuotiin esiin, tilintarkastusraportointiin vaikuttaa myös se, 
minkä kokoiset yritykset on lakisääteisesti tilintarkastettava. Suomen tilin- 
tarkastuslain (1141/2015) mukaan ”Jollei muussa laissa toisin säädetä, tilintar- 
kastaja voidaan jättää valitsematta yhteisössä, jossa sekä päättyneellä että sitä 
välittömästi edeltäneellä tilikaudella on täyttynyt enintään yksi seuraavista 
edellytyksistä: 1) taseen loppusumma ylittää 100 000 euroa; 2) liikevaihto tai 
sitä vastaava tuotto ylittää 200 000 euroa; tai 3) palveluksessa on keskimäärin 
yli kolme henkilöä.” Hyvä tilintarkastuskäytäntö perustuu pitkälti kansain- 
välisiin tilintarkastusstandardeihin ja kansainväliseen eettisen ohjeistukseen, 
jonka on laatinut the International Federation of Accountants (Niemi 2004; 
Niemi & Sundgren 2008). Tilintarkastusympäristöt poikkeavat toisistaan 
siinä, kuinka suuri on todennäköisyys oikeusriitojen syntymiseen tilintar- 
kastuslausuntojen perusteella. Suomessa oikeusriitojen syntyminen tilintar- 
kastuslausunnon perusteella on vähemmän todennäköistä kuin esimerkiksi 
Britanniassa tai Yhdysvalloissa (Niemi ym. 2012). Suomi on poikkeuksellinen 
toimintaympäristö pk-yritysten taloudellisen informaation ja tilintarkastus- 
tietojen saatavuuteen liittyen, sillä kaikkien osakeyhtiöiden tilinpäätöstiedot 
tallennetaan Patentti-ja rekisterihallituksen tietokantaan, josta ne ovat avoi- 
mesti saatavilla. Tällainen avoimuus lisää pk-yritysten taloudellisen informaa- 
tion luotettavuutta (Ojala ym. 2016). Lisäksi Suomessa on kansainvälisesti 
poikkeuksellisen selkeä ero tilintarkastuksen ja ulkoistetun tilinpäätöksen 
laadinnan välillä. Tilintarkastajat keskittyvät vain tilintarkastuksiin. Suoma- 
laisittain tilintarkastajat eivät laadi tilinpäätöksiä tilintarkastustehtäviensä 
ohella, kuten on kansainvälisesti tavanomaista niiden tilintarkastajien keskuu- 


dessa, jotka operoivat pk-yritysten kanssa (Ojala ym. 2014). 

Tilintarkastajien haastattelut ja toiminnan epävarmuuden 
arviointi tilinpäätöksen osa-alueiden mukaisesti 


Koska tämän tutkimuksen tavoitteena on tulkita tilintarkastajan ammatilli- 
seen harkintaan liittyvää päätöksentekoa pk-asiakasyritysten toiminnan jat- 
kuvuuden arvioinnissa, on luontevaa valita laadullinen tutkimus tutkimus- 
menetelmäksi. Laadullinen tutkimus tarjoaa mahdollisuuden monipuolisiin 
oivalluksiin tilinpäätösinformaatioon liittyvässä päätöksenteossa (Collis & 
Hussey 2013). 

Kaikki haastatellut tilintarkastajat toimivat Tampereen talousalueella. 
Kahdeksan tilintarkastajan haastattelulla saavutettiin kattava ja monipuoli- 
nen jakauma huomioiden tilintarkastajien erityis- ja ominaispiirteet. Edus- 
tettuina olivat eri ikäluokat (nuoremmat/vanhemmat), kokemuksen pituudet 
(lyhyt/pitkä), auktorisoinnit (HT/KHT) ja yhteisöt (Big4/ei-Big4). Haastatel- 
tujen tilintarkastajien ikäjakauma oli 30-60 vuotta ja tilintarkastuskokemuk- 
sen kesto kuudesta vuodesta yli 25 vuoteen. Lisäksi haastattelut kohdistettiin 
yhteisöissä niihin tilintarkastajiin, joiden tilintarkastusasiakkaista kaikki tai 
vähintään 80 prosenttia olivat pk-yrityksiä. Nämä seikat selvitettiin puhelin- 
tiedusteluissa ennen varsinaisia tutkimushaastatteluja. Pienempi määrä ei olisi 
kattavasti vastannut edellä oleviin tavoitteisiin ja suuremmalle määrälle ei ase- 
tettujen kriteerien kattavuuden vuoksi ollut tarvetta. Haastattelut suoritettiin 
Tampereen talousalueella, koska tutkijalla oli parhaat mahdollisuudet toteut- 
taa tutkimus tällä alueella oman sijaintinsa ja alueen tilintarkastusyhteisöjen 
riittävän määrän vuoksi sekä siksi, että alueen tilintarkastajat suhtautuivat 
positiivisesti tutkimukseen. Tilintarkastajien haastattelut toteutettiin yksilö- 
haastatteluina touko-kesäkuussa 2016. 

Haastattelut toteutettiin puolistrukturoidulla haastattelumenetelmällä eli 
teemahaastatteluina. Teemahaastattelu sopii käsillä olevassa tutkimuksessa 
empiirisen tiedon keruumenetelmäksi, sillä valitut haastateltavat ovat koke- 
neet pk-yritysten tilintarkastusten yhteydessä yrityksen toiminnan jatkuvuu- 
teen liittyvän merkittävän epävarmuuden tunnistamiseen ja soveltamiseen 
liittyviä tilanteita. Lisäksi tutkimuksessamme lähdettiin liikkeelle siitä läh- 
tökohdasta, että kaikkia haastateltavan kokemuksia, ajatuksia, uskomuksia 


ja tunteita halutaan sisällyttää tutkimusaineistoomme. Teemahaastattelun 

valinta mahdollistaa myös sen, että se ei sido haastateltavia tiettyyn "eiriin” 
eikä ota kantaa siihen kuinka syvälle haastatteluissa mennään. (Hirsjärvi & 
Hurme 2008.) Etukäteen valitut teemat perustuivat siihen, mitä toiminnan 
jatkuvuuteen liittyvästä epävarmuudesta tiedettiin aiemman kirjallisuuden 
perusteella. Haastatteluissa haastateltavaa kannustettiin kertomaan konkreet- 
tisia esimerkkejä erilaisista pk-yritysten toiminnan jatkuvuuteen liittyvistä 
tekijöistä ja tilanteista sekä niiden vaikutuksista. Tällöin haastateltaville esi- 
tettiin myös heidän vastauksiinsa perustuvia syventäviä kysymyksiä ja lisäky- 
symyksiä sekä tuotiin esiin haastattelukysymyksiin liittyviä aiempia keskeisiä 
tutkimustuloksia. Yksi kolmesta kirjoittajasta on suorittanut haastattelut ja 
käyttänyt samaa haastatteluaineistoa pro gradu -tutkielmassaan. 

Haastattelut nauhoitettiin ja litteroitiin. Litteroitu tekstimuotoinen haas- 
tattelu lähetettiin asianomaisille tarkistettavaksi. Litteroidut vastaukset koo- 
dattiin numeroin ja osin myös värein analyyttistä vaihetta varten. Vastaukset 
luokiteltiin teemojen alle siten, että jokaiselle kysymykselle annettiin teoreet- 
tisen viitekehyksen mukaista tutkittavaa kohdetta ilmaiseva koodi avainte- 
kijöittäin. Litteroidut tilintarkastajakohtaiset vastaukset hierarkisoitiin, ja 
niistä koottiin koodatut kysymyskohtaiset syventävät vastaukset omiksi tie- 
dostoikseen. Tällä tavoin pitkienkin vastausten analysoinnissa oli mahdollista 
keskittyä oleelliseen tietoon, vastausten samankaltaisuuteen ja niiden ryhmit- 
telyyn, esiintyneisiin erityis- ja ominaispiirteisiin sekä niihin seikkoihin, jotka 
oli syytä nostaa esiin toiminnan jatkuvuuden tutkimusta tukevana merkit- 
tävänä tai uutena tietona. Samalla pystyttiin muodostamaan eri vastauksista 
järkeviä kokonaisuuksia, analysoimaan aineistoa objektiivisesti sekä tekemään 
luotettavia johtopäätöksiä. 

Kuvaus haastatelluista tilintarkastajista esitetään taulukossa 1. Siitä havai- 
taan, että vuosittaisissa tilintarkastusten määrissä ja toiminnan jatkuvuuteen 
liittyvän epävarmuuden vuoksi mukautettujen kertomusten määrissä oli suu- 


ria tilintarkastajakohtaisia eroja. 

Taulukko 1. Haastatellut tilintarkastajat. 


Tilintar- Suku- Ikä Aukto- = Tilintar- Big4-tilintar- Tilintar- Toiminnan Haas- 
kastaja puoli risointi kastus- kastusyhtei- kastuksia jatkuvuus tattelun 
kokemus sön palveluk- vuodessa -mukautuk- kesto 
(vuosia) sessa sia vuosina (min) 
2011-2015 
A m 51 HT 10-15 ei 350 <50 54 
B m 35 KHT 10-15 ei 100 z5 58 
Ç m 30 HT 4-6 kylla 50 =5 56 
D m 31 HT 4-6 ei 100 <5 53 
E m 49 HT 16-20 ei 225 <10 56 
F n 40 KHT 10-15 kylla 60 o 57 
G m 60 KHT yli 25 kyllä 200 > 50 60 
H n 54 KHT 21-25 ei 260 =10 50 


Tilinpäätöksen osa-alueita ovat kirjanpitolain 3:1 S:n mukaan muuan muas- 
sa tuloslaskelma, tase ja liitetiedot. Lisäksi toimintakertomus sisältää johdon 
arvion toiminnan kehittymisestä, tulevaisuuden näkymistä ja toimintaan liit- 
tyvistä riskeistä. Liitetiedot kuvaavat taseen ulkopuolisia vastuita. Edellä mai- 
nittujen osa-alueiden lisäksi on olennaista havaita, että tilinpäätöksen laadin- 
taprosessi synnyttää eroja tilinpäätöksen luotettavuudessa (Scott 2015). Edellä 
mainituista tilinpäätöksen osa-alueista ja tilinpäätöksen luotettavuudesta 
käytetään jatkossa seuraavia nimityksiä: (1) johdon arviot, (2) tulos (kannat- 
tavuusongelma), (3) tase, (4) taseen ulkopuoliset riskit ja (5) eskaloituva epä- 
varmuus. Edellisten perusteella haastatteluista laaditaan luokitteleva jäsentely 
ja haastattelumateriaali analysoidaan tässä järjestyksessä siltä osin kuin niihin 


saadaan tukea empiirisestä aineistosta. 


Ammatillisen harkinnan osa-alueet 


Johdon arviot 


Kaikkien haastateltujen tilintarkastajien mukaan pk-yrityksissä toiminnan 
jatkuvuutta tarkastellaan ensisijaisesti tilinpäätöksen perusteella. Toiminnan 
jatkuvuuteen vaikuttavat kuitenkin merkittävästi myös johdon arviot yrityk- 


sen tulevaisuuden näkymistä (tilintarkastajat A ja G): 

... onko tilauksia ja onko pankkitilillä rahaa. Siis jos karrikoidaan. 
Monella pienyrittäjällä on näin. Ja sitten sitä täytyy vaan ruveta ky- 
selemään, että no, mikä on tilauskanta, miten on mennyt tilikauden 
jälkeen ja muuta sellaista. 


... jos tälläsiä kriittisiä asioita on, niin muodossa tai toisessa sitä kes- 
kustelua täytyy syventää. ... minkälaisia prosesseja siellä mahdollisesti 
on kesken, minkälaisia keskusteluja esimerkiksi rahoittajan kanssa 
käydään. 
Tilintarkastaja H:n mukaan johdon arvioita käydään läpi haastattelemalla 
johtoa, käymällä läpi tilinpäätösinformaatiota ja/tai selvittämällä yrityksen 


maksuvalmiutta: 


... että haastattelemalla tietysti johtoo ja heidän näkemyksiään, mut- 
ta että kun yleensä näissä pienissä ei edes haastatella ketään. Että kyl- 
lä se aika paljon painottuu sen tilinpäätöksen [analysointiin] ja mitä 
nyt on muuta tämmöstä tietoo sitten yhtiöstä saatavilla. Asiakastie- 
don rekisterit ja onko maksuongelmia ja tämmöstä, niin tämmöseen 
yleiskuvaan. ... mitä tiedetään nykytilanteesta kautta jos on tiedossa 
tulevaisuuden visioita jollakin. 


Tilintarkastaja B korostaa johdon arvioita myynnin kehittymisestä. Hän tuo 
myös esille sen, että johdon tekemien arvioiden luotettavuutta voi olla vaikea 


arvioida: 


... aika paljon se perustuu ensinnäkin niin kun siihen aineistoanaly- 
sointiin. Ja sitten ikään kun on ne havainnot valmiina, niin sitten 
käydään johdon kanssa ne läpi ja pyydetään vähän kommentteja. ... 
mutta eniten se keskittyy kuitenkin siihen myyntiin. Minkälaiset niin 
kun odotukset ja arviot siitä on ja totta kai se on sitten eri juttu, miten 
todenmukaisuutta voi arvioida, mutta ainakin ehkä enemmänkin se, 
että on ainakin tiedusteltu sitä. 


Kaikkien haastateltavien mukaan pk-yrityksissä johdon arvioita ei aina do- 
kumentoida eikä toimintaympäristön muutoksia analysoida systemaattises- 
ti. Budjetti saattaa olla laadittu, mutta sen perusteita ei aina ole luotettavasti 


määritelty. Tilintarkastajat A ja H kuvaavat kokemuksiaan seuraavasti: 

Eiväthän pienyritykset yleensä tee mitään [suunnitelmia]. Hyvin 
harvalla on sellainen hallituksen vuosikello tai järjestäytynyt halli- 
tuksen toiminta, jossa käydään sitä toimintaympäristöä läpi. Ne ovat 
erittäin isoja poikkeuksia. 


Budjetti tehdään näyttämään siltä, kun sen pitää näyttää ja se todel- 
lisuuspohja saattaa sitten olla toisenlainen. 


Paljon pieniä konserniyrityksiä tarkastava tilintarkastaja F korostaa sitä, että 
johdon arvioiden läpikäynti ja tilinpäätöksen analysointi muodostavat koko- 
naisuuden, jonka perusteella tilintarkastaja tekee päätelmät toiminnan jatku- 
vuuteen liittyvästä epävarmuudesta: 


... johdon kuva siitä taikka omistajan siitä, ett miten seuraava vuo- 
si jatkuu. Tulee se [strategia] siinä, onks liiketoiminta muuttumassa 
johonkin suuntaan, ollaanko selvästi menossa uusille alueille, pysy- 
täänkö samasta, ollaanko supistumassa. Ja sit tietenkin se, ett miten, 
minkälainen on tilauskanta. Siis tuleva vuosi, tavallaan tilauskanta 
suoraan, ett jos pystyy sanoo. Nää oli siis sen tilinpäätöksen lisäksi. 
Tietenkin siellä lisäksi katotaan se, miltä tuloslaskelma näyttää, mil- 
tä oma pääoma näyttää, miltä rahatilanne, velkatilanne. Se on ko- 
konaisuus. 


Vähäinen asiakkaiden tai sopimusten määrä lisää haastateltujen tilintarkasta- 
jien mukaan toiminnan jatkuvuuteen liittyvää epävarmuutta (tilintarkastajat 
A,B,C, E ja G). Tilintarkastaja E esittää tähän liittyvän esimerkin palvelualal- 
ta: 


... esimerkiksi joku yhden ison sopimuksen varassa koko toiminta ja 
jos se sopimus ei jatku. Joku tämmönen vaikka julkiselle puolelle teh- 
dään jotain palvelua, eikä oikein mitään muuta liikevaihtoo ole kuin 


se kyseinen. Jos sopimus päättyy, niin sitten yhtiön toiminnot on aika 
vähissä. 


Tulos (kannattavuusongelma) 


Jatkuvuuteen liittyvän merkittävän epävarmuuden tilanteessa on kaikkien 


haastateltujen tilintarkastajien mukaan kysymys lähinnä kannattavuuden 

kehityksesta. Tilintarkastaja F:n mukaan toiminnan jatkuvuuteen liittyvan 
merkittävän epävarmuuden perusteita on vaikea määritellä, mutta hänenkin 
mukaansa pitkäaikaiset kannattavuusongelmat ovat keskeisessä roolissa, kun 


toiminnan jatkuvuuden oletus joudutaan kyseenalaistamaan: 


Merkittävä tulee ehkä siitä, jos tulos on ollut negatiivinen jo vuosia, 
että on se tappiopainoarvo taikka tappiota on kertynyt sinne taseelle 
jo paljon ja aletaan miettiin oman pääoman riittävyyttä, ellei se ole jo 
negatiivinen. ... Siis, kyl se tulee oikeestaan vasta siinä kohtaa, kun se 
[yrityksen toiminta] näyttää ihan oikeesti jo epätoivoselta. 


Tilintarkastaja E korostaa toiminnan jatkuvuuden arvioinnissa kannattavuu- 


den merkittävää heikentymistä: 


Sanotaan, että yhtiön toiminta loppuu kokonaan joko sitten konkurs- 
siin, yrityssaneeraukseen tai vastaavaan. Että sitä luokkaa se melkein 
sitten täytyy olla. ... jos omistajat sinne sen verran rahaa laittaa, että 
yhtiö hengissä säilyy, niin onko se välttämättä vielä semmonen mer- 
kittävä epävarmuus. 


Tilintarkastaja B:n mukaan toiminnan kannattavuus voi heiketä vähitellen, ja 
jatkuvuutta voivat vaarantaa kannattavuuden heikentymisestä seuraavat mak- 


suvalmiusongelmat: 


... koko ajan liikevaihto tulee alaspäin, kannattavuus tulee alaspäin, 
pikkuhiljaa maksuvalmiuden tunnusluvut ja niin kun ylipäätänsä 
se, kun lyhytaikaset velat suhteessa lyhytaikaisiin varoihin kasvaa. 
... vielä näihin ehkä yhdistettynä, jos oma pääoma on menetetty. Ja 
varsinkin se, että jos sinne on jouduttu tavalla tai toisella niin kun 
pumppaamaan lisää rahaa. 


Tilintarkastaja G kuvaa arvioinnin prosessina, jossa kannattavuuden ja mak- 


suvalmiuden ongelmat synnyttävän tarpeen perehtyä yrityksen tilanteeseen ja 
näkymiin tarkemmin: 


Käytännössähän se menee tässä perheyritysmaailmassa siihen, että 
tuloslaskelma, tase, rahoitustilanteen kehittyminen on sen tyyppiset 
asiat, jotka käyn läpi. Jos siellä nousee jotakin ongelmia esille elikkä 
nää on kaikki ongelmallisia, oman pääoman tilanne on kriittinen, 

sitten se tulostilanne muuten on kriittinen, saamisissa on epakurant- 

tia, niin se vaatii sitten niin kun asioiden selvittämistä laajemmin. 
Luokka (3) taseeseen liittyvät näkökulmat ei saanut lainkaan tukea haastat- 
teluissa ja siksi alla siirrytään tarkastelemaan luokkaa (4) taseen ulkopuoliset 


riskit. 


Taseen ulkopuoliset riskit 


Haastatellut tilintarkastajat tuovat toiminnan jatkuvuuden arviointiin liit- 
tyen esiin myös sellaisia näkökulmia, joita ei kuvata tilinpäätöksessä. Toi- 
minnan jatkuvuuteen voivat vaikuttaa pitkällä aikavälillä myös esimerkiksi 
puutteellinen ammattitaito, avainhenkilöiden siirtyminen pois yrityksen 
palveluksesta ja toiminnan kausiluonteisuus. Tilintarkastaja C:n mukaan toi- 
mivan johdon tulisi keskittyä omiin ydinosaamisalueisiinsa ja omata riittävä 


liiketoimintaosaaminen: 


Useimmiten yrityksillä menee huonosti, jos siellä olevat henkilöt tekee 

sitä, mitä ne ei osaa. ...Elikkä puhutaan siitä, että silloin sulla ei saa 

olla ammattitaidotonta väkeä missään positiossa. 
Tilintarkastaja F mainitsee epävarmuutta aiheuttavaksi tekijäksi toimialan 
suuret kausivaihtelut. Tilintarkastaja G nostaa vero-ongelmat ja niihin liitty- 
vät oikeudenkäynnit esille epävarmuuden lähteenä. Toinen tilintarkastaja (ti- 
lintarkastaja H) pitää avainhenkilön poistumista mahdollisena merkittävänä 
epävarmuutena. Tilintarkastajat mainitsevat toiminnan jatkuvuuteen liitty- 
vinä muina ongelmina muun muassa sen, että tarvittavat tuotantoon liittyvät 
investoinnit on jätetty tekemättä (tilintarkastaja D) tai sen, että on tehty vir- 


heinvestointeja (tilintarkastaja B). 


Eskaloituva epävarmuus 


Tilintarkastajat keskustelevat johdon kanssa toiminnan jatkuvuuteen liitty- 
västä epävarmuudesta. Keskustelujen tulkinnassa tilintarkastajat noudattavat 
ammatillista skeptisyyttä. Haastatellut tilintarkastajat suhtautuvat eri tavoin 
johdon arvioiden luotettavuuteen: Tilintarkastaja A:n mukaan johto kertoo 
asiat avoimesti, kun taas tilintarkastajat B ja C kokevat, että luotettavuudessa 


esiintyy vaihtelua. Tilintarkastajat A, B, C, F ja H tuovatkin esiin, että johdon 

arvioissa on usein toiveikkuutta taloudellisen tilan ollessa heikko. Tilintarkas- 
taja G kuvaa tilintarkastajan suhtautumista yritysjohdon arvioihin seuraavas- 
ti: 


Meitä koskevat standardit jo lähtökohtana sanovat sen, että tälläseen 
suulliseen informaatioon ei ole syytä luottaa. ... se [keskustelu] antaa 
suuntaa, minkä tyyppistä kirjallista dokumentaatiota, vahvistusta 
näihin asioihin pyrin sitten hankkimaan, pyytämään heiltä. Kyllä se 
aina edellyttää sitten ulkopuolista informaatiota jostain asioista, jot- 
ka tulee tässä esille ja liittyy [johdon arvioihin]. 


Tilintarkastaja H sen sijaan kytkee tilinpäätöstietojen luotettavuuden johdon 
toimintaan ja liiketoimiin: 


... väärinkäytökset tietysti ... sanotaanko tämmönen johdon epämää- 
räinen toiminta ja tämmöset oudot liiketoimet ... ei ihan selviä se lii- 
ketaloudellinen peruste tai tämmöset oudot kauppakumppanit niin 
kun tavallaan murentaa sitä kuvaa siitä tilinpäätöstietojenkin luo- 
tettavuudesta. 


Tilintarkastaja F kuvaa ammatillista skeptisyyttä monenlaiseksi kyseenalais- 
tamiseksi: 


Se vaatii sitä, ett kyseenalaistaa ihan kaikki. No, ei nyt ihan kaikkee, 
mut melkein kaikki. Siinä kyseenalaistaan sitten oikeesti se, että mitä 
on siellä myyntisaamisissa ja siinä kohtaa kyseenalaistetaan myös 
oikeesti se, ett mitä on siellä varastossa, ja sit kyseenalaistetaan myös 
niin kun, ett onks jaksotukset kaikki ok ... 


Tilintarkastaja H kuvaa ammatillista skeptisyyttä tilintarkastajan pysyväksi 
ominaisuudeksi: 


Että se [skeptisyys] on niin kun semmonen sisäänrakennettu ominai- 
suus. Se on aina läsnä, että sitä epäilee kaikkia poikkeavia kehitys- 
suuntia ja kaikkia epätavallisia tapahtumia epäilee. ... siis useinhan 
siihen [epäilyyn] löytyy ihan oikee selitys, ett eihän se sitä tarkota, 
että se epäilevä tilintarkastaja olis aina oikeessa, ja että siinä on jotain 
hämärää tai muuten semmosta tuomittavaa, mitä selvitetään, vaan 
useinhan sieltä löytyy ihan järkevä selitys. Mutta että kysyä pitää. 

Myös sisäisen laskennan puute tai ongelmat kirjanpidon luotettavuudessa voi- 


vat aiheuttaa epävarmuutta (tilintarkastajat C ja D): 


... kuitenkin kaikki projektit heidän oman käsityksensä mukaan on 
aina niin kun voitollisia. ... syy on usein siinä, että siellä ei ole min- 
kään näköstä laskentaa, että kuitenkin johonkin se raha hukkuu. 
Ja sitten kuitenkin joka vuosi tulee tappioo. ... Ja sit myös se — nämä 
työvälineet niin kun siihen kustannusseurantaan tai edes jalkiseuran- 
taan, on puutteelliset toiminnan kokoon nähden. 


... jos tota se aineisto on niin sekasin, ett siitä ei vain kerta kaikkiaan 
niin kun saada selvyyttä, ett mikä on se tilanne. Usein se liittyy täm- 
moseen huonossa taloudellisessa tilanteessa olevaan [yritykseen], ei 
välttämättä aina. Mutta oli tos nyt yks tapaus, jossa muistaakseni 
päädyttiin siihen, että ei annettu lausuntoo. ... jos siinä olis antanut 
ehdollisen lausunnon, niin siinä olis melkein kaikki erät saanu laittaa 
sitten [kertomukseen], ett ei voitu. 


Tilintarkastajan raportointiin vaikuttavat tekijät 


Tilintarkastaja 


Useimmat haastatelluista tilintarkastajista mainitsivat tilintarkastajan rapor- 
tointiin vaikuttaviksi tekijöiksi tilintarkastajalle itselleen syntyvät riskit. Jos 
tilintarkastuskertomukseen ei laita asianmukaisia tietoja toiminnan jatku- 
vuuden vaarantumiseen viittavasta seikasta tai ei dokumentoi huolellisesti 
toiminnan jatkuvuuteen vaikuttavia tekijöitä, tilintarkastajan omat riskit kas- 
vavat (tilintarkastaja B, D, E ja H). 

Tilintarkastaja C kuvaa asiaa niin, että puutteista kertomuksessa tai do- 
kumentoinnissa voi saada huomautuksen tai tilintarkastajan auktorisointi 
voidaan jopa peruuttaa. Tilintarkastajalla on vastuu, joka jatkuu vielä asia- 
kassuhteen päätyttyä. Jos tilintarkastaja on tehnyt oikeat havainnot ja niistä 
seuraavat oikeat johtopäätökset sekä antanut asianmukaisen lausunnon, vas- 


tuukysymyksiä ei tarvitse pelätä. (Tilintarkastaja D.) 

Asiakas 


Haastateltujen tilintarkastajien mukaan toiminnan jatkuvuuden epavarmuut- 
ta kuvaavan lausunnon vaikutukset asiakkaalle vaihtelevat. Tilintarkastajien 
A ja E mukaan tilintarkastuskertomuksen mukauttamisesta on seurannut 
vain vähän vaikutuksia asiakkaille. Heidän mukaansa yritysten rahoittajien 
tiedossa ovat yrityksen toiminnan jatkuvuuteen liittyvät ongelmat jo ennen 
tilintarkastuskertomuksen antamista. Tilintarkastaja C:n mukaan kielteinen 
lausunto voi kuitenkin johtaa jopa yritystoiminnan päättymiseen. Tilintar- 


kastaja D puolestaan kuvaa asiaa seuraavasti: 


. mitä sillä voi olla vaikutuksia, niin tosiaan entistä hankalampi 
saada sitä rahotusta, päästä mahdollisiin saneerausohjelmiin, pitää 
kiinni sitten toimittajista ja tota mahdollisesti myös jostain sopimuk- 
sista eli esimerkiksi, jos se ois vakiasiakas tai sit jos se on vaikka kulje- 
tusala, jossa nyt varmaan sitten ehkä suhteellisesti eniten on näitä toi- 
minnan jatkuvuuden ongelmia, niin siellä saattaa nää ajosopimukset 
olla sitten vaakalaudalla. 


Tilintarkastaja G nostaa edellisten lisäksi esiin vaikutukset julkiseen rahoi- 


tukseen: 


Jos aattelee julkista rahoitusta, niin julkisessa rahoituksessa, muun 
muassa Tekes, on sen tyyppinen, että saattais jopa pysäyttää koko ra- 
hoitusprosessin, jos sellanen asia tulee eteen, jolloin mun täytyy hyvin- 
kin tarkkaan punnita se, että miten me tässä luovitaan. 


Myös tilintarkastaja F:n näkemyksen mukaan tilintarkastuskertomuksen mu- 
kauttamisella voi olla merkittäviä vaikutuksia, ja hän korostaa kertomuksen 


muodon merkitystä: 


... [vaikutuksia on] rahottajien suuntaan, asiakkaiden suuntaan, toi- 
mittajien suuntaan, hyvin moneen paikkaan. Senpä takia se onkin 
hyvin pitkän harkinnan tulosta, ett sinne laitetaan mitään ... kerto- 
mukselle. ... lähtökohta on se, että kertomus pitää saada tavalla tai 
toisella puhtaaksi. Eli meidän pitää vaan sitten tehdä lisää työtä, että 
me saadaan puhtaaks tai rajattua se johonkin tiettyyn seikkaan. Sin- 
ne ei vaan roiskasta niitä mukautuksia. 


Tilintarkastajien A ja E mukaan tilintarkastuskertomuksen lausunto toimin- 
nan jatkuvuuden epavarmuudesta voi aiheuttaa asiakasyritykselle ongelmia. 
Tilintarkastaja H mainitsee esimerkin kertomuksessa olleen huomautuksen 
vaikutuksesta asiakasyritykselle (mainittu huomautus ei tosin liittynyt toi- 


minnan jatkuvuuteen, vaan osakeyhtiölain vastaiseen lainaan): 


... tuli vastaan sellanen tapaus, että yllättävänkin iso merkitys oli tämmösessä, 
kun yritys oli kasvamassa ja hakemassa lisärahotusta ja sitten kun siellä oli tilin- 
tarkastuskertomuksessa huomautus ... se pudotti sitä luottoluokitusta niin kun 
sen pykälän ... mutta kun sitä tilintarkastuskertomustakaan ei voi peruuttaa, 
vaikka se asia olis kuinka korjaantunut sen jälkeen ... tässä [tilanteessa] suoraan 
sanottuna vähän hermo meni, kun asiasta oli vuosikaudet puhuttu, että tää pi- 
tää saada kuntoon ja sitten kun sille ei edelleenkään tapahtunut mitään, niin 
laitoin sitten huomautuksen. 


Tilintarkastajan ja asiakkaan välinen suhde 


Lähes kaikki haastateltavat korostavat sitä, että lausunnon mukauttaminen on 
tärkeää perustella asiakkaalle (tilintarkastajat A, B, E, D, F ja H). Tilintar- 
kastaja G antaa noin kymmenen toiminnan jatkuvuuteen liittyvää lisätietoa 
tai huomautusta vuosittain ja arvioi, että puolet asiakkaista suhtautuu tilin- 
tarkastuskertomuksen mukauttamiseen kriittisesti. Myös tilintarkastaja C:n 
kokemusten perusteella asiakkaat eivät aina ymmärrä, miksi tilintarkastusker- 
tomus on mukautettu. 

Pitkällä asiakassuhteella ei ole haastattelujen mukaan vaikutusta toimin- 
nan jatkuvuuteen liittyvän epävarmuuden raportoinnissa (tilintarkastajat A, 
D ja G). Vaikka tilintarkastaja tuntee yrityksen ja yrittäjän tai johdon pitkäl- 
tä ajalta, raportoinnin sisältö ei muutu (tilintarkastajat B, C, E ja F). Pitkä 
asiakassuhde ei haastattelujen mukaan vaaranna tilintarkastajan riippumat- 
tomuutta, mutta voi vaikuttaa siihen, millaiseksi tilintarkastaja raportoinnin 


kokee (tilintarkastaja H). Tilintarkastaja E kuvaa asiaa näin: 


Kyllä se ehkä hivenen rimaa nostaa ja vaikeuttaa, että siis uudelle 
asiakkaalle voi olla henkisesti helpompi antaa ei-puhtaita kertomuk- 
sia kuin jollekin vanhalle. Varsinkin jos se historia on pitkä ja [yhtiö] 

ollu joskus ihan hyväkin, ja se että yhtiö on syystä tai toisesta aika äk- 

kinäisesti menny huonoon tilanteeseen. 
Haastattelujen mukaan on todennäköistä, että tilintarkastusasiakas menete- 
tään toiminnan jatkuvuudesta annetun lausunnon vuoksi tai ainakin riski 
siihen on olemassa (tilintarkastajat A, C, D ja F). Tilintarkastaja A täsmentää 
kantaansa kuitenkin lisäämällä, että tilintarkastajan vaihtaminen on asiak- 
kaan kannalta työlästä tällaisessa tilanteessa. Myös tilintarkastaja C kyseen- 
alaistaa sen, onko asiakkaalla tässä tilanteessa mahdollisuutta tilintarkastajan 
vaihtoon. Tilintarkastaja D:n mukaan tässä tilanteessa on kaksi tekijää: petty- 
mys tilintarkastajan antamaan lausuntoon ja työmäärästä aiheutuva suurempi 
palkkioveloitus. Tilintarkastaja F:n mukaan varsinkin pienimmissä yrityksis- 
sä toiminnan jatkuvuuden ongelmiin liittyvä lausunto voi johtaa tilintarkas- 
tajan vaihtamiseen. 

Tilintarkastaja E:n mukaan ehdollisten lausuntojen jälkeen tilintarkastaja 
on usein vaihtunut. Tilintarkastaja G:n mukaan vain yksi asiakas kymmenestä 
tapauksesta menetetään. Tilintarkastaja H:lle ei ole kertaakaan tullut eteen 
tapausta, jossa toiminnan jatkuvuudesta annettu lausunto olisi johtanut asi- 
akkaan menetykseen. 

Tilintarkastajan vaihtumisen syy vaikuttaa siihen, kannattaako tilintar- 
kastajan ottaa uusi toimeksianto vastaan. Tilintarkastaja A kuvaa asiakkaan 
vastaanottamista seuraavasti: 

Se pitää kysyä aina, että miksi [yritys vaihtaa tilintarkastajaa]. Ja 
sitten pitää pyytää ne edellisen tilintarkastajan lausunnot siltä |yrit- 
täjältä]. Voi kysyä vielä senkin, että saanko minä soittaa sille [irtisa- 
notulle tilintarkastajalle]. ... sitten otetaan ne paperit ja katsotaan 
vähäsen sitä touhua. Että voihan se olla semmoista shoppailua joskus. 
Ei kaikkia toimeksiantoja ole pakko ottaa. 
Tilintarkastajat E ja G eivät koe itselleen aiheutuvan erityisiä vaikutuksia ra- 
portoinnista. Tilintarkastaja E:n mukaan monessa tapauksessa kyse on tilin- 
tarkastajankin näkökulmasta haastavasta asiakkaasta, jonka pois jääminen 


vähentää tilintarkastajan omia riskejä. 

Ympäristö 


Tilintarkastaja D arvioi tilintarkastuskertomuksen mukauttamisen perusteita 
myös ulkopuolisten näkökulmasta: mikä on velkojien asema tai mille tahoille 
voisi aiheutua vahinkoa väärin perustein laaditusta tilintarkastuskertomuk- 
sesta. Ympäristöön liittyvät näkökohdat ovat osittain päällekkäisiä asiakkaa- 
seen liittyvien näkökohtien kanssa, joilta osin ne on esitetty jo aiemmin. Täl- 


laisia ovat vaikutukset rahoitukseen sekä asiakas- ja toimittajasuhteisiin. 


Keskeisimmät empiiriset tulokset 


Tämän tutkimuksen tavoitteen mukaisesti empiirisessä analyysissä tulkittiin 
tilintarkastajan ammatilliseen harkintaan liittyvää päätöksentekoa pk-yri- 
tysten toiminnan jatkuvuuden arvioinnissa. Tilintarkastajien haastattelussa 
keskityttiin kahteen teemaan: toiminnan jatkuvuuteen liittyvään arviointiin 
ja sen raportointiin. Yllä kuvattujen haastattelutulosten pohjalta jäsentyi vii- 
siportainen luokittelu ammatillisesta harkinnasta koskien toiminnan jatku- 
vuuden oletusta, joka on esitetty taulukossa 2. ”Toiminnan jatkuvuuteen liit- 
tyvä ammatillinen harkinta”. Siinä esitetyt luokat ovat: (1) johdon arviot, (2) 
tuloslaskelmaan liittyvät näkökulmat, (3) taseeseen liittyvät näkökulmat, (4) 
liitetiedoissa esitettäviin taseen ulkopuolisiin riskeihin liittyvät näkökulmat 
sekä (5) eskaloituva epävarmuus. Taulukosta ilmenee miten haastattelut tuki- 
vat yllä mainittua luokittelua. Kolme luokkaa saivat haastattelujen perusteella 
tukea. Ne ovat (1) johdon arviot, (2) tuloslaskelmaan liittyvät näkökulmat ja 
(s) eskaloituva epävarmuus. Lisäksi luokka (4) liitetiedoissa esitettäviin taseen 
ulkopuolisiin riskeihin liittyvät näkökulmat sai jonkin verran tukea. Yllät- 
täen luokka (3) taseeseen liittyvät näkökulmat ei saanut lainkaan tukea haas- 
tatteluissa, vaikka se on selkeä osa toiminnan jatkuvuuden arviointiin liitty- 
vän tilintarkastusstandardin sisältöä. Siinä tuodaan toiminnan jatkuvuuden 
oletuksen vastaisena tilanteena esiin esimerkiksi kyvyttömyys hankkia rahoi- 
tusta välttämättömään uuteen tuotekehitykseen tai muihin välttämättömiin 


investointeihin. 

Taulukko 2. Toiminnan jatkuvuuteen liittyvä ammatillinen harkinta 


Ammatillisen harkinnan peruste Tuki haastatteluista 
Johdon arviot usein toistuva 
Tuloslaskelmaan liittyvät näkökulmat usein toistuva 
Taseeseen liittyvät näkökulmat ei lainkaan 

Taseen ulkopuolisiin riskeihin liittyvät näkökulmat jossakin määrin 
Eskaloituva epävarmuus usein toistuva 


Taulukossa 3. ”Raportointiin vaikuttavat näkökulmat” on kuvattu toiminnan 
jatkuvuuden raportointiin vaikuttavat osatekijät. Koska haastattelujen sisällöt 
tukivat Carsonin ym. (2013) esittämää toiminnan jatkuvuuden raportointiin 
perustuvaa ryhmittelyä, taulukon 3 ryhmittely muodostui sen kanssa yhden- 
mukaiseksi käsillä olevan tutkimuksen empirian perusteella. Kaikki osatekijät 
saivat haastatteluissa tukea. Osatekijät ”Asiakas” ja ”tilintarkastajan ja asiak- 
kaan välinen suhde” saivat usean haastattelun perusteella tukea. Osatekijät 


”tilintarkastaja? ja ”ympäristö” saivat jonkin verran tukea. 


Taulukko 3. Raportointiin liittyvät näkökulmat 


Raportointiin vaikuttava tekijä Tuki haastatteluista 
Tilintarkastaja jossakin määrin 
Asiakas usein toistuva 
Tilintarkastajan ja asiakkaan välinen suhde usein toistuva 
Ympäristö jossakin määrin 


Keskustelu ja johtopäätökset 


Riippumattomalla tilintarkastuksella on tärkeä rooli epäsymmetrisen in- 
formaation aiheuttamien ongelmien vaikutusten vähentämisessä (Jensen & 
Meckling 1976). Suomessa tilintarkastajan antama lausunto toiminnan jat- 
kuvuuden epävarmuudesta on yksi yleisimpiä syitä tilintarkastuskertomuksen 
mukauttamiseen pk-yrityksissä (Niemi & Sundgren 2012). Tämän tutkimuk- 
sen tavoitteena oli tulkita tilintarkastajan ammatilliseen harkintaan liittyvää 


päätöksentekoa pk-yritysten toiminnan jatkuvuuden arvioinnissa. Pyrkimyk- 

senä oli tilintarkastajien haastattelujen avulla tuottaa induktiivisesti lisätietoa 
toiminnan jatkuvuuden epävarmuuden tulkinnoista ja niihin liittyvästä tilin- 
tarkastajien raportoinnista. 

Tampereen talousalueella toimivien tilintarkastajien haastatteluaineiston 
avulla rakennettiin uusi jäsentely toiminnan jatkuvuuteen liittyvästä amma- 
tillisesta harkinnasta. Jäsentely täydentää Carsonin ym. (2013) esittämään 
toiminnan jatkuvuuden epävarmuuteen liittyvää viitekehystä. Tämän tutki- 
muksen viisiportaiseen jäsentelyyn sisältyy seuraavat luokat: (1) toimintaker- 
tomukseen vaikuttavat johdon arviot, (2) tuloslaskelmaan liittyvät näkökul- 
mat, (3) taseeseen liittyvät näkökulmat, (4) liitetiedoissa esitettäviin taseen 
ulkopuolisiin riskeihin liittyvät näkökulmat sekä (5) eskaloituva epävarmuus. 
Haastatteluista saatiin tukea muille paitsi taseeseen liittyville näkökulmille. 
Toiminnan jatkuvuuteen liittyvän olennaisen epävarmuuden raportointiin 
liittyvä ja haastatteluista nouseva luokittelu antaa tukea Carsonin ym. (2013) 
luokittelulle, sillä kaikki raportointiin esitetyt luokat saivat tukea empiirisestä 
aineistostamme. 

Tähän tutkimukseen liittyvät samat rajoitukset kuin muihinkin laadulli- 
siin tutkimuksiin. Johtuen vähäisestä haastattelumäärästä, tulokset eivät ole 
yleistettävissä (Hirsjärvi & Hurme 2008). Myös mittaukseen voi liittyä luo- 
tettavuusongelmia (ks. tarkemmin Ihantola & Kihn 2011; Kihn & Ihantola 
2015). Esimerkiksi tilintarkastajat saattavat olla haluttomia kuvaamaan täs- 
mällisesti kaikkia tilintarkastusasiakkaisiin liittyviä seikkoja johtuen tilintar- 
kastusasiakasta koskevan informaation sensitiivisyydestä. 

Tämä tutkimus synnyttää uutta tietoa, joka on kiinnostavaa normien 
säätäjille, tilintarkastajien ammattikunnalle, tilinpäätösten laatijoille ja tilin- 
päätösinformaation käyttäjille. Tutkimuksessa esitettyä empiirisen aineiston 
jäsentelyä luokkiin voi pitää avauksena uuteen tieteelliseen keskusteluun. Tu- 
levaisuuden tutkimuksille jää tehtäväksi selvittää esitettyjen tulkintojen paik- 


kansapitävyys käyttäen suurempia aineistoja. 

9 


Julkisyhteisöjen tilinpäätösesittämisen yleinen viitekehys EU:ssa 


Lasse Oulasvirta 


Euroopan komissio on parhaillaan valmistelemassa EU:n jäsen- 
valtioiden kirjanpidon ja tilinpäätösesittämisen standardisoin- 
tia. Komission kanta standardien sisällöstä perustuu suori- 

te- tai kertymäperusteisuuteen (accrual basis). Suunnitelmien 
toteutuminen tietäisi suuria muutoksia monille jäsenvaltioille. 
Tässä artikkelissa pohditaan julkisyhteisöille sopivien kirjanpi- 
tostandardien yleisiä periaatteita ja arvioidaan, miten EU:ssa 
suunniteltujen standardien pitäisi noudattaa näitä periaatteita. 
Arviossa lähdetään liikkeelle tilinpäätösinformaation pääasiallis- 
ten käyttäjien tietotarpeista sekä niistä tilinpäätösinformaation 
laadullisista ominaisuuksista, jotka täyttävät näitä tietotarpeita. 
Artikkelissa arvioidaan myös kansainvälisten International Public 
Sector Accounting -standardien eli IPSAS-standardien viiteke- 
hystä, jota komission suunnitelmissa pidetään European Public 
Sector Accounting Standardien eli EPSAS-standardien referens- 
sinä. Artikkelin johtopäätöksenä esitetään keskeiset periaat- 
teet, joihin suunniteltujen EPSAS-standardien tulisi nojautua. 


Johdanto 


EU:ssa on käynnistetty komission ajama standardisointihanke, jonka tu- 
loksena olisivat EU:n jäsenvaltioille annetut tilinpäätösstandardit, nk. 
EPSAS-standardit. Standardien tulisi perustua yhteisesti hyväksytyille yleisil- 
le periaatteille, mutta näiden periaatteiden sisällöstä ollaan eri mieltä. Tämä 
on selvästi hidastanut komission ja sen Eurostat-tilastoviraston ajamaa han- 
ketta. Tämän artikkelin tarkoitus on analysoida julkisyhteisöille sopivan ylei- 
sen käsitteellisen viitekehyksen (conceptual framework) keskeisiä piirteitä, 
jotka voisivat olla tulevien EPSAS-standardien viitekehyksenä. 
Kansainvälisesti tarkasteltuna julkisyhteisöjen kirjanpidon harmonisointi- 


liike alkoi jo 1990-luvulla yksityisen laskentatoimen ammattilaisten järjestön 

International Federation of Accountants:in (IFAC:n) toimesta. IFAC ja sen 
erityiskomitea (nykyisin nimeltään International Public Sector Accounting 
Board eli IPSASB) on julkaissut julkisyhteisöille IPSAS-standardeja 2000-lu- 
vun alusta lähtien (Miiller-Marqués Berger 2012). EU ei ole halunnut ottaa näi- 
tä IPSAS-standardeja sellaisinaan, vaan se on alkanut valmistella omia edellä 
mainittuja EPSAS-standardeja kuitenkin siten, että niiden väistämättömänä 
referenssinä pidetään juuri IPSAS-standardeja. Tässä on huomionarvoista se, 
että IPSAS-standardit perustuvat yrityksille luotuihin kansainvälisiin LAS/ 
IFRS-standardeihin, jotka edustavat anglo-amerikkalaista taselähtöistä ja 
staattista lähestymistapaa kirjanpitoon. 

On huomattava politiikan muutos EU:lta alkaa valmistella jäsenvaltioil- 
leen pakottavia kirjanpitostandardeja. Tähän asti Euroopan valtiot ovat sään- 
nelleet niin ulkoista kirjanpitoaan kuin talousarvioseurannassa käyttämäänsä 
kirjanpitoa omista lähtökohdistaan ottamatta vapaaehtoisesti pakottavia ul- 
koa tuotuja standardeja noudatettavakseen. 

Tämä artikkeli on luonteeltaan normatiivinen. Julkisyhteisöille sopivan 
yleisen käsitteellisen viitekehyksen piirteiden kartoituksessa käytetään vertai- 
lukohtana IPSASB:n julkaisemaa yleistä käsitteellistä viitekehystä. Vertailua 
tehdään myös Ruotsissa kunnille julkaistuun yleiseen käsitteelliseen viiteke- 
hykseen, joka edustaa Suomelle tuttua lähestymistapaa julkisyhteisöihin ja 
niiden tilivelvollisuuteen. 

Artikkelin fokus on keskeisissä yleisen viitekehyksen elementeissä eli tär- 
keimmissä informaation käyttäjissä ja heidän tietotarpeissaan, tilinpäätösra- 
portoinnin tarkoituksessa, yleisen käsitteellisen viitekehyksen statuksessa sekä 


tilinpäätöksen laadullisissa ominaisuuksissa. 


Tilinpäätösraportoinnin tarkoitus 


Mikä on tilinpäätösraportoinnin perimmäinen tarkoitus? Kysymyksen vas- 
taaminen edellyttää sen pohtimista, kenelle julkisyhteisön tilinpäätös on 
suunnattu. Pääasiallisen kohderyhmän tarpeiden tulee olla yleisen viitekehyk- 


sen suunnittelun lähtökohtana. 

Mielipiteitä tässä suhteessa jakaa se, ymmärretäänkö päätarkoitukseksi 
informaation antaminen siitä, kuinka hyvin vastuussa olevat ovat täyttäneet 
tilivelvollisuutensa, vai informaation antaminen tulevaisuutta koskevaa pää- 
töksentekoa varten. Seuraavassa esitellään kansainvälisten standardoijien kan- 


nanottoja yritysten ja julkisyhteisöjen tilinpäätösesittämisen periaatteista. 


Yrityssektorin standardoijan eli IASB:n kasitykset 


International Accounting Standard Board (IASB) ja Financial Accounting 
Standard Board (FASB) aloittivat vuonna 2004 yhteisen viitekehyksen kehit- 
telyprojektin. Projektia ovat varjostaneet erimielisyydet, eivätkä nämä kaksi 
johtavaa standardien asettajaa ole päässeet yksimielisyyteen. 


IASB:n julkaiseman luonnoksen (2015, kappale 1.2) mukaan: 


“The objective of general purpose financial reporting is to provide 

financial information about the reporting entity that is useful to 

existing and potential investors, lenders and other creditors in making 

decisions about providing resources to the entity. Those decisions 

involve buying, selling or holding equity and debt instruments, and 

providing or settling loans and other forms of credit”. 
IASB:n (2015, kappale 1.7) mukaan yleistä tarkoitusta varten julkaistut ti- 
linpäätökset antavat nykyisille omistajille ja potentiaalisille investoijille sekä 
lainanantajille informaatiota, jonka avulla he voivat arvioida raportoivan en- 
titeetin taloudellista arvoa. Päätöksentekoa hyödyttävän näkökulman otta- 
minen on tyypillistä ns. anglo-amerikkalaisessa lähestymistavassa. Sen sijaan 
manner-eurooppalaisessa lähestymistavassa korostetaan tilivelvollisuutta, jo- 
hon englanninkielisessä kirjallisuudessa viitataan käsittein accountability ja 
stewardship. Vuodesta 1989 lähtien IASB on määritellyt viitekehyksessäan ti- 
livelvollisuuden erilliseksi tilinpäätösinformaation tarkoitusperäksi, kun taas 
FASB USA:ssa ei ole nostanut tilivelvollisuutta itsenäiseksi tilinpäätösinfor- 
maation tavoitteeksi (Whittington 2008). 

Whittingtonin mukaan (2008, 500): 


“The US orientation towards the provision of decision-useful financial 
information to capital markets, on the other hand, may be influenced 

by the fact that the authority for financial reporting rests with the 
Securities and Exchange Commission, under the Securities Acts. 

Thus, public filing of accounts is required under the authority of the 

Securities Acts, so that it applies only to entities whose securities are 

publicly traded and it is a natural consequence of this that accounts 

should be viewed as serving the decisions of market participants rather 
than the needs of stewardship to the present shareholders. This view of 
the legal origins of the US market orientation of financial reporting 
is controversial, and some of the aspects of the argument have been 

questioned in a recent review by Benston (2008). However, there are 
undoubtedly differences between the US and UK approaches to the 
role of financial, and these are reflected in the fact that the UK ASB’s 
statement of principles (1999), unlike the FASB framework (and the 
LASB’s current exposure draft), acknowledges an independent role for 
the stewardship objective.” 


Viitekehysluonnoksen kappaleessa 1.3 (2015) IASB on uudelleen korostanut 


myös tilivelvollisuuden tärkeyttä seuraavalla tavalla: 


“Investors, lenders’ and other creditors’ expectations about returns 
depend on their assessment of the amount, timing and uncertainty 
of (the prospects for) future net cash inflows to the entity and their 
assessment of management s stewardship of the entity’s resources”. 


Julkissektorin tilinpäätöstä koskevia näkemyksiä 


Useat julkisyhteisöjen laskentatoimen tutkijat ja asiantuntijat katsovat, että 
julkissektorilla tulisi priorisoida tilivelvollisuutta. Tämä lähtee toimeksian- 
totalouden ja demokratian käsitteistä. Tilinpäätösinformaation tulisi siten 
täyttää veronmaksajien ja äänestäjien ja laajemmin kaikkien kansalaisten ja 
kuntalaisten tietotarpeet heidän arvioidessaan, kuinka hyvin tilivelvollinen 
hallinto on käyttänyt heille uskotut verovarat ja resurssit. Kansalaisilla ja heitä 
edustavilla demokraattisesti valituilla elimillä on oikeus tietää seuraavat asiat: 
a) kuinka hyvin agentti eli hallinto on noudattanut päämiestä edustavan 
ylimmän päätöksentekoelimen (parlamentin, valtuuston) hyväksymää 
budjettia 

b) kuinka taloudellisesti ja suorituskykyisesti hallinto on käyttänyt usko- 
tut varat järjestäessään palveluja, ja 
c) kuinka kestävällä pohjalla julkinen talous on niin lyhyellä kuin pitem- 


mällä tähtäimellä. 


Yleistä tarkoitusta varten julkistetut tilinpäätökset antavat ainoastaan osit- 
taisia vastauksia näihin kysymyksiin. Ja edelleen, vastaukset, joihin yleistä 
tarkoitusta varten julkistetuilla tilinpäätöksillä kyetään, liittyvät enemmän 
tilivelvollisuuden arviointia hyödyttävän informaation antamiseen kuin 
muita päätöksenteon tarkoituksia hyödyttävän informaation antamiseen, esi- 
merkiksi sen arvioimiseen, onko tarkoituksenmukaista ryhtyä transaktioihin 
asianomaisen julkisyhteisön kanssa vai ei. 

Yleiset käsitteelliset viitekehikot tulisi rakentaa niin että ne eivät vain luet- 
tele erilaisia tilinpäätöstiedon mahdollisia käyttäjätahoja. Niissä tulisi määri- 
tellä, kuten edellä, kenelle tilinpäätöstieto on ensisijaisesti tarkoitettu ja keitä 
tiedon pitäisi ensisijaisesti hyödyttää. IPSASB luettelee viitekehyksessään vuo- 
delta 2014 kaikki mahdolliset tilinpäätöstiedosta kiinnostuneet laittamatta 
heitä selkeään järjestykseen. Ongelmana IPSASB:n viitekehyksessä on myös 
se, että viitekehys on määritelty käsittämään paitsi ulkoiset tilinpäätöslaskel- 
mat myös laajemmin yleisen talousraportoinnin — englanninkielen terminolo- 
giassa nk. General Purpose Financial Reports (GPFR-raportit) — jotka sisältä- 
vät myös ei-rahamääräistä tietoa ja tulevaisuutta koskevaa suunnitelmatietoa. 

Julkissektorilla yleistä tarkoitusta varten annettu GPFR-talousraportointi 
on paljon laajempaa kuin yrityssektorilla. Tämä on luonnollista ottaen huo- 
mioon julkisyhteisöille asetetut tavoitteet ja raportoitavan talous- ja toimin- 
tatiedon potentiaalinen käyttäjäkunta. IPSASB:n kannalta ongelma syntyy 
siitä, että se ottaa viitekehyksessään lavean raportointimääritelmän, mutta ei 
huomioi sitä, miten se vaikuttaa tai sen pitäisi vaikuttaa viitekehyksen peri- 
aatteissa. Esimerkiksi varan (asset) määritelmä voi muuttua, kun sitä käsitel- 
lään taseen sijasta muun talousraportoinnin kontekstissa, mikä käsittää myös 
tietoja henkilöstövoimavaroista tai vaikkapa ympäristövaikutuksista. Tämän 
muunkin kuin tilinpäätöslaskelmatiedot käsittävän raportoinnin tärkeys on 


erityisen suuri yhteisiä intressejä privaatti-intressien sijasta edistävien julkis- 

yhteisöjen kohdalla. IPSASB:n viitekehyksessä, joka käsittää tämän muunkin 
raportoinnin, ei ole oikeastaan lainkaan käsitelty tätä problematiikkaa. 

Arvioitaessa yleisesti julkistettujen tilinpäätöstietojen hyväksikäyttäjiä, 
on huomattava, että lainoittajat voivat saada heille erikseen räätälöityä tilin- 
päätöstietoa ja talousanalyysiä ennen rahoituspäätöksiään. Lainoittajat eivät 
siis ole yleistä tarkoitusta varten julkaistujen tilinpäätöslaskelmien varassa. 
Kansalaiset taas eivät voi vaatia erikseen räätälöityä ja erikseen heille tuotettua 
tietoa, vaan he ovat yleisen tilinpäätöstiedon varassa. Kansalaiset ja heitä edus- 
tavat demokraattisesti valitut edustuselimet tulee määritellä viitekehyksessä 
tilinpäätösraportoinnin ensisijaiseksi kohteeksi ja käyttäjätahoiksi. 

Jos tämä normatiivinen lähtökohta hyväksytään, se tarjoaa pohjan jo jul- 
kaistujen viitekehysten arviointiin. IPSASB on viitekehyksessään (IPSASB 
2014) määritellyt yleistä tarkoitusta varten julkaistun talousraportoinnin tar- 
koitukseksi antaa informaatiota sekä tilivelvollisuuden todentamiseksi että 
päätöksentekoa hyödyttämään. Tarkoitusperät esitetään rinnakkain ikään 
kuin samanarvoisina, mikä on ongelmallista. IPSASB ei ole onnistunut teke- 
mään valintaa sen suhteen, kumpi tarkoitusperä on tärkeämpi. Tätä ei lieven- 
nä se, että IPSASB toteaa mainituilla tarkoitusperillä olevan yhtymäkohtia, 
IPSASB:n mukaan (IPSASB 2014, 15): 


"Information provided in GPFRs for accountability purposes will 
contribute to, and inform, decision making. For example, information 
about the costs, efficiency and effectiveness of past service delivery 
activities, the amount and sources of cost recovery, and the resources 
available to support future activities will be necessary for the discharge 
of accountability. This information will also be useful for decision 
making by users of GPFRs, including decisions that donors and other 
financial supporters make about providing resources to the entity.” 


IPSASB on epäonnistunut tunnistamaan tilivelvollisuuden todentamiseksi 
tarvittavan informaation antamisen yleistä tarkoitusta varten julkistettujen 
tilinpäätöstietojen pääasialliseksi tarkoitusperäksi. Tätä havainnollistaa hyvin 
Vehmasen kannanotto (2008, 1-2), jonka mukaan painotusratkaisu on tehtä- 


vä tilivelvollisuustiedon ja muuta päätöksentekoa hyödyttävän tiedon välillä: 

<.. Accountability is related with the past, with the control of the 
managerial actions taken in the past while decision-usefulness is 
related with the future, that is, with the usefulness of information in 
forecasting relevant outcomes of future phenomena. There is a clear 
tension between these two perspectives. It is not practicable to construct 
the financial statements of an entity without giving the priority to one 
perspective or the other. It should be explicitly said which perspective 
is used in preparing these “general purpose” financial statements 
and which perspective is then accounted for by supplying additional 
information. Actually using the term “general purpose” is hiding the 
problem and is therefore somewhat misleading.” 


Bartonin mukaan (2005, 146) 


“the requirement for public accountability is a fundamental difference 

between the environment of business and the government which must 

be reflected in the form of financial reporting to stakeholders”! 
Julkisyhteisöillä ulkoisen talousraportoinnin tarkoitus ei siis ole hyödyttää 
omistajien investointipäätöksentekoa, vaan pikemmin informoida julkisyh- 
teisöjen käyttöön uskottujen resurssien käytöstä. Lisäksi päätöksentekoa hyö- 
dyttävä tieto annetaan etenkin julkistettavien ulkoisten tilinpäätöslaskelmien 
sijasta julkistettavissa budjeteissa, jotka taas yrityksillä pidetään salassa (Baron 
2011, 424). 


1 Mm. Barton ja Pallot ovat perustelleet, että yrityksiä varten pidetyn liikekirjanpidon 


yleisen viitekehyksen on oltava erilainen kuin julkisyhteisöjen vastaavan (Barton 2005; 
2011; Pallot 1992). 

Taulukko 1. IPSASB:n yleisessä viitekehyksessä määritellyt talousraportoinnin 
informaation käyttäjät ja informaation tarkoitusperät 


Yleinen viite- — Talousraporttien ensisijaiset GPFR-talousraportoinnin tarkoitusperät 
kehys käyttäjät 


IPSASB (2014) Palvelujen käyttäjät (service re- Kappale 2.1: “GPFRs objectives are to 
cipients) ja julkiselle resursseja provide information for accountability 
luovuttavat (resource providers) purposes and decision-making purposes”. 
Lakiasäätävä elin ja sen jäsenet 

Kappaleiden 2.14-2.27 mukaan tämä 
yleistä tarkoitusta varten annetun talous- 
raportoinnin tulee sisältää seuraavaa: 

a) tuloslaskelma- ja tasetiedot, kassavirta- 
laskelmatiedot, 

b) talousarviotiedot ja lakien noudattami- 
sen tiedot, 

c) palveluja koskevat suoritustiedot ja 

d) tulevaisuutta koskevan taloussuunnit- 
telun tiedot. 


IPSASB (2014) — Ensisijaisiin tiedon käyttäjiin IPSASB lukee muitakin kuin kansalaiset (citizen- 
ry), nimittäin lahjoittajat (donors) ja lainoittajat (lenders), jotka ovat resursseja 
julkisyhteisölle luovuttavia tahoja (kappale BC2.7). 


IPSASB:n mukaan resursseja luovuttaviin tahoihin luetaan myös lahjoittajat 
ja lainanantajat. Tämä on merkittävä kannanotto, koska mainittujen kahden 
tahon tietotarpeet voivat erota kansalaisten tietotarpeista. Lahjoittavat ja lai- 
nanantajat ovat usein muita kuin asianomaisen valtion tai kunnan jäseniä. 
Lainanantajat voivat painottaa vakavaraisuutta ja takaisinmaksukykyä koske- 
vaa luotettavaa tietoa ja lahjoittajat tuen saamiseen liittyvien ehtojen noudat- 
tamista. 

Koska IPSASB ei tee valintaa tilivelvollisuuden ja päätöksenteon hyödyttä- 
misen välillä, IPSASB joutuu tekemään sellaisia kompromisseja, jotka johtavat 
harhaan, kun määritellään tilinpäätösesittämisen periaatteita, tilinpäätöksen 
elementtejä, arvostamista ja tiedon laadullisia ominaisuuksia. Jos valinta on 
ensisijaisesti tilivelvollisuustiedossa, korostuu mm. historiallisten hankinta- 
menojen käyttö, kun asetetaan tilikauden tuottoja ja kuluja vastakkain, sekä 
toisaalta realisoituvien menojen ja tulojen käyttö, kun tehdään tilivelvollisia 
sitovia talousarvioita. 

Ruotsin kuntien kirjanpitoneuvosto Rädet för kommunal redovisning 


(RKR) on julkaissut talousraportoinnin yleisen käsitteellisen viitekehyksen, 

jossa pääpaino on kuntien ja maakuntien tilinpäätösraportoinnissa. Ruotsis- 
sa on säädetty kunnallishallinnon kirjanpitolaki vuonna 1997 (Lag 1997:614 
om kommunal redovisning). Laki säätää paitsi tilinpäätöslaskelmista myös 


toimintakertomustiedosta, joka sisältää paitsi rahamääräistä tietoa niin myös 


ei-rahamääräistä toiminta- ja tuloksellisuustietoa. 


Taulukko 2. Ruotsin kunnallishallinnon 


talousraportoinnin yleinen viitekehys (RKR) 


Yleinen viitekehys 


Rädet för 
Kommunal 
Redovisning (RKR) 


Ensisijaiset talousraporttien 
käyttäjät 


Yleisesti ilmaistuna ne, joilla ei 
normaalisti ole pääsyä hallinnon 
sisäiseen tietoon: kuntalaiset, 
palvelujen käyttäjät, yhteisöt, jotka 
ovat riippuvaisia kunnasta tai jotka 
kilpailevat kunnan kanssa, valtion 
edustajat. 

Erityisesti RKS mainitsee valtuus- 
tot, jotka edustavat kuntalaisia 

ja harkitsevat vastuuvapauden 


Talousraportoinnin (GPFR) tarkoi- 
tusperät 


Talousraportoinnin on tyydytettävä 
potentiaalisten tiedonkäyttäjien 
yleinen tietotarve. Tarkoituksena 
on antaa oikea ja riittävä kuva (true 
and fair view) kunnan toiminnan tu- 
loksesta ja taloudellisesta asemasta 
sekä antaa myös muut politiikan 
tilivelvollisuuden ja hyvän talou- 
denhoidon arvostelun kannalta 
tarpeelliset tiedot (s. 16). 


myöntämisen kunnallishallinnon 
tilivelvollisille. 


Ruotsissa RKR onnistuu muotoilemaan talousraportoinnin kohteen kuntien 
erityispiirteitä painottaen (RKR 2014). Sen mukaan ensijaisena raportoinnin 
kohteena ovat ne henkilöt, joilla ei ole normaalisti pääsyä kunnallishallinnon 
sisäisiin raportteihin. Lisäksi RKR mainitsee erityisesti valtuutettujen tieto- 
tarpeet. Valtuutettujen tehtävänä on myöntää vastuuvapaus kunnallishallin- 
nossa toimineille tilivelvollisille viranhaltijoille. 

McCullers ja Schroeder ovat todenneet (1982, 72), että laskentahenkilöi- 
den kantana on aiemmin ollut se, että tilinpäätösraportoinnin tarkoitus on 
antaa luotettavat tiedot menneestä tilikaudesta ja välttää sellaista spekulatii- 
visten erien esittämistä ja subjektiivisuutta, mikä saattaa heikentää tiedon hyö- 
dyllisyyttä. Vaikka tästä periaatteesta on osin luovuttu yritysten tilinpäätö- 
sesittämisen kansainvälisissä standardeissa, se sopii edelleen mainiosti julkisen 
sektorin tilinpäätösraportoinnille. 

Historialliset hankintamenot ovat luotettavampia kuin varojen uudel- 


leenarvostukset, jotka perustuvat mahdollisimman paljon markkinoilta haet- 

tuihin tai muutoin arvioituihin kaypiin arvoihin. Nain ollen ne sopivat hyvin 
myös tilivelvollisuuden arviointiin verovaroja käyttävässä julkishallinnossa. 
Julkishallinto on toimeksiantotaloutta, jossa varoilla ei tavoitella niinkään po- 
sitiivisia kassavirtoja tai markkinoilta haettavia luovutusvoittoja, vaan pikem- 
min asukkaita hyödyttävän palvelukoneiston rakentamista ja ylläpitoa. Ruot- 
sin kunnallishallinnon kirjanpitoneuvosto muotoilee asian niin, että kuntien 
missiona on kerätä rahoitusta tehokasta palvelutuotantoa varten, kun taas yri- 
tykset pyrkivät tuotantoon, joka tuottaa rahavaroja ja voittoa (RKR 2014, 12). 

Barton (2005, 149-150) jakaa julkisyhteisön varat taloudellista tai palvelu- 
hyötyä tuottaviin varoihin ja toisaalta sosiaalisia ja ympäristöarvoja tuottaviin 
varoihin. Ensiksi mainittuja varoja ovat mm. maaomaisuus, palvelutuotannon 
tilat, koulut, päiväkodit ja palvelutuotannon koneet ja laitteet, joita voidaan 
luovuttaa tietyissä tilanteissa ja joille saattaa löytyä ostaja myös julkisyhteisön 
ulkopuolelta. Viimeksi mainittuja varoja pidetään ja säilytetään tuleville su- 
kupolville eikä niitä ole tarkoitettu myytäväksi. Pallot (1992, 47-48) käyttää 
tässä yhteydessä käsitettä yhteinen tai julkinen omaisuus, joka käsittää mm. 
julkiset kirjastot, puistot ja yleiset tiet sekä toisaalta kansallispuistot ja histo- 
rialliset monumentit ja kulttuurikohteet, joita viimeksi mainittuja voidaan 
kutsua myös perintövaroiksi (heritage assets). Niillä ei ole mielekästä hintaa, 
koska ne ovat korvaamattomia. 

Julkishallinnossa laskentatoimen ja kirjanpidon varsinaista ydinaluetta 
ovat julkistettavat talousarviot ja talousarvioiden toteutumalaskelmat. Tätä 
ei ole riittävästi osattu korostaa IPSASB:n viitekehyksessä tai standardissa 24 
(IPSAS 24 Presentation of Budget Information). Lisäksi IPSASB ei ole kovin 
selkeä viitekehyksessään (2014) tilinpäätöslaskelmien tärkeysjärjestyksestä — 
onko paino asetettava mahdollisesti tuloslaskelmaan, taseeseen vai kassavir- 
talaskelmaan? 

On mielenkiintoista verrata yleistä käsitteellistä viitekehystä koskevaa kes- 
kustelua vastaavaan keskusteluun yritysten kirjanpidossa ja tilinpäätösesittä- 
misessä. Omistajalähtöinen teoria (proprietary theory) ja toisaalta entiteetti- 
lähtöinen teoria (entity theory) tilinpäätöksestä johtavat erilaisiin käsityksiin 
yrityksen taseesta ja omistajien ja muiden rahoittajien rooleista. Omistajaläh- 


töinen teoria korostaa tilinpäätöstä omistajia ja muita rahoittajia varten, kun 

taas entiteettiteoria korostaa taseen sijasta yritystoiminnan ytimessa olevaa 
virtalaskelmaa, joka asettaa liiketoimintaperiodin transaktioista koituvat 
tuotot ja kulut vastakkain. Tilinpäätösesittämisessä liiketoimintasykli on 
tärkeämpi kuin yrityksen varallisuuden arvostaminen (Biondi 20124; 2012b; 
Oulasvirta 2014b, 259). 

IPSASB viitekehyksen yksi epäonnistuminen johtuu sen liian yleisestä 
lähtökohdasta eli siitä, että periaatteita määritellään yleisesti (GPFR-) talous- 
raportoinnille eikä tarkemmin (GPFS-) tilinpäätösraportoinnille ja siihen 
sisältyville tilinpäätöslaskelmille. Yleinen talousraportointi sisältää paitsi ra- 
hamääräistä tietoa myös ei-rahamääräistä tietoa. Viimeksi mainittu tieto si- 
sältää IPSASB:n mukaan relevanttien lakien noudattamista koskevan tiedon, 
palvelutuotannolle asetettujen tavoitteiden saavuttamista koskevan tiedon 
sekä myös finanssi- ja muun tiedon, jota tarvitaan arvioitaessa raportoivan yk- 
sikön kykyä saavuttaa tulevaisuudessa resursseillaan toiminnalliset tavoitteen- 
sa (IPSASB 2014). Tästä laveasta määritelmästä huolimatta IPSASB päätyy 
siihen, että yleisen käsitteellisen viitekehyksen ytimessä ovat tilinpäätöslas- 
kelmat ja niiltä vaadittavat tiedot. Lavean määritelmänsä mukaisesti IPSASB 
kuitenkin varaa itselleen oikeuden varsinaisissa standardeissa tai raportoinnin 
käytännön ohjenuorissa (Reporting Practice Guidelines) käsitellä myös tätä 
muuta raportointia ja sen sisältöä (IPSASB 2014, 19). 


Käsitteellisen viitekehyksen status 


Yleisen käsitteellisen viitekehyksen kohdalla on ratkaistava kaksi keskeistä 
asiaa: viitekehyksen laatimisen ajoittuminen verrattuna yksittäisten standar- 
dien julkaisemisen ajankohtaan ja toisaalta sen pakottavuus suhteessa yksittäi- 
siin standardeihin. 

Ruotsissa kunnallishallinnon kirjanpitoneuvosto (RKR 2014, 9) on hyvin 
määritellyt yleisen käsitteellisen viitekehyksen tarkoituksen: Sen tarkoitus on 
ohjata valmisteille tulevia kirjanpitosuosituksia ja olemassa olevien suositusten 
tarkistamisia ja auttaa tiedon tuottajia ja tiedon käyttäjiä suositusten ymmär- 
tämisessä. Sellaisissa tulkintatilanteissa, joita varten ei ole annettu suosituk- 


sia, viitekehys auttaa tilintarkastajia arvioimaan, ovatko kunnat noudattaneet 

RKR:n suosituksia. Käsitteellinen viitekehys antaa tietoa, joka auttaa ymmär- 
tämään yksittäisten suositusten takana olevia perusteita. Kirjanpitoneuvoston 
määrittely viittaa myös siihen, että olisi hyvä laatia ensin viitekehys ja vasta 
sitten yksittäiset standardit. 

Käsitteellinen viitekehys voi olla joka pakottava standardeihin nähden tai 
sitten se on vain periaatekokoelma, joka väistyy, jos yksittäisten standardien si- 
sältämät säännöt ovat sen kanssa ristiriidassa. Tarkoituksenmukaista olisi, että 
käsitteellinen viitekehys tehdään niin huolella ja ennen standardien valmiste- 
lua, että se voi toimia pakottavana standardeihin nähden. Koska Euroopan ko- 
missio ei ole antanut vielä ensimmäistäkään EPSAS-standardia, nyt voitaisiin 
edetä juuri tämän strategian mukaisesti. Tässä poikettaisiin IPSASB:n pää- 
töksestä, jonka mukaan käsitteellinen viitekehys ei syrjäytä yksittäisiä stan- 
dardeja ristiriitatilanteessa eikä käsitteellinen viitekehys aseta auktoritatiivisia 
vaatimuksia IPSAS standardeja noudattaville yhteisöille (IPSASB 2014, 9). 


Tilinpäätöstiedon laadulliset ominaisuudet 
IPSASB antaa pitkän listan talousraportoinnin laadullisista hyvistä omi- 
naisuuksista asettamatta niitä hierarkkiseen järjestykseen. Se selittää ratkaisu- 


aan seuraavasti (IPSASB 2014, 34, 40): 


“In some cases, a balancing or trade-off between qualitative 
characteristics may be necessary to achieve the objectives of financial 
reporting. The relative importance of the qualitative characteristics 
in each situation is a matter of professional judgment. The aim is to 
achieve an appropriate balance among the characteristics in order to 
meet the objectives of financial reporting”. 


‘All the qualitative characteristics are important and work together to 
contribute to the usefulness of information. The relative importance 
of a particular qualitative characteristic in different circumstances is 
a matter of professional judgment. As such, it is not appropriate to 
identify certain qualitative characteristics as always being fundamental 
and others as having only an enhancing or supporting role, or to specify 
the sequence of their application, no matter what information is being 
considered for inclusion in GPFRs, and irrespective of the circumstances 

of the entity and its environment. In addition, itis questionable whether 
information that is not understandable or is provided so long after the 
event as not to be useful to users for accountability and decision-making 
purposes could be considered as relevant information—therefore, these 
characteristics are themselves fundamental to the achievement of the 
objectives of financial reporting...” 


Jos taas verrataan Ruotsin kirjanpitoneuvoston kasitteelliseen viitekehykseen, 
siinäkään ei eksplisiittisesti aseteta laatuseikkoja tärkeysjärjestykseen. Vii- 
tekehyksen sivuilla 20-21 sanotaan että tärkeimmät laatuseikat ovat tiedon 
ymmärrettävyys, vertailtavuus, relevanssi, luotettavuus, avoimuus ja läpinäky- 
vyys. Toisaalta on huomionarvoista, että lista alkaa sanalla ymmärrettävyys. 

Kirjoittajan, kuten myös monien muiden suomalaisten laskennan asian- 
tuntijoiden, käsitys on se, että laadulliset ominaisuusvaateet tulee asettaa sel- 
keään hierarkkiseen järjestykseen. Esimerkiksi valtiovarainministeriön asetta- 
ma EPSAS-työryhmä, jonka työryhmän jäsen kirjoittaja on, on päättäväisesti 
edellyttänyt laadullisten ominaisuuksien asettamista hierarkkiseen järjestyk- 
seen siten, että tiedon hyödyllisyys edellyttää siltä relevanttiutta ja luotetta- 
vuutta (Oulasvirta 2015, työryhmän muistiot ja pöytäkirjat). Työryhmä on 
myös nostanut kolmanneksi tärkeäksi periaatteeksi varovaisuuden (prudence). 

Vehmanen (2008, 10-15), joka on arvioinut IPSASB:n viitekehystä, on 
edellyttänyt tilinpäätöstiedon laatua kuvaavilta ominaisuuksilta hierarkkista 
ja loogista järjestystä: 

"sve Relevance and reliability should be regarded as the two 
fundamental qualitative characteristics of useful financial reporting 
information. ... Therefore, to ensure usefulness of the reported 
information, it should have the fundamental qualitative characteristics 
of relevance and reliability (or freedom from error, if you prefer) under 
the general constraint of sufficiency...” 

Vehmasen mukaan (2008, 10-15; 2009, 45) lähtökohtana ovat siis relevant- 

tius eli merkityksellisyys seka tiedon luotettavuus. Ensisijaiset ominaisuudet 

eivät ole absoluuttisia vaan vähittäisiä ja voimakkuudeltaan vaihtelevia. Fun- 
damenttisista ominaisuuksista relevanssia voimistavat tiedon ymmärrettävyys 


(understandability), tuoreus (timeliness), vertailtavuus (comparability), vah- 

vistettavuus (confirmatory value) ja ennustearvo (predictive value). Jos tieto 
on esimerkiksi vanhentunutta, vaikeasti ymmärrettävissä ja epätarkkaa, se ei 
voi olla kovin relevanttia eikä siten hyödyllistä. 

Luotettavuutta taas vahvistavat tiedon verifioitavuus (verifiability) tai 
tiedon oikeellisuutta tukeva muu tieto (supportability). Transaktion ja va- 
ran rahamääräinen arvo saatetaan esimerkiksi varmentaa sen toteutushintaa 
koskevalla dokumentaatiolla. Jos se ei ole mahdollista, voidaan ehkä löytää ra- 
hamääräisille arvoille vahvistusta saman tyyppisten transaktioiden ja saman 
tyyppisten varojen markkinahintatiedostoista. 

Järjestyksessä kolmantena tulevat tiedon täydellisyyttä (completeness) 
rajoittavat tekijät. Niitä ovat tiedon määrällinen riittävyys (sufficiency) täy- 
dellisyyteen nähden ja seuraavat täydellisyysideaalia kohtuullistavat teki- 
jät: neutraalius (neutrality, not biased), olennaisuus (materiality) ja kustan- 
nus-hyötysuhteen järkevyys (cost-benefit-reasonableness). 

Viimeksi mainittu kustannushyötysuhde on eritoten tärkeä, kun suun- 
nitellaan suuria kirjanpidon reformeja. Kokemukset ovat osoittaneet, että 
kirjanpidon ja tilinpäätösten uudistukset saattavat aiheuttaa huomattavia 
kustannuksia, kun taas uudistusten hyötyjä on vaikea arvioida. Uudistuksia 
lobbaavat tahot saattavat esittää optimistisessa valossa kaikki mahdolliset hyö- 
dyt siten, että ne joka tapauksessa ylittävät konkreettisemmat kustannukset 
(PwC 2014). 


Johtopäätökset 


Yrityssektorilla vallitseva käypiä arvoja ja markkina-arvoja käyttävä arvosta- 
minen on ymmärrettävää omistajien ja investoijien intresseistä käsin. Näistä 
intresseistä käsin on myös ajateltavissa, että tase ja taseen varat ja velat ovat 
peruselementtejä, joista muut elementit kuten tuotot ja kulut ovat johdettavis- 


sa. Toisaalta, tämäkään ajattelutapa ei saa jakamatonta kannatusta yksityisen 

puolen laskentatoimen tutkijoiden parissa. Joidenkin mielesta tuloslaskelmal- 
le ja sen tuotoille ja kuluille tulee antaa itsenäisempi asema.” 

Julkissektorilla tulisi taselähtöisen ja käypiin arvoihin perustuvan lähes- 
tymistavan sijasta päättäväisesti valita tuloslaskelmalähtöinen ja historiallisia 
hankintamenoja painottava lähestymistapa (Oulasvirta 20144; 2014b). Julki- 
sella sektorilla korostuu tilinpäätösesittämisessä tiedon luotettavuus ja tilivel- 
vollisuus, mikä taas johtaa loogisesti siihen, että tilinpäätöslaskelmien tulee 
pikemminkin sisältää informaatiota realisoituneiden transaktioiden ja han- 
kintojen menoista ja tuloista kuin subjektiivista ja spekulatiivista informaatio- 
ta mm. uudelleenarvostusten ja hallussapitovoittojen ja -tappioiden muodossa. 

Kahden perustavaa laatua olevan ominaisuuden — eli relevanssin ja luotet- 
tavuuden — suhteen joudutaan tekemään jossain määrin kompromisseja. His- 
toriallisten hankintamenojen suosimisen seurauksena menetetään toisenlaista 
tietoa, jota käypiin arvoihin perustuva arvostus tuottaa. Käypiin arvoihin pe- 
rustuva kirjanpito (current value accounting) koostuu kolmesta eri vaihtoeh- 
dosta (Glautier & Underdown 1994, 346): 

1) Jälleenhankintahintoihin perustuva vaihtoehto (replacement cost 

accounting — entry price) 

2) Realisoitavissa oleviin luovutushintoihin perustuva vaihtoehto 

(realisable value accounting — exit price) 
3) Nettonykyarvo varan tulevaisuudessa kerryttämistä kassavirroista (net 


present value of future income generated from the asset) 


Jos esimerkiksi kunnassa on tarkoituksenmukaista tietää tietyssä tilanteessa 
kunnan omaisuusesineen saatavissa oleva markkinahinta, siinä tilanteessa kir- 
janpidon historialliseen hankintamenoon perustuva arvo on todennäköisesti 
epätarkka varsinkin inflaation (tai deflaation) olosuhteissa. Eli tässä tilantees- 


sa häviämme kirjanpitotiedon relevanssissa. 


2 Esimerkiksi Deloitte on antamassaan kommentissa [ASB:n viitekehysluonnoksesta 
todennut seuraavaa: "We think the Board is unnecessarily exposing itself to the criticism 
that it gives primacy to assets and liabilities and therefore favors the balance sheet and 
current values. We suggest that the Board ensure that Conceptual Framework explain 
more clearly that asset and liability measurement is often determined by focusing initially 
on the appropriate measurement of financial performance. We also suggest that when 
giving examples of measuring items as much emphasis should be given to income and 
expense items.” (Deloitte 2015). 

Tietyissä tilanteissa on mahdotonta saada luotettavasti selville historiallisia 
hankintamenoja tai omaisuuden tuotantokustannuksia (esimerkiksi vanhat 
rakennukset, jne.), ja tietyissä tilanteissa varoja on lahjoitettu julkisyhteisölle, 
jolloin transaktion yksilöllistä hintaa ei saada esille. 

Joka tapauksessa on huomattava, että ns. kuntien kantavarallisuutta (ks. 
Hallipelto ym. 1992, 91) ei ole hankittu myyntiä varten. Käytännössä myyn- 
tejä tapahtuu harvoin, ja jos pitkäaikaiseen omistukseen tarkoitettua käyt- 
töomaisuutta myydään, siinä yhteydessä selviää toteutunut myyntihinta. Sa- 
malla kirjanpitoarvoon nähden laskettavissa oleva myyntivoitto tai -tappio 


kirjataan tuloslaskelmaan? 


IPSASB on viitekehyksessään (IPSASB 2014, kappale BC7.3) valinnut 
hybridin lähestymistavan arvostamiseen. IPSASB:n mukaan ei ole olemassa 
vain yhtä arvostusperiaatetta, joka maksimoisi sen, kuinka hyvin tilinpäätös- 
laskelmien informaatio toteuttaa laadullisia ominaisuuksia. IPSASB:n mu- 


kaan (IPSASB 2014, kappale BC7.7): 


“the measurement objective is to select those measurement bases that 
most fairly reflect the cost of services, operational capacity and financial 
capacity of the entity in a manner that is useful in holding the entity to 
account, and for decision-making purposes’. 


IPSASB myös tunnistaa hybridissä lahestymistavassa ongelmia (kappale 
BC7.8), mutta väittää silti, että vaihtelevien arvostusperiaatteiden käytön hai- 
tat voidaan minimoida valitsemalla aina olosuhteisiin sopivasti tietty arvos- 
tusperiaate ja pitämällä se johdonmukaisesti muuttumattomana samanlaisten 
varojen ja velkojen kohdalla sekä selostamalla arvostusperiaatteet läpinäkyväs- 
ti tilinpäätöksessä. 

Edellä tehdyn analyysin perusteella EU:n komission tulisi ottaa huomioon 
seuraavat seikat valmistellessaan jäsenvaltioilleen kirjanpidon ja tilinpäätö- 
sesittämisen käsitteellistä viitekehystä: Ensinnäkin, tilinpäätösinformaation 


ensisijaisiksi tarvitsijoiksi tulisi määritellä kansalaiset ja heitä edustavat vaa- 


5 Jos on kyseessä kunnan vaihtuviin vastaaviin kuuluvasta rahoitusomaisuudesta, esi- 
merkiksi osakkeista ja muista arvopapereista, tai myytävästä tonttiomaisuudesta, niiden 
suhteen käyvien arvojen jatkuva selvittäminen on luonnollisesti suunnittelua ja päätök- 
sentekoa hyödyttävää. 

leilla valitut ylimmät päätöksentekoelimet. Näitä tahoja varten tulisi tuottaa 
hyödyllistä tietoa. 

Toiseksi, tulisi tästä vetää johtopäätös, että tiedon hyödyllisyyttä arvioi- 
daan nimenomaan tilivelvollisuuden ja luotettavuuden näkökulmista. Tällä 
on omat seuraukset mm. arvostamisratkaisuihin. 

Kolmanneksi, komission johdolla laaditun julkisen sektorin erityispiirteet 
huomioivan käsitteellisen viitekehyksen tulisi olla yksittäisiin standardeihin 
nähden sitova. Tämä toisi EU:n jäsenvaltioille tietyn suojan yksittäisten stan- 
dardien ”mielivallalta”, koska mikään standardi ei saa olla ristiriidassa yhteises- 
ti sovittujen viitekehyksen periaatteiden kanssa. 

Neljänneksi, tilinpäätösinformaation laadulliset ominaisuudet tulisi aset- 
taa hierarkkiseen järjestykseen loogisella tavalla siten kuten Vehmanen (2008; 
2009) on esittänyt. Hierarkkista järjestystä on esittänyt myös valtiovarainmi- 
nisteriön EPSAS-työryhmä, kun se on korostanut sekä tiedon relevanssia ja 
luotettavuutta että varovaisuuden periaatetta. 

Viidenneksi, tuloslaskelmalähtöinen ja historiallisiin hankintamenoihin 
perustuva lähestymistapa soveltuu julkisyhteisöille paremmin kuin yritys- 
kirjanpidossa paljolti omaksuttu taselähtöinen ja käypiin arvoihin perustuva 
lähestymistapa. Tuloslaskelmalähtöisyys sopii hyvin myös Saarion kehittele- 


mään meno-tuloteoriaan perustuvaan liikekirjanpitokäsitykseen. 


Lähteet 


Barton, Allan 2005. Professional accounting standards and the public sector — A 
mismatch. ABACUS 41(2), 138-158. 

Barton, Allan 2011. Why governments should use the Government Finance Statistics 
Accounting System. ABACUS 47(4), 411-445. 

Biondi, Yuri 2012a. What do shareholders do? Accounting, ownership and the theory 
of the firm: Implications for corporate governance and reporting. Accounting, 
Economics, and Law. A Convivium 2(2), Article 5. doi:10.1515/2152-2820.1068. 

Biondi, Yuri 2012b. Should business and non-business accounting be different? A 
comparative perspective applied to the New French governmental accounting 
standards. International Journal of Public Administration (IJPA) 35(9), 603-619. 

Brusca, I., Caperchione, E., Cohen, S. & Rossi, F.M. (toim.) 2015. Public Sector Accounting 
and Auditing in Europe. The Challenge of Harmonization. ITAS Series, Governance 
and Public Management. Basingstoke: Palgrave and Macmillan. 


NÄKÖKULMIA TILINTARKASTUKSEEN JA ARVIOINTIIN 181 


Deloitte 2015. Comments to the Exposure Draft 2015/3 - Conceptual Framework for 
Financial Reporting, IASB. 

Glautier, M. W. & Underdown, B. 1994. Accounting Theory and Practice (5 edition). 
London: Pitman Publishing. 

Hallipelto, Aatos, Helin, Heikki, Oulasvirta, Lasse & Ruuska, Pertti 1992. Kunnallis- 
talouden periaatteet. Helsinki: VAPK-kustannus. 

IASB 2015. Exposure Draft Conceptual Framework for Financial Reporting. ED/2015/3. 

IPSASB 2014. The Conceptual Framework for General Purpose Financial Reporting by 
Public Sector Entities. IFAC, IPSASB (ww w.ifac.org). 

Miiller-Marqués Berger, Thomas 2012. IPSAS Explained. A Summary of International 
Public Sector Accounting Standards (2"* edition). Chichester: Wiley, and Ernst & 
Young. 

Oulasvirta, Lasse 2014a. The reluctance of a developed country to choose International 
Public Sector Accounting Standards of the IFAC. A critical case study. Critical 
Perspectives on Accounting 25, 272—285. 

Oulasvirta, Lasse 2014b. Governmental financial accounting and European 
harmonisation: Case study of Finland. Accounting, Economics and Law. A 
Convivium 4(3), 237-263. 

Oulasvirta, Lasse 2015. Publicsectoraccountingandauditingin Finland. Teoksessa Brusca, 
I., Caperchione, E., Cohen, S. & Rossi, F. M. (toim.) Public Sector Accounting and 
Auditing in Europe. The Challenge of Harmonization. Houndmills: Palgrave and 
Macmillan, 60-74. 

Oulasvirta, Lasse & Stephen Bailey 2016. Evolution of EU public sector financial 
accounting-standardization: Critical events that opened the window for 
attempted policy change. Journal of European Integration 38(6), 653-669. 

Pallot, June 1992. Elements of a theoretical framework for public sector accounting. 
Accounting, Auditing & Accountability Journal 5(1), 38-59. 

PwC 2014. Collection of information related to the potential impact, including costs, of 
implementing accrual accounting in the public sector and technical analysis of the 
suitability of individual IPSAS standards (2013/S 107-182395), 1 August 2014 
(available at www.pwc.be). 

RKR 2014. Konceptuellt ramverk for finansiell rapportering i kommuner och landsting. 
Radet for kommunal redovisning. April 2014. 

Vehmanen, Petri 2008. “The Conceptual Framework of IPSASB from ‘Theoretical Point 
of View. A Comment Paper on the Consultation Paper Phase 1 of the IPSASB 
Framework Project”. A discussion paper. Tampere: University of Tampere. 

Vehmanen, Petri 2009. The qualitative characteristics of information included in general 
purpose financial reports by public sector entities. Teoksessa Heiskanen, J., 
Kihn, L-A. & Näsi, S. (toim.) Näkökulmia laskentatoimeen ja tilintarkastukseen. 
Tampere: Tampere University Press, 38-55. 

Whittington, Geoffrey 2008. Harmonisation or discord? The critical role of the IASB 
conceptual framework review. Journal of Accounting and Public Policy 27, 495- 
502. 


182 


10 


Valtion omistaj aohjauksen ja valtionyhtiöiden tarkastus 


Vesa Koivunen 


Artikkelin tavoitteena on kuvata Valtiontalouden tarkastusviras- 
ton valtionyhtiöihin ja valtion omistajaohjaukseen kohdistamaa 
tuloksellisuustarkastusta. Aineistona ovat olleet omistajaoh- 
jausta ja sen tarkastusta koskevat säädökset ja suositukset 

sekä tarkastusviraston tuloksellisuustarkastuskertomukset sekä 
viraston sisäiset ohjeet. Lisäksi artikkelissa esitettyjen tietojen 
perustana on kirjoittajan yli 25 vuoden kokemus valtionyhti- 
öiden ja valtion omistajaohjauksen tarkastuksesta. Artikkelin 
johtopäätöksenä on, että tarkastus on 2000-luvulla kohdistunut 
ensisijaisesti valtion harjoittamaan omistajaohjaukseen kun 

se aikaisemmin kohdistui lähinnä yksittäisten valtionyhtiöiden 
liiketoimintaan. Yhtiötasolle kohdistuva tarkastusoikeus ja siihen 
liittyvä tietojensaantioikeus ovat kuitenkin edelleen välttämät- 
tömiä omistajaohjaustarkastuksien toteuttamiseksi ja myös 
tarkoituksenmukaisia ottaen huomioon sen kasvavan valtion- 
taloudellisen merkityksen, joka liittyy yhtiömuodossa toteutet- 
tavaan toimintaan ja yhtiömuodossa olevaan varallisuuteen. 


Johdanto 


Valtion omistajaohjaukseen kohdistuvaan ulkoiseen tarkastukseen ja valvon- 
taan luetaan yleensä kuuluvaksi eduskunnan tarkastusvaliokunnan harjoit- 
tama valvonta ja Valtiontalouden tarkastusviraston harjoittama tarkastus. 
Valtionyhtiöihin kohdistuvaan ulkoiseen tarkastukseen ja valvontaan luetaan 
lisäksi yksityisten tilintarkastusyhteisöjen harjoittama tilintarkastus. Tässä 
artikkelissa käsitellään Valtiontalouden tarkastusviraston valtion omistajaoh- 
jaukseen ja valtion määräysvallassa oleviin yhtiöihin kohdistamaa tarkastusta. 

Valtiontalouden valvontajärjestelmässä valtioneuvostolle kuuluu sisäinen 


ohjaus ja valvonta, eduskunnan tarkastusvaliokunnalle parlamentaarinen val- 

vonta ja arviointi seka Valtiontalouden tarkastusvirastolle ulkoinen ammatti- 
tarkastus ja riippumaton finanssipolitiikan valvonta. (Péysti 2014, 5.) 
Omistajaohjauksella tarkoitetaan niitä toimenpiteitä, joilla omistajat joko 
suoraan tai edustajiensa välityksellä vaikuttavat yhtiön toimintaan ja kehityk- 
seen. Omistajaohjaus on osakkeenomistajan toimintaa yrityksen menestymi- 


sen ja omistajan edun hyväksi. (Timonen 2003.) 


Valtion omistajaohjauksen tavoitteet ja välineet sekä toiminnan organisointi 


Valtion tavoitteena on yhtiöitä kehittämällä ja niiden yritysvastuuta edistä- 
mällä tukea omistaja-arvon pitkäjänteistä kasvua. Omistajalähtöinen johta- 
miskulttuuri ja omistajaohjaus saivat jalansijaa Suomessa 1990-luvun alussa. 
Katsottiin, että yrityksiä täytyi sekä omistaa osaavammin että johtaa ja oh- 
jata omistajalähtöisemmin. Vuoden 1991 laissa valtion osakasvallan käytöstä 
(740/1991) säädettiin osakeomistuksiin liittyvien oikeuksien käytöstä ja omis- 
tuksen hallinnoinnin periaatteista. Omistajaohjauksella tarkoitetaan paitsi 
äänioikeuden käyttämistä yhtiökokouksissa niin myös muita toimenpiteitä, 
joilla valtio osakkeenomistajana (ei lainsäätäjänä) vaikuttaa yhtiön hallintoon 
ja toimintaperiaatteisiin. 

Valtion nykyinen toiminta omistajana perustuu vuoden 2008 alussa voi- 
maan tulleeseen lakiin valtion yhtiöomistuksesta ja omistajaohjauksesta eli 
omistajaohjauslakiin (1368/2007). Lakia sovelletaan valtion yhtiöomistusta 
koskevaan päätöksentekoon ja valtion omistajaohjaukseen valtioenemmistöi- 
sissä yhtiöissä ja valtion osakkuusyhtiöissä. Valtionyhtiöt noudattavat kuiten- 
kin muiden osakeyhtiöiden lailla osakeyhtiölakia eikä omistajaohjauslaissa ole 
säädetty mitään poikkeuksia osakeyhtiölain mukaisesta päätöksenteosta tai 
vastuunjaosta. 

Valtion omistajapolitiikan keskeiset tavoitteet ja periaatteet kullekin hal- 
lituskaudelle linjataan hallitusohjelmassa ja omistajaohjauksen päivittäisen 
toiminnan periaatteet ja toimintatavat linjataan valtion omistajapolitiikkaa 
koskevassa periaatepäätöksessä. Uusin talouspoliittisen ministerivaliokunnan 


linjaus valtion omistajapolitiikkaa koskevaksi valtioneuvoston periaatepää- 


184 


tökseksi on julkaistu 12.5.2016 ja asiakirja on otsikoitu: Tase töihin — Kasvua 
luovaa omistajapolitiikkaa. 

Keskeisiä omistajaohjauksen välineitä ovat yhtiökokous, hallitusvalinnat, 
omistajan panostukset yhtiöiden johtamisresursseihin ja johdon sitouttami- 
seen, hyvän hallintotavan kehittäminen, itsenäinen yhtiöanalyysi ja omista- 
jastrategia sekä yritysvastuun edistäminen. (Valtion omistajaohjauksen vuo- 
sikertomus 2014.) 

Uusimmassa omistajapoliittisessa periaatepäätöksessä 12.5.2016 otettiin 
yhteiskuntavastuu (yritysvastuu) valtionyhtiöiden perusarvoksi. Valtion ta- 
lousarvioesityksessä vuodelle 2016 todetaan yleisperusteluissa valtio-omista- 
jan tavoitteena olevan, että kaikki valtionyhtiöt ottavat yritysvastuun koko 
liiketoimintaansa ohjaavaksi teemaksi ja osaksi strategiaa, riskiarviointeja sekä 
hallitus- ja johtoryhmätyöskentelyä sekä asettavat sille tavoitteet. 

Periaatepäätöksen mukaan valtio perustaa myös uuden kehitysyhtiön: Vake 
Oy on perustettu vuonna 2016, mutta sen toiminta käynnistyy vasta vuoden 
2017 alussa. Solidium Oy:n lailla myös uusi kehitysyhtiö on valtion omistaja- 
politiikan toteuttamisen työkalu. Solidium on vähemmistöomistaja 12 lista- 
tussa yhtiössä. Solidiumin omistamissa yhtiöissä valtiolla on finanssi-intressin 
lisäksi suomalaisen omistajuuden puolustamisen intressi. Luonnoksessa hal- 
lituksen esitykseksi laiksi valtion yhtiöomistuksesta ja omistajaohjauksesta 
annetun lain muuttamisesta on todettu, että kehitysyhtiöön on ensi vaiheessa 
tarkoitus siirtää yhdeksän valtio-omisteisen yhtiön osakkeet uudelle kehitys- 
yhtiölle. Uuden kehitysyhtiön tehtävänä on tarjota valtion omistamille yhti- 
öille luonnollinen kehityspolku yhtiöiden uusiutumiseksi ja omistusrakenteen 
kehittämiseksi. Kehitysyhtiöön ensimmäisessä vaiheessa siirrettäväksi esitet- 
tyjen yhdeksän yhtiön osakkeiden yhteenlasketuksi arvoksi on arvioitu noin 
2,4 miljardia euroa. Lisäksi on tarkoitus perustaa parlamentaarinen valtion 
omistajaohjauksen neuvottelukunta, joka käsittelee neuvoa-antavasti valtion 
yhtiöomistuksen toimintapolitiikkaa, omistajaohjauksen toimintaperiaattei- 
ta ja eduskuntavaltuuksien rajoja. 

Valtiontalouden tarkastusvirasto antoi 10.10.2016 valtioneuvoston kansli- 
alle lausunnon luonnoksesta hallituksen esitykseksi laiksi valtion yhtiöomis- 


tuksesta ja omistajaohjauksesta annetun lain (1368/2007) muuttamisesta, joka 

koskee Vake Oy:n toiminnan aloittamista. Lausunnossaan tarkastusvirasto 
muun muassa totesi, että esityksestä ei konkreettisesti käy ilmi nykyisen oi- 
keustilan ongelmat tai se, millaisissa konkreettisissa tilanteissa kehitysyh- 
tiötä tarvittaisiin. Tarkastusviraston mukaan on tärkeää, että perustettavan 
kehitysyhtiön tehtävät ja tavoitteet kuvattaisiin selkeästi esimerkiksi yhtiötä 
koskevassa erillisessä toimiohjeessa. On myös kiinnitettävä huomiota siihen, 
että kehitysyhtiön varallisuutta tosiasiallisesti käytetään niihin tarkoituksiin, 
jotka on määritetty yhtiön strategisiksi tavoitteiksi. Parlamentaarisen valtion 
omistajaohjauksen neuvottelukunnan, jolla olisi lähinnä neuvoantava rooli, 
osallistumista kehitysyhtiön hallinnointiin olisi tarkastusviraston mukaan 
tarkoituksenmukaista myös käsitellä hallituksenesitysluonnoksessa. 

Hallituksen esitys (HE 233/2016 vp) eduskunnalle laiksi valtion yhtiö- 
omistuksesta ja omistajaohjauksesta annetun lain muuttamisesta hyväksyt- 
tiin 21.12.2016 ja laki astui voimaan 1.1.2017. Valtion kehitysyhtiö Vake Oy:n 
toimiohje annettiin 29.12.2016. Yhtiön tehtävänä on saada valtion yhtiöihin 
sijoittama pääoma kiertämään nykyistä aktiivisemmin. Valtioneuvoston ylei- 
sistunto asetti valtion omistajaohjauksen parlamentaarisen neuvottelukunnan 
1.12.2016. Neuvottelukunta käsittelee neuvoa-antavasti omistajaohjauksesta 
vastaavan ministerin tekemän asialistan pohjalta valtion yhtiöomistuksen 
toimintapolitiikkaa, valtion omistajaohjauksen toimintaperiaatteita ja edus- 
kuntavaltuuksien rajoja yleisellä tasolla. Yhtiökohtaiset asiat eivät kuulu neu- 
vottelukunnalle. 

Valtion omistajaohjaus ja siihen liittyvä päätöksenteko on organisoitu si- 
ten, että eduskunta säätää valtion osakeomistuksen rajat yhtiöissä, valtioneu- 
voston yleisistunto päättää rajojen sisällä osakkeiden ostoista ja myynneistä ja 
niiden yleisestä periaatteista ja talouspoliittinen ministerivaliokunta asettaa 
omistajapoliittisen periaatepäätöksen ja palkitsemiskannanoton sekä käsit- 
telee omistajaohjausta harjoittavien ministeriöiden esittelemät asiat. Pääosa 
yhtiöistä, mukaan lukien kaikki kaupallisin perustein toimivat yhtiöt, on val- 
tioneuvoston kanslian omistajaohjausosaston ohjauksessa. Lisäksi erityisteh- 
täväyhtiöitä on seitsemän muun ministeriön omistajaohjauksessa. 

Valtioneuvoston kanslian omistajaohjausosaston harjoittama omistajaoh- 


jaus perustuu itsenäiseen omistajastrategiseen vaikuttamiseen ja taloudelliseen 

analyysiin seka naihin perustuvaan valmisteluun. Naiden perusteella valtio 
ottaa tarvittaessa kantaa yrityksen strategisiin ja taloudellisiin kysymyksiin. 
Omistajaohjaus on integroinut myös yritysvastuuasiat osaksi omistajaohjaus- 
osaston analyysi- ja omistajastrategista työtä. 

Kaiken kaikkiaan valtion salkussa on 63 yhtiön osakkeita. Valtion yh- 
tiöomaisuuden arvioitu markkina-arvo on noin 30 miljardia euroa. Valtion 
omistamien yhtiöiden arvo suhteessa bruttokansantuotteeseen on Suomessa 


Euroopan suurimpia. (Valtion omistajaohjauksen vuosikertomus 2015.) 


Omistajaohjaustarkastuksen tavoitteet ja ominaispiirteet 


Valtiontalouden tarkastusvirasto astui valtionyhtiötarkastuksen mielenkiin- 
toiseen maailmaan vuonna 1947 kun laki valtionenemmistöisten osakeyhtiöi- 
den toiminnan tarkastuksesta (968/1947, muut. 462/84) vahvistettiin. Lain 
mukaan valtiontalouden tarkastusvirastolla oli oikeus tarkastaa valtioenem- 
mistöisten osakeyhtiöiden toimintaa ja tarkastuksissa oli kiinnitettävä erityi- 
sesti huomiota yhtiöiden varojen käytön ja sijoitusten tarkoituksenmukaisuu- 
teen. Noin 45 vuoden ajan tarkastus kohdistuikin yksittäisten yhtiöiden ja 
konserneiden toimintaan ja keskeisellä sijalla oli yhtiöiden kannattavuuden ja 
rahoitusaseman seuranta ja analysointi. 

Myös tarkastusvirastossa alettiin 1990-luvulla keskustella enemmän val- 
tion omistajaohjauksesta ja tarkastusta suunnattiin omistajaohjaukseen. 
Tarkastusnäkökulma konkretisoitui ja tarkentui 2000-luvun alussa kun uusi 
laki Valtiontalouden tarkastusvirastosta säädettiin (676/2000). Lain mukaan 
tarkastusvirasto tarkastaa valtion määräysvallassa olevia yhtiöitä erityisesti 
sen selvittämiseksi, miten valtion omistajaohjausta ja valtion osakasvaltaa on 
käytetty. Hallituksen esityksessä (HE 39/2000) on kuitenkin nimenomaisesti 
todettu, että säännös ei rajoita tarkastusviraston oikeutta tarvittaessa tarkas- 
taa näitä yhtiöitä laajemminkin. Tarkastusoikeus kattaa myös yhtiöt, joissa on 
valtion ulkopuolisia vähemmistöomistajia mukaan lukien pörssissä listatut 
kolme yhtiötä: Neste Oil Oyj, Finnair Oyj, Fortum Oyj. 

Valtiontalouden tarkastusvirasto on nykyisin eduskunnan yhteydessä toi- 


miva valtiontalouden ylin ulkoinen tarkastaja, joka toteuttaa tehtäväänsä tu- 

loksellisuustarkastuksella, tilintarkastuksella, laillisuustarkastuksella, finans- 
sipolitiikan tarkastuksella ja finanssipolitiikan valvonnalla. 
Tuloksellisuustarkastus tuottaa lisäarvoa tuomalla esiin tuloksellisuuden 
hyviä käytäntöjä, merkittäviä puutteita ja ongelmia sekä niiden perimmäisiä 
syitä sekä tarkastuksiin perustuvilla suosituksilla kehittämistoimenpiteiksi. 
Valtiontalouden tarkastusviraston harjoittama omistajaohjaustarkastus on 
tuloksellisuustarkastusta, joka on arvioivaa tarkastusta. Tarkastuskohdetta 
arvioidaan tarkastuskohtaisesti asetettavien tarkastuskriteerien, so. arvioin- 
tikriteerien perusteella. Omistajaohjaustarkastuksessa kriteerien lähteinä 
ovat muun muassa osakeyhtiölaki, omistajaohjausta koskeva erityislainsää- 
däntö, valtioneuvoston päätökset, hallituksen talouspoliittisen ministeriva- 
liokunnan kannanotot, eduskunnan ja sen valiokuntien kannanotot, valtion 
omistajapolitiikkaa koskeva valtioneuvoston periaatepäätös, talouspoliittisen 
ministerivaliokunnan käsiteltävänä olleet yhtiökohtaiset ohjeet ja corporate 


governance suositukset. 


Tarkastus- ja tietoj ensaantioikeus 


Tarkastusviraston, samoin kuin eduskunnan tarkastusvaliokunnan, tiedon- 
saantioikeus on säädetty suoraan perustuslain 90 §:ssä samalla tavoin kuin 
ylimpien laillisuusvalvojien tiedonsaantioikeus. Perustuslaissa säädetty tieto- 
jensaantioikeus on luonteeltaan yleinen eikä tietojensaantioikeus riipu tietojen 
tai asiakirjojen julkisuudesta tai salaisuudesta vaan tiedon tarpeellisuudesta 
tarkastustehtävän suorittamiseksi. 

Tarkastusvirasto tarkastaa valtion määräysvallassa olevia yhtiöitä, mikä 
tarkoittaa että virastolla on tarkastusoikeus myös osakeyhtiölaissa tarkoitet- 
tuun tytäryhteisöön. Tarkastuksen kannalta ei siten ole merkitystä sillä, mis- 
sä konserniin kuuluvassa yhtiössä liiketoimintaa tosiasiallisesti harjoitetaan. 
Tarkastusviraston tiedonsaantioikeudesta on säädetty siten, että tarkastus- 
kohteen tiedonsaantioikeuden lisäksi tarkastusvirastolla on nimenomaisesti 
oikeus saada tarkastettavan tilintarkastajalta kaikki ne tarkastettavaa koskevat 
tarkastuksen kannalta tarpeelliset jäljennökset ja tallenteet sekä muut asiakir- 


jat ja tiedot, jotka tilintarkastajalla on hallussaan, samoin kuin jäljennökset 

tilintarkastajan laatimista muistioista, poytakirjoista ja muista tilintarkastuk- 
sessa laadituista tarkastettavan toimintaa koskevista asiakirjoista. Säätämäl- 
lä nimenomaisesta poikkeuksesta tilintarkastajan salassapitovelvollisuuteen 
osoittaa laki valtiontalouden tarkastusvirastosta johdon mukaisuutta valtion 
määräysvallassa olevien yhtiöiden tarkastusoikeuden ja tehtävän toteuttami- 
seksi. 

Yhtiötasolle kohdistuva tarkastusoikeus ja siihen liittyvä tietojensaan- 
tioikeus ovat välttämättömiä omistajaohjaustarkastuksien toteuttamiseksi ja 
myös tarkoituksenmukaisia ottaen huomioon sen kasvavan valtiontaloudelli- 
sen merkityksen, joka liittyy yhtiömuodossa toteutettavaan toimintaan ja yh- 
tiömuodossa olevaan valtion varallisuuteen. 

Tarkastusraportoinnin lähtökohtainen julkisuus tarjoaa sidosryhmille ja 
kansalaisille mahdollisuuden hyödyntää tarkastustuloksia, mutta tarkastus- 
virasto ottaa huomioon esimerkiksi yritysten oikeuden liikesalaisuuksiin si- 
ten, että salassa pidettäviä tietoja ei sisällytetä tarkastuskertomuksiin. Valtion 
tarkastusvirastosta annetun lain 5 §:n perusteella tarkastusvirastolla on salas- 
sapitovelvollisuuden estämättä kuitenkin oikeus antaa tarkastuskertomus ja 
salassa pidettäviä asiakirjoja ja muita tietoja tarkastetun lisäksi ministeriölle, 
jonka toimialalle tarkastuskohde kuuluu sekä tiedoksi eduskunnan tarkastus- 


valiokunnalle ja valtiovarainministeriölle. 


Tarkastuksien suuntaaminen 


Tarkastussuunnittelussa määritetään ne tarkastusteemat ja tarkastusaiheet, 
joilla vastataan tarkastusviraston tekemässä valtion- ja kansantalouden ris- 
kianalyysissa esiin nostettuihin pääriskialueisiin. Pääosa tarkastusaiheista 
suunnitellaan ja toteutetaan valtion taloudenhoidon näkökulmasta olennais- 
ten kokonaisuuksien, niin sanottujen tarkastusteemojen alla. Teemasuunnit- 
telussa määritetään tarkastustiedon ensisijainen hyödyntäjä ja teeman näkö- 
kulma ja tavoite, joka ohjaavat yksittäisten tarkastusten tarkastusasetelmia. 
Tarkastuksen esiselvityksessä muotoillaan tarkastusasetelma, tarkennetaan 
tarkastuskysymyksiä sekä valitaan sovellettavat tiedonmuodostuksen mene- 


telmät (Valtiontalouden tarkastusviraston tarkastussuunnitelma 2016—2020). 

Kaikkien tarkastuksien yleisinä suuntaamisperiaatteina ovat tarkastetta- 
van asian merkitys 

— valtiontaloudelle 

— eduskunnan finanssivallalle 

— valtioneuvoston harjoittamalle valtiontalouden ja hallinnon ohjauksel- 
le ja valvonnalle 

— hyvän hallinnon ja hallinnan periaatteiden ja tuloksellisuuden toteutu- 
miselle 


— kansalaisten ja sidosryhmien luottamukselle valtion taloudenhoitoon. 


Yhtiöihin kohdistuvan tarkastuksen ja valvonnan osalta on otettava huo- 
mioon yhtiöiden eri hallintoelinten (yhtiökokous, hallintoneuvosto, hallitus, 
mahdolliset hallituksen valiokunnat, toimitusjohtaja ja tilintarkastuslain 
mukainen tilintarkastaja) tehtävät ja velvollisuudet. Lisäksi omistajaohjausta 
harjoittavan ministeriön edellytetään valvovan yhtiöidensä toimintaa. Osana 
omistajaohjaustarkastuksia tarkastusvirasto myös arvioi onko omistajaohjaus- 
ta hoitava viranomainen varmistanut, että muut ohjaus-, tarkastus- ja valvon- 
tamenetelmät on hyödynnetty tehokkaasti. Yhtiöiden osalta tarkastusvirasto 
on useimmiten vasta toissijainen tarkastaja tai valvoja. Toisaalta omistajaoh- 
jausta ei kukaan muu Valtiontalouden tarkastusviraston lisäksi tarkasta. 

Omistajaohjaus-/valtionyhtiötarkastuksia on viime vuosina aloitettu yksi 
tai kaksi uutta tarkastusta vuodessa. Tarkastusprojektit ovat yleensä noin vuo- 
den mittaisia. 


Tarkastuskohteita ja tarkastusnäkökulmia 2010-luvulla 


Vastuukysymykset Finavia Oyj:n johdannais- 
vastuiden selvittämisessä (2016) 


Ensimmäinen ja toistaiseksi ainoa omistajaohjaukseen kohdistunut laillisuus- 
tarkastus (kertomus 13/2016) tehtiin vuonna 2016. Laillisuustarkastuksessa 
selvitettiin, millaisiin korjaaviin toimenpiteisiin Finavia ja liikenne- ja vies- 
tintäministeriö ryhtyivät, kun johdannaisten käyttö todettiin vuoden 2013 


tuloksellisuustarkastuksessa ohjeiden vastaiseksi. Valtiontalouden tarkastus- 

virasto arvioi, ovatko toimet valtion vahingon rajoittamiseksi olleet riittävän 
huolellisesti harkittuja ja onko toimittu säännösten ja hyvän hallintotavan 
mukaisesti. Finavian sisäisten ohjeistusten mukaan johdannaisten käyttämi- 
nen oli sallittua ainoastaan luottojen suojaamiseksi. Finavialle on aiheutunut 
sen tekemistä kielletyistä johdannaissopimuksista noin 34 miljoonan euron 
tappio. 

Yleisesti laillisuustarkastuksissa tarkastetaan, onko toimittu lainsäädän- 
nön, alempitasoisen sääntelyn ja viranomaisten antaman ohjeistuksen sekä 
hyvän hallinnon periaatteiden mukaisesti. Tuloksellisuustarkastuksien näkö- 
kulma on laajempi ja tarkoituksena on viime kädessä varmistaa, että valtion 
taloudenhoito, mukaan lukien yhtiöomaisuuden hoito ja yhtiöiden omistaja- 


ohjaus, on taloudellista, tehokasta ja vaikuttavaa. 


VTV: Finavian johto on toiminut asianmukaisesti johdannaisvas- 
tuiden selvittämiseksi. Omistajaohjauksessa on riskinä yhtiön ja val- 
tio-omistajan vastuusuhteiden hämärtyminen. 


Strategisen intressin yhtiöiden ohjaus (v. 2015) 


Tuloksellisuustarkastuksessa (kertomus 16/2015) arvioitiin, ovatko ministe- 
riöt ohjanneet tarkoituksenmukaisesti valtion strategisen intressin toteutta- 
mista valtionyhtiöiden kautta sekä muun muassa sitä, onko ylipäätään tar- 
koituksenmukaista määritellä valtionyhtiöitä strategisen intressin yhtiöiksi. 
Tarkasteltuja strategisen intressin yhtiöitä oli 21, ja niiden yhteenlaskettu lii- 


kevaihto oli noin 33 miljardia euroa vuonna 2013. 


VTV: Valtion strategisia intressejä on arvioitava jatkuvasti. 


Solidium Oy (v. 2015) 


Tuloksellisuustarkastuksessa (kertomus 6/2015) arvioitiin Solidium Oy:n toi- 
mintaa ajanjaksolla 1.1.2009—4.3.2015. Valtion kokonaan omistama Solidium 
on kansallinen omistusyhteisö, valtion työkalu kotimaisen omistuksen vah- 
vistamiseksi pörssiyhtiöissä. Sen perustehtävänä on vahvistaa kotimaista omis- 
tusta kansallisesti tärkeissä yrityksissä ja kasvattaa pitkäjänteisesti omistusten- 


sa taloudellista arvoa. Solidium ja sen osakesalkku on merkittävä osa valtion 

varallisuutta ja Solidiumin tulouttama vuosittainen voitonjako on valtiolle 
tärkeä tulonlähde. 
Tarkastuksen tavoitteena oli saada perusteltu näkemys siitä, miten Soli- 


dium Oy on täyttänyt valtion sille asettamat tehtävät ja tavoitteet. 


VTV: Jotta Solidium voi jatkossa säilyä valtion tehokkaana työka- 
luna, sen velvoitteita on priorisoitava ja tavoitteet asetettava selvem- 
min. Valtio-omistajan tulisi määrittää selkeämmin ja tunnuslukuja 
hyödyntäen Solidiumin toiminnan tavoitteet ja niiden priorisointi. 
Tarkastuksen perusteella Solidium on noudattanut toiminnassaan 
valtion antamia ohjeita, mutta ohjeistuksen yleisluontoisuuden takia 
sen sisällön ja tavoitteiden tulkinta on jäänyt liikaa henkilöistä riip- 
puvaiseksi. Solidiumille ei ole asetettu kustannustehokkuusmittaria. 


Omaisuudenyhtiö Arsenal Oy:n selvitystilan käytännöt (v. 2015) 


Tuloksellisuustarkastuksessa (kertomus 4/2015) selvitettiin, onko Arsenal 
pystynyt toimimaan selvitystilassa ollessaan tuloksellisesti, ja onko toiminnas- 
sa huomioitu keskeiset periaatteet: valtiontaloudellisen rasituksen minimointi 
sekä selvittämisintressi. Arsenal on valtion täysin omistama yhtiö, jonka omis- 
tajaohjauksesta vastaa valtiovarainministeriö. Arsenal perustettiin 90-luvun 
pankkikriisin yhteydessä. Sen tehtävänä oli hallinnoida luottoja ja realisoida 
omaisuutta. Julkisilla pankkitukitoimenpiteillä pyrittiin tervehdyttämään 
Suomen pankkijärjestelmää. Arsenalin toiminta tarkoitettiin alun perin mää- 
räaikaiseksi. Yhtiö on nyt ollut toiminnassa runsaat 21 vuotta. Arsenal asetet- 
tiin selvitystilaan jo lokakuussa 2003. Selvitystilan aikana sen keskeisinä teh- 
tävinä on ollut jäljellä olevien saatavien periminen, oikeudenkäyntien hoito, 


arkistojen alasajo, omaisuuden realisointi ja tytäryhtiöiden lopettamistoimet. 
VTV: Arsenalista saadut kokemukset tulisi hyödyntää mahdollisen 
uuden omaisuudenhoitoyhtiön perustamisen yhteydessä. 

Finavia Oyj:n johdannaissopimukset 2009-2011 (v. 2013) 


Tuloksellisuustarkastuksessa (kertomus 15/2013) selvitettiin Ilmailulaitok- 
sen/Finavia Oyj:n käyttämien rahoituksen johdannaisinstrumenttien tarkoi- 


tuksenmukaisuutta, raportointia ja varainhoidon valvontaa ja järjestämistä. 

Finavia on valtion täysin omistama yhtiö, jonka omistajaohjauksesta vastasi 
vuoden 2016 puoliväliin asti liikenne- ja viestintäministeriö ja joka nykyisin 


on valtioneuvoston kanslian omistajaohjausosaston ohjauksessa. 


VTV: Johdannaissopimusten hallinnassa ja raportoinnissa oli Fin- 
aviassa puutteita eikä johdannaisten käyttö ollut kaikilta osin sisäis- 
ten ohjeiden mukaista. Kun ohjeiden vastaisten johdannaisten tilan- 
ne tuli johdon tietoon, ryhtyi Finavia Oyj:n hallitus vuonna 2012 
oma-aloitteisesti korjaaviin toimenpiteisiin. Valtion liikelaitoksia ja 
valtionyhtiöitä koskevassa yleisessä ohjeistuksessa tulisi määritellä hy- 
väksyttävät rahoitusriskien hallinnan menettelytavat. Valtion erityis- 
tehtäväyhtiöissä riskienhallintapolitiikan ja rahoitustoiminnan tulee 
tukea yrityksen erityistehtävän toteutumista. Johdannaistuottojen 
tavoittelua rahoitusriskejä ottamalla ei tule sallia. 


VR-konserni: Valtion omistajaohjaus ja henkilöjunaliikenneostot (v. 2011) 


Tuloksellisuustarkastuksessa (kertomus 233/2011) käytiin läpi kaksi omistaja- 
ohjauksen kannalta poikkeuksellista ja hankalaa hankintaa. Valtio-omistajan 
yhtiökokouspäätöksellä vuonna 2008 VR-yhtymän hallituksen ja johdon kan- 
nan vastaisesti tekemä 20 kaksikerrosmakuuvaunun hankinta, jonka arvo oli 
noin 70 miljoonaa euroa. VR-Yhtymän hallituksen päätöksellä yhtiön omista 
varoistaan rahoittama Oulu- Seinäjoki-radanrakennusprojekti, joka tuli mak- 
samaan yhteensä 80 miljoonaa euroa vuosina 2009 ja 2010. Lisäksi tarkastet- 
tiin henkilöjunaliikenneostoja. 

VR-konsernin emoyhtiö VR-Yhtymä Oy on valtion täysin omistama yhtiö, 
jonka omistajaohjauksesta vastaa valtioneuvoston kanslian omistajaohjaus- 


osasto. 


VTV: Omistajaohjausosasto on täyttänyt tehtävänsä VR:n osalta hy- 
vin ja pystyy tuottamaan oleellista tietoa omistajaohjauksensa tueksi. 
Silti valtion omistajapolitiikan periaatteet, kuten avoimuus, ennakoi- 
tavuus ja johdonmukaisuus ovat toisinaan VR:n kohdalla vaarantu- 
neet ja VR:n varoja on käytetty alue- ja liikennepolitiikan välineenä. 
Ostosopimusjärjestelmä todettiin tarkastuksessa toimivaksi. 

Teollisen yhteistyön rahasto Oy:n (Finnfund) toiminta (v. 2010) 


Tuloksellisuustarkastuksessa (kertomus 209/2010) arvioitiin, onko Teollisen 
yhteistyön rahasto Oy, Finnfund, toteuttanut tuloksellisesti niitä tavoitteita, 
joita sen toiminnalle on asetettu. Yhtiö on ulkoasiainministeriön hallinno- 
nalalla ja ohjauksessa toimiva yhtiö, jonka tehtävänä on rahoittaa yksityisen 
sektorin kehitysyhteistyöhankkeita Suomen kehityspoliittisten tavoitteiden 


mukaisesti. Suomen valtion omistusosuus yhtiöstä on 87 prosenttia. 


VTV: Finnfundin toiminta on ollut tuloksellista ja vaikka asetetut 
tavoitteet ovat olleet laajoja, on Finnfund saavuttanut ne hyvin. Fin- 
nfundin toiminta on tukenut valtion kehityspoliittisten tavoitteiden 
saavuttamista, mutta Finnfundin omistajaohjaus on ollut puutteel- 
lista. Ulkoasiainministeriö ilmoitti kuitenkin tarkastuksen kuluessa 
ryhtyneensä muuttamaan omistajaohjaustaan valtioneuvoston pe- 
riaatepäätöksen edellyttämälle tavalle. Tarkastusvirasto pitää näitä 
toimia hyvinä ja riittävinä. 


Johtopäätökset 


Artikkelissa on kuvattu Valtiontalouden tarkastusviraston valtionyhtiöihin ja 
valtion omistajaohjaukseen kohdistamaa tuloksellisuustarkastusta vuosikym- 
menten varrella aina tähän päivään asti. Aina 1990-luvun alkuun asti tarkas- 
tus oli pääosin yksittäisten valtionyhtiöiden tai konsernien kannattavuuteen ja 
rahoitusasemaan kohdistuvaa tarkastusta muun muassa tilinpäätösanalyysien 
avulla. 

Omistajalähtöinen johtamiskulttuuri ja omistajaohjaus saivat jalansijaa 
Suomessa 1990-luvun alussa ja myös tarkastusvirastossa valtionyhtiöiden tar- 
kastusta alettiin suunnata omistajaohjaukseen. Samalla luovuttiin yksittäisten 
yhtiöiden systemaattisesta seuraamisesta tilinpäätösanalyysien avulla. Analy- 
soinnin katsottiin olevan omistajaohjausta harjoittavan ministeriön tehtävä- 
nä. Tarkastusnäkökulma konkretisoitui ja tarkentui kun uusi laki Valtiontalo- 
uden tarkastusvirastosta säädettiin (676/2000). Lain mukaan tarkastusvirasto 
tarkastaa valtion määräysvallassa olevia yhtiöitä erityisesti sen selvittämiseksi, 


miten valtion omistajaohjausta ja valtion osakasvaltaa on käytetty. 

Artikkelin johtopäätöksenä on, että tarkastus on 2000-luvulla kohdistu- 
nut ensisijaisesti valtion harjoittamaan omistajaohjaukseen kun se aikaisem- 
min kohdistui lähinnä yksittäisten valtionyhtiöiden liiketoimintaan. 2000-lu- 
vulla ei enää ole aloitettu yhtään tarkastusta, jossa omistajaohjausnäkökulma 
ei olisi ollut mukana. Yhtiötasolle kohdistuva tarkastusoikeus ja siihen liittyvä 
tietojensaantioikeus ovat kuitenkin edelleen välttämättömiä omistajaohjaus- 
tarkastuksien toteuttamiseksi ja myös tarkoituksenmukaisia ottaen huomioon 
sen kasvavan valtiontaloudellisen merkityksen, joka liittyy yhtismuodossa to- 


teutettavaan toimintaan ja yhtiömuodossa olevaan varallisuuteen. 

Il 


Vaikuttavuustarkastuksen kompastuskivet 


Tomi Rajala 


Vaikuttavuustarkastuksessa voidaan varmentaa kansalaisille, 
että valtiovallan toiminta tuottaa haluttuja vaikutuksia yhteis- 
kunnassa. Vaikuttavuustarkastuksia tehdään kuitenkin sekä 
Suomessa että kansainvälisesti hyvin vähän verrattuna lailli- 
suus- ja tilintarkastuksiin emmekä juurikaan tiedä, miksi asia 

on näin. Tässä tutkimuksessa haetaan syitä sille, miksi vaikut- 
tavuustarkastuksia on tehty hyvin vähän Suomessa verrattuna 
laillisuus- ja tilintarkastuksiin. Syitä etsitään suorittamalla kva- 
litatiiviseen synteesiin pyrkivä kirjallisuuskatsaus. Tässä tutki- 
musmenetelmässä temaattisen analyysin avulla syntetisoidaan 
kansainvälisen tutkimuskirjallisuuden esille nostamia keskeisem- 
piä vaikuttavuuden mittaamisen sekä tulkitsemisen haasteita 

ja tutkitaan näiden haasteiden mahdollista ilmentymistä koti- 
maisessa kontekstissa suoritetuissa laillisuus- ja tilintarkastuk- 
sissa. Analyysin lopputuloksena saadaan kvalitatiivinen synteesi 
tekijöistä, jotka haittaavat vaikuttavuustarkastuksia enemmän 
kuin laillisuus- ja tilintarkastuksia Suomessa. Nämä tekijät olivat 
tarkastuskriteerien muodostaminen, vaikuttavuusmittaamisen 
tekninen toteuttaminen, vaikuttavuusinformaation tulkinta ja 
vaikuttavuustarkastuksen aiheuttama epätasa-arvo. Tutkimus- 
tulokset avaavat ovia empiirisille ja teoreettisille jatkotutkimuk- 
sille sekä vaikuttavuustarkastuksen käytännön kehittämiselle. 


Johdanto 


Valtion perimmäisenä tarkoituksena on tuottaa haluttuja vaikutuksia yhteis- 
kuntaan (Scott 1996, 33). Perinteisesti on pidetty tärkeänä myös sitä, että jul- 
kinen sektori toimii läpinäkyvästi eli tuottaa esimerkiksi informaatiota tuote- 
tuista vaikutuksista veronmaksajille (ks. esim. Hood 2007). Ajatus siitä, että 
vaikuttavuusinformaatio on olennainen osa julkisen sektorin toimintaa, on 
hyvin vanha (ks. Bachman 1912) ja vakiintunut (ks. Van Dooren, Bouckaert 
& Halligan 2015) sekä laajasti hyväksytty (Smith 1996). Tarkastus kytkeytyy 

läheisesti sekä julkisen sektorin vaikuttavuuteen että läpinäkyvyyteen, koska 
tarkastustoiminta informaation tuottajana ja varmentajana palvelee sekä jul- 
kisen sektorin vaikuttavuuden kehittymistä että kansalaisten informaatiotar- 
peita (VTV 20104). 

Vaikuttavuustarkastuksen tehtävänä on tuottaa ja varmentaa julkisen 
sektorin vaikuttavuusinformaatiota sekä tukea julkisten palveluiden vaikut- 
tavuuden kehittymistä. Tärkeistä tehtävistä huolimatta vaikuttavuustarkas- 
tuksia tehdään kansainvälisesti ja kansallisesti yllättävän vähän verrattuna 
tilintarkastuksien ja laillisuustarkastuksien määrään (ks. Funnell 1998; Jacobs 
1998; Radcliff 1998; Guthrie & Parker 1999; Pollitt 2003; Lonsdale 2008; Ska- 
erbak 2009; Grönlund, Svärdsten & Öhman 2011). Vaikuttavuustarkastuksien 
vähäinen lukumäärä vaikuttaa sekä julkisen sektorin läpinäkyvyyteen että 
vaikuttavuuden kehittämiskykyyn. Tuloksellisuuskirjallisuuden tunnistama 
vaikuttavuustarkastuksien vähäisyys ei siis ole mikään vähäpätöinen ongelma. 

Nykyinen tuloksellisuustarkastukseen liittyvä tutkimuskirjallisuus ei ole 
pohtinut kovinkaan systemaattisesti sitä, mistä vaikuttavuustarkastusten al- 
hainen lukumäärä voisi johtua. Yksi merkittävä puute aiemmassa tutkimus- 
perinteessä on se, että tuloksellisuustarkastusta tutkineet tieteenharjoittajat 
eivät ole järjestelmällisesti tunnistaneet niitä haasteita, jotka ilmenevät vai- 
kuttavuustarkastuksissa ja puuttuvat vastaavasti tilintarkastuksista (engl. 
financial audit) ja laillisuustarkastuksista (engl. compliance audit). Toisaalta 
nykytutkimus ei kerro meille sitä, mitkä kaikille kolmelle tarkastustyypille 
yhteiset haasteet ovat sellaisia, jotka aiheuttavat eniten ongelmia juuri vaikut- 
tavuustarkastukselle. Tämä artikkeli pyrkii selvittämään juuri näitä haasteita 
ja sitä kautta täyttämään tutkimuskentässä olevaa tyhjiötä. 

Tutkimuskirjallisuus on pääasiassa analysoinut tuloksellisuustarkastusta 
kolmesta eri näkökulmasta käsin ja nämä ovat seuraavat (Longsdale, Wilkins 
& Ling 2011): 

1. Fundamentaalit ideat ja käsitteet, jolloin on tarkasteltu tuloksellisuus- 
tarkastuksen roolia ja rationaliteettia sekä siihen liittyviä keskeisiä kä- 
sitteitä. Erot tuloksellisuustarkastukseen liittyvissä institutionaalisissa 
ennakkoehdoissa eli lainsäädännössä, informaation saatavuudessa ja 


niin edelleen. 

2. Tuloksellisuustarkastuksen käytännöt, joilla viitataan tarkastusmeto- 
deihin- ja tekniikkoihin, tarkastuskohteisiin- sekä kysymyksiin, tarkas- 
tusnormeihin ja tarkastustuloksien käyttämiseen. 

3. Tuloksellisuustarkastuksen erilaisia käytäntöjä selittävät kulttuuriteki- 


jät ja lainsäädäntöön liittyvät muuttujat. 


Käsillä oleva tutkimus pyrkii jatkamaan tuloksellisuustarkastuksen erilaisia 
käytäntöjä selittävää perinnettä. Tutkimuksen tarkoituksena ei kuitenkaan 
ole löytää eri maiden välisiä kulttuurieroja tai hahmottaa kansallisen lain- 
säädännön vaikutusta erilaisiin käytäntöihin vaikuttavuustarkastuksessa. 
Tavoitteena sitä vastoin on löytää tekijöitä, jotka voisivat selittää sitä, miksi 
vaikuttavuustarkastamista ei ole juurikaan harrastettu Suomessa verrattuna 
tilintarkastukseen ja laillisuustarkastukseen. Nämä vaikuttavuustarkasta- 
misen puuttumista selittävät tekijät suomalaisessa kontekstissa liittyvät toki 
tiiviisti niin tuloksellisuustarkastuksen käytäntöjä ohjaaviin rationaliteettei- 
hin kuin vaikuttavuustarkastusten esiintymistiheyteen sekä kansallisesti että 
mahdollisesti myös kansainvälisestikin. Tutkimuksen rajautumista suomalai- 
seen tarkastusympäristöön voidaan perustella sillä, että syvällisen analyysin 
tekeminen vaikuttavuustarkastuksen haasteiden ilmenemisestä kotimaisessa 
tilintarkastuksessa ja laillisuustarkastuksessa on hyvä tehdä ensin ennen kuin 
siirrytään kansainvälisiin vertailuihin. Artikkelin pituuden puitteissa ei ole 
mahdollista toteuttaa sekä kotimaista että kansainvälistä analyysia ja tästä 
syystä jokin rajausvalinta on tehtävä. 

Tutkimuksen tavoitteeseen pyritään pääsemään teemoitellun kirjallisuus- 
katsauksen avulla. Tutkimus käyttää hyväkseen abduktiivista päättelyä (ks. 
Peirce 1998), konstruktivistista tutkimusotetta (Guba & Lincoln 1998) ja me- 
ta-evaluaatiota (Pawson & Tilley 1997). Haasteiden löytämiseksi käytetään 
metasynteesiä, joka on yksi meta-evaluaation metodeista (ks. lisää Salminen 
2011). Metasynteesin avulla pyritään kuvailemaan ja selittämään etsittyjä haas- 
teita. Kuvailu ja selittäminen tehdään uudelleen tulkitsemalla aiempia tutki- 
mustuloksia. Konstruktiivinen tutkimusote viittaa siihen, että vaikuttavuus- 
tarkastuksen haasteita kuvataan tässä tutkimuksessa aiempien kansainvälisten 
tutkimusten esittämien argumenttien avulla, jolloin ollaan kiinnostuneita 


siitä, minkälaista kuvaa vaikuttavuuden mittaamisen ja tulkinnan haasteista 

tiede on aikaisemmissa tutkimuksissa rakentanut. Naiden tieteellisten argu- 
menttien avulla pyritään tarkastelemaan kahta asiaa. Ensinnäkin, valitut tie- 
teelliset argumentit kuvaavat vaikuttavuuden mittaamiseen ja tulkintaan liit- 
tyviä ongelmia, joiden voidaan ajatella hankaloittavan myös vaikuttavuuden 
tarkastuskäytäntöjen muodostamista Suomessa. Toiseksi, argumenttien avul- 
la pyritään luomaan vertailuasetelma, jossa verrataan sitä, esiintyykö vaikut- 
tavuustarkastuksen yleisesti tunnetut ongelmakohdat Suomessa tapahtuvassa 
tilintarkastuksessa ja laillisuustarkastuksessa. Kuva Suomessa tapahtuvasta 
laillisuus- ja tilintarkastuksesta luodaan käyttämällä hyväksi tutkimuskirjalli- 
suutta, kansallisia lakeja sekä Suomessa käytössä olevia kansainvälisiä standar- 
deja. Näin menettelemällä pyritään löytämään ne tekijät, jotka voivat selittää 
vaikuttavuustarkastusten vaikean läpiviemisen kotimaisessa tarkastuskentäs- 
sä. Vaikuttavuustarkastusta vaivaavien uniikkien haasteiden löytäminen ja 
ymmärtäminen voi auttaa hahmottamaan sitä, miksi vaikuttavuustarkastuk- 
sia on tehty Suomessa niinkin vähän kuin niitä on tehty. 

Tutkimuksen keskeisimpänä tuloksena nousi esille neljä isompaa kokonai- 
suutta, jotka vaikeuttavat vaikuttavuustarkastamista. Nämä kokonaisuudet 
ovat tarkastuskriteerien muodostaminen, vaikuttavuusmittaamisen tekninen 
toteuttaminen, vaikuttavuusinformaation tulkinta ja vaikuttavuustarkastuk- 
sen aiheuttama epätasa-arvo ja ne muodostuvat joukosta pienempiä haasteita. 
Vaikuttavuustarkastusta vaivaavien ongelmien systemaattinen tunnistami- 
nen auttaa sekä käytännöntoimijoita että tutkijoita vaikuttavuustarkastuksen 
kehittämiseen tähtäävässä toiminnassa, koska ongelmien muodostaman ko- 
konaisuuden tunnistaminen on ensimmäinen askel kohti näiden ongelmien 
tutkimista ja ratkaisemista. 

Artikkelin teksti tästä eteenpäin jakautuu kuuteen osaan. Näistä en- 
simmäisessä osassa määritellään tilintarkastus, laillisuustarkastus ja vai- 
kuttavuustarkastus käsitteinä. Toisessa osassa puidaan tarkastuskriteerien 
muodostamista tilintarkastuksessa, laillisuustarkastuksessa ja vaikuttavuus- 
tarkastuksessa. Niin sanottu kolmas osio on omistettu mittausmenetelmien 
tarkasteluun näissä kolmessa edellä mainitussa tarkastustyypissä. Neljäs osa 
tarkastelee tulkintojen tekemistä eri tarkastustyypeissä. Viidennessä osiossa 


pohditaan tilivelvollisien eriarvoista asemaa, joka saattaa helpommin syntyä 

vaikuttavuustarkastamisen kuin tilintarkastuksen ja laillisuustarkastuksen 
sivutuotteena. Viimeinen eli kuudes osa vetää yhteen artikkelin keskeisimmät 


havainnot ja pohtii relevantteja tutkimuskysymyksiä 


Mitätilintarkastus, laillisuustarkastus ja 
vaikuttavuustarkastus oikein tarkastavat? 


Nykyisen kirjanpitolain (1336/1997) 3 luvun 1 §:n mukaan tilikaudelta on 
laadittava tilinpäätös, joka sisältää tilinpäätöspäivän taloudellista asemaa 
kuvaavan taseen, tuloksen muodostumista kuvaavan tuloslaskelman, varojen 
hankintaa ja niiden käyttöä selvittävän rahoituslaskelman (jos kirjanpito- 
velvollinen on suuryritys tai yleisen edun kannalta merkittävä yhteisö) sekä 
taseen, tuloslaskelman ja rahoituslaskelman liitteenä olevat tiedot. Tilintar- 
kastus keskittyy tarkastamaan sitä, onko entiteetin tilinpäätös laadittu lakien 
sekä asetusten mukaisesti, ja sisältääkö tilinpäätöksessä oleva talousinformaa- 
tio olennaisia virheitä, jotka ovat aiheutuneet joko petoksesta tai inhimilli- 
sen virheen johdosta (ISSAI 100, kohdat 22 ja 30). Käytännössä tilintarkastus 
toteutetaan niin, että tilintarkastaja hankkii tilintarkastusevidenssiä tilin- 
päätöksessä esitetyistä tiedoista ja niiden esittämistavasta, tilikaudella tapah- 
tuneista liiketapahtumista ja muista tapahtumista sekä tilinpäätöksen tilien 
saldoista voidakseen todeta tilinpäätöksen oikeellisuuden (Tomperi 2009, 
85-86). 

Laillisuustarkastuksessa on pyrkimyksenä keskittyä siihen, onko tarkas- 
tettava toiminta standardien, lakien ja asetusten, normien, budjettipäätösten, 
toimintapoliitikoiden, vakiintuneiden käyttäytymiskoodistojen mukaista ja 
vastaako toiminta yleisiä hyvän hallinnon periaatteita ja hyviä virkamieskäy- 
täntöjä (ISSAI 100, kohta 22). Laillisuustarkastuksen aiheita Valtiontalouden 
tarkastusvirastossa ovat talousarviotulot- ja menot, tase, vastuut, hallinnointi- 
prosessit sekä muut asiat ja keskeisimpiä aihealueita ovat valtionavut, hankin- 
nat ja tulot (VTV 2015). Kunnissa laillisuustarkastuksen yhteydessä tarkaste- 
taan seuraavia asioita (L 365/1995, 73 §; L 410/2015, 123 §): 

1. onko kunnan hallintoa hoidettu lain ja valtuuston päätösten mukaises- 


ti; 

2. antavatko kunnan tilinpäätös ja siihen kuuluva konsernitilinpäätös ti- 
linpäätöksen laatimista koskevien säännösten ja määräysten mukaisesti 
oikeat ja riittävät tiedot kunnan tuloksesta, taloudellisesta asemasta, 
rahoituksesta ja toiminnasta; 

3. ovatko valtionosuuksien perusteista annetut tiedot oikeita; 

4. onkokunnan sisäinen valvonta ja riskienhallinta sekä konsernivalvonta 


järjestetty asianmukaisesti. 


Tilintarkastuksen ja laillisuustarkastuksen suhteesta Kosonen (2005) toteaa, 
että tilintarkastus on perimmäiseltä luonteeltaan laillisuustarkastusta. Tilin- 
tarkastuksessa tarkastetaan siis myös esimerkiksi lain noudattamista, talous- 
arviotuloja- ja menoja, kunnan hallintoa, sisäistä valvontaa ja niin edelleen. 
Huomionarvoista näyttäisi olevan se, että tilintarkastus ja laillisuustar- 
kastus tarkastavat siis tilikaudella tapahtunutta toimintaa, kuten panoskäyt- 
töä (toimintamenoja, investointeja tai omaisuuden käyttöä yms.), tuotoksien 
tekemistä (esim. liiketaloudelliset suoritteet), ja toimintaprosesseja (sisäistä 
valvontaa jne.). Vaikuttavuustarkastuksessa sen sijaan tulisi ensisijaisesti tar- 
kastaa loppusuoritteista syntyneitä vaikutuksia eikä pelkästään, jos ollenkaan, 
loppusuoritteiden määrää (vrt. Smith 1996; Hatry 2006). Vaikuttavuustar- 
kastuksessa voidaan käytännössä tarkastaa joko loppusuoritteita (toimintaa) 
ja niiden vaikutuksia tai pelkkiä saavutettuja vaikutuksia, jolloin loppusuo- 
ritteita ei vaikuttavuustarkastuksessa tarkasteltaisi ollenkaan. Tämä on selkeä 
paradigman muutos verrattuna tilintarkastukseen ja laillisuustarkastukseen, 
joissa on selkeästi fokus toiminnantarkastamisessa ja toiminta itsessään on 
joko sanktioitavaa, palkittavaa tai neutraalia. Toki tilintarkastukseen ja lail- 
lisuustarkastukseen liittyy seurauksien pohtiminen esimerkiksi vastuuvapau- 
den epäämisen kontekstissa, mutta tilintarkastuksessa lähtökohta on se, että 
tarkastus kohdistetaan nimenomaan tilikaudella tapahtuneeseen toimintaan 
ja seurauksia pohditaan vasta siinä vaiheessa, jos toiminta ei vastaa oletettua. 
Jotta vaikutuksia voitaisiin tarkastaa, pitäisi pystyä määrittelemään se, 
minkälaisista vaikutuksista olemme kiinnostuneita. Vaikutuksien tarkasta- 
misessa voidaan tarkastaa hyvin monen tyyppisiä vaikutuksia riippuen siitä, 
miten vaikutus halutaan määritellä. Erilaisia tapoja luokitella vaikutuksia on 


tunnistettu lukuisia. Virtanen ja Vakkuri (2016) puhuvat käyttäytymisvaiku- 

tuksista. Käyttäytymisvaikutusten vastinparina voidaan nähdä ihmisen toi- 

mintaympäristöön kohdistuvat vaikutukset (McClure 1982). Vedung (1997) 

on tunnistanut lukuisia erilaisia vaikutuksia, jotka eroavat jossain määrin jo 

edellä mainituista. Nämä vaikutukset ovat seuraavan tyyppisiä ( Vedung 1997): 
1. asiakas- ja yhteiskuntavaikutukset 

pitkän-, keskipitkän-, ja lyhyenaikavälin vaikutukset 

organisaation ulkoiset ja sisäiset vaikutukset 

positiiviset ja negatiiviset vaikutukset 

odotetut ja odottamattomat vaikutukset 

tahalliset ja tahattomat vaikutukset 

subjektiiviset ja objektiiviset vaikutukset 


2 A OP O P 


kvalitatiiviset ja kvantitatiiviset vaikutukset. 


Yeung ja Matheison (1998) toteavat, että vaikutuksia voi syntyä eri yhteis- 
kuntasektoreilla (esim. koulutussektori, ympäristösektori, talouselämä jne.). 
Martin (1997) kirjoittaa, että vaikutuksia voi ilmetä palvelu- ja ohjelmatasolla, 
organisaatio- ja virastotasolla sekä yhteisö- ja valtiotasolla. Jokainen toimin- 
to, jota tilintarkastus ja laillisuustarkastus tarkastavat, voi teoriassa synnyttää 
kaiken tyylisiä yllä eriteltyjä vaikutuksia, jotka voivat syntyä eri sektoreilla ja 
organisaatiotasoilla yhtäaikaisesti tai viiveellä. Vaikuttavuustarkastus onkin 


luonteeltaan kompleksisempaa kuin tilitarkastus tai laillisuustarkastus. 


Tarkastuskriteerien muodostaminen 


Tilintarkastuksessa tarkastuskriteerit tulevat standardeista ja muista norma- 
tiivisista dokumenteista (ks. Lindeberg 2007). Lisäksi tilitarkastus voi saada 
lisätarkastuskriteerejä talousarvioista, strategisista suunnitelmista ja niin edel- 
leen (esim. L 365/1995; L 410/2015). Laillisuustarkastuksessa tarkastaja saa 
tarkastuskriteerinsä sellaisilta auktoriteeteiltä, kuten esimerkiksi lainsäädäntö 
sekä johtosääntö, ja vertaa näitä kriteereitä sitten itse toimintaa (ISSAI 100). 
Vaikuttavuustarkastuksen kriteerit voivat tulla normatiivisista dokumenteis- 
ta kuten esimerkiksi strategisesta suunnitelmasta tai talousarvioista (VTV 
2010b). Merkittävänä painopiste-erona tilintarkastukseen ja laillisuustarkas- 


tukseen on kuitenkin se, että standardeissa ja lainsäädännössä harvemmin 

määritellään eksakteja vaikuttavuustavoitteita- tai mittareita (ks. Lindeberg 
2007), koska niiden tarkka määritteleminen vaatisi samanlaista konsensusta 
tarkastuskohteista ilmiöinä kuin tilintarkastuksessa ja laillisuustarkastuksessa 
on. Lisäksi vaikuttavuustarkastuskohteiden tarkka määritteleminen laissa vä- 
hentäisi normien joustavuutta. Poliittista vallan vaihtelua mukaileva sykli eli 
esimerkiksi talousarviosykli vaikuttaisikin olevan lähtökohtaisesti vaikutta- 
vuustavoitteiden- ja mittarien tarkalle määrittämiselle joustavampi vaihtoehto 
kuin lainsäädäntöön ja standardien luomiseen kytkeytyvä sykli. 

Arens, Elder ja Beasley (2005) toteavat, että vaikuttavuustarkastuksessa 
käytetyt tarkastuskriteerit voidaan praktiikassa muodostaa neljällä tapaa: his- 
toriallisen suorituskyvyn, verrokkiryhmän suorituskyvyn, suoritustasostan- 
dardien tai tarkastajan ja entiteetin johdon välisen sopimuksen perusteella. 
Näissä jokaisessa tavassa näyttäisi olevan sisäänkirjoitettuna oletuksena se, 
että vaikuttavuus ilmiönä ja vaikuttavuusmittari pystytään määrittämään, 
koska vaikuttavuusilmiön kehitystä ei voi esimerkiksi verrata aikapisteessä t2 
aikapisteeseen t1, jos tarkasteltavaa ilmiötä ei ole määritelty. Demokraattises- 
ti toimivassa valtiossa perusteltua olisi, että kansalaiset tai heidän edustajansa 
määrittelisivät viime kädessä nämä vaikutukset sekä oikeat mittarit, jos mit- 
tarien määrittäminen korostaa tai rajaa pois tarkasteltavia vaikutuksia. Ei ni- 
mittäin vaikuta tarkoituksenmukaiselta, että esimerkiksi ei-demokraattisesti 
valitut Valtiontalouden tarkastusviraston vaikuttavuustarkastajat itse määrit- 
telisivät sen, mitä vaikutuksia julkisen sektorin pitäisi yhteiskunnalle tuottaa. 
Asianmukaista ei liene sekään, että vaikuttavuustarkastaja ottaisi kantaa sii- 
hen, millä mittarilla kyseessä olevia vaikutuksia tulisi kuvata niissä tilanteissa, 
joissa mittareiden valinta edellyttää selkeästi poliittiseksi tulkittavia arvova- 
lintoja. Nykyisen kuntalain hengen vastaista tuntuisi olevan myös esimerkiksi 
se, että tarkastuslautakunta alkaisi määritellä valtuustoa ja kunnanhallitusta 
ohjaavia vaikuttavuustavoitteita- ja mittareita (ks. L 365/1995; L 410/2015) 

On turvallista väittää, että tarkastuskriteerien muodostaminen epäon- 
nistuu, jos vaikutusten ja vaikuttavuusmittarien määrittäminen muodostuu 
ylipääsemättömäksi poliittiseksi ja/tai ammatilliseksi ongelmaksi. Poliittisten 
ja ammatillisten ongelmien takia vaikuttavuuden tarkastajat eivät yksinkertai- 


sesti pysty johtamaan tarkastuksessa käytettyjä kriteereitä mistään ja praktii- 

kassa vaikutuksien tarkastaminen muodostuu mahdottomaksi. Taman tyyp- 
pinen ongelma syntyy aina, kun julkinen sektori ei pysty määrittelemään niitä 
vaikutuksia, joita se haluaa kansalaisilleen tuottaa, eikä niitä vaikuttavuusmit- 
tareita, joiden avulla vaikuttavuutta tulisi seurata. 

Julkisen sektorin vaikuttavuuteen liittyy paljon subjektiivisuutta ja vai- 
kuttavuusilmiön käsitteellisessä määrittelemisessä ei aina löydetä konsensus- 
ta (ks. Kurunmäki & Miller 2011) muun muassa siksi, että vaikutukset ovat 
moniuloitteisia, usein kvalitatiivisia luonteeltaan ja niitä on vaikeata kuvata 
yksittäisen kvantitatiivisen mittarin avulla (Carlin & Guthrie 2003). Vaikeu- 
det vaikuttavuusilmiön käsitteellisessä määrittelemisessä ovat hyvin tiedossa 
monissa valtioissa (ks. Carlin & Guthrie 2003). Esimerkiksi Heinrich (2002) 
havaitsi, että yksi vaikeimmista tehtävistä on vaikuttavuusmittaussysteemin 
käsitteellinen määritteleminen Yhdysvaltojen liittovaltion julkisjohtajien mu- 
kaan. 

Julkisella sektorilla on harvoin laajaa konsensusta siitä, mikä on toimin- 
nan haluttu vaikutus, koska erilaiset sidosryhmät asettavat erityyppisiä odo- 
tuksia hyvinvointipalveluille (Smith 1996). On verrattain yleistä, että poliitti- 
set puolueet kilpailevat keskenään erilaisten toimintapolitiikkaehdotusten ja 
poliittisten ongelmien avulla (vars. Spoon & Kluver 2014). Eriävät toiminta- 
politiikat ja poliittiset ongelmat näyttäisivät kytkeytyvät erilaisiin yhteiskun- 
nallisiin vaikutuksiin, jolloin puolueilla voi olla hankaluuksia löytää yhteisesti 
tärkeitä vaikutuksia. Joskus poliittiset tavoitteet, kuten työttömyyden vähen- 
täminen, kuulostavat saman vaikutuksen tavoittelulta, mutta tarkoittavat eri 
asiaa eri puolueille (Lindblom 1959). Tässä kappaleessa esitetyistä tieteellisistä 
argumenteista voimmekin päätellä sen, että erilaiset poliittiset tavoitteet vai- 
keuttavat yhteisten vaikuttavuustavoitteiden nimeämistä ja sitä kautta ilmiön 
käsitteellistämistä ja mittaamista. 

Yhteisien vaikuttavuustavoitteiden nimeäminen ei ole vain poliittinen on- 
gelma, sillä poliitikoilla ja virkamiehellä on usein myös eri näkemys toimin- 
nan halutuista vaikutuksista (esim. Smith 1995; Agranoff & Mcguire 2001). 
Se, mikä on manageriaalisesta näkökulmasta järkevä vaikuttavuustavoite, ei 
välttämättä ole sitä poliittisesti (ks. Ter Bogt 2004). Vaikuttuvuustavoitteiden 
nimeämistä ja käsitteellistämistä hankaloittavat myös toimintaympäristössä 

tapahtuvat muutokset ja tätä aspektia on varsin vähän, jos ollenkaan, proble- 
matisoitu systemaattisesti aiemmassa kirjallisuudessa. Ajankohdassa t1 ase- 
tettu tavoitetaso voi tuntua hetkessä t2 kohtuuttomalta, jos julkisen sektorin 
oman toiminnan merkitys vaikutukseen on tunnettujen tai tuntemattomi- 
en ulkoisten tekijöiden takia muuttunut olemattomaksi. Kaiken kaikkiaan 
edellä mainituista käsitteellistämisen ongelmista voidaan johtaa seuraavan 
tyyppinen johtopäätös: mittaaminen tai ylipäätään vaikuttavuusmittareiden 
kehittäminen muodostuu mahdottomaksi tehtäväksi jo lähtökohtaisesti, jos 
julkisella sektorilla ei ole yhteistä näkemystä siitä, mitä vaikutuksia tulisi seu- 
rata ja mitkä ovat tavoitteet vaikutusten osalta. 

Myös vaikuttavuusmittarien valinta on arvolatautunutta toimintaa, jossa 
vaikuttavuusmittarit saattavat palvella yhtä intressiryhmää enemmän kuin jo- 
tain toista intressiryhmää (Smith 1996). Todellisuutta onkin se, että oikeista 
vaikuttavuusmittareista ei useinkaan löydetä konsensusta eri intressiryhmien 
välillä (Newcomer 2015). Jos konsensuksen puute aiheuttaa esteen vaikutta- 
vuusmittarin luomiselle, on suhteellisen helppoa päätellä, että vaikuttavuusin- 
formaatiota ei synny, jos mikään mittari ei kyseistä informaatiota tuota. Lisäk- 
si tarkastuskriteerien tutkiminen sekä tilivelvollisen toiminnan oikeutuksen 
toteaminen ei ole mahdollista vaikuttavuustarkastuksessa ilman vaikuttavuu- 
sinformaatiota. On lisäksi hyvä tiedostaa, että vaikuttavuustavoitteiden suur- 
piirteinen ja epätarkka määrittäminen (vrt. esim. työttömyyden vähentämi- 
nen) jättää mittarien valintaan paljon poliittista latausta. 

Erilaisten syytöksienvälttelystrategioiden (engl. blame avoidance strategies) 
käyttö poliittishallinnollisessa toimintaympäristössä ei yhtään helpota vai- 
kuttavuustavoitteiden ja vaikuttavuusmittareiden määrittämistä (vrt. Hood 
2007). Syytöksienvälttelystrategioiden käyttämisen perimmäinen motiivi on 
syytöksien välttäminen ja näiden strategioiden käyttäminen on verrattain 
yleistä julkisella sektorilla (Hood 2010; Weaver 1986). Syytöksienvälttelystra- 
tegioiden käyttö on suosittua (Hood 2010), koska esimerkiksi poliitikot voivat 
kokea suuria imagotappiota ja sitä kautta vaalihäviöitä, jos he joutuvat synti- 
pukiksi huonoista tuloksista (Jones & McDermott 2004). Huonot tulokset 
voivat myös vähentää viraston saamaa rahoitusta ja sitä kautta palveluksessa 
olevaa henkilöstöä (Van de Walle & Van Dooren 2010). Julkisjohtajien huole- 

na on se, että poliitikot, intressiryhmät sekä media käyttävät vaikuttavuusin- 
formaatiota hyökätäkseen julkisjohtajia vastaan (Wholey & Hatry 1992). Sekä 
julkisjohtajien että poliitikkojen kokema huoli on perusteltua (Hood 2007), 
sillä politiikassa on hyvin yleistä, että negatiivinen informaatio synnyttää 
enemmän toimintaa ja vaikutuksia kuin positiivinen informaatio (mm. Rozin 
& Royzman 2001). Myös media saattaa kärsiä negatiivisuusharhasta, jolloin 
helpommin raportoidaan huonoista tuloksista kuin hyvistä (Virtanen & Vak- 
kuri 2016). 


Mittausmenctelmien vakiintuneisuus 


Toiminnan vaikutusten syntyminen tai syntymättä jääminen on usein han- 
kalampi todentaa ja mitata kuin toiminnan tapahtuminen tai tapahtumatta 
jääminen. Toiminta on joko tapahtunut tai jäänyt tapahtumatta. Tällöin tar- 
kastus toteaa toiminnan tai toiminnan puutteen olevan joko asianmukaista 
tai asiatonta vertaamalla toimintaa ja toiminnan puutetta tarkastuskriteerien 
edellyttämään toimintaan. Toki toiminnan asianmukaisuuden tarkastamista 
saattaa haitata se, että toimintaa ei ole dokumentoitu mitenkään, mutta tässä- 
kin tapauksessa tarkastaja voi huomauttaa tilivelvollista siitä, että dokumen- 
tointitoimintaa ei ole suoritettu. Tällöin toiminnan dokumentointi pitäisi 
tulla kuntoon sillä, että tarkastaja ohjeistaa tilivelvollista mittaamaan ja doku- 
mentoimaan toimintansa hyväksi havaituilla metodeilla. 

Toiminnassa havaituille puutteille, kuten esimerkiksi dokumentaation 
puuttumiselle, löytyy aina vastuuhenkilö, koska tilintarkastus ja laillisuus- 
tarkastus tarkastavat lähtökohtaisesti toimintaa, joka on jonkin toimijan vas- 
tuulla (esim. VTV 2010a; L 365/1995, 73 $; L 410/2015, 123 $). Tilintarkastus 
ja laillisuustarkastus eivät voi siis kohdistua ilmiöön, johon ei liity jonkun 
toimijan konkreettista vastuuta jostakin toiminta-alueesta tai vastuuta teh- 
dä jotakin. Toiminnasta vastuussa oleva voi olla kollektiivi tai yksilö ja tätä 
vastuutahoa nimitetään yleisesti tilivelvolliseksi (ks. Mulgan 2003). Tässä tut- 
kimuksessa tilivelvollisuuden käsite määrittyy kolmen ominaisuuden kautta 
(ks. Schedler 1999). Ensinnäkin, A on tilivelvollinen B:lle silloin, kun A on 


velvoitettu informoimaan B:tä omista menneistä ja tulevista päätöksistään ja 

toimistaan. Toiseksi, tilivelvollisuuteen kuuluu myös se, että A:n tulee kyetä 
perustelemaan oikeutuksensa tehdä kyseiset päätökset ja toimet. Kolmannek- 
si, A:ta voidaan joko palkita tai rangaista riippuen siitä, onko hän toiminut 
oikeutetusti tai epäoikeutetusti. (Schedler 1999.) Tilintarkastus ja laillisuus- 
tarkastus pyrkivät siis kaikki varmentamaan sekä tilivelvollisen tuottamaa 
informaatiota että tilivelvollisen toimintaa ja sen oikeutusta. Vaikuttavuustar- 
kastuksessa tarkastetaan tilivelvollisen tuottamaa vaikuttavuusinformaatiota, 
hänen toimintansa vaikutuksia ja mahdollisesti myös vaikutuksia aiheutta- 
neen toiminnan oikeutusta. Kaikissa näissä kolmessa tarkastusmuodossa voi 
kuitenkin toisinaan olla vaikeata hahmottaa sitä, kuka tai ketkä ovat tilivel- 
vollisia (tästä ongelmasta jatketaan myöhemmin lisää). 

Tilintarkastus- ja laillisuustarkastusevidenssiä voi hankkia seitsemällä 
erilaisella hyvin vakiintuneella tavalla: yksityiskohtaisilla tarkastuksilla, ha- 
vainnoilla, ulkopuolisilla vahvistuksilla, uudelleen laskennalla, uudelleen suo- 
rittamisella, analyyttisillä toimenpiteillä ja tiedusteluilla (Halonen & Steiner 
2009; Ricchiute 2005, 206—207). Dataa voidaan kerätä muun muassa tilasto- 
tieteellisen otannan avulla tai ei-tilastotieteellisella otannalla ja nämä molem- 
mat metodit ovat yhtä hyväksyttäviä (Arens ym. 2005, 439). Tilintarkastuse- 
videnssiä hankitaan tarkastuskohteen tilinpäätöksessä esitetyistä tiedoista ja 
niiden esittämistavasta, tilikaudella tapahtuneista liiketapahtumista ja muista 
tapahtumista sekä tilinpäätöksen tilien saldoista, jotta voidaan todeta tilin- 
päätöksen oikeellisuus (Tomperi 2009, 85-86). Tilintarkastuksessa käytetyt 
tiedonkeruumenetelmät nojaavat hyvin säänneltyihin tapoihin kerätä tietoja 
(Lindeberg 2007, 342). Laillisuustarkastuksessa on tilintarkastuksen metodit 
käytössä. Tilintarkastuksessa ja laillisuustarkastuksessa siis käytetään laajaa 
hyväksyntää nauttivia mittausmenetelmiä, joiden avulla pystytään suhteel- 
lisen hyvin varmistamaan tilivelvollisen toiminta ja sen oikeutus verrattuna 
vaikuttavuustarkastukseen. 

Tarkastusevidenssin hankkiminen vaikutuksista on usein hankalampaan 
kuin tilintarkastuksen kohteena olevien toimintojen tarkastaminen johtuen 
mittausteknisistä haasteista. Mittaustekniset haasteet viittaavat tässä kon- 
tekstissä yhtäältä mittausteknologioiden sekä nykyisen mittausosaamisen 


puutteisiin ja toisaalta vaikuttavuusmittaamisen korkeisiin kustannuksiin. 

Mittaushaasteita esiintyy siitäkin huolimatta, että toiminnan vaikutuksien 
tarkastamisessa alkuasetelma näyttää hyvin samanlaiselta kuin toiminnan 
tarkastamisessa: vaikutuksia on joko syntynyt tai jäänyt syntymättä ja ne ovat 
joko asianmukaisia tai asiattomia tarkastuskriteerien mukaan. Vaikutuksien 
mittaamisen haasteet voivat kuitenkin aiheuttaa sen, että tarkastaja ei pysty 
toteamaan syntyneitä ja syntymättä jääneitä vaikutuksia kohtuullisella tai 
edes riittävällä (kohtalaisella) varmuudella. Vakavat vaikuttavuusmittaamisen 
ongelmat kykenevät myös aiheuttamaan sen, että tarkastaja ei pysty ohjeista- 
maan tilivelvollista mittaamisessa siinä määrin, että julkinen sektori pystyisi 
tuottamaan ja dokumentoimaan mittaustuloksia. 

Yleiset mittaamisteoreettiset haasteet vaikeuttavat toiminnan vaikutuk- 
sien mittaamista, mikä väistämättä heijastuu myös tilivelvollisen aikaan- 
saamien vaikutuksien tarkastamiseen. Aiempi kirjallisuus on tunnistanut 
mittausteoreettisiksi haasteiksi validiteetin- ja reliabiliteetin (Hand 2004), 
kompleksisuuden (Humpreys 2014; Smith 199s), vertailtavuuden (Andrew & 
Hildebrand 1976; Harris 1995; Cardy & Leonard 2011), vastauskadon (Miller 
& Smith 1983), vinoutuneen otoksen (Lee 2005) ja rajoitetun rationaalisuuden 
(ks. Meklin & Vakkuri 2006). Rajoitettu rationaalisuus tässä artikkelissa on 
ymmärretty niin, että ihminen ei ole kaikkitietävä ja näin ollen hän ei aina 
kykene ratkaisemaan muita edellä mainittuja mittausteoreettisia haasteita, 
jotka voivat vaikeuttaa tuntuvasti tilivelvollisen toiminnan vaikutusten to- 
dentamista. 

Yleisellä tasolla validiteetti ja reliabiliteettiongelmaa voidaan lähestyä 
kahdesta tulokulmasta (ks. Hand 2004, 129). Ensinnäkin voimme tarkastel- 
la sitä, onko mittausmenetelmä validi (eli pätevä) ja reliaabeli (eli luotettava). 
Vaikuttavuusmittaamisen vaikeutta pohtiva artikkelin osio pohtii juuri tätä. 
Toiseksi, voimme miettiä sitä, ovatko tuloksista johdetut päätelmät valideja ja 
reliaabeleja. Tällöin mietimme tulkinnan oikeellisuutta, jota pohdimme lisää 
myöhemmin tämän artikkelin siinä osiossa, joka pohtii vaikuttavuusinfor- 


maation tulkintaan liittyviä ongelmia. 

Kompleksisuus ja kausaliteetit 


Tilivelvollisuus vaikuttavuudesta voi kaatua vaikutuksien mittaamisen mah- 
dottomuuteen. Toiminnan vaikutukset voivat olla ilmiöinä hyvin monita- 
hoisia, jolloin monimutkaisuus voi yksinkertaisesti estää niiden validin ja 
reliaabelin mittaamisen (Smith 1996). Aiempi tutkimuskirjallisuus tuntee ta- 
pauksia, joissa sekä julkisen että yksityisen sektorin toiminnassa ei ole pystyt- 
ty monimutkaisia vaikutuksia mittaamaan (Van der Valk & Iwaarden 2011; 
Newcomer 2015). Esimerkiksi ihmisten hyvinvointia on hyvin vaikea mitata 
kokonaisvaltaisesti (Conceição & Bandura 2008), sillä se pitää sisällään kaik- 
ki ihmiselämään liittyvät aspektit (McGillivray 2007). Ihmiselämään liittyy 
laajoja kokonaisuuksia kuten ihmisoikeudet sekä ympäristötekijät (ks. esim. 
Summer 2006) ja näiden reliaabeli sekä validi mittaaminen on haastavaa. 
Kyvyttömyys mitata vaikutuksia estää sekä tilivelvollisen raportoinnin että 
vaikuttavuustarkastuksen toteuttamisen. Tällöin vaikuttavuustarkastuksessa 
voitaisiin ainoastaan todeta, että toiminnan vaikutuksia ei pystytty todenta- 
maan eikä näin ollen tarkastamaan. 

Vaikka vaikutukset saataisiinkin eksaktisti mitattua, voi tilivelvollisen 
toiminnan oikeutuksen todentaminen kaatua kausaliteettien reliaabeliin ja 
validiin tunnistamiseen sekä mittaamiseen. Kausaaliyhteyksien todentami- 
nen julkisen sektorin toiminnan ja syntyneiden vaikutuksien välillä on usein 
problemaattista (Midwinter 2009; Hatry 2002). Problemaattisuus johtuu sii- 
tä, että vaikutuksia selittävistä julkisen sektorin ulkopuolisista tekijöistä on 
usein hankala saada informaatiota (Miller & Fox 2007) ja nämä tekijät voivat 
selittää syntyneitä vaikutuksia paljon paremmin kuin mikään mitattu julki- 
sen sektorin toiminta (Anthony & Young 1988). Lisävaikeutta kausaliteet- 
tien mittaamiseen tuo myös se, että useat julkisen sektorin toimintaohjelmat 
linkittyvät toisiin toimintaohjelmiin ja lukuisiin toimintaohjelmien alaisiin 
alaohjelmiin (Diamond 2005) sekä erilaisiin toimintapoliitikoihin ja virastoi- 
hin (Newcomer 2015). Usein myös julkisen sektorin tuottamien palveluiden 
vaikutukset myös syntyvät yhteistyössä asiakkaiden kanssa (Talbot 2010) ja 
asiakkaiden toimintaa on huomattavasti hankalampi mitata kuin julkisen sek- 


torin omaa toimintaa. 

Vaikuttavuusmittaussysteemin pitäisi pystyä todellisuudessa erottelemaan 
validisti ja reliaabelisti eri toimintaohjelmien, toimijoiden ja julkisen sektorin 
ulkopuolisten tekijöiden kontribuutioarvo mitatuille vaikutuksille. Jos vaikut- 
tavuusmittaristo ei pysty tätä erottelua tekemään, on tilivelvollisuuden toden- 
tajilla käsissään niin sanottu attribuutio-ongelma (Bovaird 2014). Attribuu- 
tio-ongelmassa on kyse siitä, että tarkastaja ei kykene arvioimaan tilivelvollisen 
toiminnan merkitystä vaikutuksille (ks. Mayne 2007). Attribuutio-ongelman 
ytimessä on tietämättömyys siitä, kenen tai keiden toimijoiden toiminta on 
saanut aikaan havaitun vaikutuksen (Talbot 2010, 48). Täsmällisten kausa- 
liteettisuhteiden tunnistamattomuus johtaa reaalimaailmassa aina jonkinas- 
teiseen attribuutio-ongelmaan (Bovaird 2014). Vaikuttavuustarkastuksessa 
tehdyt johtopäätökset ja niiden oikeudenmukaisuus ovat kyseenalaisia silloin, 
kun attribuutio-ongelma on läsnä tilivelvollisen toiminnan vaikutusten to- 
dentamisessa. Sekä laillisuustarkastuksessa että tilintarkastuksessa attribuu- 
tio-ongelma kytkeytyy lähinnä valvontavastuun asianmukaisen suorittamisen 
todentamiseen, jolloin pohditaan sitä, mikä vastuu valvontavastuussa oleval- 
la taholla on inhimillisen virheen, laiminlyönnin tai petoksen syntymiseen. 
Muuten kausaaliyhteyksien todentaminen toiminnan ja siitä vastuussa olevan 
tilivelvollisen välillä on suhteellisen ongelmatonta näissä tarkastusmuodoissa. 

Ongelmat kausaliteetin tunnistamisessa heijastuvat myös vertailtavuu- 
teen ja sitä kautta toiminnan vaikuttavuuden reliaabeliin ja validiin arvioimi- 
seen. Yleisesti ottaen vaikuttavuustuloksia voi vertailla julkisen organisaation 
omaan historiaan, asetettuun tavoitetasoon, tai verrokkiryhmän kehitykseen 
nähden (Kates, Marconi & Mannle 2001). Mittaamatta jääneet julkisen sekto- 
rin ulkopuoliset muuttujat voivat kuitenkin rapauttaa vertailun, jos kyseisten 
muuttujien kontribuutioarvo havainnoituihin vaikutuksiin vaihtelee merkit- 
tävästi ajassa tai vertailtavien yksikköjen välillä (ks. Scutchfield & Keck 2003, 
209). Vertailuasetelman perusteella annetut sanktiot tai palkkiot voivat olla 
epäoikeudenmukaisia silloin, kun vertailuasetelma on pahasti vääristynyt ul- 
koisten muuttujien takia. Tilintarkastuksessa ja laillisuustarkastuksessa toi- 
mintaympäristön muutokset harvoin estävät tilivelvollista toimimasta lakien 
ja säädösten mukaisesti, joten toiminnan vertailtavuus tarkastuskriteereihin 


on hyvin varmistettu. 

Vaikuttavuusilmiön emergentti perusluonne (Funnell & Rodgers 2011) 
asettaa omat haasteensa tilivelvollisen toiminnan oikeutuksen todentamisel- 
le. Vaikutuksien kompleksinen ja emergentti luonne aiheuttaa usein sen, että 
vaikutuksien syntymekanismia ei tarkalleen ottaen tunneta ja osata ennustaa. 
Verrattaessa esimerkiksi tilintarkastukseen, jonka tärkeimpiä tehtäviä oli pe- 
tosten tai inhimillisten virheiden aiheuttamien merkittävien virheiden havait- 
seminen (Issai 200), on vaikutusten mittaaminen huomattavasti vaikeampaa. 
Tämä johtuu siitä, että staattisimpina ilmiönä sekä petos että inhimillinen vir- 
he ovat paremmin tunnettuja ja ymmärrettyjä kuin vaikuttavuus. Summaten 
voisi todeta, että meillä on olemassa vakiintunut määritelmä sille, mitä petos, 
inhimillinen virhe ja lain rikkominen ovat ja tiedämme myös miten ne synty- 
vät, muttaemme valitettavan usein tiedä sitä, miten vaikutus pitäisi määritellä, 


ja kuinka vaikutukset oikein lopulta syntyvät. 


Vastauskato ja otosvinoumat 


Vaikutukset voivat olla perusluonteeltaan kvalitatiivisia (Carlin & Guthrie 
2003) ja kvalitatiivista dataa usein kerätään kyselytutkimusten avulla. Vas- 
tauskato on yksi tyypillisimmistä ongelmista, joka vaarantaa kyselytutki- 
musten validiteetin ja reliabiliteetin (Bethlehem, Cobben & Schouten 2011). 
Bethlehem ym. (2011) mukaan on olemassa kahden tyyppistä vastauskatoa: 

1. vastaajakato on kyseessä silloin, kun kyselytutkimukseen valittu henki- 

lö ei vastaa ollenkaan kyselyyn ja 
2. asiakohtainen kato kuvaa sellaista tilannetta, jossa vastaaja on joihin- 


kin kysymyksiin vastannut ja joihinkin jättänyt vastaamatta. 


Tilivelvollisen toiminnan vaikutusten todentaminen saattaa olla hyvin han- 
kalaa, jos vastauskato heikentää mittaustuloksen validiteettia ja reliabiliteet- 
tia. Vastauskadon ollessa tarpeeksi suuri, voivat saadut kyselytulokset olla 
täysin sattumaa. Tässä tapauksessa tilivelvollisen toiminnan vaikutuksista 
ei voida sanoa oikeastaan mitään, koska reliaabeli ja validi todistusaineisto 
kannanotolle puuttuu. Vastauskadon ongelma on todellinen, kun vaikutta- 
vuusinformaation onnistunut kerääminen riippuu julkisen sektorin ulkopuo- 


listen sidosryhmien vastausinnokkuudesta. Kyselytutkimusten otoksen edus- 

tavuuden vaarantaa myös se, että julkinen sektori tai vaikuttavuustarkastaja 
ei osaa identifioida oikeita ihmisiä, joilta palvelujen vaikutuksia pitäisi pystyä 
tiedustelemaan. Tällöin esimerkiksi kyselytutkimuksen otos on vinoutunut 
niin pahasti, että kyselyn tulokset eivät heijastele validisti ja reliaabelisti rele- 
vantin kohdepopulaation näkemyksiä palvelujen vaikutuksista (ks. Lee 2001). 
Tähän niin sanottuun identifikaatio-ongelmaa törmätään usein julkisen sek- 
torin vaikuttavuusmittaamisessa (Smith 1996) ja sen aiheuttamat epäluotetta- 
vat tulokset vaarantavat tilivelvollisen toiminnan oikeutuksen todentamisen 
vaikuttavuustarkastamisessa. 

Tilintarkastuksessa ja laillisuustarkastuksessa ei käytetä laajoja kysely- 
tutkimuksia. Kun tilintarkastuksessa ja laillisuustarkastuksessa käytetään 
otantaa, tarkastellaan aina fyysisiä asioita kuten pankkitilille panoja, myyn- 
tilaskuja, velkojien balansseja tai rahayksiköitä (ISA 530). Fyysisiä yksiköitä 
tarkasteltaessa identifikaatio-ongelmaa ei esiinny, sillä tarkasteltava populaa- 
tio on hyvin tarkastajan tiedossa. Myös erilaiset otosvinoumat on helpompi 


arvioida, kun identifikaatio-ongelma ei aiheuta päänvaivaa. 


Mittaamisen kustannukset ja nykyiset informaatiojarjestelmat 


Tilivelvollisuuden reliaabeli ja validi todentaminen aikaansaatujen vaikutuk- 
sien osalta voi kaatua mittaamisen aiheuttamiin kustannuksiin. Vaikutuksien 
mittaamisen sekä arvioinnin kustannukset voivat olla hyvin korkeat (Kris- 
tensen ym. 2002; Lowe 2013). Kaikkien relevanttien muuttujien mittaaminen 
pitkällä aikavälillä vaatii useasti täsmällisiä kvalitatiivisia sekä kvantitatiivisia 
mittausmenetelmiä (Schalock 2001), jolloin kustannukset yleensä nousevat 
tuntuvasti (Lowe 2013). Korkeat kustannukset vaikuttavuustarkastukses- 
sa voivat tarkoittaa sitä, että tarkastus tuottaa enemmän kustannuksia kuin 
hyötyjä yhteiskunnalle, jolloin koko toiminnan suorittamisen mielekkyys voi- 
daan asettaa kyseenalaiseksi (ks. Needles & Powers 2007). Kokonaisvaltaisessa 
tilintarkastuksessa ja laillisuustarkastuksessa voidaan olettaa olevan alhaisem- 
mat kustannukset jo lähtökohtaisesti kuin kokonaisvaltaisessa vaikuttavuus- 


tarkastuksessa, koska mitattavia muuttujia on paljon vähemmän. Toiminnan 

yksikertaisuus verrattuna vaikutuksien monimutkaisuuteen on kustannuksia 
keventava tekija tassa ajattelussa. 

Jos laajamittaiset menetelmät vaikutuksien seuraamiseksi valitaan, voivat 
julkisen sektorin työntekijät joutua omistamaan enemmän aikaansa rapor- 
toinnille. Tällöin heille jää itseasiassa vähemmän aikaa hyvinvointituottei- 
den- ja palveluiden tekemiselle (ks. Keevers, Treleaven, Sykes & Darcy 2012). 
Tilivelvollisen toiminnan oikeutuksen todentamiseen johtava raportointi 
sekä muu selvitystyö toiminnan perusteluista saattavat siis laskea tilivelvol- 
lisen tuottamien palvelujen määrää ja laatua. Kun näin tapahtuu, puhutaan 
niin sanotusta tilivelvollisuusparadoksista (Dubnick 2005), joka pitäisi myös 
vaikuttavuustarkastuksessa osata ottaa huomioon. Yhtenä tilivelvollisen 
vaikuttavuustarkastamisen mahdollistamisen haasteena onkin siis tilivel- 
vollisuusparadoksin tunnistaminen ja välttäminen. Tilintarkastuksessa ja 
laillisuustarkastuksessa paradoksi uhka ei ole niin suuri kuin vaikuttavuus- 
mittaamisessa, koska toiminta on usein ilmiönä paljon yksinkertaisempi kuin 
toiminnan seurauksena syntyneet vaikutukset. 

Laajamittaisen ja kalliin vaikuttavuusmittausjärjestelmän sijaan voidaan 
myös valita vain joitakin mittareita seuraamaan syntyneitä vaikutuksia, jotta 
mittaamisen kustannukset eivät kohoaisi liiaksi (Lowe 2013). Mittarien ra- 
joittamisen mukana tulee kuitenkin seuraavan tapainen ongelma: jokainen 
rajaus voi merkittävästi vaikuttaa tilivelvollisen toiminnan oikeutuksen ar- 
vioimiseen. Sama toiminta voi näyttää sekä oikeutetulta että epäoikeutetulta 
yhtä aikaa riippuen siitä, millä vaikuttavuusmittarilla asiaa tarkastellaan (ks. 
Swanson 2012). Vaikuttavuusmittari valinta voi siis ratkaista sen, näyttääkö 
tilivelvollisen toiminta oikeutetulta vai epäoikeutetulta. Ongelmaksi voi siis 
muodostua mittarin valinnan tekeminen tai mittarin legitimiteettivaje eri 
toimijoiden tekemissä tulkinnoissa, jolloin vaikuttavuustarkastuksen luo- 
tettavuus voidaan asettaa kyseenalaiseksi. Se seikka, että tulkintaan vaikut- 
tavuusmittarien tuottaman informaation tärkeydestä vaikuttaa aina se, kuka 
toimija asiaa tarkastelee ja missä asiayhteydessä (ks. Kunda 1990; Van Maanen 
& Schein 1979), ei yhtään helpota olennaisien vaikuttavuusmittarien valitse- 


mista ja epäolennaisien mittarien poissulkemista. 

Nykyiset entiteettiperustaiset ja oikeussubjektipohjaiset informaatiosys- 
teemit perustuvat perinteisiin linjaorganisaatioihin ja naiden informaatiosys- 
teemien kehittäminen tapahtuu entiteettien sisäisinä projekteina (esim. Ryan 
& Walsh 2004). Entiteettiperusteisia informaatiosysteemejä voidaan perustel- 
la sillä, että suoritteet tuotetaan ja määrärahat käytetään juuri näissä entitee- 
teissä (ks. Mayne 2007). Entiteettipohjaiset informaatiosysteemit palvelevat 
hyvin tilintarkastusta sekä laillisuustarkastusta, koska molemmat tarkastus- 
muodot tarkastavat toimintaa, joka on rajattavissa aina yksittäisen entiteetin 
vastuulle (ks. lisää tietoa tarkastuskohteista L 1141/2015). 

Vaikuttavuustarkastuskin voi pohjautua entiteetteihin silloin, kun vai- 
kutuksen syntyminen on yksittäisen entiteetin toiminnan tulosta. Usein 
vaikutukset kuitenkin syntyvät usean entiteetin ponnistelujen tuloksena ja 
esimerkiksi poikkisektorillisen yhteistyön kautta, jolloin vaikutuksen tuot- 
tamiseen on osallistunut useita entiteettejä eri hyvinvointipalvelusektoreilta. 
Poikkisektorillisten vaikutusten seuraaminen vaatisi kuitenkin informaatio- 
systeemin, joka seuraisi ja raportoisi vaikuttavuus- ja kustannusinformaatioita 
yli entiteettirajojen (Hodges 2012). Poikkisektorillista ja yli entiteettirajojen 
operoivaa vaikuttavuustarkastusta rajoittaa siis merkittävästi nykyiset enti- 
teettiperustaiset informaatiosysteemit. Lisäksi entiteettiperustainen infor- 
maatiojärjestelmä pystyy usein vain rajallisesti seuraamaan julkisen sektorin 
ulkopuolisia tekijöitä kuten esimerkiksi yksityisen sektorin palvelutuottajien 


toimintoja sekä vaikutuksia. 


Vaikuttavuusinformaation tulkinta todentamisen haasteena 


Vaikuttavuusinformaation todentamisen haasteet ovat jaoteltu tässä tekstissä 
kolmeen kategoriaan: epätäydellisen informaation tulkintaan liittyviin haas- 
teisiin, informaatiotulvaan sekä vaikuttavuusinformaation selektiivisen vali- 


koinnin aiheuttamiin komplikaatioihin. 


Fpätäydellisen mittausinformaation tulkinta 


Käytännössä vaikutuksien tulkitseminen on usein haastavaa (Smith 1996). 


Haastavuus johtuu monimutkaisista kausaalisuhteista, vastauskadon ja otos- 

vinoumien arvioimisesta, vaikutusviiveesta ja mahdollisen tilivelvollisuuspa- 
radoksin arvioimisesta. Monimutkaiset kausaalisuhteet viittaavat tassa siihen, 
että on vaikea hahmottaa täsmällisesti sitä, kuinka julkisen sektorin tuotokset 
ja julkisen sektorin ulkopuoliset tekijät ovat vaikuttaneet havaittuun vaiku- 
tukseen (ks. esim. Mascarenhas 1996). On usein epäselvää, mikä on eri oh- 
jelmien, toimintapolitiikkojen ja virastojen merkitys sekä kytkös havaittuihin 
vaikutuksiin (Newcomer 2015). Tämä epäselvä kytkös julkisen sektorin toi- 
minnan ja sen vaikutusten välillä synnyttäisi jossain määrin spekulatiivisen 
asetelman tilivelvollisuuden toiminnan oikeutuksen todentamiseen ja tämä 
väistämättä vaikuttaisi käsitykseen tarkastuksen oikeudenmukaisuudesta. 
Tilintarkastuksessa ja laillisuustarkastuksessa kausaliteettiongelmat vaivaavat 
oikeastaan vain valvontavastuun selvittämiseen liittyviä tilanteita. 

Edellä kuvatut mittaamisen ongelmat tekevät vaikuttavuustuloksien tul- 
kinnan ongelmalliseksi, joka väistämättä heijastaa myös aina jollain tasolla 
toiminnan oikeutuksen todentamisen laatuun. Jos esimerkiksi vaikuttavuus- 
mittari tai vaikuttavuuden mittaaja ei ole arvioinut syystä tai toisesta vastaus- 
kadon merkitystä mittaustiedon reliabiliteetille ja validiteetille, voidaan tilivel- 
vollisuuden osalta tehdä virheellisiä johtopäätöksiä. Ongelma voi olla myös se, 
että tilivelvollisuuden todentajat, kuten tilintarkastaja tai kunnan valtuusto, 
eivät osaa tulkita mittausinformaatioon liittyvän vastauskadon merkitystä tai 
mittausinformaatio ja vaikuttavuuden mittaajat eivät välitä tilivelvollisuuden 
todentajille riittävästi tietoa vastauskadosta tai sen merkityksestä. Käytännön 
ongelmaksi voi hyvin muodostua se, että ilman oikeutusta toiminut viran- 
haltija voi säästyä sanktioilta ja vastaavasti oikeutetusti toiminut viranhaltija 
voi joutua aiheettomien sanktioiden kohteeksi, jos tilivelvollisen toiminnan 
oikeutuksen todentaminen perustuu vastauskadon turmelemaan tietoon. 
Aiheettomat sanktiot ja palkkiot luovat epäoikeuden mukaisuutta tilivelvol- 
lisien aktuaaliseen toimintaympäristöön. Lisäksi läpinäkyvyys kansalaisten 
suuntaan heikkenee toiminnan tuloksista, jos vastauskadon ja otosvinouman 
merkitystä ei tiedoteta. Kansalaiset voivat siis tehdä äänestyspäätöksiä väärin 
perustein ja sitä kautta muun muassa poliittinen tilivelvollisuus toimintame- 
kanismina voi vääristyä reaalimaailmassa. Tilintarkastuksessa ja laillisuustar- 


kastuksessa ei vastauskadon ongelmaa esiinny juurikaan, jolloin myös näiden 

tarkastusmuotojen raporttien tulkitseminen ei muodostu samalla tapaa on- 
gelmaksi. 

Vaikutusviiveella viitataan siihen aikavaliin, joka on varsinaisen toimin- 
nan ja siitä syntyvän vaikutuksen välillä. Seurausten tarkastamista vaikeuttaa 
seurauksien syntymisajankohdan määrittäminen ja tilivelvollisuuden kiin- 
nittyminen tilikauteen. Tilivelvollisen toiminnan oikeutuksen tarkastelu voi 
vääristyä jo pelkästään sen perusteella, missä ajankohdassa vaikutukset pääte- 
tään ottaa tarkastelun alle. Teoreettisesti tarkasteltuna vaikutukset jaoteltiin 
kolmeen eri kategoriaan aiemmin tässä artikkelissa: välittömiin vaikutuksiin, 
keskipitkän aikavälin vaikutuksiin ja lopullisiin vaikutuksiin (Vedung 1997). 
Vedungin (1997) teoreettinen kategorisointi demonstroi ennen kaikkea sitä, 
että vaikutukset voivat syntyä eri ajankohdissa. Yksi vaikutusten todentami- 
sen haasteista onkin se, missä ajankohdassa tulkinta vaikutusten saavuttami- 
sesta tulisi tehdä. Oikean ajankohdan tunnistaminen ei ole helppoa ja väärän 
ajankohdan valitseminen voi johtaa vääriin johtopäätöksiin tilivelvollisen 
toiminnan vaikutuksista. Liian varhaisen ajankohdan valinta tarjoaa mah- 
dollisuuden sille, että tilityksen vastaanottajat sanktioivat tai palkitsevat liian 
aikaisin tilivelvollista. On esimerkiksi vaikea perustella jälkikäteen sitä, että 
tilivelvollista sanktioitiin saavuttamatta jääneistä positiivista vaikutuksista 
ajankohdassa tı, jos tilivelvollisen toiminnan aikaansaamat positiiviset vai- 
kutukset syntyivätkin vasta myöhemmin ajankohdassa t2. Myös toiminnan 
palkitseminen saattaa olla ajankohdassa t1 kyseenalaista, jos tilivelvollisen 
toiminnan positiiviset vaikutukset kumoutuvat myöhemmin ajankohdassa t2 
kyseisen toiminnan aiheuttamilla negatiivisilla vaikutuksilla. 

Tilivelvollisuuden todentamisen lykkääminen pitkän ajanjakson päähän 
ei ole sekään täysin ongelmatonta, sillä sekä tilivelvollinen että tilintarkastaja 
joutuisivat tulkitsemaan pitkällä aikavälillä tapahtunutta vaikutusten kehi- 
tyskulkua, joka voi olla hyvin monimutkainen ilmiö. Mahdollisen informaa- 
tioähkyn lisäksi tilivelvollinen joutuisi todellisuudessa odottamaan koko tä- 
män ajan vastuuvapauden myöntämistä, mikä voi olla jo itsessään kohtuuton 
lähtökohta. Toiminnan ja sen vaikutusten syntymisen välinen pitkä ajanjakso 
nostaakin esille seuraavan tapaisen vaikean kysymyksen: kuinka pitkän aikaa 


tilivelvollinen on yhtäältä velvollinen raportoimaan toimintansa vaikutuksis- 

ta ja toisaalta vastuussa toimintansa vaikutuksista? Näyttääkin siis siltä, että 
vaikuttavuustarkastuksessa tarkastusajankohdan määrittäminen kykenee ai- 
heuttamaan ilkeän ongelman tarkastajalle, tilivelvolliselle ja tarkastuksen ti- 
laajalle eli julkiselle sektorille. 

Tilikausiajattelu aiheuttaa suurempia haasteita vaikuttavuustarkastuk- 
sessa kuin laillisuus- ja tilintarkastuksessa. Sekä tilintarkastuksessa että lail- 
lisuustarkastuksessa tarkastettava toiminta on sijoitettavissa sille tilikaudelle, 
jolloin toiminta tapahtui. Tilintarkastusta ja laillisuustarkastusta suoritetta- 
essa tiedämme useimmiten sen, milloin toimintaa on tapahtunut ja milloin 
ei. Vaikuttavuustarkastukseen usein sisältyy paljon enemmän epävarmuutta 
siitä, milloin toiminnan vaikutus realisoituu. Hankalaksi vaikuttavuustar- 
kastuksen tekeekin se, että toiminta ja sen vaikutukset voivat syntyä aivan eri 
tilikausilla ja etukäteen on vaikea ennustaa sitä, millä tilikaudella vaikutukset 
tulevat näkyviin. Epävarmuus kykenee syömään vaikuttavuustarkastuksen 
tuloksien validiteettia ja reliabiliteettia. 

Jo vaikutuksien mittaamisen yhteydessä esiin nostettu tilivelvollisuuspara- 
doksi aiheuttaa myös omat ongelmansa. Tilityksen vastaanottajat, jotka eivät 
kykene tulkitsemaan tilivelvollisuusparadoksin merkitystä vaikutusten synty- 
miselle, saattavat arvioida väärin tilivelvollisen toiminnan oikeutuksen. Tul- 
kinta tilivelvollisuusparadoksin merkityksestä on erityisen haastavaa silloin, 
kun raportoinnin merkitystä hyvinvointipalvelutuotannolle ja sitä kautta syn- 
tyneille vaikutuksille ei ole mitattu. Tilivelvollisen sanktioimista tilanteessa, 
jossa raportointivelvoitteet ovat aiheuttaneet havaitut negatiiviset vaikutuk- 


set, ei voida pitää hyväksyttävänä käytäntönä. 


Informaatiotulva ja vaikuttavuusinformaation selektiivinen valikointi 


Informaatioähkyn on todettu aiheuttavan ongelmia tilintarkastuksessa 
(Cornelius 1980; Chewning & Harrell 1990; Chung & Monroe 2001) ja lailli- 
suustarkastuksessa (esim. Rudoplh & Welker 1998; Nielsen & Madsen 2009). 
Koska toiminnasta syntyneet vaikutukset ovat toimintaa monimutkaisempi 


ilmiö, kykenee kattava vaikuttavuustarkastusevidenssi tuottamaan haitalli- 

semman informaatioahkyn kuin tilintarkastus- tai laillisuustarkastusevidens- 
si, jolloin myös tuloksien tulkinta vaikeutuu. 

Yleisesti ottaen päätöksentekijän kokeman informaatioähkyn on havaittu 
huonontavan päätöksenteon laatua (Hahn, Lawson & Lee 1992). Vaikutta- 
vuustarkastukseen liittyvä päätöksenteko saattaa vaarantua, jos vaikuttavuus- 
tarkastaja kärsii informaatioähkystä. Toisaalta myös tilityksen laatu voi olla 
huono, jos tilivelvollinen on kärsinyt informaatioahkysta tilitystä antaessaan. 
Huonolaatuinen tilitys jo lähtökohtaisesti heikentää vaikuttavuustarkastajan 
mahdollisuuksia arvioida validisti, reliaabelisti ja oikeudenmukaisesti tilivel- 
vollisen toiminnan oikeutusta. Informaatioähkyn merkitys korostuu, mitä 
moniulotteisimpia vaikutuksia tarkastelemme tilivelvollisuuden todentami- 
sen yhteydessä. Nykyisen kaltaisessa globaalissa ja monimutkaisessa maailmas- 
sa on vaikeata ennaltaehkäistä informaatioähkyn syntyminen vaikuttavuus- 
tarkastuksessa ilman, että samalla ei aiheuttaisi informaation valikoinnista 
aiheutuvia ongelmia. 

Päätöksenteossa informaatioähkyltä voi toki välttyä valikoimalla suuresta 
tietomassasta vain osan, jota sitten käytetään päätöksenteon tukena (Simon 
1979). Koska vaikuttavuustarkastajan tehtäväksi ei voida lukea suotuisien 
yhteiskunnallisten vaikutusten määrittämistä, jää vaikutusten valikointi po- 
liittisille toimijoille ja todennäköisesti jossain määrin praktiikassa myös vir- 
kamiehille. Poliittisten toimijoiden tai virkamiesten suorittama informaation 
valikointi on kuitenkin jossain määrin kyseenalainen lähtökohta vaikutta- 
vuustarkastukselle. Valikointia hankaloittaa se, että ihmisillä on taipumus et- 
siä ja käyttää sellaista tietoa, joka tukee heidän aiempia uskomuksia ja arvojaan 
(esim. Taber & Lodge 2006). Jos esimerkiksi poliittisesti motivoitunut tiedon 
etsintä toteutuu tilivelvollisuuden todentamisessa, saattavat annetut sanktiot 
tai palkkiot perustua aiempien uskomusten ja arvojen pohjalle eivätkä niin- 
kään siihen viestiin, jonka vaikuttavuusinformaatio kokonaisuudessa kertoo 
tilivelvollisen toimien oikeudenmukaisuudesta. Kun poliittiset toimijat tai 
virkamiehet määrittävät tarkastusinformaation määrittelemällä tavoitteen ja 
mittarit, voimmeko puhua objektiivisesta vaikuttavuustarkastuksesta kansa- 
laisten tai kuntalaisten näkökulmasta katsottuna? Tosioloissa saattaisikin on- 


gelmaksi muodostua se, miten virkakoneisto ja poliitikot kehystäisivät kuvan 

julkisen sektorin vaikuttavuudesta suotuisia mittareita valikoimalla. Tama 
vaarantaisi hyvinvoinnin kehittymisen yhteiskunnassa, koska negatiiviset 
asiat eivät tulisi kansalaisten tietoisuuteen ja tämä saattaisi vaikuttaa äänestys- 
käyttäytymiseen epäsuotuisalla tavalla. 

Tarkastajan on vaikea olla objektiivinen, jos hänelle tuotettu informaatio 
on lähtökohtaisesti puolueellista. Toisaalta vaikuttavuustarkastajan on hanka- 
la ottaa kantaa mittarin oikeellisuuteen, jos kannanottoon liittyy poliittisia ar- 
vovalintoja. Ongelmallista vaikuttavuustarkastamisen näkökulmasta on myös 
se, että kenen pitäisi tehdä tulkinta käytettävästä informaatiosta silloin, kun 
eri vaikuttavuusmittarit antavat ristiriitaisen ja jopa täysin päinvastaisen ku- 
van julkisen sektorin vaikuttavuudesta. Jos politiikan aiheuttamat negatiiviset 
vaikutukset ovat ennustettavissa jo etukäteen, valitsevatko poliittiset toimijat 
sellaisia mittareita, jotka myös tuovat vaikuttavuustarkastajan tietoon nämä 
vaikutukset? Kun annamme arvioitavan tahon eli luottamushenkilöiden ja/ 
tai virkamiesten päättää vaikuttavuustarkastuksessa käytetyt vaikuttavuus- 
mittarit, saammeko tietoon aiheutuneita negatiivisia vaikutuksia? Tiedon 
valikointi voi aiheuttaa myös ongelmia tilivelvollisen oikeusturvan kannalta 
katsottuna, jos kokonaisvaikutuksista vain valikoidaan joitakin vaikutuksia 
tarkastelun alle. Miten turvaamme reilun käsittelyn tilivelvollisille näissä to- 


sielämän tilanteissa? 


Vaikuttavuustarkastuksen merkitys tilivelvollisien 
oikeudenmukaiselle kohtelulle 


Tilivelvolliset voidaan asettaa eriarvoiseen asemaan, jos joillekin tilivelvolli- 
sille asetetaan vain suoritteisiin, toiminnan lainmukaisuuteen, toimintapro- 
sesseihin ja/tai määrärahojen käyttämiseen liittyviä tilivelvollisuusvelvoitteita 
ja joillekin toisille julkisen sektorin toimijoille määritetään tilivelvollisuus 
vaikutuksista. Epätasa-arvo johtuu siitä, että suoritteiden sekä toimintapro- 
sessien tuottamista, toimintojen lainmukaisuuden varmistamista ja määrära- 
hojen käyttöä tilivelvollinen pystyy hallitsemaan paremmin kuin toiminnan 
tuloksena syntyneitä vaikutuksia (esim. Irwin 1996). Kyvyttömyys mitata 


joidenkin julkisen sektorin toimialojen vaikutuksia ollenkaan voi käytän- 

nössä estää tilivelvollisuuden kytkemisen syntyneisiin vaikutuksiin kyseessä 
olevilla toimialoilla. Tilivelvollisuuden kytkeminen vaikutuksiin epäonnis- 
tuu myös silloin, kun vaikuttavuusmittaaminen ei kykene ratkaisemaan edel- 
lä esitettyä attribuutio-ongelmaa. Jos jollakin julkisen sektorin toimialueella 
esiintyy attribuutio-ongelmaa tai mittauskyvyttömyyttä, voi koko julkisen 
sektorin vaikuttavuustarkastussysteemi rapautua epätasa-arvoisuutensa takia. 
Epätasa-arvoa syntyy, jos tällaisissa tilanteissa osalle asetetaan tilivelvollisuus 
toiminnasta ja osalle vaikutuksista riippuen siitä, voidaanko toimijoiden vai- 
kutuksia mitata. Toisaalta epätasa-arvoa aiheuttava vaikuttavuustarkastussys- 
teemi voi myös helposti jäädä kokonaan implementoimatta, jos tiedossa on jo 
etukäteen, että kyseinen systeemi luo epätasa-arvoa julkisen sektorin työn- 
tekijöiden välille. 

Vaikka kaikille julkisen sektorin toimijoille saataisiinkin tilivelvollisuus 
vaikutuksista, voi tämän tapainen tilivelvollisuussysteemi tuntua epäoikeu- 
denmukaiselta johtuen vaikutuksien hallitsemattomasta luonteesta. Tilin- 
tarkastuksessa ja laillisuustarkastuksessa ei synny epätasa-arvoa tai epäoi- 
keudenmukaisuuden tunnetta eri tilivelvollisien välille samassa määrin kuin 
vaikuttavuustarkastuksessa, koska jokainen tilivelvollinen on näissä tarkastus- 
muodoissa vastuussa omasta toiminnastaan, joka on tilivelvollisien hallinnas- 


sa huomattavasti paremmin kuin haluttujen vaikutusten synnyttäminen. 


Yhteenveto 


Elämme maassa, jossa julkiselta sektorilta odotetaan haluttujen vaikutuksien 
synnyttämistä ja vaikuttavuusinformaation tuottamista. Vaikuttavuustarkas- 
tamisen nykytila näyttää kuitenkin tutkimuskirjallisuuden valossa siltä, että 
vaikuttavuustarkastuksia tehdään kansainvälisesti ja kansallisesti katsottuna 
hyvin vähän verrattuna tilintarkastuksiin ja laillisuustarkastuksiin. Koska 
nykyinen tuloksellisuuskirjallisuus ei ole systemaattisesti tarkastellut vaikut- 
tavuustarkastuksen haasteita ja tutkinut näiden haasteiden ilmenevyyttä ti- 
lintarkastuksessa ja laillisuustarkastuksessa, lähdettiin tässä artikkelissa tut- 
kimaan sitä, mitkä vaikuttavuustarkastuksien haasteista ilmentyvät Suomen 


kontekstissa samanlaisina myös tilintarkastuksissa ja laillisuustarkastuksissa 

ja mitka eivat. Tutkimuskysymysta lahestyttiin vaikuttavuustarkastamisen 
haasteiden kautta. Paikantamalla ensin vaikuttavuustarkastusta vaivaavat 
kompastuskivet kansainvälisestä tutkimuskirjallisuudesta ja vertaamalla näitä 
kompastuskiviä Suomessa suoritettavaan tilintarkastukseen ja laillisuustar- 
kastukseen, yritettiin löytää niitä mahdollisia haasteita, jotka erottavat vaikut- 
tavuustarkastuksen tilintarkastuksesta ja laillisuustarkastuksesta. 

Toteutetun kirjallisuuskatsauksen ja meta-evaluaation avulla löytyi lu- 
kuisia mahdollisia haasteita eli toisin sanoen tekijöitä, jotka voivat selittää 
vaikuttavuustarkastuksien vähäisen lukumäärän. Nämä tekijät ovat kerätty 
kootusti taulukkoon 1. Kuten taulukosta 1. voidaan havaita, on mahdollisia 
syitä vaikuttavuustarkastusten vähäiselle määrällä monia. Tutkimuksen kes- 
keisimmäksi tuloksi nousi neljä isompaa kokonaisuutta, jotka hankaloittavat 
vaikuttavuustarkastusta. Nämä haasteet liittyvät: 

1. tarkastuskriteerien muodostamiseen (ei poliittista konsensusta halu- 

tuista vaikutuksista), 

2. vaikuttavuusmittaamisen tekniseen toteuttamiseen (attribuutio-, ver- 
tailtavuus, kustannusongelma kompleksisuus- ja informaatiojärjestel- 
mäongelma), 

3. vaikuttavuusinformaation tulkintaan (epätäydellinen mittausinfor- 
maatio, informaatioähky ja haitallinen vaikuttavuusinformaation va- 
likointi) ja 

4. vaikuttavuustarkastuksen aiheuttamaan epätasa-arvoon (vaikutuksia 
ei voi useinkaan hallita tai mitata samaan tapaan kuin omaa toimin- 
taansa, jolloin vaikuttavuustarkastus voi kärsiä legitimiteettivajeesta, 
koska se voi aiheuttaa pahimmillaan tilivelvollisien epäoikeudenmu- 
kaista kohtelua). 


Koska tämä tutkimus oli ensimmäisiä askeleita vaikuttavuustarkastuksen 
haasteiden kokonaisvaltaisessa kartoittamisessa ja ymmärtämisessä, sisältyy 
taulukossa 1 oleviin syihin luonnollista epävarmuutta. Siksi on syytä korostaa, 
että tämän tutkimuksen merkittävimmät löydökset avaavat ennen kaikkea 
uusia ovia sekä empiirisille että teoreettisille tutkimuksille. Ensinnäkin tau- 
lukon 1. kokoamat haasteet odottavat empiiristä testaamista ja toimivat näin 


ollen mahdollisina tutkimushypoteeseina tuleville vaikuttavuustarkastusta 

AKOKULMIA TILINTARKASTUKSEEN JA ARVIOINTIIN 


N 


tutkiville tutkimuksille. Toiseksi, tilivelvolliset mahdollisesti epäoikeuden- 
mukaiseen asemaan asettava vaikuttavuustarkastus on käsittelemisen arvoi- 
nen aihealue varmasti myös tilintekovastuuta tarkastelevassa tiedekentässä. 
Toisaalta tilintekovastuukirjallisuuden kannalta olisi varmasti myös relevant- 
tia käsitellä vaikuttavuustarkastuksen yhteydessä tapahtuvaa todentamispro- 
sessia, jossa tilivelvollinen yhdessä tilityksen vastaanottajan kanssa pohtii toi- 
minnan oikeutusta, todentamista sekä hyväksymistä. Nämä tilintekovastuuta 
koskevat aiheet omaavat sekä teoreettisesti että empiirisesti relevantteja tutki- 
muskohteita. 

Kolmanneksi, tässä tutkimuksessa esille nostetut mittaustekniset haasteet 
antavat vaikuttavuusmittaamista pohtiville tutkijoille selkeitä tutkimuskoh- 
teita. 

Vaikuttavuusmittaamisen tutkimusalueella kaivataan tämän tutkimuk- 
sen mukaan kipeästi uusia teoreettisia malleja ja empiirisiä sovelluksia, joiden 
avulla voitaisiin mitata vaikuttavuutta kustannustehokkaasti ja mielekkäästi. 
Neljänneksi esille nostettu vaikuttavuustarkastuksen ja poliittisen toiminnan 
yhtymäpinta kaipaisi uutta tutkimusta. Tällöin tulevat teoreettiset tai empiiri- 
set tutkimukset voisivat muun muassa pohtia poliitikkojen monia rooleja sekä 
tehtäviä ja niiden merkitystä vaikuttavuustarkastuksen tekemiselle. Toisaalta 
mielenkiintoista olisi myös pohtia sitä, kuinka vaikuttavuustarkastuksen ob- 
jektiivisuusvaatimus ja muut hyvään tilintarkastustapaan liittyvät vaatimuk- 
set voivat toteutua tässä hyvin poliittisessa tarkastuskontekstissa, jota leimaa 
ennemminkin informaatiotulva kuin sen puute. 

Nämä edellä nostetut tutkimuskohteet ovat vain muutamia esimerkkejä 
niistä kiinnostavista tutkimusaihioista, joita nousee esille tämän tutkimuksen 
tuloksista. Artikkelin yhtenä tarkoituksena on avata se tutkimuksellinen tie, 
joka toivon mukaan johtaa parempaan ymmärrykseen julkisen sektorin vai- 
kuttavuustarkastuksesta. Tälle ymmärrykselle on tilausta, sillä vaikuttavuus- 
tarkastaminen on kansainvälisten ja kansallisten tutkimusten mukaan hyvin 
vähäistä nykyisellään ja tiedämme vielä verrattain vähän siitä, miksi asia on 
näin. Nykyinen tietämyksen taso johtuu sekä vaikuttavuustarkastuksen että 
yleisimmin vaikuttavuusilmiön tutkimisen haasteista. Tämä tutkimus on 


pyrkinyt nostamaan tätä tietämyksen tasoa tuomalla esiin joukon syitä, jotka 

voivat selittää vaikuttavuustarkastuksien vähäistä lukumäärää kotimaisessa 
kontekstissa. Näitä syitä pitäisikin pystyä jatkossa tutkimaan, jotta voimme 
kehittää vaikuttavuustarkastusta tulevaisuudessa. Aiheen jatkotutkimuksia 
kuitenkin tulevat vaivaamaan edelleen samat haasteet kuin ennenkin. Näitä 
haasteita ovat muun muassa aiheen poliittinen herkkyys ja vaikutusten mit- 
taamisen yleinen vaikeus, josta on usein kiusallisen vaikea puhua. Tutkimista 
nämä haasteet eivät saisi kuitenkaan estää, sillä vaikuttavuuden tarkastamisel- 
la on tärkeä funktio yhteiskuntamme hyvinvoinnin luomisessa nyt ja tulevai- 


suudessa. 

Vastaanottokeskusten tuloksellisuuden monitulkintaisuus 


Anniina Autero, Asko Uoti ja Kustaa Kaki 


Artikkelissa tarkastellaan vastaanottokeskusten tuloksellisuuden 
monitulkintaisuutta eri palveluntuottajien toteuttamisen näkökul- 
masta. Artikkeli tutkii ensinnäkin sitä, liittyykö eri taloudellisissa 
konteksteissa toimivien vastaanottokeskusten tuloksellisuuteen 
monitulkintaisuuksia lainsäädännöllisestä viitekehyksestä tar- 
kasteltuna. Toiseksi artikkelissa ollaan kiinnostuneita siitä, miten 
kevään 2016 hallintotieteiden tutkinto-ohjelmaan Tampereen yli- 
opistoon hakeutuneet pääsykoevastaajat tulkitsivat ja kuvailivat 
eri palveluntuottajien tuottamien palvelujen välisiä eroja pääsy- 
koevastauksissaan. Aineisto on kerätty ja analysoitu laadullisin 
menetelmin. Pääsykoemateriaalia koskeva aineisto on analysoitu 
sisällönanalyysiä hyödyntämällä. Artikkelin tuloksena havaitaan, 
että on erittäin vaikeaa sanoa miten yhteiskunnallinen vaikutta- 
vuus viimekädessä muodostuu näissä palveluissa, joita luodaan 
sekä poliittis-hallinnollisen järjestelmän että markkinameka- 
nismin yhdistelmällä. Keskeisimmiksi eroiksi eri taloudellisissa 
konteksteissa toimivien palveluntuottajaorganisaatioiden välillä 
nousivat toiminnan lähtökohtaiset ja tavoitteelliset erot, palve- 
lujen laatu, organisaatioiden avoimuus ja läpinäkyvyys sekä eri 
toimijoiden kyky mukautua ja reagoida muuttuneisiin tilanteisiin. 


Johdanto 


Artikkelissa tarkastellaan vastaanottokeskusten tuloksellisuuden monitul- 
kintaisuutta eri palveluntuottajien toteuttamisen näkökulmasta. Eurooppa 
ja Suomi sen mukana ovat olleet turvapaikanhakukriisin kohteena, kun sa- 
dat tuhannet ihmiset pääosin Lähi-idästä ja Afrikasta saapuivat maanosaan. 


Suomeen saapui vuoden 2015 aikana 32 476 turvapaikanhakijaa, kun vuonna 


2014 turvapaikanhakijoita oli 3651 (ks. kuvio 1). 


Turvapaikanhakijoiden määrässä tapahtunut äkillinen ja yllättävä kasvu 


loi tarpeen vastaanottokeskusten pikaiselle perustamiselle turvapaikanha- 

Kuvio 1. Turvapaikkahakemusten määrä Suomessa vuosina 2011—2016. 
(Lähde: Maahanmuuttovirasto 2016a) 


kijoiden hakemusten käsittelyn ajaksi. Vastaanottokeskuksia ja ryhmäkoteja 
perustettiin valtion, kuntien, Suomen Punaisen Ristin sekä yksityisten yritys- 
ten ylläpitäminä. Kriisinomainen tilanne edellytti nopeaa reagointia ja johti 
palveluntuottajakentän laajentumiseen, johon myös yksityiset vastaanotto- 
keskukset otettiin mukaan. Vuoden 2016 aikana lähes edellisvuosien tasolle 
laskeneet hakijamäärät ovat johtaneet jälleen vastaanottoinfrastruktuurin 
supistamiseen eli vastaanottokeskusten lakkauttamiseen sekä Maahanmuut- 
toviraston toimipisteiden sulkemiseen (Maahanmuuttovirasto 2016b). 
Vastaanottokeskuksissa palvelut on järjestetty eri tavoin, mutta riippumat- 
ta organisointimuodosta palvelujen pitää kuitenkin olla yhdenvertaisia. Vas- 
taanottokeskuksen kustannukset korvaa käytännössä valtio. Tässä artikkelis- 
sa tarkastellaan hieman tarkemmin palveluja tuottavien yritysten intressejä, 
jotka ovat saattaneet kuitenkin olla erilaisia kuin lainsäätäjällä. Lainsäätäjän 
intressit ja sääntelyinformaatio ilmenevät lähtökohtaisesti lainsäädännöstä ja 
sen seurauksena toteutuvasta normiohjauksesta. Tosin, kuten tässäkin artik- 
kelissa, lainsäätäjän sääntelyinformaation sisältöä tulkitaan pelkkää konkreet- 
tista sääntelyinformaatiota laveammin ennen muuta lainsäädännön esitöihin 


ja lainopilliseen tulkintatraditioon perustuen. (Laakso 2012, 339—340.) 

Artikkelissa tarkastellaan kysymyksiä siitä liittyykö vastaanottokeskusten 
palvelujen järjestämiseen ja tuloksellisuuteen monitulkintaisuuksia peilaten 
lainsäädännöllisen viitekehyksen näkökulmaa sekä miten Tampereen yliopis- 
toon kevään 2016 hallintotieteiden tutkinto-ohjelman hakeneet pääsykoe- 
vastaajat tulkitsivat ja kuvailivat eri palveluntuottajien tuottamien palvelujen 
välisiä eroja pääsykoevastauksissa? Ensimmäinen kysymys on teoreettisempi 
kysymys, jonka tarkoituksena on muodostaa kehystä pääsykoevastaajien muo- 
dostamille käytännönläheisimmille tulkinnoille palvelujen järjestämisestä 
ja tuloksellisuudesta. Pääsykoevastaukset otettiin analysoitavaksi aineistoksi 
sen vuoksi, että niistä heijastui tuloksellisuuden monitulkintaisuus selkeästi 
ja niiden tarkoituksena on kuvailla mahdollisia julkisen palveluntuottamisen 
monitulkintaisuuksia toimeksiantotalouden ja ansaintatalouden välimaas- 
toissa. Pääsykoevastaukset muodostavat rajatun otoksen parhaiten vastannei- 
den hakijoiden vastauksista. Vastaajille annettiin aikakauslehtiin perustuva 
aineistokokonaisuus luettavaksi, jonka avulla heidän piti kuvailla millä tavoin 
toimeksiantotalouden ja ansaintatalouden luonteiden välinen ero näkyi vas- 
taanottokeskusten palveluiden järjestämisessä ja tuottamisessa. Aineistoko- 
konaisuus oli pääsykoetyöryhmän valikoima otos aikakauslehdistä, joiden 
perusteella pääsykoevastaajien piti vastata annettuihin kysymyksiin vastaan- 
ottokeskusten toiminnasta vuosina 2015-2016. 

Pääsykoevastausten perusteella tehdyn analyysin tarkoituksena ei ole kat- 
tava selittäminen, vaan sen tarkoituksena on kuvata ilmiötä siitä, millä tavoin 
toimeksiantotalouden ja ansaintatalouden luonteiden välinen ero näkyy vas- 
taanottokeskusten palveluiden järjestämisessä ja tuottamisessa ja miten tämä 
mahdollisesti vaikuttaa vastaanottokeskusten tuloksellisuuteen. Samalla ana- 
lyysi edustaa yliopistoon pyrkivien vuosina 1977—1997 syntyneiden nuorten 
muodostamaa käsitystä vastaanottokeskusten toiminnasta eri taloudellisissa 
toimintakonteksteissa. 

Pääsykoevastausten analyysin perusteella keskeisimmät erot eri organisaa- 
tioiden välillä näkyvät toiminnan lähtökohtaisissa ja tavoitteellisissa eroissa, 
palvelujen laadussa, organisaatioiden avoimuudessa ja läpinäkyvyydessä sekä 
kyvyssä mukautua ja reagoida muuttuneisiin tilanteisiin. Ansaintatalouden 


piirissä toimivien organisaatioiden katsottiin tuottavan palveluja ensisijaisesti 

liiketaloudellisista lähtökohdista, mikä vastaajien keskuudessa katsottiin käy- 
tännön palveluntuotannossa johtavan kustannussäästöihin henkilöstökuluis- 
sa. Ansaintatalouden piirissä toimivien organisaatioiden lähtökohtien koettiin 
olevan ristiriidassa ja aiheuttaneen eritasoista palveluntuotantoa toimeksian- 
totalouden piirissä toimiviin organisaatioihin nähden. Toimeksiantotalouden 
luonteeksi kuvailtiin resurssien täysimääräistä käyttämistä varsinaiseen pal- 
veluntuotantoon, jossa lähtökohtana on tuottaa lainmukaiset palvelut, tässä 
tapauksessa Suomen lainsäädännön sekä kansainvälisten perus- ja ihmisoike- 
usvelvoitteiden mukaiset turvapaikanhakijoiden vastaanottopalvelut. Näitä 
tuloksia voidaan pitää kiinnostavina julkisen palvelutuotannon murroksen ja 
uudistamisen aikana. Toimijoilla on erilaiset intressit ja niiden esiintuominen 
sekä oikeudellisen ohjauksen kannalta sääntelyllisten ratkaisujen ja kokonais- 
tuloksellisuuden keskeisten tekijöiden tunnistaminen ovat tärkeitä mietittäes- 


sä julkisten palvelujen tuottamista tulevaisuudessa. 


Artikkelin tavoite, asetelma ja analyysimenetelmät 


Julkisen talousjohtamisen näkökulmasta kiinnostavaa on se, miten rajalliset 
taloudelliset ja inhimilliset voimavarat kansalaisten muuttuviin tarpeisiin saa- 
daan sovitettua yhteen. Kiinnostavaa on myös se, että yhteiskunnallisia palve- 
luja voidaan ohjata sekä poliittisen järjestelmän avulla että markkinamekanis- 
min avulla, jolloin liikeyritysten toiminnan taloudellinen logiikka yhdistyy 
julkisen palvelutuotannon logiikkaan. (Vakkuri, Oulasvirta & Johanson 
2016, 91.) Tämä puolestaan edellyttää oikeusvaltiossa legitiimiä ja toimivaa oi- 
keudellista infrastruktuuria eli lainmukaisia ja oikeudellisen ohjauksen kan- 
nalta riittäviä sääntelyllisiä ratkaisuja (ks. tästä tematiikasta tarkemmin esim. 
Uoti 2015, 51-57). Tällaisen oikeudellisen tiedonintressin tarkastelu kuuluu 
osaltaan myös artikkelimme alaan. 

Palveluja tuottavien yritysten intressit saattavat olla erilaisia kuin lainsäätä- 
jällä ja tätä näkökulmaa onkin mielenkiintoista tarkastella erityisesti vastaan- 
ottokeskusten palvelujen järjestämiseksi, joka jouduttiin tekemään lyhyessä 
ajassa ja yhteiskunnallisessa tilanteessa, jossa turvapaikanhakijat oli nopeasti 


sijoitettava vastaanottokeskuksiin ja siitä syystä myös liikeyritysten palveluja 


tarvittiin nopeasti vastaamaan yhteiskunnalliseen tarpeeseen. Vastaanotto- 
keskusten pikaista perustamista voidaan pitää myös eräänlaisena testinä, jossa 
yhteiskunnan joustavuutta ja toimintaa testataan. Onnistuttiinko vastaamaan 
yhteiskunnallisiin tarpeisiin ajatellusti? 

Kuten edellä on tuotu esille, artikkelissa tarkastellaan vastaanottokeskus- 
ten ja Maahanmuuttoviraston toimintaa ja tuloksellisuuden monitulkintai- 
suutta peilaten lainsäädännöllisen viitekehyksen näkökulmaa ja toiminnan 
kokonaistuloksellisuutta. Toisekseen artikkelissa tarkastellaan vastaanotto- 
keskuspalvelujen tuottamista, jolloin artikkelissa kysytään miten pääsykoe- 
vastaajat tulkitsivat ja kuvailivat eri palveluntuottajien palvelujen eroja pääsy- 
koevastauksissa. (Ks. palvelumuotoilun ja -tuotteistamisen problematiikasta 
erityisesti oikeudelliselta kannalta Uoti 2012, 297, 301-302.) 

Tulokselliseen yhteiskunnalliseen toimintaan liittyy taloudellisuuden, 
tehokkuuden tai tuottavuuden, vaikuttavuuden sekä oikeudenmukaisuuden 
näkökulmat ns. 4E'n mallin mukaan. Taloudellisuus, tuottavuus ja tehokkuus 
kertovat tuotosten ja panosten suhteesta, vaikuttavuutta arvioidaan suhteessa 
asetettuihin tavoitteisiin sekä kansalaisten tarpeisiin ja oikeudenmukaisuus 
liittyy sosiaalisen oikeudenmukaisuuden toteutumiseen esimerkiksi eri ihmis- 
ryhmien tai sukupolvien välillä ja erityisesti palvelujen maksajien ja käyttäjien 
välillä (Bailey 2004, 27-28; Meklin 2009, 36; Autero 2013, 41). 

Artikkelin teoreettisena lähtökohtana pidetään sitä, että on monitulkin- 
taistasanoa, mistä tuloksellinen toiminta jaloppujen lopuksi yhteiskunnallinen 
vaikuttavuus oikeastaan muodostuvat näissä palveluissa. Tähän luonnollisesti 
kytkeytyy yhteiskunnallisen vaikuttavuuden monitulkintaisuustematiikka 
myös julkisen vallan tavoitteen asetannan oikeudellisen problematiikan muo- 
dossa (ks. Uoti 2015, 66—68). Palveluiden tuottamiseen erityisesti vastaanot- 
tokeskusten toiminnan ympärillä liittyi keskeisesti palvelutuotannon nopea 
käynnistäminen kriisitilanteessa. Ilman kriisitilannettakin organisaatioiden 
tavoitteisiin liittyy epäjohdon mukaisuuksia ja epäselvyyksiä, joita artikkelissa 
kutsutaan monitulkintaisuuksiksi. Tavoitteiden ja keinojen syy-seuraussuhtei- 
ta on vaikea ymmärtää, toiminnan tapahtumia on vaikea ymmärtää ja pää- 
töksentekijät voivat vaihtua nopeastikin tehden päätöksenteosta epävarmaa ja 
muuttuvaa (Autero 2013, 45-46; March & Olsen 1976). 


NÄKÖKULMIA TILINTARKASTUKSEEN JA ARVIOINTIIN 235 


Monitulkintaisuudella tarkoitetaan tässä artikkelissa päätöksenteon ja 
valintatilanteiden monitulkintaisuutta ja sitä, miksi vastaanottokeskuk- 
sia perustettaessa ei ollutkaan välttämättä täysin selvää, voisiko eri palvelun 
tuottajien käyttämisestä aiheutua ongelmia, ja jos voisi niin mitä ongelmia, 
ja saataisiinko lopulta aikaan haluttuja tuloksia vastaanottokeskusten toimin- 
nassa yhteiskunnallisena palveluna (March & Olsen 1976, 26; Autero 2012, 
42). Monitulkintaisuus teoreettisena käsitteenä nojautuu tässä rajoitetun ra- 
tionaalisuuden teoriaan ja talousteoriaan, jossa tarkastellaan eri valintatilan- 
teita. Valintatilanteissa ei muodostukaan optimaalisimpia valintoja vaan tyy- 
dyttävimpiä valintoja (Simon 1957, 261). Artikkelin kannalta kiinnostavaa on 
se, näkyykö tämä vastaanottokeskusten palveluntuotantokontekstissa? Mo- 
nitulkintaisuutta tarkastellaan suunnitelmallisena syklinä (kuvio 2 tulosjoh- 
tamisen syklimalli), jota Maahanmuuttovirasto toimintaa ja tuloksellisuutta 
suunnitellessaan toteuttaa. Siinä lähdetään liikkeelle politiikkatoimintaa eli 
yhteiskunnallisia interventioita vaativien toimien tarpeellisuudesta ja niiden 
tunnistamisesta. Tämä tarkoitti vastaanottokeskusten perustamista nopeassa 
aikataulussa vuonna 2015. 

Tarpeille asetetaan tavoitteita ja keinoja, joiden avulla toimenpiteitä vaati- 
via ongelmia pyritään ratkaisemaan ja joiden toteutumisen avulla toimenpitei- 
den onnistuneisuutta lopuksi tarkastellaan ja arvioidaan. Vastaanottokeskus- 
ten kannalta tämä tarkoitti sitä, että uusia vastaanottokeskuksia perustettiin 
124 ja alaikäisyksiköitä 60, jolloin vuoden 2015 lopussa toiminnassa oli 144 
vastaanottokeskusta ja 68 alaikäisyksikköä. Turvapaikanhakijoiden vastaan- 
ottotoimintaan tuli lisäksi mukaan useita uusia palveluntuottajia, joilla ei 
ollut aikaisempaa kokemusta vastaanottotoiminnasta. Myös SPR laajensi toi- 
mintaansa merkittävästi, sillä vuoden 2015 lopussa 105 yksikköä oli SPR:n yl- 
läpitämiä. (Maahan muuttovirasto 2016d, 1.) 

Artikkelissa tarkastellaan kokonaistuloksellisuuden muodostumista ja sii- 
hen liittyviä monitulkintaisuuksia tulosjohtamisen syklimallin avulla, mutta 
rajallisen sivumäärän vuoksi tässä artikkelissa painottuu kuitenkin tavoitease- 
tannan tarkastelu. 

Tulosjohtamisen syklimallin avulla on tarkoitus hahmottaa tulosjohtami- 


sen kulkua ja erityisesti sitä, millaisia tulostavoitteita Maahanmuuttovirastol- 

Politiikkaongelmien 
tunnistaminen 


Tavoitteiden 
asettaminen ja 
politiikkatoimeenpano 


Tuloksellisuuden 
arviointi 


Kuvio 2. Tulosjohtamisen syklimalli 
(Autero 2012). 


le ja vastaanottokeskusten toiminnalle on asetettu. Tulostavoitteiden tulisi 
antaa suuntaa toiminnalle, jota tavoitellaan. Siihen vaikuttavat aikaisemmat 
tavoitteet niissä onnistuminen sekä mahdollisten vertailtavien toimijoiden 
onnistuminen samoissa tavoitteissa (Cyert & March 1963; Autero 2012, 144). 
Toisaalta on tärkeä ymmärtää, että tuloksellisuutta muodostuu myös tavoite- 
asetannan ulkopuolella (Kassel 2008, 241-252). Tästä muodostuukin yksi tu- 
loksellisuuden tarkastelun kannalta mielenkiintoisista näkökulmista: asiasta, 
jota ei osata tavoitella eikä mitata, saattaa kuitenkin muodostua tuloksellisen 
toiminnan ydin. 

Hallintotieteiden tutkinto-ohjelmaan keväällä 2016 pyrkineiden pääsyko- 
evastauksia koskevan aineistoanalyysin avulla pyrittiin muodostamaan kuvaa 
liittyikö vastaanottokeskusten palvelujen järjestämiseen ja tuloksellisuuteen 
monitulkintaisuuksia siitä riippuen, kuka palvelut järjestää? Hakijoita pyy- 
dettiin kuvailemaan annetun aineiston perusteella, millä tavoin liikeyritysten 
toiminnan taloudellinen logiikka yhdistyy julkisen palvelutuotannon logiik- 
kaan vastaanottokeskusten toiminnassa. Kysymykset koskivat toimeksianto- 
talouden ja ansaintatalouden luonteiden välistä eroa ja sitä, miten tämä näkyi 
vastaanottokeskusten palveluiden järjestämisessä ja tuottamisessa aineiston 


perusteella. Vastauksista tarkasteltiin ensi vaiheessa valikoituneet vastaukset, 

joita oli 240, ja joista myöhemmin karsittiin vielä 26 vastausta tarkempaan 
analyysiin. 

Aineiston analyysimenetelmänä on käytetty laadullista sisällönanalyysiä, 
joka lähestymistavasta tai käytetystä metodioppaasta riippuen voidaan ym- 
märtää joko väljänä teoreettisena viitekehyksenä, synonyyminä laadulliselle 
tutkimukselle tai yksittäisenä metodina (Tuomi & Sarajärvi 2009, 14, 91). 
Tässä artikkelissa omaksutun laadullisen sisällönanalyysin tutkimusotteen 
tarkoituksena on ollut, Weberin (1990, 12) sisällönanalyysin perusideaa mu- 
kaillen, luokitella ja kuvata aineistoa sekä tiivistää pääsykoevastauksista tehty- 
jä samankaltaisia havaintoja yhteen. Menetelmää on kuvattu /aadulliseksi siksi, 
että aineiston kvantifioinnin, määrällisen, objektiivisen ja systemaattisen ku- 
vailun (sisällön erittely) sijaan (pääsykoevastausten pistejakauman esittämistä 
lukuun ottamatta) kyse on pikemminkin aineiston kontekstin analyysistä ja 
tulkinnasta (Kyngäs & Vanhanen 1999, 4; Tuomi & Sarajärvi 2009, 105-106). 
Tämä tarkoittaa pääsykoetilanteen, pääsykokeiden laatijoiden ja koeaineisto- 
na käytetyn materiaalin vaikutusten huomioimista koevastauksien perusteella 
tehdyissä tulkinnoissa eri taloudellisissa toimintaympäristöissä. On keskeistä 
huomata, ettei rajattua ja ennalta määrättyä aineistoa tulkinneita pääsykoe- 
vastaajia pidetä vastaanottopalveluiden tuottamisen asiantuntijoina. 

Analyysiprosessi seurasi Tuomen ja Sarajärven (2009, 108—113) kuvailemia 
aineistolähtöisen analyysin vaiheita, joissa aluksi pelkistetään analysoitava 
informaatio osiin ja havaintoihin tutkimustehtävän mukaisesti, toiseksi ryh- 
mitellään havainnot etsien yhdenmukaisuuksia ja eroavaisuuksia (aineiston 
klusterointi), sekä lopuksi abstrahoidaan aineistosta nousevat kategoriat valit- 
semalla tutkimuksen kannalta olennainen tieto ja luomalla niille teoreettisia 
käsitteitä. 

Alasuutarin (2014, 41) hahmottelun mukaisesti aineistomassasta tehtyjen 
havaintojen pelkistämisen ulkopuolelle jääneet eriävät tai poikkeavat havain- 
not suhteutettiin kokonaisuuteen ja niitä katsottiin eri tavoin ja eri kulmista 
tutkittavaa kohdetta valottavina ja kokonaiskuvaa täydentävinä variantteina. 
Tässä analyysin vaiheessa kyse oli tulosten tulkinnasta, pääsykoevastausten 
sisältöjen välisten vaikutusten pohdinnasta ja tulosten liittämisestä tämän 


artikkelin kirjoittamisprosessin aikana tehtyihin havaintoihin. Tarkastelu 


238 


rajoittui pääasiassa 26 parhaaseen vastaukseen, joille yhteistä oli erilaisten 
syy-seuraussuhteiden esille tuominen, lähdekriittisyys sekä vastaanottopalve- 
luja tuottavien organisaatioiden erojen välisten erojen arvioinnin liittäminen 
ilmiön yhteiskunnalliseen, ajalliseen ja poliittiseen kontekstiin. Näiden hie- 
nojakoisempien ja syvempää ajattelua sisältäneiden vastausten katsottiin tuo- 
van esiin näkökulmia, jotka olivat relevantteja vastaanottotoiminnan tulok- 
sellisuuden monitulkintaisuutta pohdittaessa. Nämä vastaukset muodostavat 
myös kuvaa yliopistoon pyrkivien nuorten kyvystä hahmottaa julkisyksityisen 
palvelutuotannon toiminnan ongelmia ja monitulkintaisuuksia annetun ai- 
neiston perusteella. 

Palvelujen järjestämistä koskevassa luvussa on hyödynnetty vastaanotto- 
keskuksen käytännön sosiaali- ja ohjaustyön yhteydessä tehtyjä havaintoja, 
jotka osaltaan syventävät vastaanottopalvelujen järjestämistä koskevan luvun 


säännösten ja oikeudellisen viitekehyksen tarkastelua. 


Vastaanottokeskusten palvelujen lainsäädännöllinen 
viitekehys ja tulosohjauksen välinen suhde 


Kuten edellä tuotiin esille, yhteiskunnallisia palveluja voidaan ohjata sekä po- 
liittisen järjestelmän avulla että markkinamekanismin avulla, jolloin liikeyri- 
tysten toiminnan taloudellinen logiikka yhdistyy julkisen palvelutuotannon 
logiikkaan. (Vakkuri, Oulasvirta & Johanson 2016, 91.) Tämä edellyttää oike- 
usvaltiossa kuitenkin legitiimiä ja toimivaa oikeudellista infrastruktuuria eli 
lainmukaisia ja oikeudellisen ohjauksen kannalta riittäviä sääntelyllisiä ratkai- 
suja, joita tarkastelemme tässä kappaleessa. 

Vastaanottokeskusten palvelujen järjestämisen oikeudelliset perusteet 
kiinnittyvät lähtökohdiltaan vastaanottokeskusten oikeudelliseen asemaan. 
Organisatorisesti kansainvälistä suojelua hakevien ja tilapäistä suojelua saa- 
vien vastaanoton ohjaus, suunnittelu ja valvonta perustuvat Maahanmuut- 
tovirastosta annettuun lakiin (3.2.1995/156) ja siinä erityisesti ko. säädöksen 
tehtävä- ja toimivaltasäännökseen, jonka muutoksella (2 $, L 17.6.2011/747) 
Maahan muuttoviraston toimivalta ulotettiin 1.9.2011 lähtien koskemaan 


myös ”vastaanoton käytännön toiminnan valvontaa” (HE 266/2010 vp, 73). 

Maahanmuuttovirastossa vastaanottokeskustoiminnan alaan kuulu- 
vat asiat keskittyvät Maahanmuuttoviraston Vastaanottoyksikköön, joka 
muodostaa viraston yhden keskeisen tulosyksikön. Vastaanottoyksikön vas- 
tuualueet tulevat oikeudellisessa mielessä lähtökohtaisesti hoidetuiksi Maa- 
hanmuuttoviraston työjärjestykseen perustuen. Siinä määrätään niin tulos- 
yksiköistä kuin asioiden käsittelystä ja ratkaisemisesta virastossa. Näin säätää 
valtioneuvoston asetus Maahanmuuttovirastosta. (VNA Maahanmuuttovi- 
rastosta 13.3.2002/193, 1.2 $.) Samaisen asetuksen 1.1 $ säätää, että Maahan- 
muuttoviraston ylijohtaja ”vastaa toiminnan tuloksellisuudesta ja tavoitteiden 
saavuttamisesta sekä raportoi näistä sisäasiainministeriölle”. Voidaankin sa- 
noa, että Maahanmuuttoviraston, ja siten myös maamme vastaanottokes- 
kustoiminnan, tuloksellisuuden toteutumisesta vastaa henkilötasolla hyvin 
keskeisesti juuri Maahanmuuttoviraston ylijohtaja. Tärkeän toiminnallisen 
välineen em. mielessä tuloksellisen toimintatavan toteuttamiseksi Maahan- 
muuttoviraston ja viime kädessä vastaanottokeskusten toiminnassa tarjoavat 
viraston hallinnonalan (vastuu) ministeriön, sisäministeriön, ja Maahanmuut- 
toviraston väliset tulossopimukset. Tulostavoitteiden laadinta ja asettaminen 
perustuvat viime kädessä valtion talousarviolain ja -asetuksen määräyksiin 
kuten valtion talousarvioasetuksen (11.12.1992/12.43) 69 b $:ssä määriteltyyn 
kirjanpitoyksikön taloussäännön laadintaa koskeviin velvoitteisiin yksikön 
tulostavoitteiden laadinnasta ja hyväksymisestä. 

Tuloksellisuuden toteuttamisen ja arvioinnin määräytymisen oikeudel- 
linen infrastruktuuri rakentuu Suomessa kansainvälistä suojelua hakevien ja 
tilapäistä suojelua saavien vastaanoton sekä ihmiskaupan uhrien auttamisen 
sääntelyn ympärille. Kyseisiä tehtäviä ja toimintaa, mukaan lukien rakenteet, 
koskeva sääntely on meillä verrattain uutta. Tuloksellisuuden tarkastelun oi- 
keudellisessa kehyksessä keskeiseen asemaan nousevat tällöin sekä vastaan- 
ottotoiminnan organisoinnin ja tehtävien sääntely että vastaanottopalveluja 
koskeva sääntely. Myös uudella ihmiskaupan uhreja koskevaa auttamisjärjes- 
telmää koskevalla sääntelyllä on tässä yhteydessä merkitystä. (Ks. L kansainvä- 
listä suojelua hakevan vastaanotosta sekä ihmiskaupan uhrin tunnistamisesta 


ja auttamisesta 17.6.2011/746.) 

Edella mainitun lain (L 17.6.2011/746) 8 §:n mukaan vastaanoton ja autta- 
misjärjestelmän käytännön toiminnan ohjaus, suunnittelu ja valvonta kuulu- 
vat Maahanmuuttovirastolle. Itse vastaanottokeskustasolla keskeisiä säännök- 
siä ovat samaisen lain 9 ja 10 pykälät. Valtion vastaanottokeskuksia koskevassa 
säännöksessä (9 $) säännellään sisäministeriön toimivaltaan valtion vastaanot- 
tokeskusten perustaminen, lakkauttaminen ja toimipaikoista määrääminen. 
Säännöksessä valtuutetaan myös valtioneuvoston asetuksella säätämään val- 
tion vastaanotto- ja järjestelykeskusten virkojen täytöstä sekä keskusten työ- 
järjestyksistä. Mahdollisuus tällaisen palvelussuhdesääntelyn toteuttamiseen 
avaa periaatteessa valtion vastaanottokeskuksille muita vastaanottokeskuksia 
laajemman tehtäväkentän, sillä virkasuhteinen henkilökunta mahdollistaa 
valtion vastaanottokeskuksissa lähtökohtaisesti (suoraan) myös merkittävän 
julkisen vallan käytön. (Ks. julkisen vallan käytön erittelystä eri konteksteissa 
Tuori & Kotkas 2016, 67—69.) 

Muuta kuin valtion vastaanottokeskusta koskevassa säännöksessä (em. lain 
10 $) säännellään sisäministeriön toimivaltaan kuuluvaksi antaa Maahan- 
muuttovirastolle valtuudet sopia kuntien, kuntayhtymien, muiden julkisoike- 
udellisen yhteisöjen taikka yksityisten yhteisöjen tai säätiöiden kanssa vastaan- 
ottokeskusten perustamisesta, lakkauttamisesta ja keskusten toimipaikoista. 
Huomionarvoista tässä yhteydessä on se, mitä tällaisilta sopimuksilta edelly- 
tetään. Säännöksen mukaan sopimuksen tulee sisältää ainakin määräykset, 
jotka koskevat: 

1) vastaanotto- ja järjestelykeskuksen tiloja ja henkilökuntaa; 

2) vastaanottopalvelujen järjestämistä tätä lakia ja hallinnon yleislakeja 

noudattaen; 

3) kustannusten korvaamista; 

4) ohjausta ja valvontaa; 

5) vastaanotto- ja järjestelykeskuksen laajentamista, supistamista ja lak- 

kauttamista sekä 


6) valmiussuunnitelmaa 


Vastaanottokeskuksen perustamista, lakkauttamista ja sen toimipaikkakysy- 
myksiä koskeva sopimus voi, ja määrätyin osin sen siis pitääkin, sisältää sekä 


julkisoikeudellisia, julkisen vallan käytön intresseihin ja päämääriin kytkey- 

tyviä, elementtejä että myös jossain määrin sopimusvapauden alaan liittyviä, 
yksityisoikeudellisia, elementtejä. Tosiasiallisesti valtion vastaanottokeskusten 
ja toisaalta muiden orgaanien ylläpitämän vastaanottokeskustoiminnan orga- 
nisatorisissa ja toiminnallisissa lähtökohdissa ja itse käytännön toteutuksessa 
on siten mahdollista olla melko huomattaviakin eroja (ks. tästä tematiikasta 
tarkemmin Mäenpää 2016, 73, 131—133). Tämä asettaa lähtökohtaisesti erityi- 
siä, tehdyistä linjauseroista kumpuavia, haasteita erityyppisten vastaanotto- 
keskusten välisen tuloksellisuuden arvioinnille. 

Vastaanottokeskusten tuloksellisuuden tarkastelun oikeudellisessa ke- 
hyksessä vastaanottotoiminnan organisoinnin ja tehtävien sääntelyn ohella 
toinen tärkeä osa-alue on itse vastaanottopalveluja koskeva sääntely. Tämän 
kokonaisuuden keskeinen sääntely on toteutettu lailla kansainvälistä suojelua 
hakevan vastaanotosta sekä ihmiskaupan uhrin tunnistamisesta ja auttami- 
sesta (17.6.2011/746). Kyseisen säädöksen kolmannessa luvussa säännellään 
nimenomaan vastaanottopalveluista (lain 3 luku: Vastaanottopalvelut). 

Vastaanottopalvelujen oikeudellisen alan ja niiden järjestämisvelvollisuu- 
den kannalta keskeisiä säännöksiä ovat ennen muuta säännökset vastaanotto- 
palvelujen järjestämisestä ja konkreettisesta sisällöstä (13 $), palvelujen saajan 
määrittelystä (14.1 $), palvelujen ajallisesta kestosta (14.2 $ ja 14 a $) ja tietojen 
antamisesta palveluihin liittyen (15 $). Tämän sääntelyn mukaisesti vastaan- 
ottopalvelut järjestää se vastaanottokeskus, jonka asiakkaaksi kansainvälistä 
suojelua hakeva tai tilapäistä suojelua saava rekisteröidään. Varsinaisiin vas- 
taanottopalveluihin kuuluvat lain mukaan puolestaan majoitus, vastaanotto- 
ja käyttöraha, sosiaalipalvelut, terveydenhuoltopalvelut, tulkki- ja käännöspal- 
velut sekä työ- ja opintotoiminta. Aterioiden järjestäminen voidaan toteuttaa 
myös vastaanottopalveluna. 

Vastaanottopalvelujen saajaksi määrittyy lakitasoisesti (14.1 $) kansainvä- 
listä suojelua hakeva ja tilapäistä suojelua saava henkilö. Laissa (14.2 $) määri- 
telty pääsääntö vastaanottopalvelujen antamisen ajallisen keston suhteen kan- 
sainvälistä suojelua koskevan hakemuksen perusteella oleskeluluvan saaneelle 
ja tilapäistä suojelua saaneelle, jolle on myönnetty jatkuva oleskelulupa, on 
kohtuullinen aika. Kohtuullista aikaa ei kuitenkaan määritellä tarkemmin itse 


lakitekstissä eikä kyseistä säännöstä koskevan hallituksen esityksen yksityis- 

kohtaisissa perusteluissa (HE 170/2014 vp, 36). Vastaanottopalveluja saaneelle 
ulkomaalaiselle puolestaan annetaan oleskeluluvan epäämisen tai tilapäisen 
suojelun lakkaamisen jälkeen vastaanottopalveluja siihen saakka, kunnes hän 
on poistunut maasta (14 a.1 $). Jos poliisi ei pysty toimeenpanemaan maasta 
poistamista, ulkomaalaisella on 30 päivää aikaa poistua maasta tai hakeutua 
vapaaehtoiseen paluuseen. Tämän jälkeen vastaanottopalvelut päättyvät. Tätä 
säännöstä ei sovelleta ilman huoltajaa olevaan alaikäiseen. Huomattavaa on 
kuitenkin se, että vaikka vastaanottokeskuksen palvelut loppuvat, on oletet- 
tavissa, että moni kielteisen päätöksen saanut jää silti maahan. (Helsingin Sa- 
nomat 16.8.2016.) 

Laki kansainvälistä suojelua hakevan vastaanotosta sekä ihmiskaupan 
uhrin tunnistamisesta ja auttamisesta (17.6.2011/746) sääntelee myös tieto- 
jen antamista. Kansainvälistä suojelua hakevalle ja tilapäistä suojelua saavalle 
annetaan lain mukaan tietoja vastaanottopalveluista, vastaanottoon liittyvis- 
tä oikeuksista ja velvollisuuksista, oikeusavusta sekä vastaanottoon liittyvissä 
kysymyksissä avustavista järjestöistä (15.1 $). 

Kaiken kaikkiaan vastaanottokeskustoiminnan ja -palvelujen lainsäädän- 
nöllisen kehyksen tarkastelu osoittaa, että normatiiviset puitteet vastaanot- 
tokeskusten tuloksellisuuden tarkastelussa ovat sangen moninaiset, mutta 
kuitenkin varsin tyypilliset suomalaisen hallinto-oikeudellisen sääntelyn ja 
oikeusajattelun valossa (ks. Myllymäki 2007, 48-49). Sisäministeriön alaisuu- 
dessa ministeriön hallinnonalalla toimivan Maahan muuttoviraston oikeudel- 
linen asema ja toimivalta suhteessa vastaanottokeskustoiminnan järjestämi- 
seen on kiistaton. 

Tarkasteltaessa ja arvioitaessa tuloksellisuuden oikeudellista toteuttamis- 
ympäristöä huomio kiinnittyy yhtäältä vastaanottokeskusten vastaanotto- 
palvelujen lainsäädännöllisen määrittelyn alaan ja toisaalta sisäministeriön ja 
Maahan muuttoviraston välisen tulossopimuksen tulostavoitteiden asetannan 
väliseen keskinäiseen ohjausvaikutukseen (ks. tästä tematiikasta tarkemmin 
Kulla 2015). Seuraavassa vaiheessa vastaanottokeskustarkastelu etenee vas- 
taanottopalvelutarkastelun kautta vastaanottokeskusten tulossopimusproble- 


matiikan ja tulostavoitteiden asettamisen tarkasteluun. 

Maahanmuuttovirasto on toiminta-ajatuksensa mukaisesti maahanmuut- 
to-, turvapaikka-, pakolaisuus- ja kansalaisuusasioissa asiantuntija-, palvelu- ja 
päätöksenteko-organisaatio, joka toteuttaa Suomen maahanmuuttopolitiik- 
kaa. Virasto tuottaa myös tietopalveluja poliittisen päätöksenteon tueksi sekä 
kansallista että kansainvälistä yhteistyötä varten. Pitkän aikavälin strategisissa 
linjauksissa Maahanmuuttovirasto osallistuu hallitusohjelman ja hallituksen 
maahanmuuttopoliittisten toimenpiteiden tulokselliseen toimeenpanoon ja 
vastaa hallitusti lisääntyvään maahanmuuttoon kehittäen lupaprosessien su- 
juvuutta ja toimintaansa ylläpitäen henkilöstön osaamista ja työhyvinvointia. 
(Maahanmuuttovirasto 2016d, 1.) 

Maahanmuuttoviraston (2016c) omat tulostavoitteet vuodelle 2016 ja 
kolmelle seuraavalle vuodelle jakautuvat johtamisjärjestelmään, päätöksen- 
teon tehostamiseen, käsittelyaikatavoitteissa pysymiseen, UMA-järjestelmän 
täysimääräiseen hyödyntämiseen, päätösten oikeusvarmuuden turvaamiseen, 
ulkomaalaisten maastapoistamisen tehostamiseen, laittoman maahantulon ja 
terrorismin torjuntaan, vastaanottotoiminnan kehittämiseen sekä pakolaisten 
kuntiin sijoittumisen nopeuttamiseen. Näitä tavoitteita kuvataan sekä laadulli- 
sin että määrällisin indikaattorein (ks. taulukko 1). 

Johtamisjärjestelmän kehittämisellä tavoitellaan johtamisjärjestelmän ja 
siihen liittyvien tukitoimintojen vastaavuutta muuttuneeseen toimintaym- 
päristöön ja viranomaisten toimivaltajaon vaatimuksiin. Tätä ei kuitenkaan 
kuvata sen tarkemmin eikä tavoitteelle ole asetettu selkeää mitattavaa laa- 
dullista tai määrällistä indikaattoria. Johtajuusindeksiä käytetään yhtenä tu- 
losindikaattorina, jolle on asetettu tavoitearvo 3,51 vuodelle 2016 ja, jonka 
toteuma vuoden 2015 elokuun loppuun on ollut 3,60. Vuosille 2017, 2018 ja 
2019 tavoitearvot ovat 3,52 ja 3,53. Indeksien sisältöä eikä tavoitearvoasteikkoa 
kuitenkaan kuvata sen tarkemmin. Päätöksenteon tehostamisessa sen sijaan 
on kuvattu selkeä tulosindikaattori päätösten määrän/henkilötyövuosi kasva- 
van kussakin tulosyksikössä vähintään 1 prosenttia edellisen vuoden tasoon 
verrattuna. Lisäksi turvapaikka- ja pakolaisuusasioissa päätöksentekoa tavoi- 
tellaan nopeutettavan merkittävästi verrattuna vuoteen 2015 puhuttelu- ja 
päätöskäytäntöjä kehittämällä sekä poistamalla hakemuskäsittelyn viiveitä. 
Turvapaikkapäätöksiä suhteessa turvapaikkapäätöksentekoon osallistuvien 

Taulukko 1. Maahanmuuttoviraston tulosindikaattorit 
v. 2016 ja kolmelle seuraavalle vuodelle. 


(Lähde: Maahanmuuttovirasto 2016c) 


Yksikkö 2015 2016 2017 2018 2019 

Tot.1-8 Tavoite Tavoite Tavoite Tavoite 
Oleskelulupapäätökset ja maastapois- kpl 408,54 410 414 418 422 
tamispäätökset/htv 
Turvapaikkapäätöksiä/htv kpl 53,94 100 110 120 120 
Kansalaisuushakemuspäätöksiä/htv kpl 254 272 275 278 280 
Vastaanottokeskusten käyttöaste % 144 90 90 90 90 
keskimäärin 
Turvapaikkapäätöksiä kpl 3696 45 000 15 000 15 000 15 000 
Päätösten hinta (OKA) / ensimmäinen € 275 253 252 250 248 
oleskelulupapäätös 
Päätösten hinta (OKA) / turvapaik- € 1994 1025 1010 995 990 
kapäätös 
Päätösten hinta (OKA) / 18/2015 € 246 333 331 329 327 
kansalaisuushakemuspäätökset 
Turvapaikanhakijoiden vastaanoton € 43 37 36 35 35 
keskimääräiset kust/asiakas/€/vrk 
Työntekijän oleskeluluvan keskimää- vrk 26 30 30 30 30 
räinen käsittelyaika Migrissä 
Opiskelijan oleskeluluvan keskimää- vrk 29 30 30 30 30 
räinen käsittelyaika (kok.käsittelyaika) 
Perheenyhdistämistä koskevien vrk 236 270 270 270 270 
oleskelulupahakemusten käsittelyaika 
enintään 
Turvapaikkahakemusten käsittelyaika — vrk 148 160 90 90 90 
enintään 
Kansalaisuushakemusten keskimää- vrk 275 244 238 238 238 
räinen käsittelyaika 
Maahanmuuttoviraston päätösten % 99,5 95 95 95 95 
pysyvyys muutoksenhaussa 
Kuntaan sijoituksen odotusaika vrk 91 60 60 60 60 
vastaanottokeskuksissa oleskelulu- 
papäätöksestä laskien keskimäärin 
enintään (vrk) 
VMBaro 1-5 ind 3,49 3,51 3,51 3,53 3,53 
Sairauspoissaolot (enintään) htp 8,3 9,7 9,6 9,5 9,5 
Johtajuusindeksi ind 3,60 3,51 3,52 3,53 3,53 

NÄKÖKULMIA TILINTARKASTUKSEEN JA ARVIOINTIIN 245 


käsittelijöiden henkilötyövuosimäärään lisätään asteittain niin, että vuonna 
2016 päätöksiä tavoitellaan 100/htv, vuonna 2017 110/htv ja vuonna 2018 
120/htv. Tämän lisäksi Maahanmuuttovirasto tavoittelee läpivirtauksen py- 
syvän kaikissa asiatyypeissä tulijamäärien tasolla tilannekuvan, analytiikalla 
parannetun ennustettavuuden, tehokkaan johtamisen, oikea-aikaisen ja oi- 
kein kohdistetun resursoinnin, viranomaisyhteistyön laadun ja tehon paran- 
tamisen sekä digitalisaation avulla. (Maahan muuttovirasto 2016c.) 
Käsittelyaikatavoitteissa tavoitellaan pysymistä säädösten mukaisessa 
hakemusten enimmäiskäsittelyajassa työntekoa ja perheenyhdistämistä kos- 
kevissa asioissa. Turvapaikkahakemusten käsittelyajaksi tavoitellaan 160 vrk 
vuonna 2016 (vuonna 2015 148 vrk) ja vuodesta 2017 eteenpäin 90 vrk. Muissa 
maahantuloa ja kansalaisuutta koskevissa asioissa tavoitellaan myös enintään 
tavoiteaikoja. Ulkomaalaisasioiden sähköisen UMA-käsittelyjärjestelmän 
osalta tavoitellaan järjestelmän täysimääräistä hyödyntämistä maahanmuut- 
tohallinnon lupaprosessissa niin, että 90 % palveluista on sähköisen tai mo- 
biiliasioinnin piirissä ja sähköisen asioinnin käyttöaste on 50 %. Päätösten 
oikeusvarmuuden osalta tavoitellaan muutoksenhakutapausten määrän, joissa 
maahanmuuttoviranomainen on tehnyt selkeän laintulkinta- tai menettely- 
virheen, olevan alle 5 % valitusten kokonaismäärästä. Sähköinen kasittelyjar- 
jestelmä saattanee tehostaa lupaprosessia osaltaan, mutta vuodesta 2017 eteen- 
päin 90 vuorokauden keskimääräiset käsittelyajat turvapaikkahakemusten 
osalta kuulostavat kunnianhimoisilta huomioiden että keskimääräinen kä- 
sittelyaika oli vuonna 2015 148 vuorokautta ja turvapaikkapäätöksiä toteutui 
3696 kappaletta ja vuoden 2016 tavoitteeksi on asetettu 45000 turvapaikka- 
päätöstä ja vuodesta 2017 eteenpäin 15000 päätöstä vuoteen 2019 asti. Tur- 
vapaikkapäätösten määrä on kovin vaihteleva ja tavoitellakseen näin suurta 
turvapaikkapäätösten määrän lisäystä vuosittain täytyisi myös resursoinnin 


olla asetettu samalle tasolle. (Maahan muuttovirasto 2016c.) 

Taulukko 2. Maahanmuuttoviraston ja valtion 


vastaanottokeskusten talousarvioesitykset v. 2015-2017 
(Lahde: budjetti.vm.fi) 


Vuosi Talousarvioesitys Lisätalousarvioesitykset Yhteensä 
yhteensä 

2015 26 346 000 59 892 000 86 238 000 

2016 79 155 000 4 631 000 83 786 000 

2017 59 777 000 Ei vielä tiedossa 59 777 000 


Resursoinnin osalta taulukko 2 osoittaa, että vuoden 2015 talousarvioesityk- 
sestä lisätalousarvioesitysten osuus oli huomattava. Maahanmuuton resur- 
sointi vuonna 2016 oli yli kolme kertaa suurempi kuin vuoden 2015 budjetti. 
Vuoden 2017 osalta budjettia on olennaisesti pienennetty, mutta lisätalousar- 
vioesitysten osalta ei vielä luonnollisesti tiedetä mihin suuntaan resursointia 
tarvitaan. 

Ulkomaalaisten maastapoistamisen tehostamisen osalta tavoitellaan no- 
peutusta törkeisiin rikoksiin syyllistyneiden, rikoksen uusijoiden ja yleiselle 
järjestykselle vaarallisten ulkomaalaisten maasta poistamista koskevaan pää- 
töksentekoon toimimalla poliisin kanssa tiiviissä yhteistyössä, jolla tavoitel- 
laan myös kielteisen oleskelulupapäätöksen saaneiden palautusten nopeut- 
tamista. Lisäksi edistetään ja seurataan vapaaehtoisen paluun toimivuutta. 
Tiivistä viranomaisyhteistyötä ajaa myös tavoite laittoman maahantulon ja 
terrorismin torjumisesta. 

Vastaanottotoiminnan kehittämistä tavoitellaan useilla tavoitteilla. Vas- 
taanottopalveluiden tuottamisen kustannustehokkuutta tavoitellaan yh- 
denmukaistamalla vastaanottokeskusten kulurakennetta, suhteuttamalla 
vastaanottokapasiteetti hakijamääriin sekä varmistamalla keskimääräisten 
kustannustavoitteiden saavuttaminen ja etteivät vuonna 2015 perustetut uudet 
vastaanottokeskukset ylitä vastaanoton keskimääräisiä kustannuksia (37 €/ 
vrk/hlö). Vastaanottotoiminnan kustannustehokkuutta tavoitellaan myös 
siirtymällä nykyistä suurempiin perusyksiköihin. Päätösten omakustannus- 
arvon hintaa seurataan ensimmäisen oleskelulupapäätösten, turvapaikkapää- 
tösten sekä kansalaisuushakemuspäätösten osalta. Työntekijän oleskeluluvan, 


opiskelijan oleskeluluvan ja perheenyhdistämistä koskevien oleskelulupahake- 

musten osalta seurataan keskimääräisiä käsittelyaikoja vuorokausissa. (Maa- 
han muuttovirasto 2016c.) 

Vastaanottokeskusten ohjauksessa, neuvonnassa ja valvonnassa tavoitel- 
laan vastaanottokeskusten toimintaa yhtäläisin perustein, jolloin viranomai- 
nen voi varmistua toiminnan laadusta, riskienhallinnasta ja väärinkäytösten 
ennaltaehkäisystä. Käteisen rahan sijaan käyttöönotetaan maksukorttijär- 
jestelmä vastaanotto- ja käyttörahan maksamisessa. Vastaanottotoiminnan 
kilpailuttamista alueellisena pilottikokeiluna valmistellaan ja vastaanottotoi- 
minnan kilpailuttamisen mahdollisuutta tarkastellaan laajemmin. 1.1.2017 
Maahan muuttovirasto ja valtion vastaanottokeskukset toteuttavat hallinnol- 
lisen yhdistämisen. Tällä tavoitellaan Maahanmuuttoviraston ja valtion vas- 
taanottokeskusten yhteistyön tehostamista hallinnon ohjauksessa ja tukemi- 
sessa. (Maahanmuuttovirasto 2016c.) 

Oleskeluluvan saaneiden turvapaikanhakijoiden kuntiin sijoittamisen 
nopeuttamista Maahan muuttovirasto ja työ- ja elinkeinoministeriön hallin- 
nonala tavoittelevat sisäasiainministeriön ja työ- ja elinkeinoministeriön tu- 
kemassa yhteistyössä, jossa pyritään päätösten tiedoksiannon nopeuttamiseen 
sekä oleskeluluvan saaneiden kuntaan muuton tukemiseen (Maahanmuutto- 
virasto 2016c). 

Poikkihallinnollisia operatiivisia hankkeita Maahanmuuttovirastolla on 
myös Poliisihallituksen kanssa, jossa valmistellaan ulkomaalaislupa-asioiden 
sekä turvapaikkaprosessin ensimmäisen vaiheen tehtävien siirtoa Maahan- 
muuttovirastolle 1.1.2017. Vuoden 2017 budjetissa on mukana poliisilta siir- 
tyvien ulkomaalaislupien käsittelymaksut, jotka lisäävät Maahanmuuttovi- 
raston maksutuloja. Maksutuloilla katetaan poliisilta siirtyneiden jatkolupien 
kustannukset sekä perheenyhdistämishakemusten käsittelyn kustannukset. 

Kuten vastaanottokeskusten palvelujen lainsäädännöllisen viitekehyksen 
osalta edellä tuotiin esille, Maahanmuuttoviraston ja siten myös vastaanotto- 
keskustoiminnan tuloksellisuuden toteutumisen kannalta olennainen rooli 
on Maahanmuuttoviraston ylijohtajalla. Tämä ei näy sinänsä tulostavoitteiden 
asetannassa kovin selkeästi muuten kuin, että johtamisjärjestelmää ja siihen 
liittyvien tukitoimintojen vastaavuutta muuttuneeseen toimintaympäristöön 


ja viranomaisten toimivaltajaon vaatimuksiin pyritään kehittämään. Tälle ei 

kuitenkaan ole asetettu selkeää tulostavoitetta pois lukien johtajuusindeksi, 
jonka käytettävyyttä ei tarkemmin avata. 

Vastaanottotoiminnan organisoinnin, tehtävien sääntelyn että vastaan- 
ottopalveluja koskevan sääntelyn osalta sen sijaan tuloksellisuutta tavoitel- 
laan useillakin tulosindikaattoreilla kuten päätösten ja hakemusten määrä, 
hinta, käsittelyaika, pysyvyys, vastaanottokeskusten käyttöaste, vastaanoton 
keskimääräiset kustannukset ja kuntaan sijoituksen odotusaika vastaanotto- 
keskuksissa. Nämä tulostavoitteet mittareineen kuvaavat hyvin toiminnan 
taloudellisuutta ja tehokkuutta, jotka parhaimmillaan antavat suuntaa tavoi- 
teltavalle toiminnalle ja antavat palautetta aikaisemmista onnistumisista tai 
parantamisalueista. Huomattavaa näiden tavoitteiden osalta kuitenkin on se, 
että niitä tulisi tarkastella pidemmällä aikavälillä tehden mahdollisia muutok- 
sia maltillisesti. Vertailu mahdollisten vertailtavien toimijoiden onnistumises- 
sa samoissa tavoitteissa tuo myös vertailupohjaa toiminnan onnistumiselle ja 
parantamisalueille. Tässä toimisi muiden EU-maiden vastaanottokeskusten 
toiminnan perustamista koskevien tulosmittareiden tarkastelu. Toisaalta on 
tärkeä myös ymmärtää, että tuloksellisuutta muodostuu myös tavoiteasetan- 
nan ja tulosmittaamisen ulkopuolella (Kassel 2008, 241-252) ja oikeastaan on 
hyvin vaikeaa sanoa, mistä tekijöistä tuloksellisuus lopulta muodostuu. Tyy- 
pillistä sen vuoksi onkin mitata asioita, joita osataan ja voidaan mitata. Tulok- 
sellisuuden tarkastelun kannalta yksi mielenkiintoisista näkökulmista koskee 
asioita, joita ei välttämättä edes osata tavoitella saati mitata, mutta joista kui- 
tenkin muodostuu tuloksellisen toiminnan ydin. Tämä näkökulma jää usein 
toiminnallisten tulostavoitteiden ja mittareiden tarkastelun varjoon. 

Seuraavassa pääluvussa tarkastellaan vastaanottokeskusten palveluja lain- 
säädännössä määrittyvien sisältöjen kautta. Julkisrahoitteisen toiminnan 
ohjauksessa niin valtion kuin kuntienkin talousarviot — talousarvion sisällöt 
oikeudellisesti velvoittavina normeina — muodostavat viime kädessä ajanta- 
saisen toiminnallisen ohjauksen välineen, joiden tavoite- ja resurssiasetannan 
pohjalta julkisen toiminnan tuloksellisuusvaateita ja niiden toteutumisen ar- 
viointia voidaan ylipäätään tosiasiallisesti toteuttaa (ks. Myllymäki 2007, 29- 
32). Tässä mielessä julkisrahoitteisten palvelujen resursointi, toiminnallinen 


ja taloudellinen mitoittaminen, riippumatta siitä ovatko palvelujen tuottajat 

julkis- vai yksityisoikeudellisia toimijoita, muodostaa sen yleisen oikeusohjeel- 
lisen perustan, mihin julkisen palvelutuotannon tuloksellisuus ja tulosohjaus 
voi viime kädessä praktisesti kiinnittyä. 

Tuloksellisuuden monitulkintaisuustematiikka puolestaan problematisoi 
ja avaa tätä ohjausasetelmaa, joka voi ongelmallisimmillaan olla myös sangen 
haastava lainsäädännön asettamiin toiminnan sisältö- ja laatuvaatimuksiin 
nähden. Tuloksellisuusvaatimukset saattavat nimittäin johtaa jopa ristiriitaan 
lainsäädännössä asetettujen vaatimusten, erityisesti oikeusturvavaatimusten, 
kanssa, sillä hyvää (taloudellista) tulosta tavoiteltaessa voidaan ajautua tinki- 
mään palvelun, neuvonnan tai jopa lainsäädännön edellyttämän hallintoasian 
selvittämisen laatuvaatimuksista. Tämän takia lainsäädännössä määritellyt 
palvelusisällöt ovat ensiarvoisen tärkeitä lähtökohtia vastaanottokeskusten 
palvelujen tuloksellisuuden tarkastelun normatiivisia kiinnekohtia. (Kulla 
2015, 11.) Tätä asiakokonaisuutta käsittelemme seuraavaksi. Tämä palvelusi- 
sältöjä koskeva aineisto oli myös pääpiirteissään pääsykokeisiin osallistuneilla 
vastaajilla käytössään niin sanottuna perusaineistona, jossa kuvattiin vastaan- 
ottokeskusten tuottamia palveluja. Tämän aineiston lisäksi vastaajilla oli käy- 
tettävissä aikakauslehtiin perustuva aineisto, josta heidän oli tarkoitus löytää 


mahdollisia eroja eri palveluntuottajien tuottamista palveluista. 


Palvelujen järjestäminen 


Vastaanottokeskuksen yksiselitteisen järjestämisvelvollisuuden mukaisiin 
vastaanottopalveluihin kuuluvat kansainvälistä suojelua hakevan vastaan- 
otosta sekä ihmiskaupan uhrin tunnistamisesta ja auttamisesta annetun lain 
(17.6.2011/746) mukaan siis majoitus, vastaanotto- ja käyttöraha, sosiaalipal- 
velut, terveydenhuoltopalvelut, tulkki- ja käännöspalvelut sekä työ- ja opin- 
totoiminta. Seuraavassa tarkastellaan näiden palvelujen tarkempaa sisältöä ja 


järjestämisvelvollisuuden alaa. 


Majoitus 


Kansainvälistä suojelua hakevan vastaanotosta sekä ihmiskaupan uhrin tun- 


nistamisesta ja auttamisesta annetun lain (17.6.2011/746) mukaan majoitus 

vastaanottopalveluna voi tarkoittaa majoitusta vastaanottokeskuksessa (16 §) 
tai yksityismajoitusta (18 $). Lisäksi säännös tarkastelee erikseen ilman huolta- 
jaa olevan lapsen majoitusta (17 $). 

Lähtökohtaisesti kansainvälistä suojelua hakeva ja tilapäistä suojelua saava 
majoitetaan vastaanottokeskukseen. Majoittamisessa otetaan huomioon ma- 
joitettavien ikä ja sukupuoli, ja majoitus on järjestettävä niin, että perheenjä- 
senet voivat halutessaan asua yhdessä. Kansainvälistä suojelua hakeva voidaan 
siirtää toiseen vastaanottokeskukseen, jos se on tarpeen hänen itsensä, vas- 
taanottokeskuksen toiminnan tai kansainvälistä suojelua koskevan hakemuk- 
sen käsittelyn vuoksi. 

Kansainvälistä suojelua hakeva tai tilapäistä suojelua saava voi järjestää 
lain (L 746/2011) 18 S:n mukaan majoituksensa myös itse. Vaikka tällainen 
henkilö vastaa majoituksensa kustannuksista itse, hän säilyy kuitenkin oman 
vastaanottokeskuksensa rekisteröitynä asiakkaana ja saa muut vastaanottopal- 
velunsa edelleen keskuksesta. Yksityismajoituksessakaan asuminen ei oikeuta 


kuitenkaan turvapaikantarvitsijaa saamaan varsinaisia kunnallisia palveluita. 


Vastaanotto- ja käyttöraha 


Vaikka laki kansainvälistä suojelua hakevan vastaanotosta sekä ihmiskaupan 
uhrin tunnistamisesta ja auttamisesta (17.6.2011/746) ilmaisee vastaanotto- 
rahan ja käyttörahan vastaanottopalveluihin kuuluviksi (luettelo vastaanot- 
topalveluista lain 13.2 $:ssä), ei näitä rahamääräisä etuuksia voida edes tässä 
yhteydessä pitää ns. aitoina palveluina eikä niiden tarkastelu näin ollen ole vas- 
taanottopalvelujen tuloksellisuuden tarkastelun yhteydessä perusteltua eikä 
tarpeellista (ks. Tuori & Kotkas 2016, 15-16). 


Sosiaalipalvelut 


Sosiaalihuoltolain (30.12.2014/1301) 15 $:ssä tarkoitettua sosiaalityötä ja 
16 S:ssä tarkoitettua sosiaaliohjausta tekee vastaanottokeskuksessa sosiaali- 
huollon ammattihenkilö. Työhön kuuluu neuvontaa, ohjausta, sosiaalisten 
ongelmien selvittämistä ja muita tukitoimia, jotka ylläpitävät ja edistävät yksi- 
löiden ja perheen turvallisuutta ja suoriutumista sekä yhteisöjen toimivuutta. 
Turvapaikanhakijalla on oikeus saada sosiaalihuoltolain 14 $:ssä tarkoitettu- 

ja sosiaalipalveluja, jos sosiaalihuollon ammattihenkilö arvioi ne välttämät- 
tömiksi sinä aikana, jona henkilö on oikeutettu vastaanottopalveluihin (L 
10.3.2015/388). 

Sosiaalihuollon ammattihenkilön vastaanottokeskuksessa tekemään työ- 
hön kuuluu neuvontaa, ohjausta, sosiaalisten ongelmien selvittämistä ja muita 
tukitoimia, jotka ylläpitävät ja edistävät yksilöiden ja perheen turvallisuutta 
ja suoriutumista sekä yhteisöjen toimivuutta (laki kansainvälistä suojelua ha- 
kevan vastaanotosta sekä ihmiskaupan uhrin tunnistamisesta ja auttamisesta 
746/2011, 25.2 $). Tätä luettelonomaista säännöstä avaa jossain määrin kyseistä 
säännöstä koskeva lainvalmistelutyö. Säännöstä koskevan hallituksen esityk- 
sen yksityiskohtaisissa perusteluissa korostetaan sosiaalipalvelujen mitoitta- 
misen kriteerinä asiakkaan arvioidun oleskelun pituutta Suomessa. Toisaalta 
perusteluissa tuodaan esiin myös se, että tarvittaessa välttämättömiä sosiaali- 
palveluja, joita ei voida toteuttaa vastaanottokeskuksen omana sosiaalityönä 
tulee hankkia ostopalveluina keskuksen ulkopuolelta. 

Käytännön sosiaalityössä ja -ohjauksessa ei kuitenkaan aina ole mahdol- 
lista huomioida odotettavissa olevaa käsittelyaikaa tai hakemuksen käsittelyn 
jälkeistä valitusaikaa, vaan palvelut on mitoitettu samoin kaikille. Terveyspal- 
veluiden ja erityistä tukea tarvitsevien psykososiaalisten palveluiden kohdalla 
kyetään palveluita mitoittamaan kattavammin eniten sitä tarvitseville, mutta 
sosiaalipalveluiden osalta tätä valmistelutyössä mainittua seikkaa ei voida aina 
huomioida. Sosiaaliohjauksen ja neuvonnan lisäksi erityisiä sosiaalipalveluita 
järjestetään ennen muuta lastensuojelullisiin toimenpiteisiin liittyvissä ta- 
pauksissa, mutta tällöin palveluiden mitoitus ei määräydy oletetun oleskelu- 
ajan, vaan lasten oikeuksien ja turvallisuuden toteutumisen perusteella. 

Erityistä huomiota sosiaalipalvelusäännöksen hallituksen esitykseen pe- 
rustuvassa esityötarkastelussa kohdistetaan Euroopan Unionin vastaanotto- 
direktiivin (Neuvoston direktiivi 2003/9/EY) 18 artiklan 2 kohdan mukaisiin 
EU:n jäsenvaltioiden velvoitteisiin varmistaa se, että kaikenlaisten väärinkäy- 
tösten, laiminlyöntien, hyväksikäytön, kidutuksen tai julman, epäinhimil- 
lisen ja halventavan kohtelun uhriksi joutuneille ja aseellisista selkkauksista 
kärsineille alaikäisille annetaan tarvittaessa pätevää neuvontaa. Näiden edellä 


mainittujen ihmisoikeusloukkausten kohteeksi joutuneiden ryhmien tarpeet 

tulee näin ollen ottaa "erityisesti huomioon” sosiaalipalveluja vastaanottokes- 
kuksissa annettaessa. (HE 266/2010 vp — Hallituksen esitys Eduskunnalle 
laeiksi kansainvälistä suojelua hakevan vastaanotosta ja eräiden siihen liitty- 


vien lakien muuttamisesta, 56—57.) 


Terveydenhuoltopalvelut 


Kansainvälistä suojelua hakevalla ja ihmiskaupan uhrilla, jolla ei ole koti- 
kuntalaissa tarkoitettua kotikuntaa Suomessa, on oikeus saada kiireellistä 
sairaanhoitoa siten kuin terveydenhuoltolain (1326/2010) 50 $:ssä ja erikois- 
sairaanhoitolain (1062/1989) 3.2 $:ssä säädetään. Lisäksi turvapaikantarvit- 
sijalla on oikeus saada terveydenhuollon ammattihenkilön välttämättömiksi 
arvioimia muita terveyspalveluja kansainvälistä suojelua hakevan vastaan- 
otosta sekä ihmiskaupan uhrin tunnistamisesta ja auttamisesta annetun lain 
(17.6.2011/746) 26.1 $:n mukaan. Tämän lain esitöiden (HE 266/2010 vp, 58) 
mukaan yksinomaan kiireellisen hoidon antamista ei voida pitää riittävänä 
palvelutasona. Ei-kiireelliset hoitopalvelut tulisi turvata ottaen huomioon 
henkilön terveydentila ja hänen Suomessa viettämänsä ajan pituus. Palvelujen 
tarve tulee arvioida aina terveydenhuollon ammattihenkilön toimesta asiak- 
kaan yksilöllisen hoidon tarpeen perusteella (Tuori & Kotkas 2016, 207-208). 
Välttämättömiksi katsottaviin palveluihin kuuluisivat ainakin äitiysneuvola- 
palvelut ja välttämätön kroonisten sairauksien hoito. 

Alun perin jo EU:n vanhaan vastaanottodirektiiviin (Neuvoston direk- 
tiivi 2003/9/EY) perustuen haavoittuvassa asemassa oleviin turvapaikantar- 
vitsijoihin nähden terveydenhuoltopalvelutarpeet ja niihin vastaaminen tulee 
kuitenkin ottaa erityisen tarkasti huomioon. Tässä yhteydessä viittaus EU:n 
vastaanottodirektiivin 20 artiklaan asettaa EU:n jäsenvaltioille velvollisuuden 
huolehtia siitä, että kiduttamisen, raiskausten tai muiden väkivallantekojen 
kohteeksi joutuneet saavat tällaisten tekojen aiheuttamien traumojen ja ter- 
veysongelmien hoitamiseksi vammojensa edellyttämää hoitoa. 

Tilapäistä suojelua saavalle sekä kansainvälistä suojelua hakevalle lapselle 
ja ihmiskaupan uhrille, joka on lapsi ja jolla ei ole kotikuntalaissa tarkoitettua 
kotikuntaa Suomessa, annetaan terveydenhuoltopalvelut samoin perustein 
kuin henkilölle, jolla on kotikuntalaissa tarkoitettu kotikunta Suomessa (L 

17.6.2011/746, 26.2 $). Tämä turvapaikantarvitsijalapsen erityisasemaa koske- 
va säännös on lähtökohtaisesti hyvin selvä: se asettaa Suomen lapsikansalaiset 
terveyspalvelujen saatavuuden osalta yhdenvertaiseen asemaan turvapaikan- 
tarvitsijalasten kanssa (ks. lasten positiivisesta erityiskohtelusta Tuori & Kot- 
kas 2016, 242). Tämä luonnollisesti asettaa myös vastaanottokeskusten tervey- 
denhuoltopalveluille ja niitä täydentäville terveydenhuollon ostopalveluille 
korkeat laatuvaatimukset. Tässä kohdin tulee huomioida lisäksi vielä EU:n 
vastaanottodirektiivin 18 artiklan 2 kohta, jonka mukaan EU:n jäsenvaltion 
on varmistettava se, että kaikenlaisten väärinkäytösten, laiminlyöntien, hy- 
väksikäytön, kidutuksen tai julman, epäinhimillisen ja halventavan kohtelun 
uhriksi joutuneille ja aseellisista selkkauksista kärsineille alaikäisille annetaan 
kuntoutusta, kehitetään mielenterveyspalveluja ja annetaan pätevää neuvon- 
taa tarvittaessa. 

Käytännössä vastaanottokeskus hankkii terveyspalvelut ostopalveluna 
Maahan muuttoviraston kilpailuttamilta toimijoilta. Nykyisin palvelut pää- 
kaupunkiseudulla tarjoaa Aava ja muualla maassa pääsääntöisesti Terveysta- 
lo. Vastaanottokeskuksessa työskentelee terveydenhoitaja, joka ohjaa turva- 
paikanhakijan tarvittaessa näille palveluntarjoajille. Turvapaikanhakijalle 
tehdään vastaanottokeskuksessa infektiotautien seulontaa ja annetaan tar- 
peellisia rokotteita. Myös seulonnat toteutetaan vastaanottokeskuksen terve- 
ydenhoitajan ja terveyspalveluiden tuottajan yhteistyönä. Rokottamiseen voi- 
daan käyttää kansallisen ohjelman rokotteita, joiden hankkiminen tapahtuu 
vastaanottokeskuksen sijaintikunnan terveyskeskuksen kautta. Lapsilla tur- 
vapaikantarvitsijoina on luonnollisesti myös oikeus kansallisen rokotusohjel- 
man mukaiseen rokotussuojaan. [Ks. kunnan velvollisuudesta tartuntatautien 
vastustamistyöhön tartuntatautilaki (25.7.1986/583) ja erityisesti sen 7 $ (L 
14.11.2003/935).] 


Tulkki- ja käännöspalvelut 


Vastaanottokeskuksen on mahdollisuuksien mukaan aina huolehdittava tul- 
kitsemisesta tai kääntämisestä asiakkaan oikeuksia ja velvollisuuksia koskevas- 
sa asiassa. Jos kysymys on asiasta, joka voi tulla vireille viranomaisen aloittees- 


ta, vastaanottokeskuksen on huolehdittava tulkitsemisesta tai kääntämisestä 


aina kun keskuksen asiakas ei osaa kielilain (423/2003) mukaan viranomai- 
sessa käytettävää suomen tai ruotsin kieltä taikka hän ei vammaisuutensa tai 
sairautensa vuoksi voi tulla ymmärretyksi kansainvälistä suojelua hakevan vas- 
taanotosta sekä ihmiskaupan uhrin tunnistamisesta ja auttamisesta annetun 
lain (17.6.2011/746) tarkoittamassa asiassa. (L 17.6.2011/746, 27 $.) 

Toisaalta em. säännöksen säätämiseen perustuvan hallituksen esityk- 
sen yksityiskohtaisissa perusteluissa korostetaan vastaanottoasioiden jous- 
tavaa hoitoa ja tällöin HE:n mukaan asian tulkkaamisessa ja kääntämisessä 
riittää sellaisen kielen käyttäminen, jota asianosaisen voidaan todeta asian 
laatuun nähden riittävästi ymmärtävän. Lakitekstitasolla tämän vastaanot- 
tokeskuspalvelun sisältö on määritelty seuraavasti: ”Asia voidaan tulkita tai 
kääntää kielelle, jota asiakkaan voidaan perustellusti olettaa ymmärtävän”. 
(L 17.6.2011/746, 27.2 $) Periaatteessa tällä tavoin toteutettuun sääntelyyn si- 
sältyy oikeusturvariski (ks. tästä mm. henkilökohtaisesta sosiaali- ja terveys- 
palvelunäkökulmasta esim. Mäenpää 2016, 193—194), vaikkakin tulkki- ja 
käännöstoiminnan taloudellisuusvaatimus tukee jossain määrin toteutunutta 


lakitasoista palvelumuotoilua. 


Työ- ja opintotoiminta 


Lain (17.6.2011/746) 29 $:n mukaan muussa vastaanottokeskuksessa kuin 
kauttakulkukeskuksessa on järjestettävä työ- ja opintotoimintaa kansainvälis- 
tä suojelua hakevan ja tilapäistä suojelua saavan omatoimisuuden edistämisek- 
si. Ko. pykälässä säädetään lisäksi, että jos vastaanottokeskuksen asukas ilman 
perusteltua syytä toistuvasti kieltäytyy hänelle osoitetusta työ- tai opintotoi- 
minnasta, niin hänelle maksettavaa vastaanottorahaa voidaan vähentää enin- 
tään 20 prosenttia korkeintaan kahden kuukauden ajan. Vastaanottorahan 
vähennys ei saa olla kuitenkaan kohtuuton ajatellen turvapaikantarvitsijan 
ihmisarvoisen elämän toteutumiseen liittyviä tarpeita. (Tuori & Kotkas 2016, 
377.) Käytännössä vastaanottorahan alentamista koskevaa säännöstä ei ole so- 
vellettu vastaanottorahaa myönnettäessä. 

Edellä mainittua lainsäännöstä avaavissa hallituksen esityksen yksityiskoh- 
taisissa perusteluissa todetaan muun muassa, että vastaanottokeskukseen saa- 


vuttuaan kansainvälistä suojelua hakeva ja tilapäistä suojelua saava allekirjoit- 


NÄKÖKULMIA TILINTARKASTUKSEEN JA ARVIOINTIIN 255 


taa henkilökohtaisen toimintaohjelman. Se voi sisältää esimerkiksi opintoja, 
lastenhoitoa, kotitaloustöitä tai muita ylläpitotöitä. Oppivelvollisuusiän ylit- 
täneille järjestettävä opintotoiminta on sisällöltään yleensä suomen tai ruotsin 
kielen opetusta. Opetusta on mahdollista antaa myös suomalaisen yhteiskun- 
nan tuntemuksessa. Oppivelvollisuusikäiset osallistuvat mahdollisuuksien 
mukaan perusopetukseen tai valmistavaan opetukseen. (HE 266/2010 vp, 59.) 

Vastaanottokeskusten järjestämään työtoimintaan kuuluu yleensä keskuk- 
sen tilojen ja ympäristön siisteydestä huolehtimista. Turvapaikanhakija voi 
tehdä myös palkkatyötä Suomessa. Turvapaikanhakija joka on esittänyt mat- 
kustusasiakirjansa viranomaisille turvapaikkaa hakiessaan saa aloittaa palk- 
katyössä 3 kuukauden kuluttua turvapaikkahakemuksen jättämisestä, muille 
aikaraja on 6 kuukautta. Vastaanottokeskuksen sijaintikunta on perusopetus- 
lain mukaan velvollinen järjestämään oppivelvollisuusikäisille perusopetusta 
sekä oppivelvollisuuden alkamista edeltävänä vuonna esiopetusta. (Maahan- 


muuttovirasto 2015, 1—4.) 


Vastaanottokeskusten palvelujen järjestäminen ja 
tuloksellisuuden monitulkintaisuus 


Kevään 2016 hallintotieteiden tutkinto-ohjelman pääsykokeessa hakijoita 
pyydettiin kuvailemaan annetun aineiston perusteella millä tavoin toimek- 
siantotalouden ja ansaintatalouden luonteiden välinen ero näkyy vastaanot- 
tokeskusten palveluiden järjestämisessä ja tuottamisessa ja minkälainen suhde 
näistä muodostuu vastaanottokeskusten tuloksellisuuteen. Vastaajien käytet- 
tävissä ollut aineisto muodostui kahdesta osiosta: ensimmäinen osio käsitti 
Maahan muuttoviraston (25.9.2015) tiedotteen sekä Kouvolan Kaupungin 
(27.8.2015) ja Ylen (30.8.2015) uutiset, jotka kuvasivat vastaanottokeskuksen 
ja hätämajoitusyksikön perustamisen vaikutuksia kunnan toimintaan. Toinen 
osio koostui kolmesta Ylen (16.9.2015, 12.2.2016 ja 16.2.2016) sekä kahdesta 
Suomen Kuvalehden (12.2.2016 ja 17.3.2016) uutisartikkelista, joissa käsitel- 
tiin yksityisen Luona Oy:n perustamien vastaanottokeskusten toiminnassa 
tietoon tulleita epäkohtia, Maahanmuuttoviraston koordinoiman vastaanot- 


totoiminnan organisointia, palvelujen hankintamenettelyä ja vastaanottokes- 

kusten toiminnan valvontaa. Vastaustila oli rajattu yhteen sivuun ja pisteytys 
tehtiin asteikolla 1-4. Analyysissä on käytetty yhteensä 240 vastausta. Vas- 
tausten pistemäärät jakautuivat seuraavan taulukon mukaisesti. 


Taulukko 3. Pistemäärien jakautuminen 


Pääsykoevastausten pistemäärien (1-4) jakautuminen (N=240) 


100 95 
90 

80 71 

70 

60 

48 

50 

40 

30 26 
N n N 
10 

0 

0-1 1,1-2 2,1-3 3,1-4 


Lähes jokaisessa vastauksessa esiin tuotu ero liittyy toimeksiantotalouden ja 
ansaintatalouden piirissä toimivien organisaatioiden tavoitteellisiin lähtö- 
kohtiin, toimintalogiikkaan ja resurssien käyttöön. Ansaintatalouden piirissä 
toimivan organisaation esimerkkinä aineistossa esiintyneen Luona Oy:n toi- 
minta liitettiin lähtökohdiltaan voiton tavoitteluun, kun taas toimeksiantota- 
louden piirissä toimivien organisaatioiden palveluntuotantoa kuvaavissa teks- 
tiosuuksissa korostui käytettävissä olevien resurssien käyttö täysimääräisesti 
palveluntuotantoon, tässä tapauksessa turvapaikanhakijoiden vastaanottopal- 
veluihin. Eroa kuvattiin vastauksissa muun muassa seuraavasti: 


» 


unnat (eli toimeksiantotalouden edustajat) suorittavat niille an- 
nettua tehtävää sillä periaatteella, että varoja kerätään sen verran 
kuin palvelujen tarkoituksenmukainen järjestäminen maksaa. Nain 
ollen voidaan ainakin lähtökohtaisesti olettaa, että turvapaikanha- 
kijat saavat heille laissa edelletyn tasoisen majoituksen, terveyspal- 
velut jne. Vastaavasti artikkeleissa usein esiintynyt Luona Oy toimii 
ansaintatalouden puitteissa ja sen vuoksi...sen perimmäisenä tavoit- 


NÄKÖKULMIA TILINTARKASTUKSEEN JA ARVIOINTIIN 257 


teena on voiton tavoittelu. Voittojen tavoittelu edellyttää ensinnäkin 
kulujen karsimista.” (Aineisto, 7-8) 


”Kunta järjestää asukkailleen palveluja kuntalaisten verotuloilla. 
Niillä katetaan koko toiminta avustuksien ohella, jolloin kunnan ei 
tarvitse miettiä kuin sitä, että varat tulee käytettyä. Yksityisen yri- 
tyksen täytyy tehdä voittoa, jolloin se rahamäärä täytyy jostain ottaa 
toiminnassa.” (Aineisto, 394) 


Siinä missä ansaintatalouden piirissä toimivien organisaatioiden katsottiin 
toimivan ensisijaisesti toimialoilla, joissa on nähtävissä liiketoiminnallisia 
mahdollisuuksia, yhdistettiin toimeksiantotalouden piirissä toimivien organi- 
saatioiden toiminnan lähtökohdaksi lakiperusteisten velvoitteiden noudatta- 


minen sekä perus- ja ihmisoikeuksien toteutumisesta huolehtiminen: 


”SPR ja kunnat järjestävät ja tuottavat vastaanottokeskusten palve- 
luita periaatteessa suoraan määräyksien ja lainsäädännön mukaisten 
tasapuolisuus- ja omakustannusperiaatteiden mukaisesti niin, että 
jokaiselle palveluun oikeutetulle tarjotaan hänelle kuuluvat palvelut 
syrjimättömästi ja kattavasti niin, että niistä aiheutuvat kustannuk- 
set voidaan suoraan todentaa ja laskuttaa voittoa tuottamattomasti 
palvelun rahoittajalta, eli usein valtiolta? (Aineisto, 432) 


”... kaupungin tehtävänä ei ole ensisijaisesti tuottaa voittoa, vaan 
esim. Suomen sitoutuminen turvapaikanhakijoiden vastaanottami- 
seen ja tämän sitoumuksen käytännön toteuttaminen alueella mer- 
kitsee enemmän” (Aineisto, 162—163). 


Edellä kuvattujen tavoitteellisten lähtökohtien ristiriitaisuuksien jälkeen vas- 
tauksissa korostui toimeksiantotalouden ja ansaintatalouden piiriin kuuluvien 
vastaanottokeskusten erot henkilöstön määrässä ja koulutustaussa, joiden kat- 
sottiin lähes poikkeuksetta olevan seurausta yllä kuvatuista talouksien luon- 
ne-eroista: 


”Kuntien järjestämissä keskuksissa henkilökunta on mitoitettu vas- 
taamaan annettuja ohjeistuksia, kun taas yksityisen järjestämässä toi- 
minnassa henkilöstömitoitus on ollut puutteellista. Myös henkilöstön 

patevyydesta on ansaintatalouden toimijan taholta tingitty kustan- 

nusten säästämiseksi ja voiton saavuttamiseksi”. (Aineisto, 199-200) 
Pääsykoecaineistossa vastaajille kerrottiin Maahanmuuttoviraston vastaanot- 
tokeskuksille antamasta henkilöstömitoitus- ja pätevyyssuosituksista, niiden 
noudattamiseen liittyvästä kiistasta palvelun tilaajan ja tuottajan välillä, sekä 
kuvattiin Luona Oy:n entisten työntekijöiden ja Maahanmuuttoviraston vas- 
taanottoyksikön johtajan antamia lausuntoja yrityksen pyörittämien keskus- 
ten puutteista terveydenhuoltopalveluiden kattavuudessa, laadussa ja henki- 
löstön koulutustaustassa. Tämän valossa henkilöstön määrän ja pätevyyden 
nouseminen koevastauksissa toimeksiantotalouden ja ansaintatalouden piiris- 
sä toimivia organisaatioita erottavaksi tekijäksi ei ole yllättävää. 

Henkilöstön määrän vähäisyys yhdistettiin vastauksissa yleisimmin an- 
saintataloudellisten toimijoiden tavoitteeseen tuottaa toiminnallaan voittoa. 
Muita henkilöstön määrään tai (epä)pätevyyteen vastauksissa liitettyjä asioita, 
joiden voidaan ajatella vaikuttavan vastaanottotoiminnan tuloksellisuuteen, 
olivat huono ilmapiiri, vaaratilanteet sekä palveluiden käyttäjien perus- ja ih- 
misoikeuksien vaarantuminen. 

Aineistossa esiintynyt kolmas ansainta- ja toimeksiantotalouden toimi- 
joiden eroja kuvaava kategoria on toiminnan avoimuus ja läpinäkyvyys. Vas- 
taanottopalveluja tuottavien organisaatioiden toiminnan julkisuudessa ja 
prosessien demokraattisuudessa syntyvät erot tulevat olennaiseksi arvioitaessa 
vastaanottotoiminnan tuloksellisuuden ja yhteiskunnallisen vaikuttavuuden 
seurannan mahdollisuuksia. Pääsykoemateriaalien uutisartikkeleissa kerrot- 
tiin Luona Oy:n omista toiminnallisista linjauksista koskien työntekijöiden 
kieltoa kertoa vastaanottokeskuksen toiminnasta esimerkiksi toimittajille 
sekä median edustajien pääsyä vastaanottokeskuksiin. 

On oletettavissa, että pääsykokeen luku materiaalissa käsitellyt avoimuutta 
rajoittaneet organisaatioiden toimintalinjaukset lisäsivät ja toivat esiin ansain- 
tatalouden mukaisten toimijoiden toiminnan avoimuutta ja läpinäkyvyyttä 
kritisoivia vastauksia, vaikka todellisuudessa median pääsy olisi rajattua niin 
kuntien, SPR:n kuin yksityisten toimijoiden keskuksissa muun muassa kan- 
sainvälistä suojelua hakeneiden henkilöiden yksityisyyden suojelemisen perus- 
teella. 

Vastauksissa avoimuutta ja läpinäkyvyyttä pohdittiin aineiston esimer- 
keistä johtuen yhtäältä suhteessa julkisuuteen ja mediaan, toisaalta suhteessa 
valvontaan, jolloin vastauksissa korostui yksityisten toimijoiden mahdollisuus 
toimia omien toimintalinjausten mukaisesti. Toiminnan tuloksellisuuden 
monitulkintaisuuden arvioinnin näkökulmasta olennaisempi tekijä liittyy- 
kin Maahanmuuttoviraston ja palveluntuottajan välisen kommunikaation ja 
yhteistyön avoimuuteen, jonka rajoittaminen on palvelumuotoilun tulokselli- 
suuden arvioinnin näkökulmasta ongelmallista. 

Neljänneksi vastauksissa kuvattiin eroja organisaatioiden sisäisessä toimin- 
takulttuurissa, jolloin organisaatioita kuvattiin erilaisina suhteessa niiden ar- 
voihin, asenteisiin, ilmapiiriin ja henkilökunnan hyvinvoinnista huolehtimi- 
seen. Pääsykokeen uutisartikkeleissa käytettiin Luona Oy:n ex-työntekijöiden 
sekä Maahanmuuttoviraston vastaanottoyksikön johtajan kuvaamia valituk- 
sia vastaanottotoiminnasta, joissa kerrottiin asiakkaiden epäammattimaisesta 
kohtelusta ja kuvattiin Luona Oy:n johtamistyyliä diktatuurimaiseksi ja vä- 
linpitämättömäksi. Näin ollen on huomioitava, että organisaatioiden toimin- 
takulttuuria oli aineistossa käsitelty yksipuolisesti. Vain yhdessä vastauksessa 


esitettiin suoraa lähdekritiikkiä asian mainitsemisen yhteydessä: 


”Tosin voidaan olla eri mieltä siitä, syntyykö paras mahdollinen tu- 
loksellisuus liian vähällä henkilökunnalla kireän ilmapiirin syödessä 
työntekijöiden motivaatiota. Muiden toimijoiden arviointi parem- 
miksi perustuu tosin näiden artikkeleiden perusteella vain siihen ilmi 
tulleeseen seikkaan, että toisin kuin Luona Oy:stä, niistä ei ole tullut 
valituksia Maahanmuuttovirastolle.” (Aineisto, 260) 

Eräässä vastauksessa organisaation toimintakulttuurin negatiivinen julkisuus- 


kuva katsottiin vaikuttavan laajemmin yhteiskunnalliseen päätöksentekoon: 


”Kylmä voittojen tavoittelu on omiaan politisoimaan asiaa ja aiheut- 
tamaan epätoivottua suhtautumista varsinaiseen ongelmaan kansa- 
laisten taholta.” (Aineisto, 460) 
Viimeinen toimeksiantotalouden ja ansaintatalouden luonteiden välinen ero 
vastauksissa oli ansaintatalouden piirissä toimivien yksityisten palveluntuot- 
tajien kyky reagoida julkisen hallintojärjestelmän toimijoita nopeammin 


muutostilanteissa. Ansaintatalouden toimijoiden luonteeseen yhdistettiin 


260 


vastauksissa ketteryys ja nopeus, kun taas toimeksiantotaloudet nähtiin byro- 


kraattisina ja hitaina reagoimaan muutoksiin: 


”Pakolaiskriisin kasvaessa räjähdysmäisesti, ei toimeksiantotalou- 
den (esim. kunta) toimijoilla ollut resursseja vastata pakolaistulvan 
aiheuttamaan akuuttiseen kysyntään. Ansaintatalouden toimijoilla 
taas oli tarvittava määrä aikaa ja resursseja pystyttää hyvinkin no- 
peasti vastaanottokeskuksia, jonka vuoksi Maahanmuuttovirasto ni- 


» 


menomaan näiden toimijoiden puoleen kääntyikin.” (Aineisto, 263) 


Koska turvapaikanhakijoiden vastaanottoinfrastruktuuri on muun muassa 
turvapaikanhakijoiden majoituskapasiteetin tarpeen muutosten vuoksi pa- 
kottanut ja pakottanee jatkossakin Maahanmuuttoviraston toimimaan reak- 
tiivisesti ja nopeasti palveluntarpeen vaihdellessa, syntyy tarve pohtia erilai- 
sen palvelumuotoilun vaikutuksia vastaanottotoiminnan tuloksellisuuteen, 
erityisesti tilanteessa, jossa turvapaikanhakijoiden vastaanottoinfrastruktuuri 


on ensimmäistä kertaa ulotettu myös yksityisiin palveluntuottajiin. 


”Koska kyseessä on uusi toimintamalli, ongelmana on myös se, ettei 
tällaista palvelua ole aikaisemmin teetetty yksityisellä toimijalla, laa- 
tukriteerit ja valvonta ovat puutteellisia eikä toimijalla ole tarpeeksi 
ammatillista osaamista palvelun tuottamisessa.” (Aineisto, 365) 


Palvelumuotoilun tuloksellisuuden monitulkintaisuutta koskevaan arvioin- 
tiin tapausesimerkkimme kohdalla vaikuttaa myös olennaisesti sen yhteiskun- 
nallinen konteksti, jota analysoitiin vastauksissa seuraavaa esimerkkiä lukuun 


ottamatta vähän: 
”Kriisin vuoksi yksityisiä yrityksiä ei ollut aikaa kilpailuttaa lain mu- 


kaisesti. EU-komission kannanoton mukaan voitiin käyttää nopeu- 
tettua menettelyä. Tämän on epäilty johtavan kustannusten nousuun 


uutisoi Suomen Kuvalehti 12.2.2016.” (Aineisto, 168) 


Edellä mainitusta kilpailutuksen puutteesta johtuen vastaanottokeskustoimi- 
joiden välinen vertailu on ongelmallista, sillä tässä tapauksessa markkiname- 
kanismien toiminnan ja julkisen palveluntuotannon logiikan ristiriitaisuuk- 
sien ehkäisemisen työkaluna käytettävää palveluntuottajien kilpailutusta ei 


ollut järjestetty. Maahanmuuttoviraston oikeudellista toimivaltaa ja viimekä- 

tistä vastuuta vastaanottokeskustoiminnan järjestämisessä ja tuloksellisuuden 
valvonnassa pohdittiinkin vastauksissa seuraavaa esimerkkiä lukuun ottamat- 


ta harvoin: 


”Ansaintatalouden toimijoiden luonne-ero tulee usein esiin jo sopi- 
musvaiheessa, eli nämä toimijat haluavat usein laskuttaa arvioiden 
kokonaislaskutuksen mukaisesti, mikä ei sisällä välttämättä erottelua 
palveluiden käytöstä ja sisältää käytännössä voimakkaan kustannus- 
säästö- ja tehostamisintressin, mikä voi aiheuttaa riskin yksilöiden 
oikeudelle saada hänelle oikeutettuja palveluita tasapuolisesti ja kat- 
tavasti. Voitontekotavoitteen vuoksi viranomaisten tulee pysyä aktii- 
visena ja tehdä erityisesti laatu- ja kustannustekijöiden valvontaa? 


Sisäministeriön hallinnon alaan kuuluvan Maahanmuuttoviraston sisäi- 
sen tarkastuksen raportissa (Maahanmuuttovirasto, 2016d) yllä mainittuun 
problematiikkaan onkin kiinnitetty huomiota. Raportissa asetetaan tavoit- 
teeksi saada aikaan ”kustannustehokkaampia sopimuksia viime syksynä teh- 
tyjen sopimusten sijaan” sekä tehostaa vastaanottokeskusten valvontaa muun 
muassa arviointi- ja ohjauskäynnein. Vastaanottokeskuksen taloudenpidon 
seurantaa toteutetaan seurantajärjestelmällä, jonka järjestelmällinen käyttö 
tullaan Maahanmuuttoviraston mukaan varmistamaan. Pääsykoemateriaalis- 
sa käsiteltyyn kilpailutuksen puutteeseen syksyn 2015 aikana tehdyissä palve- 
lunhankinnoissa on raportissa myös kiinnitetty huomiota. Jatkossa Maahan- 
muuttovirasto tulee käynnistämään vastaanottotoiminnan kilpailutuksesta 
alueellisen pilottikokeilun sekä uudistamaan vastaanottokeskustoiminnan 


sopimuspohjaa kustannusten hallitsemiseksi. (Ibid.) 


Yhteenveto 


Johtamiskorkeakoulun kevään 2016 pääsykoevastausten analyysin tuloksena 
piirtyi kuva suomalaisessa turvapaikanhakijoiden vastaanottoinfrastruktuu- 
rissa loppuvuoden 2015 ja vuoden 2016 aikana toteutetusta uudesta palvelui- 
den tuottamisesta, josta vastaajien mukaan seurasi eroja laadussa, eli henkilös- 
tön määrässä ja pätevyydessä, ansainta- ja toimeksiantotalouden toimijoiden 


välillä. Aineistossa palveluntuotannon laatueroja selitettiin ansaintatalouden 

ja toimeksiantotalouden toimintalogiikan ja resurssien käytön eroilla, jotka 
vastauksissa tarkoittivat ansaintatalouden toimijoiden kohdalla liikevoiton 
tavoittelua ja toimeksiantotalouden toimijoiden kohdalla lakimääräisten vel- 
voitteiden täyttämistä. 

Toiseksi toimeksianto- ja ansaintatalouden luonne-eroja kuvattiin viitaten 
eroihin toiminnan avoimuudessa ja läpinäkyvyydessä. Yhtiömuotoisen toi- 
minnan katsottiin mahdollistavan toiminnan avoimuuden rajoittamista ja sa- 
laamista, kun vastaavasti toimeksiantotalouden piirissä toimivat organisaatiot 
katsottiin tilivelvollisiksi palvelun rahoittajia, eli verovaroja tuottavia kansa- 
laisia kohtaan. Aineiston analyysin tuloksia arvioitaessa on huomattava, että 
pääsykokeessa annetut aineistot ohjasivat vastaajia kategorisoivaan ajatteluun 
muutamaa poikkeusta lukuun ottamatta, ja jos aineistonkeruu ulotettaisiin 
palvelun tuottajien, käyttäjien ja henkilökunnan haastatteluihin, saattaisivat 
vastaukset mukailla tätä kulkua saaden kuitenkin todennäköisimmin laajem- 


pia ulottuvuuksia. 


Tulokset ja päätelmät 


Artikkelissa tarkasteltiin kysymyksiä siitä liittyykö vastaanottokeskusten pal- 
velujen järjestämiseen ja tuloksellisuuteen monitulkintaisuuksia peilaten lain- 
säädännöllisen viitekehyksen näkökulmaa sekä miten kevään 2016 hallintotie- 
teiden tutkinto-ohjelman hakeneet pääsykoevastaajat tulkitsivat ja kuvailivat 
eri palveluntuottajien tuottamien palvelujen välisiä eroja pääsykoevastauksis- 
sa. 

Ensimmäinen kysymys oli luonteeltaan teoreettisempi kysymys ja sen tar- 
koituksena oli muodostaa kehystä pääsykoevastaajien muodostamille käytän- 
nönläheisimmille tulkinnoille palvelujen järjestämisestä ja tuloksellisuudes- 
ta. Pääsykoevastauksista muodostuneen analyysin tarkoituksena oli kuvailla 
mahdollisia julkisen palveluntuottamisen eroja ja monitulkintaisuuksia toi- 
meksiantotalouden ja ansaintatalouden välimaastossa. 

Artikkelissa problematisoitiin asioita, joiden vuoksi palvelujen tuotta- 
minen ja sitä kautta tavoiteltu tuloksellisuus on monitulkintaista erityisesti 


vastaanottokeskusten toiminnan ympärillä, johon liittyi keskeisesti palvelu- 

tuotannon nopea käynnistäminen kriisitilanteessa. Tähän kytkeytyy yhteis- 
kunnallisen vaikuttavuuden monitulkintaisuustematiikka julkisen vallan 
tavoitteen asetannan oikeudellisen problematiikan muodossa sekä siinä muo- 
dossa, jonka puitteissa on erittäin vaikeaa sanoa miten yhteiskunnallinen vai- 
kuttavuus oikeastaan muodostuu näissä palveluissa, joita luodaan sekä poliitti- 
sen järjestelmän että markkinamekanismin yhdistelmällä. Kuten artikkelissa 
tuotiin esiin tämä edellyttää oikeusvaltiossa legitiimiä ja toimivaa oikeudellis- 
ta infrastruktuuria eli lainmukaisia ja oikeudellisen ohjauksen kannalta riitta- 
viä sääntelyllisiä ratkaisuja. Lainsäätäjän intressit ja sääntelyinformaatio ilme- 
nevät lähtökohtaisesti lainsäätäjän toiminnan tuloksesta lainsäädännöstä ja 
sen jatkeena toteutuvasta normiohjauksesta. (Ks. Laakso 2012, 55, 205-209.) 

Riippumatta siitä ovatko palvelujen tuottajat julkis- vai yksityisoikeudel- 
lisia toimijoita, julkisrahoitteisten palvelujen resursointi, toiminnallinen ja 
taloudellinen mitoittaminen muodostaa sen yleisen oikeusohjeellisen perus- 
tan mihin julkisen palvelutuotannon tuloksellisuus ja tulosohjaus käytän- 
nössä kiinnittyy. Julkisrahoitteisen toiminnan ohjauksessa niin valtion kuin 
kuntienkin talousarviot muodostavat ajantasaisen toiminnallisen ohjauksen 
välineen, joiden tavoite- ja resurssiasetannan pohjalta julkisen toiminnan tu- 
loksellisuusvaateita ja niiden toteutumisen arviointia käytännössä tehdään. 
Tulossopimukset ja niissä solmitut tulostavoitteet ja niitä kuvaavat tulosmit- 
tarit osoittavat tavoitealueet toiminnalle. 

Vastaanottokeskuksen perustamista, lakkauttamista ja sen toimipaikkaky- 
symyksiä koskeva sopimus voi sisältää sekä julkisoikeudellisia, julkisen vallan 
käytön intresseihin ja päämääriin kytkeytyviä elementtejä ja jossain määrin 
sopimusvapauden alaan liittyviä, yksityisoikeudellisia, elementtejä. Valtion 
vastaanottokeskusten ja muiden orgaanien ylläpitämän vastaanottokeskustoi- 
minnan organisatorisissa ja toiminnallisissa lähtökohdissa ja itse käytännön 
toteutuksessa on mahdollista olla melko huomattaviakin eroja, joka asettaa 
lähtökohtaisesti erityisiä, tehdyistä linjauseroista kumpuavia, haasteita myös 
erityyppisten vastaanottokeskusten välisen tuloksellisuuden arvioinnille. 

Artikkelissa keskeisimmiksi eroiksi eri taloudellisissa konteksteissa toi- 
mivien palveluntuottajaorganisaatioiden välillä nousivat toiminnan lähtö- 


kohtaiset ja tavoitteelliset erot, palvelujen laatu, organisaatioiden avoimuus 

ja läpinäkyvyys sekä kyky mukautua ja reagoida muuttuneisiin tilanteisiin. 
Liiketaloudellisista lähtökohdista toimivien organisaatioiden katsottiin käy- 
tännön palveluntuotannossa johtavan kustannussäästöihin henkilöstökuluis- 
sa. Ansaintatalouden piirissä toimivien organisaatioiden lähtökohta koettiin 
olevan ristiriidassa ja aiheuttaneen eritasoista palveluntuotantoa toimeksian- 
totalouden piirissä toimiviin organisaatioihin nähden. Toimeksiantotalouden 
luonteeksi kuvailtiin resurssien täysimääräistä käyttämistä varsinaiseen pal- 
veluntuotantoon, jossa lähtökohtana on tuottaa lainmukaiset palvelut, tässä 
tapauksessa Suomen lainsäädännön sekä kansainvälisten perus- ja ihmisoike- 
usvelvoitteiden mukaiset turvapaikanhakijoiden vastaanottopalvelut. 
Aiemman tutkimustiedon valossa varsinkin huono-osaisille ja syrjäy- 
tyneille suunnattujen palvelujen ja palveluketjujen palvelumuotoilun ja so- 
pimusohjauksen toteuttaminen vaatii runsaasti asiantuntemusta. Tällöin 
palveluhankinnan niin sanottu rutiinitoteutus ja siihen liittyvän sopimuk- 
sellisuuden ei-tarkkarajainen ”näyttää hyvältä” -sopimuksellisuus eivät vielä 
riitä turvaamaan julkisrahoitteisten palvelujen tarvitsijoiden, asiakkaiden, 
inhimillisesti oikeutettuja palveluodotuksia ja laillisia oikeuksia. (Niiranen 
2003, 73.) Mäkisen (2000, 95) esille nostama ajatus siitä, että sopimista (yk- 
sityisen ja julkisen toimijan välistä) ja sopimuksellisuutta ylipäätään voidaan 
käyttää joissakin yhteyksissä palvelujen lakisääteisen järjestämisen välineenä 
vain imago-syistä, on pidettävä hyvin huolestuttavana (ks. myös Hyyryläinen 
2004, 130). Artikkelimme kohteen tarkastelu vahvisti osaltaan tätä käsitystä. 
Tuloksellisuuden monitulkintaisuustematiikan tarkastelu ja sen proble- 
matisointi on tärkeää, koska käytännössä se avaa julkisen palvelutuotannon 
ohjausasetelmaa, joka voi ongelmallisimmillaan olla haastava lainsäädännön 
asettamiin toiminnan sisältö- ja laatuvaatimuksiin nähden. Tuloksellisuusvaa- 
timukset saattavat johtaa jopa ristiriitaan tai lisätä tuloksellisuuden monitul- 
kintaisuuksia lainsäädännössä asetettujen vaatimusten, erityisesti oikeustur- 
vavaatimusten, kanssa, sillä hyvää (taloudellista) tulosta tavoiteltaessa voidaan 
ajautua tinkimään palvelun, neuvonnan tai jopa lainsäädännön edellyttämän 
hallintoasian selvittämisen laatuvaatimuksista, minkä vuoksi lainsäädännössä 
määritellyt palvelusisällöt ovat ensiarvoisen tärkeitä lähtökohtia vastaanotto- 


keskusten palvelujen tuloksellisuuden tarkastelun normatiivisia kiinnekohtia. 

NAKOKULMIA TILINTARKASTUKSEEN 
JA ARVIOINTIIN 


Kokoomateos tuottaa uutta tieteellisesti tutkittua 
tietoa tilintarkastuksen ja arvioinnin ajankohtai- 
sista kysymyksistä. Kymmenen viime vuoden 
aikana tilintarkastusala on ollut merkittävien 
muutosten kohteena. Teoksen tilintarkastusta 
käsittelevissä artikkeleissa tarkastellaan tilin- 
tarkastajan rooliin, vastuuseen ja siirtohinnoit- 
teluun sekä tilintarkastuksen laadukkuuteen ja 
tilintarkastuskertomuksiin liittyviä kysymyksiä. 
Arviointia koskevissa artikkeleissa tarkastellaan 
erityisesti tuloksellisuuden ja toiminnan tarkoi- 
tuksenmukaisuuden arviointia ja tarkastusta. 
Monitieteisen tutkimuksen tuloksena syntyy 
kokoava ja moniulotteinen käsitys tilintarkas- 
tuksesta ja arvioinnista sekä niihin liittyvästä 
tämänhetkisestä tutkimuksesta ja mahdollisista 
jatkotutkimuspoluista. Toimituskunnan poikki- 
tieteellinen yhteistyö tuottaa lisäksi uusia yhtei- 
siä näkökulmia tarkastajien tärkeästä roolista ja 
vastuusta, sekä tarkastuksilta vaadittavasta laa- 
juudesta, laadukkuudesta ja eettisyydestä. Teos 
on suunnattu muun muassa tilintarkastuksen ja 
arvioinnin ammattilaisille, opiskelijoille ja tutki- 
joille. 

